
Sis tas apie laiko skaičiavimą 
B. Ketarauskas, A. Panemunė 


Laikas turi didelės reikšmės mūsų gyvenimui. Jo turime žiūrėti kiek- 
viename darbe ir kiekviename moksliškame tyrime. Kaip visus kūnus mes 
vaizdinamės erdvėj, taip visi reiškiniai mums eina per laiką. Vienas reiški- 
nys įvyksta anksčiau, kitas vėliau; ta reiškinių eilė ir sudaro tai, ką vadina- 
me laiku. 

Cia nenagrinėsime filosofinio klausimo apie laiko esmę, bet kalbėsime 
apie paties laiko skaičiavimo būdus ir jų pagrindus astronomijos mokslo 
atžvilgiu. Gamtos tyrinėtojas turi mokėti matuoti laiką taip, kaip matuoja 
masę arba ilgį. Be to, šitas dydis yra svarbiausias visų gamtoj esančių dy- 
džių, su kuriais mokslas susiduria. 'Reiškinio tyrimas ir aprašymas yra tik- 
slus tik tada, kada parodoma jo eiga laiko priklausomybės šviesoj. 

Norint laiką išmatuoti, reikia turėti laiko mato vienetą ir su juo lyginti 
tuos laiko tarpus, kuriuos norime išmatuoti. Tam tikslui reikia paimti iš 
gamtos arba sudaryti tokį reiškinį, kuris tam tikrais laiko intervalais vieno- 
dai kartotųsi. Tą intervalą galima laikyti laiko vienetu. Pavyzdžiui, galima 
paimti laiko vienetą tą laiką, per kurį vanduo išteka iš tam tikro indo per 
tam tikrą mažą skylutę. Sitas būdas laikui matuoti buvo vartojamas seno- 
vės laikais. Galima būtų paminėti dar daugiau tokių pavyzdžių, bet į tą 
sritį plačiau nesileisime. 

Laikui matuoti daug patogiau yra vartoti ne dirbtinį reiškinį, bet natu- 
ralų, t. y. paimtą iš gamtos. Paprasčiausias tokių reiškinių yra dienos ir 
nakties pasikeitimas, kitaip tariant, paros laikas, kuris, kaip žinome, yra lai- 
ko tarpas, per kurį Žemė vieną kartą apsisuka aplink savo ašį. Kada žmo- 
gus parą paėmė kaip laiko matavimo vienetą, turėjo išmokti tolydžiai ma- 
tuoti bėgantį laiką smulkesniais paros vienėtais ir sugalvoti tinkamus bū- 
dus skaičiuoti ir atžymėti paras, praėjusias nuo tam tikro laiko. 

Žemės sukimasis yra vienas taisyklingiausių ir tolyginiausių judėsių 
visuose dangaus kūnų judesiuose, kurie muins yra žinomi. Ziūrint teoriš- 
kai, Žemės sukimosi judesys eina mažyn dėl potvynių trinties; tačiau nuo 
to laiko, kaip daromi astronomiški tyrimai, Žemės sukimosi sumažėjimo ne- 
buvo pastebėta, vadinasi, tas mažėjimas vyksta begalo pamažu. Tokių bū- 
du, Žemės sukimosi greitis, praktiškai žiūrint, yra pastovus dydis. 

emė apsisuka aplink savo ašį per 23 val. 56 min. 4 sek. Sitas laiko 
tarpas vadinamas žvaigždžių para. Žvaigždžių para yra pastovus dydis. Ji 
laikoma pagrindiniu laiko vienetu. Žvaigždžių paros pradžia yra laikomas 
tas momentas, kuomet pavasario taškas kulminuoja. Pavasario taškas tuo 
metu yra vad. Žuvų žvaigždyne. Tame taške Saulė esti Kovo mėn. 21 die- 
ną. Tas momentas, kai Saulė stovi pavasario taške, astronomijoje yra laiko- 
mas pavasario pradžia. 

Zvaigždžių para praktiškam gyvenimui nėra patogi, nes ta pati valan- 
da pagal žvaigždžių paros laiką metų bėgyje būna įvairiu laiku. Pavyzdžiui, 
žvaigždžių laikrodžiai Kovo mėn. 21 d. 12 val. rodo 0 valandą, Birželio mėn. 
21 dieną jie rodo tą pačią valandą apie 6 valandą ryto, O Rugsėjo mėn. 

21 dieną tą pačią valandą 24 val. (12 val. naktį) ir t. tt Vadinasi, mums 

yra patogesnė Saulės, o ne žvaigždžių para. Bet skaičiuoti parą pagal Sau- 
lę yra daug painiau, kaip pagal žvaigždes, nes žvaigždžių atžvilgiu Saulė 
nestovi vietoj. 

Saulės paros turi nepastovų ilgį. Tą nepastovumą sukelia netolyginis 
Saulės judesys pagal ekliptiką ir ekliptikos pasvirimo kampas į dangaus ek- 
vatorių. Greičiausiai Saulė lekia Žemės atžvilgiu apie Sausio mėn. 1 d., o 
pamažiausiai — apie Liepos mėn. 1 d. Jei norėtume pagaminti laikrodžius, 
kurie tiksliai rodytų tikrąjį saulės laiką, tai yra, kurie rodytų dvyliktą valan- 
dą, kada Saulė kulminuoja, tai turėtume atsisakyti nuo vienodo laikrodžių 
ėjimo, kas šiais laikais yra laikrodžių brangiausia savybė. Reikėtų padaryti 
tokius laikrodžius, kurie kiekvienu momentu keistų savo ėjimą: turėtų paeiti 
pirmyn, paskui stabtelti, ir, be to, tas greičio kitimas turėtų būti suderintas 
su metų laikais. Tokie laikrodžiai, kaip matome, yra mums nepatogūs ir, 
be to, dar didelis klausimas, ar mokėtume tokius pagaminti. Todėl tikruo- 
ju saulės laiku nesinaudojame ir jo vietoj vartojame vidutinį saulės laiką. 

Šitas laikas yra skaičiuojamas pagal įsivaizduojamą saulę. Ši įsivaiz- 
duojamoji saulė apeina žvaigždžių dangų per tiek parų, kiek ir tikroji Sau- 
lė, tai yra, per 366, 2422 žvaigždžių paras. Jos kelias ne ekliptika, bet dan- 
gaus ekvatorius. Ji juda pastoviu greičiu. Jos paros turi 24 val. Tas jos 
ilgis yra pastovus dydis. Skirtumas tarp vidutinio ir tikrojo saulės laiko 
būna įvairus. Tas skirtumas astronomijoj yra vadinamas lygčių laiku. Ke- 
turis kartus per metus lygčių laikas yra lygus beveik nuliui, būtent: Balan- 
džio mėn. 15 d., Birželio mėn. 14 d., Rugsėjo mėn. 1 d. ir Gruodžio mėn. 
24 d. Lygčių laiko kitėjimo maksimumą turime keturius kartus per metus, 
būtent: Vasario mėn. 11 d., Gegužės mėn. 14 d, Liepos mėn. 26 d. ir Lap- 
kričio mėn. 2 d. Lygčių laikas, kurį galima rasti kiekvienai dienai astrono- 
miškuose kalendoriuose, duoda galimumo patikrinti savo laikrodžius pagal 
tikrąjį saulės laiką. 

inome, kad įvairiose Žemės paviršaus vietose vienu ir tuo pačiu mo- 
mentu laikrodžiai rodo įvairų laiką. Imsime, pavyzdžiui, momentą, kada Lon- 
done yra vidūdienis; tada vidūdienis bus visame Londono meridiane. Me- 
ridianuose, kurie guli į rytus nuo Londono, jau vidūdienis praėjo, nes Že- 
mė sukasi iš vakarų į rytus. Žemė apsisuka per 24 val., tai per vieną va- 
landą pasisuka jos !/3, dalis (159. Tokiu būdu meridiane, kuris yra nuo 
Londono į rytus 150 toliau, laikrodis rodo vieną valandą anksčiau, kaip Lon- 
done, vadinasi, čia jau 13 valanda. Panašiai gauname, kad meridiane, kuris 
guli nuo Londono 3090 toliau į rytus, bus 14 val. ir t. t. Į vakarus nuo 
Londono bus visai priešingas reiškinys. 

Toks laiko skirtumas sudarė didelį nepatogumą susisiekimo srity, ne- 
kalbant jau apie tai, kad keleiviui reikėdavo savo laikrodį kartais kelis kar- 
tus per dieną derinti pagal vietos laiką. Pakankamai pasikamavus tais ke- 
blumais, įvairūs kraštai pas save pradėjo įvesti savo sostinės, teisingiau kal- 
bant, savo krašto didžiausios observatorijos laiką. Tokiu būdu Anglijos 
krašte buvo įvestas Londono laikas, Prancuzijoj— Paryžiaus laikas, Italijoj —Ro- 
mos laikas ir t. tt Toji reforma, kaip matome, suvienodino tik vidaus val- 
stybės laiką, o atskirų valstybių laiko skirtumo nelietė. Augant valstybių 
susisiekimui, atskirų valstybių laiko skirtumas sudarydavo daug keblumo. 
Be to, įvedimas bendrojo laiko visai valstybei sukelia daug nepatogumų to- 
kiems kraštams, kurie yra labai ištįsę į geografinį ilgį. 

Smarkaus Amerikos pramonės augimo dėka praeitojo šimtmečio 70-80 
metais tame krašte labai pradėjo plėstis geležinkelio linijos. Tas linijas ve- 
dė atskiros bendrovės, kurios savo reikalus tvarkydavo savarankiškai. Kiek- 
viena geležinkelio linija turėjo savo tvarką, savo tarifą ir savo laiką. Ofi- 
cialiomis žiniomis 1879 m. Jungtinių Amerikos Valstybių ir Kanados geležin- 
kelių tinklę buvo apie 74 „laikai“. Tam chaosui pašalinti inžinierius S. F1e- 
min g'as sugalvojo laikui skaičiuoti būdą, vadinamą zonos laiku. Šitas bū- 
das pasirodė savo paprastumu toks patogus. kad 1883—1884 m. buvo įves- 
tas ne tik visose geležinkelio linijose, bet ir Žiem. Amerikos visuomenės gy- 
venime. Pamažu zonos laikas buvo įvestas ir Europos valstybėse. Vėlokai 
įsivedė tą laiką Prancuzija, nes tik 1911 m. Ji nenoromis atsisakė nuo Pa- 
ryžiaus meridiano laiko. Vėliausiai, tai yra, 1919 m., tą laiką įsivedė Sovie- 
tų Rusija. 2 

Zonos laikas skaitomas šitokiu būdu. Visas Žemės paviršius yra pa- 
dalytas į 24 zonas, kurios nuo viena kitos yra nutolusios po 15 gradų. Pa- 
grindinės zonos, vadinamos nulinės zonos laikas yra skaičiuojamas pagal 
meridianą, einantį per jos vidurį, tai yra, pagal Greenwich'o observatorijos 
meridianą, praktiškiau kalbant, pagal Londono meridianą. Tai yra nulinės 
zonos laikas. Kadangi toliausių zonos vietų nuo jos vidurio tolis nėra di- 
desnis kaip 71!/,0, tai skirtumas tarp vietos ir zonos laiko negali būti di- 
desnis kaip pusė valandos, o vietų, esančių arčiau zonos vidurio meridia- 
no, tas skirtumas yra dar mažesnis. Vadinasi, toks laiko skirtumas praktiš- 
kai turi maža reikšmės. Artimiausios, tai yra, pirmosios zonos, kuri yra į 
rytus nuo nulinės zonos, visi laikrodžiai eina viena valanda anksčiau pagal 
Greenwich'o meridiano: laiką. Toliau eina antroji zona ir tttt Tokiu būdu 
pervažiuojant iš vienos zonos į kitą, reikia pavaryti laikrodį tik vieną valan- 
dą, nekeičiant minutų ir sekundų skaičiaus. Vadinasi, minutos ir sekundos 
visose zonose yra tos pačios, kokias parodo Greenwich'o observatorijos 
laikrodžiai. Tokiu būdu mūsų pasaulio kulturingi žmonės gyvena pagal 
Greenwich'o observatorijos laiką. 

Aišku, kad įgyvendinant Flemingo projektą, reikia zonas skirstyti ne 
matematiškai pagal meridianus, bet pagal valstybių sienas, kad zonos pla- 
tumas siektų maždaug apie 150; vadinasi, tarp zonos ir vietos laiko skirtu- 
mas gali būti didesnis, kaip 30 minutų. Į nulinę zoną įeina: Didžioji Bri- 
tanija, Airija, Belgija, Prancūzija, Ispanija, Portugalija, Marokas, Alžerija, To- 
gas. ir Dahoma. Sių valstybių vartojamą laiką vadiname vakar. Europos 
laiku. Pirmoji zona apima Vokietiją, Daniją, Norvegiją, Švediją, Lietuvą, Len- 
kiją, Austriją, Vengriją, Čekoslovakiją, Luksemburgą, Šveicariją, Italiją, Jugo- 
slaviją, Albaniją, Tunisą, Kamerūną ir pietų vakarų Afriką. Tose valstybėse 
vartojamas laikas vadinamas vidurinės Europos laiku. Antrojon zonon įeina 
Kreta, Turkija, Latvija, Suomija, Estija, Rumunija, Bulgarija, Graikija, Pales- 
tina, Aigiptas ir piet. Afrika. Tose valstybėse vartojamas laikas vadinamas 
rytinės Europos laiku. Tolimesnių zonų plotų neliesime, nes būtų perdaug 
“ specialus dalykas. i 

Vartojimas zonos laiko vietoj vietos laiko truputį sukelia keblumų skai- 
čiuojant Saulės patekėjimą bei nusileidimą ir kitus astronomijos reiškinius. 
Saulės perėjimo momentas per meridianą gali būti toli nuo dvyliktos va- 
landos pagal zonos laiką. Taigi, stebint bet kokį dangaus reiškinį, reikia 
turėti galvoj zonos ir vietos laiko skirtumą. 


290 B. Ketarauskas, Šis tas apie laiko skaičiavimą 


Be to, nuo Didžiojo Karo kaikuriose valstybėse įsivyravo praktika tam 
tikru metų laiku pavaryti laikrodžius vieną valandą pirmyn. Sitą dalyką tvarko 
vyriausybė savo įsakymais. Tas dalykas daugiau praktikuojamas vasaros 
laiku. Toks laikrodžių pavarymas vasaros laiku valdininkų sluoksniams turi 
didelės reikšmės higijenos atžvilgiu, nes po tarnybos lieka daugiau laiko 
pabūti gryname ore. Tiesa, šiais metais ir mūsų valstybės ministerių kabi- 
netas nagrinėjo tą klausimą. Gaila, kad tas klausimas liko išspręstas neigiamai. 


* 
* * 


Dabar pažiūrėkime, kur prasideda para. Matėme, kad einant į rytus nuo 
Greenwicho meridiano, kiekvienoj artimiausioj zonoj laikrodžiai eina vis 
vieną valandą pirmyn; tokiu būdu, kai Greenwicho meridiane bus dvy- 
likta valanda, tai 12 zonoj bus 24 val. O jei eisime nuo Greenwicho meri- 
diano į vakarus, tai pamatysime, kad kiekvienoj artimiausioj zonoj laikro- 
džiai eina vis vieną valandą vėliau; tokiu būdu, kai Greenwicho meridiane 
bus 12 val., tai 13 zonoj bus tos paros tik pirma valanda. Vadinasi, para 
prasideda tarp 12 ir 13 zonos. Pagal tautų susitarimą, datos pasikeitimo 
linija eina tarp Azijos ir Žiem. Amerikos, per Didįjį Vandenyną į pietus, 
niekur neliesdama sausažemio. Naujoji Zelandija pasilieka nuo jos vakaruose, 
o Sandvyčių salos — rytuose. Tokiu būdu Naujus Metus anksčiausiai, 
kitaip tariant, pirmieji sutinka Naujosios Zelandijos gyventojai, o vėliausiai, 
tai yra, apie 23 val. — Sandvyčių salos gyventojai. Jei keleivis apkeliauja 
Žemę iš rytų į vakarus, tai jis savo kelionėj praranda vieną parą ir, atvirkš- 
čiai, jei jis apkeliauja Žemę iš vakarų į rytus, tai jis savo kelionėj laimi 
vieną parą. Sitą reiškinį galima lengvai išaiškinti. Kai keleivis keliauja aplink 
Žemę iš rytų į vakarus, tai yra, priešinga Žemės sukimosi kryptimi, tai jis 
per tą laiką, per kurį apvažiuoja Žemę, padaro apsisukimų apie Žemės ašį 
vienu mažiau, kaip vietoj gyvenantieji žmonės. Panašiai galima išaiškinti, 
kokiu būdu keleivis, apvažiavęs aplink Žemę iš vakarų į rytus, gauna vieną 
parą laiko daugiau. — Šiąja proga paminėsime vieną kurjozišką įvykį geo0- 
gralijos aptikimų istorijoj. 1552 m. grįžusi Ispanijon Magelano ekspedicija, 
kuri pirmoji apiplaukė Žemės paviršių, turėjo nemalonumų iš savo krašto 
žmonių už nepastebėtą praleidimą vienos paros toj kelionėj, kad ir ekspe- 
dicijos nariai buvo įsitikinę, kad jie laiką skaičiuodami negalėjo paklysti, nes 
rūpestingai ir teisingai vedė kelionės dienoraštį, bet, norėdami išvengti baus- 
mės, susirinkę Sevilos katedros bažnyčioj padarė viešą atgailą. 

Įvairiems nesusipratimams išvengti yra susitarta, kad plaukiant iš va- 
karų į rytus, tai yra nuo Japonijos į Žiem. Ameriką, skaitytų vieną ir tą 
pačią parą du kartu; pavyzdžiui, jei, perplaukiant datos pasikeitimo liniją, 
yra Liepos mėn. 2 d., tai ir kita diena taip pat yra skaitoma Liepos mėn. 
2 d. Jei garlaivis per tą liniją plaukia iš rytų į vakarus, tai tada viena para 
praleidžiama; pavyzdžiui, garlaivis perplaukia datos pasikeitimo liniją Lie- 
pos mėn. 3 d. tai artimiausia diena skaitoma Liepos mėn. 5 d. į 

„ „Anksčiau tiksliai patikrinti savo laikrodžius buvo gana sunku. Siais 
laikais tas dalykas yra visai lengvas. Radio siųstuvai, kurių daugelis yra 
tiesioginai sujungti su observatorijomis, praneša klansytojams laiką. Taigi, 
turint radio priimtuvą, galima kiekvieną dieną be didelių sunkumų laiką pa- 
tikrinti. Observatorijoms vienas svarbiausias dienos darbas yra turėti pas 

save tikslų tikrą laiką. Šių laikų technikos įrankiai observatorijos gali gana 
tiksliai nustatyti laiką. Priimti iš radio siųstuvo laiką galima taip pat su ne- 
mažu tikslumu; žinoma, tam dalykui reikia turėti specialius instrumentus. 

Pavartę laiko skaičiavimo istorijos lapus, pamatysime, kad valandų 
skaičiavimo būdas, kurį dabar vartojame, yra naujųjų laikų padarinys. Yra 
manoma, kad paros smulkinimo sistema yra kilusi Babilonijoj, apie V-IV 
šimtm. prieš Kristaus gimimą ji prigijo Graikijoj ir III šimtm. pradžioj prieš 
Kristaus: gimimą Romoj. 

Senovės laikais paros valanda turėjo kitokį antspalvį, kaip šiais laikais. 
Senovės laikais diena ir naktis buvo skyrium dalijama į dvyliką valandų. 
Diena buvo skaitoma nuo Saulės patekėjimo iki jos nusileidimo. Tokiu 
būdu vasaros dienos valanda būdavo ilgiausia, 0 nakties valanda trum- 
piausia. Metų laikams slenkant, valandų ilgis kitėjo. Zinoma, tokių valandų 
skaičiavimo būdas sudarydavo gyvenime nemaža keblumų. Taip paros buvo 
skaičiuojama beveik iki XIV šimt. Reikia pasakyti, kad mūsų paros dalinimą 
į 24 lygias valandas jau žinojo senovės laikais (Graikijos astronomai ir jį 
vartojo tik astronominiams tyrinėjimams. Pradėjus gaminti pirmuosius laik- 
rodžius su ratukais, paros dalinimą į 24 lygias valandas pradėjo vartoti 
ir paprastame gyvenime. 

Paros pradžią skaityti nuo vidurio nakties yra taip pat ne senų laikų 
padarinys. Para turi keturius momentus, kuriuos daugiau ar mažiau galima 
panaudoti jos pradžiai skaityti, būtent: Saulės patekėjimą, vidūdienį, Saulės 
nusileidimą ir vidurnaktį. Tiesa, paskutinis momentas, palyginus su kitais 
momentais, nėra toks žymus, kaip kiti, tačiau pagal žvaigždes ir jį galima 
nustatyti. Tie visi momentai įvairiais laikais ir įvairiose valstybėse buvo 
skaitomi paros pradžia. Nesigilindami į gyvenimo aplinkybes, kodėl daugu- 
mas tautų vidurnaktį pradėjo laikyti paros pradžia, pastebėsime, kad dar 
yra tautų, kurios ir šiais laikais paros pradžią skaito iš vakaro, pav. mu- 
sulmonai, žydai ir t. t. Jos paras dažniausiai taip skaičiuoja religiniame gy- 
venime. SŠiąja proga reikia pastebėti, kad mūsų provincija, užuot skaičiavusi 
parų valandas nuo O iki 24 val., skaičiuoja dviem serijom po 12 val. Nuo 
šito įpročio jau laikas būtų atsisakyti. 

Jau aigiptiečiai žiloj senovėj pastebėjo, kad metai turi nesveiką parų 
skaičių. Nustatyta, kad metų laiką, kitaip tariant, Žemės aplink savo ašį 
apsisukimo laiko negalima išreikšti racionaliniu parų skaičiumi, nes metų 
laikas fiziškai nepriklauso Žemės apsisukimo laiko. Astronomijoj vartojama 
daug rūšių metų. Cia paminėsime tik dvi metų rūšis. Laiką, per kurį Saulė 
apeina visą ekliptiką ir grįžta į tą pačią būklę žvaigždžių atžvilgiu, vadiname 
žvaigždžių metais. Tą laiką, per kurį Saulė grįžta vėl į pavasario tašką, va- 
diname atogrąžų, arba tikraisiais, metais. Tų dviejų metų ilgiai nesutampa. 
Pažiūrėsime, iš kur tas skirtumas susidaro. Saulės ir Mėnulio traukos dėka 
Žemės sukimosi judesy atsiranda precesija. Toji precesija vyksta (darosi) 
labai pamažu. Žemės ašis vieną pilną apsisukimą gali padaryti maždaug 
. per 25800 metų. Ekliptikos padėtis žvaigždžių atžvilgiu nepriklauso prece- 
sijos. Dangaus ekvatoriaus padėtis taip kinta, kaip Žemės ekvatoriaus plokš- 
tuma vartosi su Žemės ašimi. Ekvatoriaus pasvirumo kampas į ekliptiką 
nekinta. Daugaus ekvatoriaus su ekliptika susikirtimo taškai tolydžiai juda 
visą laiką pagal ekliptiką viena kryptimi. Tie taškai apeina ekliptiką per 

25800 metus, vadinasi, per metus jie nuslenka ekliptika 50",2 (3600: 25800) 
iš rytų į vakarus, tai yra, saulės metų judesiui priešinga kryptimi, 

Truputį susipažinę su precesijos įtaka dangaus reiškiniams, lengvai 
galėsim pamatyti, koks yra skirtumas tarp žvaigždžių ir atogrąžų metų Sa- 
kykime, kad tuo momentu, kai Saulė yra pavasario taške, yra bet kokia 
žvaigždė prie pavasario taško. Metams praėjus, Saulė anksčiau susitiks su 
pavasario tašku, kaip su žvaigžde, nes pavasario taškas per tą laiką paėjo 
50",2 į vakarus prieš Saulę. Dėl tos priežasties atogrąžų metai yra trum- 
pesni, kaip žvaigždžių metai. Sitas laiko skirtumas yra lygus 20 min, 23 
sek., vienos sekundos tikslumu kalbant. 

Dabar eisime prie trečiojo laikui matuoti vieneto, tai yra, prie mėne- 
sio laiko. Mėnesiu, tiksliau kalbant, sinodišku mėnesiu vadiname laiko tar- 
pą tarp dviejų paeilinių tos pačios rūšies Mėnulio fazių. Sinodiškas mė- 
nuo turi 20 d. 12 val. 44 min. 2,0 sek. Tiesa, dar yra ir kitas mėnesio lai- 
kas, vadinamas žvaigždžių mėnesiu. Zvaigždžių mėnesiu vadiname laiką, 
per kurį Mėnulis sugrįžta atgal į tą pačią žvaigždę. To mėnesio laikas turi 
apie 23!/; parą. Mėnesio laiką, kaip ir metų laiką, negalima išreikšti racio- 
naliniu parų skaičiumi. Vadinasi ir metų laiką negalima išreikšti racionali- 
niu mėnesių skaičiumi. | 

Ta visa komplikacija, su kuria susiduriama kalendorių sudarant, ir 
visa ta painiava, kuri buvo nuolat laiko skaičiavime, išplaukia iš negalėji- 
mo suderinti tuos tris pagrindinius vienetus. 


* * 
* 


Svarbiausios kalendorių sistemos, kuriuos daugiau ar mažiau turėjo 
reikšmės žmonijos istorijoj, yra trijų rūšių, būtent: saulės, mėnulio ir mė- 
nulio-saulės. Pirmojo tipo kalendoriuje yra imama galvon tik Saulės jude- 
sys, antrojo tipo — tik Mėnulio judesys, o trečiojo tipo — įvairios Sau- 
lės ir Mėnulio judesių kombinacijos. 

Matėme, kad astronomai dideliu tikslumu yra nustatę, kiek atogrąžų 
metai turi parų. Pažiūrėkime, kas būtų, jei jų surastą metų ilgį vartotume 
gyvenime. Sakykime, 1936 metais Sausio mėn. 1 dieną pradėsime skaičiuoti 
laiką atogrąžų metų ilgiu; tuomet 1937 metais Nauji Metai prasidės ne Sau- 
sio mėn. 1 d., bet Sausio mėn. 1 d. 5 val. 48 min. 46 sek. Taip skaičiuo- 
jant laiką, ilgainiui metų pradžia pereis į kitus mėnesius. Aišku be didelio 
įsigilinimo, kokie keblumai kiltų, taip laiką skaičiuojant; todėl nė viena tauta 
neišdrįso tiksliaisiais astronominiais metais laiką skaičiuoti. Iš čią matome, 
kad laikui skaičiuoti patogiausi yra tokie metai, kurie turi tik sveiką parų 
skaičių. Tokie metai yra vadinami pilietiniais metais. Įvairių tautų ir įvai- 
riais laikais pilietiniai metai turėjo skirtingus parų skaičius, kurie daugiau 
ar amžiau buvo artimi atogrąžų metų parų skaičiui. Artimiausi atogrąžų 
metų laikui yra tokie pilietiniai metai, kurie turi 365 paras. Bet jais laiką 
skaičiuodami, ilgainiui smarkiai atitolsime nuo tikrųjų metų laiko. Toks lai- 
ko skaičiavimas, žinoma, ypatingų patogumų negali sukelti, bet norima, kad 
metai istorijos eigoj tam tikrais perijodais atitiktų tikruosius metus. Tokiu 
būdu pilietiniai metai negali. turėti nuolat tą patį parų skaičių, bet laikas 
nuo laiko turi jis kisti taip, kad laiko skaičiavimas eitų pagal dangaus reiš- 
kinius. Jei po keturių pilietinių metų pridėsime vieną parą, tai tada mūsų 

metai atitiks atogrąžų metus 0,01 tikslumu; jei po 29 pilietinių metų pri- 
dėsime 7 dienas, tada metai atitiks atogrąžų metus 0,001 tikslumu; jei po 
33 pilietinių metų pridėsime 8 paras, tada mūsų metai atitiks atogrąžų me- 
tus 0,0001 tikslumu ir t. tt Galima teoriškai sudaryti ne vieną, bet kelias 
kalendorių sistemas, pagal kurias paklaidų suma atogrąžų metų atžvilgiu 
per šimtus tūkstančių metų bus begalo maža. Cia paminėsime tik vieną 
tiksliųjų kalendorių sistemų pavyzdį, tai yra, prof. Madler'io projektą, ku- 
ris buvo pagamintas 1870 m. Jei 128 metų perijode išmesime vienus ke- 
liamuosius metus, tai yra, jei skaitysime per tą perijodą ne 32, bet 31 ke- 
liamuosius metus, tai pataisa laiko skaičiavime yra tiek tiksli atogrąžų me- 
tų atžvilgiu, kad galima Madlerio kalendorių laikyti beveik absoliučiai tikslų. 
Praktikos gyvenimui panašios kalendorių sistemos neturi prasmės. Mūsų 
gyvenimas reikalauja, kad kalendoriaus sistema būtų tiek tiksli, kiek to 
tikslumo gyvenimui reikia ir kad ji praktiškai būtų lengvai pritaikoma, 

Vienas paprasčiausių saulės kalendorių buvo žilos senovės aigiptiečių 
kalendorius. Jau žiloj senovėj gal būt 4000—3500 metais prieš Kristaus 
gimimą, aigiptiečių astronomai pastebėjo, kad Nilo potvinis, kuris reguliuo 
davo visą ūkišką šalies gyvenimą, prasidėdavo tuoj, kai rytuose aušros 
spinduliuose pasirodydavo pirmą kartą Sirijus, pati ryškiausia dangaus žvaigž- 
dė. Pavasarį toji žvaigždė pranykdavo Saulės spinduliuose, nes Saulė savo 
metų judesy prieidavo prie jos iš vakarų, ir ji per du mėnesių sų viršum 
būdavo nematoma. Jos pirmas pasirodymas rytuose, kurio nekantriai lauk- 
davo aigiptiečių vaidilos, buvo žmonėms dangiškas ženklas, kad didžiau- 
sios upės naudingas potvynis greitai prasidės. Astronomai, stropiai betyri- 
nėdami pirmuosius Sirijaus pasirodymus, nustatė jau žiloj senovėj, kad me- 
tai turi 365 paras. Tokiu metų ilgiu buvo skaičiuojamas laikas aigiptiečių 
kalendoriuj per visą Aigipto istoriją, tai yra, maždaug per keturius tūkstan- 
čius metų iki Romos viešpatavimo laikotarpio. Siąja proga reikia pasakyti, 
kad aigiptiečių astronomai anksti pastebėjo, jog metai turi ne 365, bet 
365!/, parą ir taip pat pastebėjo, kad jų laiko skaičiavime paklaidų suma 
tikrųjų metų atžvilgiu per 1461 metus, kurie istorijoj yra vadinami Sotiso 
(taip aigiptiečiai vadindavo Sirijų) perijodu, sudaro vienus metus, bet dėl 
religinių sumetimų jie laiko skaičiavimo nereftormavo. 

Aigiptiečiai dalindavo metus į 12 mėnesių, turinčių po 30 dienų; be 
to, kiekvienuose metuose pasilikdavo penkios papildomosios dienos. Kiek- 
vienas mėnuo buvo dalijamas į tris dekadas, turinčias po 10 dienų. 

Šių laikų Europos kalendoriaus pagrindiniai dėsniai buvo nustatyti 
I-me šimtm. prieš Kristaus gimimą Romos valstybėj. Ligi to laiko romė- 
nai vartojo labai nepatogų būdą laikui skaičiuoti. 

Pradedant maždaug nuo VII šimtm, prieš Kristaus gimimą, Romos 
metai turėjo 355 paras, tai yra, metų laikas buvo lygus beveik Mėnulio 
metams, kurie turi, kaip žinome, 354 paras 8 val. 49 min. Tų metų mėne- 
siai buvo blogai suderinti su Mėnulio judesiu. Vietoj to, kad mėnuo turėtų 
pamėnesiui čia 29, čia 30 parų, kas vidutiniškai duotų apytiktį mėnesio 
20!/, paros ilgį, romėnų mėnesiai turėjo: 7 po 290 paras, 4 po 31 parą, o 
Vasario mėnuo tik 28 paras. Metai prasidėdavo Kovo mėnesio pradžioj, o 
Vasaris buvo paskutinis praeitųjų metų mėnuo. Gilioj senovėj mėnesiams 
buvo duoti vardai, kurių daugumas užsiliko ligi šių dienų. Keturiems mė- 

nesiams buvo duoti dievų vardai, juos pagerbiant, būtent: Mars, Mai, Juno 
ir Janus; šeši mėnesiai buvo pavadinti eilės numeriais: būtent: Guintilis, 
Sextilis, September, October, November, December; likusiųjų dviejų mėne- 
sių, būtent, Aprilis ir Februaris, vardų kilmė nėra gerai išaiškinta. Manoma, 
kad paskutinis mėnuo yra pavadintas vardu mažai žinomos dievybės iš 
senovės romėnų mitologijos-—Februo, kuris buvęs mirusių dievas *. Ilgai- 
niui penkto ir šešto mėnesio vardai buvo pakeisti į Julių ir Augustą, pa- 
gerbiant Julių Cezarį ir imperatorių Augustą. 

Romėnų metai buvo apie 10 dienų trumpesni, kaip atogrąžų metai. 
Per du metu tas laiko skirtumas tapdavo lygus 20,5 parai. Tam laiko tar- 
pui užpildyti jie įvesdavo kas dvejetą metų naują mėnesį, kuris turėdavo 
čia 22, čia 23 paras. Tas mėnesis buvo įstatomas Vasario mėnesy tarp 23 
ir 24 dienos. Tokiu būdu, kas ketveri metai atsitikdavo dveji paprastieji 
metai po 355 paras ir dveji keliamieji metai, katrų vienas turėdavo 377, o 
kitas 378 paras. Jei tų keturių skaičių imsime aritmetinį vidurinį skaičių, tai 
gausime, kad metai turi 366,25 parą, vadinasi, viena para daugiau, kaip tik- 
rieji metai. Tokiu būdu per kelias dešimtis metų kalendoriaus metų skai- 
čiai mėnesiais nebesusieidavo su tikruoju laiku; O toks reiškinys romėnų 
gyvenimui buvo nepritaikomas, nes visą eilę žemės ūkio švenčių turėjo 
būti švenčiamos nuolat tam tikru nustatytu metų laiku. Tą dalyką tvarky- 
davo vyriausias vaidila, neprisilaikydamas jokių pastovių dėsnių. Laikas 
nuo laiko, kartais visai netikėtai, jis metų laiko ilgį padidindavo arba su- 
mažindavo. Toks metų ilgio kaitaliojimas ilgainiui virto priemone žmones 
piktam dalykui išnaudoti, tai yra, juo naudodavosi, pagal reikalą pailgint 
arba pagreitint rinkimų terminą pareigoms eiti, pagreitint terminą  mokes- 
čiams mokėti ir t. t. 

Visa tai atvedė į tokią painiavą, kad pagaliau vasarinė pjūtės šventė 
buvo švenčiama žiemos metu, ir kalendoriaus reforma pasidarė būtinai 
reikalinga. 

Julius Cezaris, 46 m. prieš Kristaus gimimą pasiekęs aukščiausia val- 
džią Romoj ir, be įvairių titulų bei garbingų pareigų, gavęs vyriausio vai- 
dilos vardą, pasiryžo kalendoriuje įsigalėjusį chaosą greitai panaikinti. Jis 
pirmais savo viešpatavimo metais reformavo kalendorių pagal Aigipte gyve- 
nusio graikų astronomo Sosi geno projektą. Tas kalendorius buvo patogus 
ir paprastas. Jis su nedideliais pakeitimais pasiliko iki mūsų dienų. Siąja pro- 
ga reikia pasakyti, kad toks pat kalendorius buvo įvestas 200 metų prieš 
Cezarį Aigipte, bet jis tada neprigijo gyvenime ir ilgainiui buvo pamirštas, 

Juliaus kalendoriuje nėra mėginta laiko skaičiavimą derinti su Mėnu- 
lio judesiu; jis sudarytas pagal Saulės judesį. Metai turi 365 paras ir po 
kiekvienų keturių metų yra pridedama viena diena. Tos paros įterpimas 
labai sumažina paklaidų didumą, kuris susidaro per ketverius metus. Metų 
pradžia buvo perkelta į Sausio mėn. 1 d. Po Juliaus reformos pirmieji me- 
tai turėjo 445 paras. Tie metai yra vadinami „chaoso“ metais. Teisingiau 


* Kitas aiškinimas: Februarius (mensis) savo vardą vra gavęs iš lotyniško žodžio 
februa, reiškiančio „apsivalymo, atgailos priemones“, o paskiau ir „atgailos aukas“ (metų 
pabaigoj). Mat, Pompilijaus kalendoriuj (iki decemvirų), metai baigdavosi šiuo (Vasario) 
mėnesiu, 0 mėnesio pabaigoj įvykdavo atgailos šventė, Red. 

Pagal Juliaus kalendorių metai yra ilgesni 11 min. 14 sek. už tikruo- 
sius metus. Tokiu būdu toji paklaida per 128 metus pasidaro lygi vie- 
nai parai. 

Juliaus Cezario laikais pavasaris prasidėdavo Kovo mėn. 24 dieną. Be- 
veik po keturių šimtų metų tikroji pavasario pradžia persikėlė į Kovo mėn. 
21 d. Tokiu būdu, įvedant krikščionių kalendorių, kuris buvo 325 metais 
po Kristaus gimimo Nikėjos bažnytiniame suvažiavime sudarytas, tikroji 
pavasario pradžią buvo Kovo mėn.W21 dieną. Tą datą bažnytinis suvažia- 
vimas nutarė laikyti astronomine pavasario pradžia. Ilgainiui pastebėjo ir 
menko mokslo žmonės, kad tikroji pavasario pradžia nesutampa su laiku, 
skaičiuojamu pagal kalendorių. Antroje XVI šimtm. pusėj pavasario pradžia 
tikrenybėj buvo Kovo mėn. 11 dieną, o kalendorius rodė Kovo mėn. 21 dieną. 

Paprastam gyvenimui tas reiškinys negali sukelti ypatingų keblumų. 
Ar ne vistiek, kurią dieną pavasaris prasidės. Religiniame gyvenime tas 
reiškinys sukėlė daug keblumų, ypatingai nustatant Velykų šventes. Nikėjos 
bažnytiniame suvažiavime buvo nustatyta, kad Velykų šventės turi būti šven - 
čiamos pirmą sekmadienį po pirmo pavasario pilnaties. Pirmas pavasario pilna- 
tis yra laikomas, pagal bažnyčios įstatymus, tas Mėnulio pilnatis, kuris pra- 
sideda Kovo mėn. 21 d. arba vėliau. Matyti, jog to įstatymo leidėjai manė, 
kad pavasaris turi visada prasidėti Kovo mėn. 21 d. Sakysime, jei pilnatis 
prasideda Kovo mėn, 20 d., tai aišku, kad tas pilnatis priklauso pavasariui, nes 
jau, kaip pavasaris prasidėjo, praėjo 10 dienų; bet pagal bažnyčios įsaky- 
mus, tas laikas netikdavo, nes buvo prieš Kovo mėn. 21 d., todėl Velykas 
reikia švęsti po artimiausio pilnaties, kuris bus tik Balandžio mėn. 18 d. 
Vadinasi, šventės, kurios turi būti švenčiamos, kiek galima ankščiau pava- 
sarį, pamažu traukdavosi į vasaros laiką. Nesurandant kitos išeities tam ne- 
normaliam reiškiniui pašalinti, buvo nusistatyta Juliaus kalendorių reformuo- 
ti, kitaip tariant, atstatyti pavasario pradžią į Kovo mėn. 21 dieną ir įvesti 
pataisas laiko skaičiavime, kad pavasaris prasidėtų Kovo mėn. 21 dieną. 

Sitiems dalykams sutvarkyti Popiežius Grigorius XIII 1582 m. sušau- 
kė astronomų ir dvasininkų specialią komisiją. Toji komisija priėmė jau 
1576 m. patiektą italų gydytojo L. Lilio, (jis tuo metu jau buvo miręs) 
reformuoto kalendoriaus projektą. Tais pačiais metais popiežius įvedė į 
visus katalikiškus kraštus reformuotą kalendorių. Buvo įsakyta nuo Spalių 
mėn. 4 d. praleisti 10 dienų, tai yra, skaityti 15 dieną ir laikyti tuos kelia- 
muosius metus, kurių šimtų skaičius yra nedalus keturiems, nekeliamaisiais 
metais. Tas naujas kalendorius, kitaip tariant, reformuotas Juliaus kalendo- 
rius, buvo įvestas ne iš karto visose Europos valstybėse. 

Ir vadinamas Grigoriaus kalendorius nėra visai tikslus. Pagal naują 
kalendorių metai yra ilgesni atogrąžų metų atžvilgiu 26 sek. Po 3300 me- 
tų pavasario pradžia pereis į Kovo mėn. 20 dieną. Bet gyvenimo reikalams 
tas kalendorius yra visai pakenčiamas. Moksliškai žiūrint, jis nėra visai pa- 
togus. Vienas pirmųjų keblumų yra nelygus metų laikams keliamųjų metų 
„paskirstymas, būtent: vienu laiku keliamieji metai prasideda po ketverių me- 
tų, o kitų — po aštuonerių metų. Yra dar ir kitos rūšies keblumų, bet čia 
jų nenagrinėsime, nes tai būtų per daug specialus dalykas. 

Negalima pro. šalį praeiti, truputį nepakalbėjus apie Didžiosios Pran- 
cūzų revoliucijos kalendorių, kuris buvo įvestas 1793 m. Spalių mėn. 5. 

dieną Konvento įsakymu pagal Rommeo projektą. Metų pradžia buvo 
laikoma respublikos paskelbimo diena, tai yra, 1792 m. Rugsėjo mėn. 22 
dieną. Matome, kad tas valstybės gyvenimo įvykis atsitiktinai sutiko beveik 
su astronomine rudens pradžia. Metai buvo dalijami į 12 mėnesių, turinčių 
po 30 parų, kiekvienas mėnesis į tris dekadas po 10 parų, kiekviena para 
į 10 valandų, kiekviena valanda — į šimtą minutų, o minuta — į 100 se- 
kundų. Metų gale pasilikdavo dar penkios papildomosios dienos, o jei bū- 
davo keliamieji metai, tai 6 papildomosios dienos. Kiekvieno mėnesio 10,20 
ir 30 d. ir visos papildomosios dienos buvo švenčiamos. Mėnesių vardai 
buvo pavadinti originaliai. Jų varduose atsispindėdavo atitinkamo laiko 
charakteringa savybė. 

Sitame kalendoriuje, kaip matome, norėta pritaikinti dešimtainė sistema; 
bet toji reforma išėjo visai nevykusi. Vienas didžiausiųjų keblumų tame ka- 
lendoriuje buvo metų pradžios nustatymas, nes jokio dėsnio nebuvo nu- 
statyta keliamiems metams sudaryti. Tokiu būdu kiekvienais metais reikė- 
davo astronomijos pagelba nustatyti metų pradžią. Tas kalendorius tegy- 
veno 14 metų. 1806 m. Napoleonas vėl įvedė Grigoriaus kalendorių, o re- 
volucijos kalendorius savo pėdsakus paliko tik istorijoj. 


* 
* * 

Turime dar vieną vienėtą laikui matuoti, tai yra, savaitę. Manoma, kad 
savaitė yra sudaryta pagal Mėnulio judesį, nes laikas nuo jo vienos iki 
artimiausios fazės yra lygus maždaug septynioms dienoms. Senovės lai- 
kais daug įvairių tautų laiką skaičiuodavo septynių dienų savaitėmis, būtent: 
chaldejai, kiniečiai ir t. t. Žiloj senovėj graikai ir romėnai taip laiko ne- 
skaičiuodavo: jie savaitės dienas vadino eiliniais skaičiais panašiai, kaip mūsų 
kalboj yra vartojama. Ilgainiui jie savaitės sąvoką ir dienų pavadinimus pa- 
sisavino iš rytų. Tie pavadinimai dar iki šių dienų atsispindi kaikuriose 
Europos kalbose* 

Kadangi nei metai, nei mėnesis neturi pilno savaičių skaičiaus, tai ne- 
galima iš karto pasakyti, kokia savaitės diena praėjo arba ateis bet kokiu 
aprėžtų metų laikų, pav.: kokia savaitės diena buvo 1915 metais Rugsėjo mėn. 
20 dieną? Šitą išskaičiavimą galima padaryti vadinamu saulės apskritimo 
dėsniu. Tas dėsnis sako, kad kas 28 metai mėnesių dienos eina vėl tomis 
pačiomis savaitės dienomis. Tas reiškinys yra vienas neigiamųjų mūsų ka- 
lendoriaus savybių. Todėl jau senai yra imta kombinuoti įvairius kalendo- 
riaus reformos projektus tam nepatogumui pašalinti. Prigalvota yra daug 
kalendorių su įvairiomis savaičių ir mėnesių kombinacijomis. Pavyzdžiui pa- 
imsime du projektu. Vienas siūlo metus padalyt į 52 savaites taip, kad 51 
savaitė turėtų po 7 dienas, o likusioji savaitė — aštuonias dienas, kitaip 
tariant, metus padalyt į 13 mėnesių taip, kad pirmieji 12 mėnesių turėtų 
po 28 dienas, o paskutinis — 20 dienas. — Kiti siūlo metus padalyt į 73 sa- 
vaites, turinčias po 5 dienas taip, kad pirmosios 72 savaitės sudarytų 12 
mėnesių po 6 savaites, o paskutinė savaitė būtų, taip sakant, papildamoji 
metų savaitė, kurią būtų galima paskirti žmonių poilsiui. 


* Žiūr. palyginimą „Kosmo“ 1933 m. 175 pusl. tabelėj. Red: 

Matome, kad didžiausią keblumą uųžtinkame, tvarkydami likusias nuo 
12 mėnesių dienas. Siąja proga reikia pasakyti, kad kalendoriaus reformos 
paruošiamieji darbai yra daromi pasauliniu matu. 

Ligi šiol nagrinėjome grynai saulės kalendorius, kuriuose mėnulio var- 
das tik silpnai atsispindėdavo. Dabar truputį susipažinkime su mėnulio ka- 
lendoriais, kuriais, kaip manoma, laikas buvo skaičiuojamas mūsų kulturos 
apyaušry. Paimsime vieną tokių pirminių kalendorių — musulmonų ka- 
lendorių, kuris keistu būdu užsiliko gyvenime iki šių dienų. 

Musulmonų kalendoriaus pagrinde padėti mėnulio metai. Kiekvienuose 
30-je metų yra 10 metų po 354 paras ir 11 metų po 355 paras. Tų metų 
kaitaliojimosi dėka kiekvieno mėnesio pradžia beveik sutampa su jaunojo 
mėnesio pasirodymo momentu. Jų era skaitoma nuo 622 metų Liepos mėn. 
16 d., tai yra, nuo Mahometo bėgimo iš Mekkos į Mediną. Kadangi mė- 
nulio metai yra 11 dienų trumpesni, kaip saulės metai, tai musulmonų 
nauji metai prasideda 11 dienų anksčiau, kaip mūsų metai. Tokiu būdu, jų 
-34 metų laikas yra lygus mūsų 33 metų laikui. 1935-sius mūsų eros metus 
musulmonai laiko savo eros 1354 metais. 

Jei skaitome bet kokį įvykį, kurio data yra duota pagal musulmonų 
kalendorių, tai pagal tų metų duotą mėnesio skaičių galima tik įsivaizduoti, 
kokią mėnulio fazės dieną buvo tas įvykis, bet jokiu būdu negalime įsi- 
vaizduoti to laiko Saulės padėties atžvilgiu, kitaip tariant, negalime žinoti, 
kokia tuo laiku buvo Saulės padėtis. Tą dalyką galime išspręsti tik astro- 
nomijos pagelba. Taigi, mūsų gyvenimo akimis žiūrint, musulmonų kalen- 
dorius yra vienas netinkamiausių kalendorių. 

Dar susipažinsime su vienu mėnulio-saulės kalendoriumi. Reikia pasa- 
kyti, kad derinant mėnulių mėnesius su saulės metais yra susiduriama su 
tais pačiais sunkumais bei keblumais, kuriuos gaunama derinant metų lai- 
ką su paromis. Tas klausimas mūsų kalendorių sistemose nefiguruoja. 
Vienas geriausiai suprojektuotų mėnulio-saulės kalendorių yra žydų kalen- 
dorius. Jis yra sudarytas žiloj senovėj, daug kartų reformuotas ir savo šių 
laikų pavidalą gavo tik IV-V šimtm, po Kristaus gimimo. Jo pagrinde glū- 
di mėnuo. Metų skaičiavimą jis derina pagal saulę mėnulio apskritimo dės- 
niu. Tas mėnulio apskritimo dėsnis sako, kad kas 19 saulės metų mėnulio 
fazės įvyksta tais pačiais mėnesiais. Žydų kalendoriuj tas perijodas turi ne- 
pastovų dydį: vienu laiku jis yra ilgesnis viena diena, o kitu laiku trumpes- 
nis. Apskritai kalbant, žydų kalendorius yra labai komplikuotas. Jų metai 
yra šešių rūšių. Paprastieji, dvylikamėnesiniai metai — turi 354, 355 ir 356 
paras, o keliamieji, trylikamėnesiniai metai — 384, 385 ir 386. Iš to sudė- 
tingumo yra gaunama, kad jaunas mėnuo prasideda kiekvieno mėnesio 1 
dieną. Aišku, kad atskiri metai pagal saulę yra blogai suderinti. Aritmeti- 
nis vidurinis metų ilgis yra beveik lygus atogrąžų metų ilgiui. Pilietiniame 
gyvenime šitas kalendorius nevartojamas, o tik naudojamas šventėms nu- 
statyt. Žydų metų skaičiavimo era pradedama nuo pasaulio sukūrimo dienos. 

Baigdami kalbėti apie laiko skaičiavimą, turime pasakyti, kad žodį „ka- 
lendorius“ čia vartojame ne tąja prasme, kokia jis dažnai gyvenime yra 
vartojamas. Šiąja proga reikia pasakyti, kad pirmą kalendorių tikra to žo- 
džio prasme išleido 1474 m. įžymus astronomas Regiomontanus, Mū- 
sų vartojamieji kalendoriai yra sudaromi iš specialių astronominių metraščių, 


Organinis stiklas (pollopas) 


V. Morkūnas, Panevėžys 


Pollopas — netirpstantis ir nelydomas šlapalo su formaldehidu kon- 
densacijos produktas, kuris lydosi tik 3009C temperaituroj. Jis yra visiškai 
atsparus šviesai, skaidrus ir šviesus, lyg stiklas, duodasi poliruojamas ir 
pasižymi dideliu blizgėjimu. Jį pagamino Pollak'as. Dėl tų savumų pollopą 
vadina „organiniu stiklu“. Praktikoje jis plačiai taikomas dėl šių privalumų: 
lyg. sv. 1,44 (dvigubai lengvesnis už stiklą); kietumas pagal Mohs'o lentelę 
2,95; skaidrumas ultravioletiniams spinduliams (maždaug ligi 270 ų. p); lūžimo 
rodiklis 1,54—1,9, maža dispersija, pasipriešinimas spaudimui 2230klg/cmž; 
pasipriešinimas traukimui 10 klg/cmž; pasipriešinimas lenkimui 510 kg/cmž; 
šilimos laidumas 0,00184 (cm, g, sek.); šaltai pollopą neveikia nei vandens, 
nei spirito tirpalai, šildant — tik silpnai; vandens įgeria (šaltai) per 24 val. 
0,1—0,29/4. 

Pollopas pasižymi vario kietumu, todėl jį galima apdirbinėti tiekintojo 
staklėmis, gręžti, frezeruoti, pjaustyti ir poliruoti. Sis mažo lyg. svorio pro- 
duktas duodasi nudažomas ir paverčiamas drumstu; dėl to jis tinka papuo- 
šalu, rūkymo dalykų gamybai, pusiau brangių akmenų imitacijai, perlams, 
sagutėms, bilijardo rutuliams, rankenoms ir t. t. 

Dėl puikių optikos savumų pollopu galima pavaduoti flintglasą, lygiai 
taip pat lęšius ir prizmes iš brouno stiklo. Nes šlapalo ir formaldehido konden- 
sacijos produktai (jų tarpe ir pollopas) tik silpnai sugeria ultravioletinę švie- 
są; jie gali būti vartojami optikos aparatų gamyboj vietoj kvarco stiklo. 

Atitinkamai reguluojant želatinavimo ir kietėjimo procesus galima 
gauti vietoj skaidrių, lyg stiklas, produktų taip pat ir baltas neskaidrias, 
panašias į farforą arba į jūrų putas, mases, kurių sudrumzlėjimas pareina 
nuo išskaidyto aukšto laipsnio dispersijos vandens: būvy. 

Įvairiems produktams forma suteikiama liejimu ar presavimu. Geram 
efektui gauti skiriamos formavimui masės turi būti kiekvieną kartą visai 
apibrėžtam būvy, nes nuo to pareina dirbinių amžius ir t. t. Dalykas čia 
toks, kad kondensacija turi pasiekti tam tikro stovio, kai medžiaga prarado 
tam tikrą vandens kiekį; tačiau dar pasižymi tirpingumu ir išpursta tam 
tikruose tirpintuvuose. Tuomet masę galima formuoti ir betarpiškai po to 
sukietinti šildymu, slėgimu ar kitokiu būdu. Pripildytų produktų (su prie- 
maišomis) atveju tenka atkreipti dėmesį į kaikurias atsargumo taisykles, 
ypatingai vartojant mineralinius pripildytojus. Atvirkščiai, produktai, pava- 
duoti organiniais gelio sudarytojais, apdirbinėjami žymiai lengviau; šito- 
kie produktai ypatingai tinka presavimui. Jei dirbiniai duoda šviesius 
produktus, juos vadina pollopu, fantasitu H ir t. t; neskaidrūs presuoti 
dirbiniai — trolitas specialus E, bandalasta ir t. t. Iš šitų medžiagų gamina 
brangenybes, papuošalus, rankenas, dėžutes, aptaisus, šukas ir kt. Dėl mi- 
nėtų substancijų elastingumo jos tinka ir pluoštinėms medžiagoms — dirb- 
tiniams ašutams, plėvelėms, plokštelėms, vamzdžiams ir kt, o dėl galimu- 
mo gauti beveik be vandens — elektrotechnikos prietaisams. 

Šlapalo-formaldehido produktai turi ir kitokių pritaikinimų. Taip, pav., 
pluoštinės ir akytos medžiagos (medis) gali būt impregnuotos ir, sukietėjus, pa- 
verstos aukštos vertės!gaminiais. Pagaliau, dėl savumo neišbrinkti organiniuo- 
se skysčiuose — iš kondensacijos produktų gaminamos specialios rankovės. 


Dangaus kūnų judėjimas besipriešinančioj aplinkoj 


B. Ketarauskas, A. Panemunė 


Prieš pradėdami nagrinėti dangaus kūnų judėjimą besipriešinančioj 
aplinkoj ir aiškinti to klausimo kosmogonišką reikšmę, truputį susipažinkime 
su kūnų judėjimu Žemės atmosieroj. 

Pirmuosius kūnų judėjimo besipriešinančioj aplinkoj vaizdus gauname 
iš tiesioginių bandymų, tirdami, pavyzdžiui, mesto akmens lėkimą, kulipkos 
Žemės atmosferoj lėkimą ir t. t. Tuose judesiuose pastebime pašalinių jė- 
gų, vadinamų trinties jėgų veikimą. Tos trinties dydis pareina nuo judan- 
čio kūno greičio, nuo kūno formos ir nuo aplinkos tankumo. 

Tokį pat elektą galima pastebėti, kai kūnas nejuda, o juda tik jo ap- 
linka. Tokį reiškinį vadiname spaudimu.  Technikoj yra labai plačiai var- 
tojamas slėgimas trinties jėgų veikimui ištirti ir minimalinio jų veikimo są- 
lygoms rasti. Pavyzdžiui, aviacijoj tam dalykui yra vartojama aerodinaminiai 
vamzdžiai. Vamzdžio viduj yra pastatomas lėktuvo modelis ir po to leidžia- 
ma su specialiniu ventilatoriumi stipri oro srovė. Su įvairiais matavimo 
prietaisais yra matuojamas oro srovės slėgimas ir pagal tą matavimą nusta- 
tomas trinties dydis, su kuriuo turės tikras lėktuvas susidurti, lėkdamas per 
Zemės atmosierą. 

Mūsų nagrinėjamam klausimui trinties pareinamybė nuo lekiančios kū- 
no formos turi nedidelės reikšmės, tokiu būdu savo nagrinėjimuose į ją 
dėmesio nekreipsime. Mūsų nagrinėjamam dalykui yra svarbu žinoti tikslią 
trinties pareinamybę nuo judančio kūno greičio ir aplinkos tankumo. Cia 
truputį panagrinėsime pavieniui tų dviejų dydžių įtaką trinčiai. Bandymai, 
padaryti Žemės sąlygose, parodo, kad trinties jėgą galima laikyti tiesiog pro- 
porcingu dydžiu aplinkos tankumui. Dabar pažiūrėkime į trinties jėgos pa- 
reinamybę nuo greičio. Sitas klausimas bus sudėtingesnis. Šitame dalyke 
bendro dėsnio negalima sudaryti. Bandymai, padaryti įvairiose aplinkose, 
būtent, ore, vandeny, įvairiose dujose ir kitur, parodo, kad trinties jėga, kū- 
nui nesmarkiai lekiant, kinta beveik tiesiog proporcingai greičiui; tačiau, kū- 
nui smarkiai lekiant, trinties jėgą reikia laikyti tiesiog proporcingu dydžiu 
greičio kvadratui, o kartais ir greičio kubui; tačiau kūnui labai smarkiai Ie- 
kiant, vėl galima laikyti trinties jėgą tiesiog proporcingu dydžiu greičiui. 

Pažiūrėkime, kiek mūsų empiriniai bandymai atitinka tikrenybę. Tam 
klausimui nagrinėti paimsime vieną pavyzdį, kad nušviestume priežastis, su- 
keliančias trinties jėgą. 

Sakykime, kad kūnas stovi, o jo aplinkos dalelės juda lygia greta ir 
vienu tuo pačiu greičiu. Aišku,kad kaikurios dalelės lėkdamos susidurs su 
mūsų stovinčiu kūnu. Dalelei susidūrus su kūnu, dalis jos energijos virs 
šilima, Sito efekto smulkiau -nenagrinėsime, nes mūsų nagrinėjamam daly- 
kui jis nėra reikalingas. Kita dalelės energijos dalis, pereidama į kūno ener- 
giją, vers kūną judėti tąja kryptimi, kuria juda dalelės. Juo bus didesnis 
dalelių greitis, juo bus didesnis slėgimas į kūno paviršių. Jei visos aplin- 
kos dalelės nejudės kūno atžvilgiu, tai nebus jokio slėgimo į kūną, kitaip 
tariant, trinties jėga bus lygi nuliui. Veikiantis slėgimas į kūną susidaro iš 
slėgimų aplinkos dalelių, kurios „bombarduoja“ kūną. Aišku, juo bus di- 
desnis kūno „bombarduojamos“ dalies paviršius, tuo daugiau dalelių susi- 

durs su kūnu; vadinasi, tuo didesnis bus slėgimas. Kai dėl aplinkos tan- 
kumo, tai tas afektas taip pat yra visai aiškus. Juo tankesnė aplinka, juo 
daugiau dalelių yra jos tūrio vienete. Todėl kūnui judant tankesnioj aplin- 
koj, daugiau susidurs su dalelėmis, kaip aplinkoj, kurios tankumas yra ma- 
žesnis. Sitos rūšies judėjimuose trinties jėga priklauso tiesiog proporcin- 
gai aplinkos tankumo, dalelių greičio ir kūno atakojamos dalies paviršiaus. 

Tikrenybėj dalelės juda ne lygia greta, bet įvairiomis kryptimis. Be 
to, jos juda įvairiais greičiais. Tokiu būdu tikrenybėj nustatyti trinties jėgą 
yra ne taip lengvas dalykas. Sakysime, norime nustatyti trinties jėgą, kai 
kulipka lekia ore. Cia juda kulipka ir aplinkos dalelės; vadinasi, trinties jė- 
ga tikrenybėj gali būti visai ne tokia, kokia yra gaunama, pavyzdžiui, aero- 
dinaminiuose vamzdžiuose. 4 

Tas išvadas, kurias gavome ant Žemės iš tiesioginių bandymų apie 
trintį, vartosime, nagrinėdami dangaus kūnų judėjimus besipriešinančioj ap- 
linkoj, nes tiesioginai gauti iš dangaus kūnų judėjimų dėsnius apie trintį 
yra mums neprieinamas dalykas. Vienintėlis dalykas, kuris šioj srity yra 
mums prieinamas — tai sulyginimas rezultatų, gautų iš vienų arba kitų spė- 
liojimų, su duotais tyrimo daviniais. Kitokio kriterijaus mūsų teorinių iš- 
vadų teisingumui patikrinti neturime. Baigę šią įžanginę dalią, eisime nagri- 
nėti problemą dangaus kūnų judėjimo besipriešinančioj aplinkoj. 

Dangaus kūnų judėjimą besipriešinančioj aplinkoj pirmasis mokslinin- 
kų nagrinėjo garsus anglų fizikas Ne wton'as, klasikinės dangaus mecha- 
nikos pagrindų kūrėjas. Newtonas, žinodamas, kad Saulė turi milžinišką 
įkaitintų dujų kamuolio pavidalą ir spėdamas, kad Saulės atmosfera yra pa- 
kankamai toli išsiplėtusi, manė, kad Saulės atmosferos įtaka judantiems joj 
dangaus kūnams yra panaši į Žemės atmosferos įtaką, su kuria susiduria 
judą joje kūnai; vadinasi, pasak Newtono, Saulės atmosfera gali turėti įtaką 
tik kometų judėjimui, nes jų kaikurios prieina pakankamai arti prie Saulės. 

Newtono pažiūras išplėtė ir matematiškai jas formulavo Euler'is. Tie- 
są pasakius, Eulerio pažiūra skiriasi nuo Newtono pažiūros. Euleris manė, 
kad visa erdvė yra užpildyta tam tikros medžiagos, o nevien Saulės aplin- 
kos, kaip Newtonas manė. Vadinasi, pasak Eulerio, visi dangaus kūnai jųdėda- 
mi sutinka trintį. Euleris iš balistinių tyrinėjimų nustatė, kad trinties jėga yra 
tiesiog proporcinga judančio kūno greičio kvadratui. To dėsnio pagalba jis 
įrodė, kad kometos arba planetos apsisukimo periodas turi tolydžiai mažėti. 

Nesigilindami į kitų tyrinėtojų toj srity atliktus darbus, truputį susi- 
pažinsime su Laplace'o teorija. Pasak Laplaso, ekscentricitetai ir didesnės 
kometų bei planetų orbitų ašys visą laiką eina mažyn dėl įtakos tam tik- 
ros kosminės medžiagos, labai toli išsiplėtusios Saulės aplinkoj. Laplasas 
trinties jėgą laikė esant tiesiog proporcingą dydį aplinkos tankumui ir 
judančio kiino greičiui, o tankumą — atvirkščiai proporcingą dydį kvadratui 
kūno tolio nuo Saulės. 

Kai kurias savybes kometų judėjime, pavyzdžiui, Enkės kometos grei- 
tėjimą buvo bandoma aiškinti tam tikros aplinkos įtaka, neišaiškinus pirma, 
kuri yra jos fizinė kilmė ir kurias ji turi mechanines savybes. 

Daugelis dangaus kūnų reiškinių aiškinimų remiasi ūkų arba žvaigž- 
džių atmosferos įtaka. Paprastai, dangaus kūnai juda aplinkose, kuriose jie 
susidarė. Tokiu būdu aplinkos įtakos efektas nėra visai menkos vertės. 

Daug ir įvairių teorijų esti apie mūsų nagrinėjamą problemą, tačiau jų 
metodai, matematiškai žiūrint, yra visai netinkami. Kiekiniai daviniai gauti 
tais metodais būna kartais labai fantastiški. Tokie reiškiniai blogai atsilie- 
pia apie pačias teorijas. 

Sakyti dalykai verčia sudaryti matematišką teoriją apie dangaus kūnų 
judėjimą besipriešinančioj aplinkoj.  Teorininkų gauti daviniai turi atsispin- 
dėti įvairių kosmogonijos teorijų pagrinduose. Tik tokios teorijos galės 
mums nušviesti realaus pasaulio reiškinius, jo kilmę ir jo ateities likimą. Tų 
mokslo žinių jau senai trokšta mąstančioj ir smalsi žmonija. 

Kaip nagrinėti problemą apie dangaus kūnų judėjimą besipriešinančioj 
aplinkoj? Mums yra svarbu nustatyti, kokius pakeitimus padaro aplinkos 
trinties jėga tame dangaus kūnų judėjime, kuris tuštumoj vyksta Keplerio 
dėsniais. Tam dalykui sužinoti paimsime dviejų kūnų judėjimą besiprieši- 
nančioj aplinkoj; žinoma, tiksliau būtų paimti dangaus kūnų sistemą iš di- 
desnio objektų skaičiaus, nes kiekviena dangaus sistema susideda iš žymiai 
didesnio objektų skaičiaus. Gaila, turime prisipažinti, kad tiksliai teoriškai 
dangaus kūnų sistemų, kurių objektų skaičius yra didesnis kaip du, nemo- 
kame nagrinėti. 

Problemą apie dviejų kūnų judėjimą besipriešinančioj aplinkoj galima 
taip teoriškai nagrinėti. Sakysim, turime du materialiniu tašku, kurių dviejų 
masės yra m; ir m; Tie du materialiniu tašku juda tam tikroj kosmiškoj 
aplinkoj, kurios nuosavus judėjimas yra apibrėžtas bet kurioj erdvės pasto- 
vioj koordinatų ašių sistemoj ir kurios struktura yra taip pat apibrėžta. 
Materialinių taškų padėtys (vietos) ir pradžios greičiai yra duoti tos koor- 
dinatų sistemos atžvilgiu. Dabar pažiūrėkime, kokios jėgos veikia kiekvie- 
ną materialinį tašką, sakysime, masės m, tašką. Visų pirma, masės m, taš- 
ką veikia masės m; taško traukos jėga. Toji jėga yra tiesiog proporcinga 
abiejų taškų masėms ir atvirkščiai proporcinga jų tolio kvadratui. Toliau, 
tašką m; veikia pačios aplinkos dalelės Newtono traukos dėsniu. Toji gra- 
vitacijos jėga priklauso aplinkos formos ir jos tankumo. Pagaliau, pasku- 
tinioji jėga, kuri veikia tašką m;, yra aplinkos trinties jėga. Toji jėga, kaip 
žinome, priklauso aplinkos tankumo ir judančio taško m; greičio. 

Nustatę tokiu būdu jėgas, veikiančias kiekvieną materialinį tašką, gali- 
me sustatyti jų judėjimo diferencialines lygtis, ir mūsų uždavinys bus sų- 
vestas į tų lygčių sprendinių ieškojimą ir į jų kokybišką ištyrimą. Tas ko- 
kybiškas tyrimas yra mūsų sprendžiamai problemai pats svarbiausias dalykas. 

Tokioj bendroj formoj paimtas mūsų klausimas yra perdaug sudėtin- 
gas reiškinys kokybiškam analiziui. Norint to sunkumo išvengti, reikia pra- 
dėti tyrimą nuo to klausimo paprasčiausių atvejų ir, palaipsniui nagrinėjant 
sudėtingesnius atvejus, eiti nagrinėti anksčiau formuluotą klausimą. 

Mūsų nagrinėjamos problemos paprasčiausio atvejo uždavinį galima 
taip formuluoti. Tegul vienas iš dviejų kūnų, sakysime m; nejuda, o antra- 
sis, tai yra, m; juda. Tų kūnų kosminė aplinka neturi nuosavo judėjimo ir 
yra išplitus į begalybę. Jos struktura yra apibrėžta. Aplinkos gravitacinė jėga 
judančio kūno neveikia. Vadinasi, judantį kūną veiks nejudančio kūno trau- 
kos jėga ir aplinkos trinties jėga. 

Taip suprastintą problemą galime pakankamai smulkiai kokybiškai iš- 
tirti. Visų pirma matome, kad judančio materialinio taško trajektorija yra 

plokščia kreivė. Pasisekė nustatyti, kad toji kreivė, bendrai kalbant, bus 
spiralė, kuri net nemažuose pradžios greičiuose susisuka koordinatų pra- 
džioj. Dėlio materialinis taškas judėdamas turės galų gale nukristi ant + 
centrinio kūno. Šitas rezultatas pilnai atitinka išvadas, kurios yra gautos 
apytikriu keliu, kad tarp kūnų tolis tolydžiai eina mažyn. Iš kitos pusės 
reikia pastebėti, kad galima parinkti ir tokį didelį pradžios greitį, kad tra- 
jektorijos šaka eis į begalybę. Situo atveju materialinis taškas lėks į bega- 
lybę ir sistema baigs savo gyvenimą. 

Duosime truputį paaiškinimų apie kalbėtus rezultatus. Jei materialinis 
taškas judėtų tuščioj erdvėj, tai jo trajektorija būtų elipsas, parabola arba 
hiperbola, žiūrint, koks bus pradžios greičio dydis. Teorinėj astronomijoj 
įrodoma, kad, jei pradžios greitis, kurį pažymėsime V;, patenkina nelygybę 

Ua B (1) 
kur r, yra pradžios tolis, k — traukos konstanta, judėjimas bus eliptiškas, 
ir kiekvienu momentu kūno greitis patenkins (1) nelygybę. Jei 


As (m,--m>), (2) 


T, 
tai judėjimas bus parabolinis ir, pagaliau, jei 
2 — 2k3 2 
V,> Garmo, (3) 


tai judėjimas bus hiperbolinis. 

Aplinkos trinties jėgos kryptis sutampa su trajektorijos lietėja. Toji 
jėga stengiasi sumažinti judančio kūno greitį. Tos trinties jėgos veikimo 
dėka gali parabolinis judėjimas virsti eliptišku judėjimu. Ilgainiui gali tas 
pats reiškinys įvykti ir su kaikuriais kūnų hiperboliniais judėjimais. 

Visos tos kokybiškos savybės galima patikrinti mūsų nagrinėjamaja- 
me pavyzdy. Nagrinėjant tą pavyzdį, einant Laplaso teorija, galima visai ma- 
tematiškai jį išspręsti. Trajektorijos lygtis yra visai nesudėtingo pavidalo. 
Jas galima vartoti net kiekiniams skaičiavimams, 

Dabar pažiūrėsime, kiek mūsų spėliojimai, kurie buvo padaryti pro- 
blemos suprastinimui, atitinka realybę; kitais žodžiais tariant, kiek gautieji 
rezultatai tinka dangaus kūnų judėjimui atvaizduot, ir ar nėra visi tie mūsų 
nagrinėjimai tuščias matematikos žaidimas, neturįs jokios vertės tikrenybėj. 

Aišku, kad mūsų schema yra pirmas prisiartinimo etapas į tikrenybę. 
Jau tai sakėme. Todėl ji turi didesnę metodologinę kaip praktinę reikšmę, 
Toji metodologinė reikšmė atsispindi judesiuose ir problemos kokybinio 
nagrinėjimo metoduose, kuriuos, be didelių sunkumų, galima pritaikinti pa- 
prastesniems ir sudėtingesniems atvejams, tai yra, tikrenybę daugiau atitin- 
kančioms schemoms. Be to, iš tos schemos gavome žinių apie nagrinėja- 
mą problemą, kurios negalime išspręsti klasikiniais metodais. 

Kaikuriais atvejais atvaizduotoji schema turi dar ir praktinę reikšmę. 
Sakysime, kad zodiakalinė šviesa iš tiesų, kaip mano kaikurios hipotezės, 
sukelia Saulės aplinkoj medžiagos sutirštinimą, kintantį atvirkščiai propor- 
cingai toliui nuo cento iki periferijos, einančios už Veneros orbitos ribos. 
Tokiu būdu Merkuras ir Venera juda tos aplinkos viduj. Tų dangaus kū- 
nų judėjimą galima tirti pagal mūsų nagrinėtą schemą, papildžius ją kai 
kuriomis sąlygomis, 

Kometoms, kurios pakankamai arti prieina prie Saulės, galima taip 
pat pritaikinti tuos rezultatus, kuriuos gavome, tyrinėdami schemą. Tik nę- 
reikia pamiršti, kad, pagal mūsų prileidimą, Saulės aplinkos išorėj kometa 
judės Keplerio dėsniais, o jos viduj — judėjimo dėsniais besipriešinančioj 
aplinkoj. Gali atsitikti, kad kometa, įėjusi į aplinkos vidų, padarys tam tik- 
rą kelią ir paskui vėl išeis iš jos. Jei kometa yra periodiška, tai tokie išė- 
jimai ir įėjimai vyks tam tikrais laikotarpiais. Kiekvienos kometos įlėkimas 
į aplinkos vidų pakeičia jos orbitą kosminės aplinkos išorėj. Tuose reiški- 
niuose galima išaiškinti kometų judėjimų kaikurių savybių priežastis, pa- 
vyzdžiui, Enkės kometos greitėjimą, hipėrbolinių judėjimų virtimą elipsiniais 
judėjimais ir t. t. k 

Iš schemos gautąją teoriją galima pritaikinti meteorų judėjimui Že- 
mės atmosferoj ir daugeliui kitų dangaus reiškinių. Siąja proga reikia 
pastebėti, kad kalbėdami apie schemos praktiškus pritaikinimus, turėjome 
reikalą su baigtine sritimi. Tai yra naujas mūsų pirmyn pasistūmėjimo 
žingsnis. 

Gamtiškiausia aplinkos forma yra rutulinė arba elipsinė. Iš pradžios 
pasitenkinsime aplinkos rutuline forma ir prileisime, kad aplinkos tankuma s 
vienodai eina mažyn visomis kryptimis nuo centro į periferiją. Visi liku- 
sieji suprastinimai pasilieka tie patys, tai yra, aplinka nejuda, ir į materiali- 
nį tašką, jam judint aplinkoj, neveikia gravitacinė jėga Šitas uždavinys kol- 
kas nėra visai išspręstas ir čia, pasitenkindami vien tik jo formulavimu, pa- 
žymėsime, kad tos schemos pagalba galima tinkamiau išaiškinti, kaip anks- 
čiau nagrinėtos schemos pagalba, kometų, planetų ir meteorų judėjimus. 

Į sekantį tyrimo etapą yra įtraukiama ir aplinkos gravitacinė įtaka. Sa- 
kysime, kad paprasčiausias to atvejo uždavinys bus toks: tegul vienas ma- 
terialinis taškas stovi rutulinės formos kosminėj aplinkoj, kurios centras 
guli nejudančiame taške ir kurios tankumas visomis kryptimis tolio atžvil- 
giu vienodai kinta, o antras materialinis taškas juda toj aplinkoj. Į lekiantį 
tašką veikia centrinio materialinio taško traukos jėga, aplinkos trinties jėga 
ir aplinkos medžiagos traukos jėga. Paskutiniosios jėgos, kaip ir pirmosios, 
veikimo kryptis eis į centrą ir tų jėgų dydis priklausys judančio materia- 
linio taško tolio nuo centro. Siąja proga reikia pasakyti, kad toji kosminės 
aplinkos dalis, kuri bus išorėj judančio materialinio taško centro atžvilgiu, 
pagal mechanikos dėsnius, neturės jokios įtakos materialinio taško judėji- 
mui, Kai materialinis taškas juda kosminės aplinkos išorėj, tai tada jį vei- 
kia tik centrinio taško ir aplinkos medžiagos traukos jėgos, o pats mate- 
rialinis taškas judės Keplerio dėsniais. Jo trajektorijos kreivė gali būti elip- 
sis, parabola arba hiperbola, žiūrint, kokį turės jis pradžios greitį. 

Schema daugiau atitiks tikrenybę, jei vietoj centrinio materialinio taš- 
ko paimsime rutulio pavidalo baigtinio didumo kūną. Tada gausime žvaigž- 
dės schemą. Aplinkos medžiaga sudarys žvaigždės atmosferą. Ir materiali- 
nis taškas, kuris juda aplink tą centrinį kūną, bus jo palydovas. 

Einant arčiau prie realybės, reikia nustatyti pačios kosminės aplinkos 
judėjimą. Galima pradžioj prileisti, kad kosminė aplinka sukasi apie tam 
tikrą pastovią ašį su tam tikru kampiniu greičiu, kuris gali būti pastovus 
arba. priklausyti tolio. Toliau, galima paimti kosminę aplinką, susidedančią 
iš begalinio didelio skaičiaus rutulio pavidalo be galo plonų sluoksnių, iš 

Nuo to, kaip suprantamas kūno tūrio kitimas šilimos įtakoje, kaip šie 
kitimai matuojami ir kokia formule išreiškiami, susidaro tam tikros pažiūros 
ir išvados daugeliui labai svarbių fizikos dėsnių. Fizikos moksle šioj vie- 
toj jaučiama ryškių netikslumų. Pav., skėtimosi koeficientai definuojami 
kaip konstantės, šios surandamos ir surašomos kiekvienam kūnui atskirai. 
Toliau, žengiant į žemesnes ar aukštesnes temperaturas, skaičiavimai ir 
eksperimentai nesutinka ir daroma išvada, kad skėtimosi koeficentai kinta 
(prof. Cepinskio „Silima“). Jei dydis kartą definuotas kaip konstanta, 
tai kaip jis gali būti kintamas? Atvirkščiai, teisinga yra tvirtinti, kad for- 
mulė, kuri sieja kūno tūrio kitimą su temperatura, yra netinkama arba ji 
nėra pakankamai išplėtota, 

Iš tikrųjų, kūnų ilgio skėtimosi koeficientai « taip definuojami: išma- 
tuojamas kūno ilgis I; temperaturoj t, paskui pakeliama temperatura iki tį 
ir išmatuojamas kūno ilgis I;;; gaunamas pailgėjimas (I4;—1;); šis pailgėji- 


NA ' l4—lt, - 4 
mas pirminiam ilgio vienetui yra Ė "ir tenkąs vienam laipsniui temperatu- 
t 
Ž Jum 


pailgėjimas pirminio ilgio vieneto, pasikeitus tem- 

peraturai vienu laipsniu, vadinamas kūno ilgio skėtimo- 
si koeficientu a: 
wu—l 

„K ) 

Koeficientai a kaip konstantos yra nustatomi kiekvienam kūnui atski- 

rai ir sudaromos jų tabelės imant t — O0C vandens tirpimo temperaturą 


IEEE 
kurių kiekvienas sukasi aplink vieną ir tą pačią ašį su aprėžto didumo kam- 
piniu greičiu, kuris priklauso tik to sluoksnio radijuso. 

Paskutiniame schemos apibendrinimo etape yra atsisakoma nuo kos- 
minės aplinkos rutulinės formos; žinoma, tos rūšies uždavinys yra labai 
sudėtingas ir reikia pasakyti, kad jokių mėginimų, mūsų žiniomis, nebuvo 
daryta tam uždaviniui išspręst. 

Nagrinėjant tokiu keliu dangaus kūnų judėjimą besipriešinančioj ap- 
linkoj, galima manyti, kad įdėtas darbas neliks tuščias žaidimas, o atskleis 
ilgainiui realybės paslaptis. 

Baigdami kalbėti apie judėjimą besipriešinančioj aplinkoj, turime pa- 
sakyti, kad realinėj kosmogonijoj prie aplinkos trinties jėgos yra prijun- 
giama potvinių trinties jėga. Sitas efektas mūsų teoriniam nagrinėjimui 
turi labai maža reikšmės, todėl jo ir nelietėme. 

Visi tie darbai, apie kuriuos anksčiau kalbėjome, ir visi rezultatai, 
kurie buvo gauti, yra pirmieji tos srities tyrimo žingsniai. Iš tų tyrimų kol 
kas negalima daryti jokių galutinų išvadų. 

ir t;—1000C vandens virimo temperaturą. Iš (1) lygybės dabar matom, 
kad koeficientas « vandens tirpimo ir virimo temperaturos intervale yra 
aiškiai delinuotas kaip konstanta. O matematikos atžvilgiu (1) lygtis yra 
ne kas kitas, kaip diferencijalinė lygtis, kurią, imdami (K;—1) — dlį ir 
(t —t) — dt galime parašyti tokiu pavidalu: 


dl 
“g (2) 


Lygtis (2) yra ta pati (1) lygtis, taigi ir (2) lygtyje koeticientas a yra 
definuotas vandens tirpimo ir vandens virimo temperaturos intervale. Atsky- 
rę (2) lygtyje kintamuosius ir suintegravę turime kūno ilgį bet kurioj tempe- 
raturoj. 


ct -C 
lį — e (3) 


Integrinę konstantę C nesunku suskaičiuoti, žinant kūno ilgį vandens 
tirpimo temperaturoje 


=U6C: (4) 
Įstatę temperaturos dydį iš (4) į (3) turime kūno ilgį vandens tirpimo 
temperaturoje C 


Iš (3) ir (5) eliminavę eC turime kūno ilgį I; bet kurioj temperaturoj kaip 
funkciją temperaturos t: 


at 
lt — 16 sai 


(6) 


Dabar matom, kad fizikoje vartojama (1) formulė nėra pilnai išplėtota 
ir dėl to susidaro įspūdis, kad koeficientas a aukštesnėse ir žemesnėse tem- 
peraturose kinta, Formulę (6) galime, pagal (1) definiciją, laikyti pilnai iš- 
plėtotą ir tik ją vartotiną, sprendžiant tikslesniąsias problemas. 


Praktikoje fizika (1) formulę vartoja suprastintą įvesdama vandens tir- 
pimo temperaturos (4) sąlygą; tada iš (4) ir (1) yra 


T. lt, => Iš 
AA Ap 


arba, atmetant nuo temperaturos simbolio indeksą, 


l — Lb 
ŽS p (7) 


Iš (7) turime kūno ilgį I; bet kurioj temperaturoj t plačiai vartojamą fizikoj: 


Pe TNISE (8) 


:236 Br. Blauzdžiūnas, Kūno tūrio kitimas šilimos įtakoje 


Koks yra skirtumas tar (6) ir (8) formulų? Nedidelėse temperaturose 
galime drąsiai tvirtinti, kad skirtumų matavimo įrankiai nejaus, nes (6) lygy- 
bėje rodiklių fubkciją galime išskleisti eilute: 

aa a 8 


i P 3 
K= ke = bat SL (9) 


Kadangi koeficientai a yra, paprastai, maži dydžiai, tai esant mažai tem- 
peraturai t, (9) lygtyje narius su aukštesniais « laipsniais, kaip mažus dy- 
džius, galime atmesti ir tada iš (9) turime: 


(10) 


at 
1 — IE = Ip at) 


Praktikoj (9) eilutės galime tuos narius atmesti, kurių nejaučia matavi- 
mų įrankiai. 
Geometriškai (6) ir (8) lygčių gauname šiokį vaizdą: 


Iš brėžinio matome, kad. pagal (6) lygtį, kūno ilgis augštose tempera- 
turose auga žymiai greičiau, o žemose temperaturose žymiai lėčiau ir svar- 
biausia, kad (6) lygtis temperaturoj —2739 neduoda kūno ilgio išnykimo. 
Lygiai šitoks kūno ilgio (tūrio) kitimas patiriamas eksperimentais (prof. C e- 
pinskio „Šilima“). Tad negalima daryti išvados, kad (8) lygtyje kinta koefi- 
cientas a, nes jis tuo tarpu (6) lygtyje palieka konstantą ir (6) lygčiai toks 
ilgių kitimas yra naturalus dalykas. 

Išeinant iš (6) lygties yra nesunku įrodyti, kad kiino tūris V; bet ku- 
rioj temperaturoj t yra 3at 11 

V, = Ve 


ir kad tūrio skėtimosi koeficientas 8 yra lygus trigubam ilgio skėtimosi koe- 
ficientui a, visai neatsižvelgiant į kūno formą, būtent 


B = Ja (12) 
Duodamas šias kelias mintis, tolimesnę jų studiją palieku skaitytojams. 

Naturalinis ir dirbtinis radioaktingumas 


P. Brazdžiūnas, Kaunas 


1896 metais Henry Becguerelis atrado, kad kaikurios, kaip an- 
tai urano radijo ir kitos druskos visą laiką spinduliuoja ypatingai skvarbius 
spindulius. Turinčios šią savybę medžiagos buvo pavadintos radioaktingo- 
mis medžiagomis, o pats reiškinys radioakti ngumu. 

Radioaktingos medžiagos išspinduliuoja trijų rūšių spindulius: vadina- 
mus alia (a), beta (8) ir gama (1) spindulius. Juos ištyrus paaiškėjo, kad 
a ir 8 spinduliai turi dalelyčių prigimtį: « — spindulius sudaro helio atomo 
branduoliai, turį didelį greitumą; jų greitumas įvairioms radioaktingoms medžia- 
goms yra įvairus ir svyruoja tarp 15—20.000 kilometrų per sekundę. 8 — 
spinduliai yra sudėti iš neigiamų elektronų (neigiamos elektros atomų), 
lekiančių dar didesniu, kaip « dalelės, greitumu: 8 dalelių greitumas svy- 
ruoja tarp 100—200.000 klm per sekundę. Trečios rūšies spinduliai — + 
spinduliai yra ne dalelės, bet bangos, kaip matomos šviesos arba x — spin- 
dulių bangos, tik žymiai trumpesnės už pastarąsias. Reikia pastebėti, kad 
toks nuo seniau užsilikęs spindulių prigimties skirstymas vargu ar beturi 
prasmės, kadangi, kaip pastaraisiais laikais yra nustatyta, bet kuris spindu- 
liavimas pareiškia dvilypę prigimtį: vienuose reiškiniuose jis pasireiškia kaip 
banga, o kituose — kaip dalelė. 

Radivaktingų medžiagų spinduliavimas, ypatingai dalelyčių spindulia- 
vimas, turi didelę energiją: nors jos yra ir labai mažos, tačiau, turėdamos 
labai didelius greitumus, jos turi didelius judėjimo (kinetinės) energijos kie- 
kius. Savaime kilo klausimas, iš kur gaunama toki dideli, neišsisemiantys 
energijos ištekliai radioaktingose medžiagose. Buvo prieita išvada, kad šios 
energijos versmė yra radioaktingų medžiagų atomai, kurie savaime skyla, 
ardosi, išlaisvindami didelius energijos kiekius, pereina (transmutuoja) į ki- 
tos rūšies atomus. 

Radioaktingų medžiagų atomai skyla ne visi vienu laiku, bet dalimis, 
kurios pareina nuo atomo sudėties. Atomų skilimas vyksta vadinamu loga- 
ritminiu dėsniu. Vienos radioaktingos medžiagos skyla greičiau, kitos lėčiau. 
Paprastai yra nustatoma kiekvienos radioaktingos medžiagos vadinamas pus- 
vertės laikas, tai yra tokis laikas, per kurį suskiltų pusė paimtos medžiagos. 
Sis laikas kiekvienai medžiagai yra kitoks: vienoms medžiagoms jis tetrunka 
tik milijonines sekundės dalis, kaip antai Ra C! jis yra 10—5 sek, o kitoms 
— milijonų metų, pav., uranui II — 2 X 109 metų, o toriui — 10!0 metų. 

Radioaktingų medžiagų atradimas turėjo ir dabar tebeturi didelės reikš- 
mės tizikos ir chemijos mokslui. Radioaktingumo reiškiniai privertė pakeisti 
to meto chemijos elemento supratimą: radioaktingumas parodė, kad kaikurie 
sunkieji elementai gali savaime pasikeisti, virsti kitos rūšies elementais. Buvo 
nustatyta ištisa eilė naujų isotopų, t. y. įvairaus atominio svorio, tačiau 
visiškai vienodų cheminių savybių elementų grupių. Radioaktingų medžiagų 
spinduliai buvo pirmieji žinių tiekėjai apie atomo sudėtį. Ir tos žinios pri- 
vertė vėl prisiminti pamirštą Prout'o hipotezę, kad visa medžiaga esanti 
sudėta ne iš įvairių, bet iš vienokios rūšies dalelių, ir toki pagrindinė dalelė 
esąs vandenilio atomas. Berods, Prout'o hipotezė ne visiškai pasitvirtino: 

pasirodė, kad vandenilio atomas nėra toji pagrindinė medžiagos sudėties 
dalelė, tačiau tos hipotezės ideja — visos medžiagos sudėties vieningumas 
— visiškai yra patvirtinta ir šiandien yra medžiagos struktūros pagrindinė 
mintis. 

Šių dienų mokslo žiniomis, atomas yra sudėtas iš branduolio ir be- 
skriejančių aplink jį elektronų; pastarųjų skaičius yra lygus elemento eilės 
numeriui periodinėje elementų sistemoje. O atomo branduolys savo keliu 
yra sudėtas iš protonų, teigiamai įelektrintų vandenilio atomų branduolių, 
ir neutronų, neutralių, neįelektrintų dalelių, kurių masė yra lygi arba bent 
labai artima protono masei. Protonų skaičius branduolyje yra lygus bran- 
duolio išlaukėje besirandančių elektronų skaičiui arba atomo eilės numeriui, 
o neutronų branduolyje randasi tiek, kad neutronų ir protonų masių suma 
būtų apytiksliai lygi elemento atominei masei. Tikrumoje visiškos lygybės 
nėra, nes masės nedidelė dalis, vadinama masės nedateklium, virsta ryšio 
energija, surišančia sudarančius branduolį protonus ir neutronus. Ir juo 
masės nedateklius yra didęsnis, juo sudarančios branduolį dalelės yra tvir- 
čiau surištos, juo atomo branduolys tvirtesnis, stabiliškesnis. 

Radioaktingos medžiagos skyla savaime, spontaniškai; kiek moksli- 
ninkai bandė šį skilimą savaip sutvarkyti, jį pagreitinti arba sulėtinti, sustab- 
dyti arba pavaryti jį kita kryptim, tačiau visi bandymai nuėjo vėjais. Ne- 
įveikus radioaktingų medžiagų skilimo procesą savaip tvarkyti, buvo suma- 
nyta panaudojus radioaktingų medžiagų spinduliuojamas didelės energijos 
a ir 8 daleles suskaldyti, suardyti savaime neskylančius atomus, ir tokiu 
būdu ištirti jų sudėtį. Pirmą sykį dirbtinu būdu atomą suskaldė Ruther- 
ford'as 1919 metais. Jis daužė RaC spinduliuojamomis 4 dalelėmis azoto 
atomus ir gavo protonus, kurie buvo išmušti iš azoto atomo branduolio, 
susidaužus pastariesiems su 4 dalelėmis. Sis Rutherford'o bandymas 
parodė, kad atomus galima dirbtinu keliu suskaldyti, paversti juos kitos rū- 
šies atomais pavartojus didelės energijos daleles. 

Siandien dirbtinu būdu atomus skaldyti vartoja, be radioaktingų me- 
džiagų spinduliuojamų dalelių, ir dideliuose elektriniuose laukuose labai pa- 
greitintus protonus, deutonus (sunkaus vandenilio atomo branduolius) ir 
neutronus. Suskaldyta ištisa atomų eilė, kaip antai litis, boras, natris, 
magnis, azotas, aliuminis ir kiti. Skaldant to bei kito atomo branduolį 
daužančios dalelės įstringa branduolin, o iš pastaro išmušami neutronai, 
protonai arba a dalelės. Taip, pav., daužant « dalelėmis berilį, kurio ato- 
minis svoris yra lygus 9 ir kuris randasi 4-oje periodinės sistemos vietoje, 
a. dalelė įstringa branduolin, o iš jo yra išmušamas neutronas. Branduolio 
atominis svoris padidėja 3-mis, jo teigiamas krovinys — 2-iem; gaunama 
anglies atomo branduolys atominio svorio 12 ir eilės vietos (taigi ir teigia- 
mų krovinių skaičiaus)—6. Atomų skaldymo procesas, panašiai kaip cheminės 
reakcijos, trumpai parašoma lygtimis; elemento cheminio simbolio viršuje 
pažymima jo atominis svoris, apačioje jo teigiamų krovinių arba proto- 
nų skaičius. Pav. aukščiau kalbėias skaldymo procesas pažymimas taip: 
Bei - Hež—>C/2--nĮ; čia a dalelė atžymėta helio cheminiu simbolių; jos 
atominis svoris yra 4, eilės viėta arba teigiamų krovinių skaičius—2; išmuša- 
mas neutronas atžymėtas n simboliu; jo atominis svoris yra—1, eilės vieta 
arba teigiamų krovinių skaičius—0.—Arba deguonies branduolius daužant 

neutronais išmušama a dalelė; neutronas įstringa į branduolį ir gaunama 
anglies isotopas. Sis procesas išreiškiamas tokiomis lygtimis: 
O? --ni-> CS He 

Tokiu būdu daužant įvairius atomus tomis ar kitomis dalelėmis, juos 
galima suardyti, gauti kitos rūšies atomus. Ir šis skaldymo procesas yra 
susijęs su protonų, neutronų arba kitokių dalelių spinduliavimu. Pastarasis 
spinduliavimas trunka tik tol, kol! yra daužomi atomai; paliovus daužyti, ir 
dalelių spinduliavimas sustoja. Vadinasi, daužomi atomai suyra akimirksniu; 
ir iš pradžių paimtų, taip lygiai ir naujai gautų atomų branduoliai savaime 
neyra, yra stabiliški. 

Jau seniau buvo nustatyta, kad daužant 4 dalelėmis aluminio atomo 
branduolius, gaunami silicio atomai ir išspinduliuojami protonai. Buvo ma- 
noma, kad šis skilimo procesas vyksta pagal šią lygtį: 

Alš|- Hei=Si91-H), 

Tačiau buvo pastebėta, kad šiam skilimo procesui vykstant, be proto- 
nų išspinduliuojami neutronai ir positronai. Tyrusieji pastarąjį spinduliavi- 
mą Irena Curie ir Joliot'as nustatė, kad positronų spinduliavimas trun- 
ka ir paliovus aluminį daužyti + dalelėmis; jo stiprumas silpnėja taip, kaip 
silpnėja radioaktingų medžiagų spinduliavimas, ir per 3,5 minutes sumažė- 
ja per pusę; tokiu būdu daužant aluminį buvo gauta nauja radioaktinga 
medžiaga, kuri cheminiu būdu isoluota, pasirodė beesanti fosforas. Mano- 
ma, kad daužomas «+ dalelėmis aluminis virsta radioaktingu fosforu, kuris 
savaime skildamas pereina į silicį; šis visas skilimo procesas išreiškiamas 
šiomis lygtimis: 

Ali - He;-> Pi 27-04 ir PL Siu 7-6 5 
čia e+ pažymi positronų spinduliavimą. Dirbtinu būdu radioaktingas me- 
džiagas Curie ir Joliot gavo daužydami « dalelėmis borą, magnį ir ki- 
tus elementus. Taip antai, boro atomus daužant gaunama radioaktingas 
azotas, kuris savaime irdamas virsta anglies isotopu: 
B! 4-Hei->NP--nį NP->C8+e- 
Radioaktingo azoto pusverfės laikas yra nustatyta 14 minučių. 

Minėti Curie ir Joliot'o bandymai parodė, kad daužant atomu bran- 
duolius galima gauti nestabiliški, kaip ir naturalių radioaktingų medžiagų, bran- 
duoliai, kurie, savaime irdami, pereina į stabiliškus, pastovius. Aukščiau 
minėtu keliu gautos radioaktingos medžiagos vadinamos dirbtinėmis radio- 
aktingomis medžiagomis, o pats reiškinys—d irbtinu rądioaktingumu. 

Dirbtinas radioaktingumas galima sužadinti ne tik « dalelių, bet ir 
neutronų pagalba. Tokius bandymus pirmas yra atlikęs Fermi. Būdamas 
neįlektrintas, neutralus, taigi mažai veikiamas atomo branduolio elektrinių 
jėgų, neutronas pajėgia giliai įsiskverbti į atomų branduolius ir ardyti juos. 
Neutronų pagalba pavyko daugelį elementų paversti radioaktingų atomų rū- 
šim. Taip, pav., aluminį daužant neutronais, gaunami radioaktingi natro 
branduoliai ir išspinduliuojamos «4 dalelės: 

Al nį Na )-Heį 
Naži nėra stabiliškas; jis savaime yra, išspinduliuodamas neigiamus elektro- 
nus, ir virsta magniu: 

Na?! > Mg3iĄ-e- 
Radioaktingo natro pusvertės laikas yra apie 12 val. 

Kalbėtuose aukščiau pavyzdžiuose gautasis radioaktingai skylant ele- 
mentas skiriasi nuo pradžioje paimtojo. Bet yra nustatyta ištisa eilė skili- 
mo procesų, kur pradžioje paimtas skaldomas elementas ir gale gautas yra 
tas pats arba pradžioje paimtojo isotopas. Taip antai, aluminį daužant neu- 
tronais, gaunamas magnio atomo nestabiliškas branduolys Mg ?Zir išspin- 


duliuojami protonai: 
| AIT-nį > Mg +-H: 
Radioaktingas Mg?7 branduolys yra, išspinduliuodamas neigiamą elektroną ir 


virsta vėl aluminio atomu: 

MgT > A12-e-—. 
Panašiai elgiasi fosforas, siera, geležis, chromas ir k. Daužant anglies ato- 
mus deutonais (sunkiojo vandenilio atomo branduoliais) gaunamas radio- 
aktingas azoto branduolys, o išspinduliuojami neutronai: 

| Cp-[-Hi-> Np nį 
Radioaktingai skildamas azoto branduolys išspinduliuoja positronus ir virs- 
ta sunkesniuoju anglies isotopu: 

NF Ce. 

„ Atomo branduolį galima suardyti ne tik dalelėmis, kaip a, neutro- 
nas, protonais ir deutonais, bet ir + spinduliais. Pastarieji, kaip minėta, 
turi bangos prigimtį Chadwick'as ir Goldhaber'is pirmieji su- 
skaldė atomą + spindulių pagalba. Jie nušvietė torio + spinduliais sun- 
kųji vandenilį ir gavo protonų spindulius. Vėliau buvo pastebėta, kad 
nušvietus berilį radijo 1 spinduliais jis išspinduliuoja neutronus, kuriais 
daužant jodą, gaunamas radioaktingas jodo isotopas. Taigi, panaudojus 
didelio įtempimo x-spindulių vamzdžius, gautų x-spindulių pagalba ga- 
lima gauti gausingas neutronų versmes, o pastarųjų pagalba pasigaminti 
kiek tinkama tokių brangių radioaktingų medžiagų, reikalingų mokslo, me- 
dicinos ar kitiems tikslams. 

„ Cia paminėta tik keli skilimo procesai, kurių išdavoje gaunami radio- 
aktingi branduoliai. Tokių procesų nustatyta ištisa eilė. Tiesa, ne visais at- 
vėjais galima griežtai nusakyti pats skilimo procesas ir gautus radioaktin- 
gus atomų branduolius, ypač kad kaikurių pastarųjų pusvertės laikas yra 
labai trumpas. Todėl daugeliu atvejų tenka tenkintis tik daugiau ar mažiau 
pagrįstais spėliojimais. Tačiau esama ir atvejų, kur jau tikrai nustatytas su- 
žadinamasis radioaktingumas ir gautų radioaktingų atomų branduolių rū- 
sis, Isoliuojant juos cheminiu bei kitokiais būdais. 

Dirbtinu būdu gautieji radioaktingi atomai skiriasi nuo isotopų tyrimo 
metodais surastų isotopų, sudarydami naują atomų rūšį. Taigi, juos atra- 
dus padaugėjo ir atomų rūšių skaičius. Anksčiau 92 cheminiems elementams 
buvo turima 200 atomų,' dabar tas skaičius žymiai padidėjo. 

„Atomo branduolio strukturos klausimą besprendžiant, negali būti ty- 
lomis apeiti radioaktingumo reiškiniai. Jiems turi būti skirta tinkamo dėmesio 
Jau Ir todėl, kad jie empiriškai patikrina teorijos išvestas branduolių stabi- 
liškumo ribas, kurios privalo derintis prie jų, kad neprasilenktų su tikreny- 

be. Bohr'o atomo teorija bandė atomų branduolius sudėti iš protonų ir 
neigiamų elektronų. Bet naujoji kvantų teorija, taip dedama branduolį susi- 
dūrė su principinio pobūdžio sunkumais. Įvedusi neapibrėžtinumo principą, 
naujoji kvantų mechanika tepajėgia nusakyti, lokalizuoti bet kurią da- 
lelę tik tam tikram erdvės tūryje, kurio dydis yra nusakomas šiaip: 
Av=bh/2zme; čia m yra dalelės masė, c — šviesos greitis, h — veikimo 
kvantas. Taikinant tai elektronui pasirodo, kad jis tegalimas nusakyti tū- 
ryje apie 3)xX10—!!cmš, tuo tarpu kaip atomo branduolio tūris yra apie 
10—12 cm3; vadinasi, bent 30 kartų mažesnis. Taigi, naujoji kvantų teorija 
nepajėgia elektroną įtalpinti į branduolį. 

Atradus neutroną atrodė, kad šis sunkumas taps pašalintas, jei ato- 
mų branduolius sudėti iš protonų ir neutronų. Tačiau iškilo klausimas, 
kuri šių dalelių yra sudėta: ar neutronas yra sudėtas iš protono ir neigia- 
mo elektrono, ar protonas — iš neutrono ir teigiamo elektrono, positro- 
no. Kaip bebūtų buvęs šis klausimas išspręstas, minėtas sunkumas 
būtų pasilikęs, nes reikėtų įsileisti į „branduolį teigiamą ar neigiamą 
elektroną. Todėl dabar įsivyrauja nuomonė, kad neutronas ir protonas yra 
ta pati elementarinė dalelė dviejose kvantinėse būklėse. Energijos veikiama 
daužant sunkesnėmis dalelėmis, ji gali pereiti iš vienos kvantinės būklės į 
kitą; kitaip tariant, neutronas gali tapti protonu ir atvirkščiai. Ir tokiai trans- 
mutacijai vykstant, branduolio išlaukėje pasireiškia sukurtas neigiamas ar- 
ba teigiamas elektronas. 

Taip neutroną ir protoną interpretuojant, ankščiau minėtas sunkumas 
prašalinamas. Manoma, kad atomų branduoliai yra sudėti iš tokių protonų 
ir neutronų. Du protonai ir du neutronai yra surišti į « dalelę ir pastarųjų 
dalelių susidaro galimas didžiausis skaičius. Iš « dalelių ir neutronų išbars- 
tymo daužant jomis atomų branduolius nustatyti tų branduolių radijusai 
verčia manyti, kad a dalelės sudaro branduolio centrinę dalį, kurios išlau- 
“ kėje randasi neutronų kiautas. Tuo tarpu kaip « dalelės gali būti viename 
ir tame pačiame energijos lygmenyje, neutronai, sekdami Paulio draudos 
principą, randasi įvairiuose skirtinguose energijos lygmenyse. Rišant bran- 
duolių stabiliškumą, prisieina padaryti prielaidų apie sudarančių branduolį 
dalelių sąveiksmio jėgas. Priimama, kad čia didžiausį vaidmenį vaidina pro- 
tono ir neutrono traukos jėga. Neutronų sąveiksmio jėga yra labai maža, o 
protonų atstumiamoji jėga tepasireiškia tik mažuose atstumuose. Ir bran- 
duolys bus juo stabiliškesnis, juo daugiau porių protonas-neutronas bus 
branduolyje. Tačiau -didėjant branduolyje protonų skaičiui, didėja ir jų at- 
stumiamoji jėga. Lengvųjų elementų (net iki Ca) branduoliai tikrai galima 
sudėti iš vienodo protonų ir neutronų skaičiaus; bet į sunkesnių atomų 
branduolius prisieina neutronų daugiau imti už protonus, kad tokiu būdu 
kompensuotum pasireiškiančias atstūmimo jėgas. Priėmus tokias dalelių 
sąveiksmio jėgas ir suskaičius jų ryšio energiją, rasta, kad branduoliai ne- 
gali savaime skilti išspinduliuodami neutroną; protoną tepajėgs išspindu- 
liuoti tik apie 160 eilės numerio elementai, « dalelę — apie 100 eilės nu- 
merio. Šiaip nustatytos a ir 3 dalelių stabiliškumo ribos išaiškina ir kaiku- 
riuos dirbtinu būdu sužadinto radioaktingumo atvejus, k. a. radioaktingą 
azotą, fosforą. 


Zemos temperaturos 

Žmogus kad ir jaučia šilimą, tačiau šis jo pojūtis nėra toks tobulas, 
kad jis galėtų pajusti įvairių fizinių kūnų įšilimo laipsnio, arba temperatu- 
ros, nedideles atmainas. Ne tik tikslesniems mokslo reikalams, bet ir kas- 
dieniam gyvenime temperaturai matuoti vartojami visiems gerai pažįstami 
prietaisai — termometrai. Sildami kūnai skečiasi, didina savo tūrį, ir jų tūrio 
pakitimai yra proporcingi temperaturos kitimams. Griežtą tūrio ir tempera- 
turos kitimų proporcingumą teišlaiko dujos, ir tai tik atskirose temperaturų 
ribose; skysčiai ir kieti kūnai nesilaiko jo, tačiau šie nukrypimai yra toki 
maži, kad skysčių, ypač gyvo sidabro, termometrai tinka tempaturoms ma- 
tuoti ne tik kasdieniniam, bet ir reikalingam mažesnio tikslumo mokslo rei- 
kalui. Temperatura matuojama laipsniais, kurie įvairiose skalėse skiriasi savo 
dydžiu. Dažniausiai vartojami Celsijaus skalės termometrai. Cia skalė su 
laipsnių padalinimais pritvirtinama prie termometro kapilarinio vamzdelio taip, 
kad jei termometro skysčio indelį įmerkti į tirpstančio ledo ir vandens mi- 
šinį, tai termometro skysčio stulpelio viršūnė kapilariniame vamzdelyje pa- 
kyla iki skalės nulinio brūkšnio, o įdėjus jį į verdančio vandens garus, kada 
slėgimas yra lygus 1 atmosterai, stulpelio viršūnė siekia 100 brūkšnį. Tirps- 
tančio ledo ir vandens temperatura ir verdančio vandens garų vienos atmos- 
feros slėgimo temperatura yra termometro skalės pagrindiniai taškai. Tarpas 
tarp jų Celsijaus skalėje dalinamas į 100 dalių, Reaumur'o — 80. 
Taigi, pastarosios skalės laipsniai yra didesni. 


Dirbtinu būdu sukurti radioaktingi atomai irdami spinduliuoja teigia- 
mus bei neigiamus elektronus, o kaikuriais atvejais ir + spindulius. Kad 
jie spinduliuotų ir a daleles, kaip tai daro naturalios radioaktingos medžia- 
gos, nėra nustatyta. Radioaktingų medžiagų teigiamų bei neigiamų elektro- 
nų spinduliavimo energijos spektras yra ištisinis ir turi ryškią didžiausios 
energijos ribą, siekiančią kelis milijonus elektron-voltų. Tokis ištisinis ener- 
gijos spektras yra kvantų teorijai nesuprantamas, nes, pagal ją, spindulia- 
vimų energijos spektrai privalėtų turėti kvantiškumo požymį, kuo ir yra 
charakterirgi kitų dalelių spektrai. Buvo bandyta šis patyrimo ir teorijos 
prieštaravimas suderinti atsisakius nuo energijos tvarumo dėsnio atomų 
branduolio procesuose, tačiau tai padarius susiduriama su naujais sunku- 
mais. Vėliau Pauli's paskelbė hipotezą, kad atominiuose skilimo proce- 
suose išspinduliuojama, be aukščiau minėtų dalelių, labai mažytės nejelek- 
trintos dalelytės — neutrinai. Jos masė, manoma, yra lygi elektrono masei. 
Tokios išspinduliuojamos dalelės paima energijos dalį, ir, interpretuojant 
elektronų spektrus, reikėtų skaičiuoti ir neutrino paimamą energiją. Bet tą 
dalelę pagauti ir jos energiją išmatuoti iki šiol nepavyko ir vargu ar pa- 
vyks: būdama neutrali, ji turi ir labai mažą pajėgumą įonizuoti. Manoma, 
kad tik 150 kilometrų kelyje ji tepajėgtų sukurti 1 jonų porį, o tokią Wil- 
son'o kamerą padaryti neįmanoma. 

Jau ir seniausiais laikais buvo žinoma, kad tirpstančio ledo ir vandens 
temperatura nėra žemiausia; gal ši temperatura yra paimta už nulinę tik kaip 
daugiausia paplitusio gamtoje skysčio — vandens charakteringa temperatura, 
kurioj, esant normalinėms sąlygoms, turima kietas ir skystas vanduo. Ir tais 
laikais buvo turima žemesnės temperaturos, žymimos neigiamu ženklu, Taigi, 
Celsijaus (ir Reaumur'o) skalės nulinė temperatura nėra iš tikrųjų nulinė 
taja prasme, kad žemesnių temperaturų nebebūtų, nėra temperaturos riba. 
Dujų dėsnius nagrinėjant prieita išvada, kad nulinė minėta prasme tempe- 
ratura yra žymiai žemiau ir randasi ties — 2730 Celsijaus skalėje. Taigi, ab- 
solutinėje temperaturos skalėje, kurios nulinė temperatura yra žemiausia 
galima temperatura, 2090 C kambario temperatura bus 2930. Pastaroje skalėje 
neigiamų temperaturų nebeturima. 

Jau senai pradėta bandyti gauti galimai žemesnes temperaturas ir 
žingsnis po žingsnio vis giliau žengiama į šalčio karalystę, nors ir kiek- 
vienam naujam žingsnyje sutinkama vis didesnės ir didesnės kliūtys, kurios 
reikia nugalėti. O0C srities neigiamos temperaturos lengvai gaunamos šal- 
domųjų mašinių pagalba. Jei sumaišyti 5 stiklinės sniego arba susmulkinto 
ledo su valgomos druskos 1 stikline, tai toks mišinys atvėsta iki — 220C. 
Jis vėsta todėl, kad dalis ledo ir druskos ištirpsta; O tirpimui reikalingi 
dideli šilimos kiekiai (vienam gramui ledo sutirpinti reikalinga 80 kalorijų), 
kurie imami iš paties mišinio. O sumaišius kalio šarmo vieną dalį su tri- 
mis ledo dalimis, gaunamas net iki—650C temperatura. Skysčiams išgarinti 
reikalinga šilima. Antai vandens vienam gramui išgarinti reikia 539 kalorijų. 
Jei skystis garinamas labai greit, o garinimas galima pagreitinti mažinant 
slėgimą, tai garinamas skystis, negaudamas iš išlaukės šilimos, vėsta, nes 
reikalinga garavimui šilima imama iš paties skysčio šilimos ištekliaus. Siuo 
būdu galima pasiekti žymiai žemesnes temperaturas, kaip kad šaldomųjų 
mašinų pagalba, jei garinti suskystintas dujas. 

Kaikurios dujos suskystėja, jei jas, iš pradžių šiek tiek atvėsinus, 
smarkiai suslėgti. Pirmas tokius bandymus atliko Faraday'jus daugiau 
kaip prieš 100 metų. Jis suskystino chlorą. Vėliau buvo suskystintas anglies 
dvideginis. Tačiau ne visos dujos tada buvo suskystintos: nesuskystėjo de- 
guonis, azotas, vandenilis ir k, kad ir buvo vartoti slėgimai iki 3000 atmos- 
terų. Sios dujos liko pavadintos nuolatinėmis, arba permanentinės, dujomis. 

Andrews 1863 m. atlikęs tyrimus medžiagų agregatinės būklės sri- 
tyje, nustatė, kad bet kurios dujos galima suskystinti, tik jas reikia atvėsinti 
žemiau jų kritiškos temperaturos, charakteringos įvairios prigimties dujoms. 
Jei dujų temperatura yra aukštesnė, kaip jų kritiškoji temperatura, tai kad 
ir kokį slėgimą pavartoti, dujos nesuskystės. Ir tik atvėsinus jas žemiau 
kritiškos temperaturos jos slegiamos suskystėja, ir juo daugiau bus atvė- 
sintos, juo mažesnis slėgimas įveiks jas suskystinti. Buvo nustatyta įvairių 
dujų kritiška temperatura. Antai, anglies dvideginio ji yra Ą- 3190C, deguo- 
nies — apie—1199C, vandenilio—apie —2400C. 

Sunkiau skystėjančioms dujoms suskystinti buvo vartojama šis meto- 
das. Lengviau skystėjančios dujos yra garinamos sumažinus slėgimą. Jos 
vėsta ir vėsina jau sunkiau skystėjančias dujas. Atvėsusios žemiau kritiškos 
temperaturos pastarosios kompresorių pagalba suslėgiamos bei suskystina- 
mos ir vėl garinamos sumažinus slėgimą. Šios atvėsusios, savo keliu, vėsina 

dar sunkiau skystinanamas dujas. Tinkamai parinkus dujų eilę, tuo keliu 
buvo pasiekta visai žemų temperaturų iki 10—15 Abs ir suskystinta iki tam 
laikui laikytos permanentinės dujos, kaip antai, deguonis, azotas, vandenilis, 
kurių skystų vyrimo temperatura 1 atmosferos slėgime yra atitinkamai 
— 182,90C, — 195,70C, — 252,70C. 

Nuo 1898 m. sakytas metodas, mažai tinkamas dideliems dujų kiekiams 
skystinti ir neiveikęs suskystinti helį buvo pakeistas kitu ir šiandien tebe- 
vartojamu dujų skystinimo pramonėje. 1852 m. Joule-Thomson'as nu- 
statė, kad suspaustos dujos, skėsdamosi į tuštumą arba į mažesnį slėgimą 
vėsta. Šis vėsimas yra nedidelis; antai, pav. 200 C temperaturos suspaustas 
iki 50 atmosferų oras, skėsdamasis iki vienos atmosferos, atvėsta 110 C. 
Tačiau efektas galima žymiai padidinti vartojant vadinamą regenerativinį vė- 
sinimo būdą, kuris, trumpai sakant, yra toks: išsiskėtusi ir atvėsusi dujų da- 
lis, beeidama į kompresorių, pakeliui vesina dar nespėjusias išsiskėsti liku- 
sias. Pastaroji dalis išsiskėtusi atvėsta jau daugiau. Ir toks apskritinis pro- 
cesas tęsiamas tol, kol dujos tiek atvėsta, kad suskystėja. Šis būdas du- 
joms skystinti yra dar tuo geras, kad, temperaturai krintant, Joule-Thomso- 
no etektas eina didyn, vadinasi, vis greičiau ir greičiau dujos vėsta. Siuo 
būdu 1908 m. buvo suskystintos sunkiausiai škystėjančios dujos — helis. 
Skystas helis verda esant vienos atmosferos slėgimui —268,80 C, arba 4,20 A 
temperaturos (absoliutinėje skalėje). Garinant skystą helį sumažintame slė- 
gime buvo pasiekta iki 0.70 A. Pasiekti dar žemesnes temperaturas šiuo ke- 
liu einant daug vilties nebebuvo, nes sočių helio garų slėgimai yra labai 
maži ir nebegalima buvo žymiai bepagreitinti garavimą. 

Pastaraisiais laikais dar žemesnėms temperaturoms gauti vartojama vi- 
siškai naujas būdas, kur panaudojama medžiagų magnetinės savybės. Bet 
kurios medžiagos magnetinės savybės turėtojas yra molekulos ir atomai. 
Beskrieją aplink atomo branduolį elektronai sukuria magnetinį momentą, lyg 
kad molekuloje ar atome būtų turima elementarinių žiemių ir pietų magne- 
tizmo masių sistema, vadinamą dipoliu. Paprastai medžiagoje dipolių ašys, 
jungiančios abi elementarines magnetizmo mases, turi įvairių įvairiausią 
kryptį, yra visiškai atsitiktinai orientuotos. Tokios medžiagos visų elemen- 
tarinių magnetinių momentų pasireiškiąs į išlaukę atstojamas magnetinis 
momentas bus lygus nuliui. Jei dabar tą medžiagą padėt į magnetinį lau- 
ką, tai dipoliai stengiasi orientuotis lygiagrečiai lauko krypčiai; medžiaga 
įmagnetėja. Tačiau tik dideliuose magnetiniuose laukuose visų dipolių ašys 
taps lygiagrečios lauko krypčiai; nes molekulų ir atomų šiliminis judėjimas 
nebeįveiks tvarkos suardyti, kaip kad jis bent iš dalies suardo ją esant ma- 
žesniems magnetiniems laukams. Cia turima vadinama paramagnetinė me- 
džiagos polarizacija. Šiuo atveju magnetinis laukas tik daugiau ar mažiau 
surikiuoja, sutvarko esamus dipolius. 

Tačiau kaikuriose medžiagose magnetinis laukas priverčia atomus suk- 
tis aplink magnetinio lauko kryptį ir tuo būdu sukuria naują magnetinį mo- 
mentą arba dipolį. Šiuo atvėju turima diamagnetinė polarizacija. Ir medžia- 
gos skirstomos į paramagnetines ir diamagnetines. Yra dar ir trečia me- 
džiagų grupė, kaip antai, geležis, nikelis, chromas, kurių magnetinės savy- 
bės yra labai ryškios. Šios medžiagos vadinamos ferromagnetinėmis me- 
džiagomis. 

Bet kurio kūno bei kūnų sistemos įvairios fiziškos būklės nėra vie- 
nodai tikimos: juo kūno elementarinė dalelė (atomai ar molekulos) yra tuo 
bei kitu požvilgiu daugiau susitvarkiusios, pav. dipolių ašys daugiau orien- 
tuotos kai kuria kryptim, juo tokios būklės tikimybė yra mažesnė, ir atvir- 
kščiai: juo dalelės yra mažiau tvarkingos, juo chaosas yra didesnis, juo to- 
kios būklės tikimybė yra didesnė. Antra vertus, kūno arba kūnų sistemos 
bet kurios būklės tikimybė yra siejama su jų entropija; entropija yra kūno 
bei kūnų sistemos charakteringas, kaip kad temperatura, slėgimas arba ener- 
gija, dydis, tiesa, nematuojamas, kaip kad šie, bet tik skaičiuojamas, nes prie- 
taisų entropijai išmatuoti nėra. Entropija yra proporcinga būklės tikimybei; 
be to, sistemos entropijos atmainos yra jos šilimos bei temperatūros atmai- 
nų funkcija. Visi gamtoje savaime vykstą procesai eina mažėjančio tvarkin- 
gumo, reiškia, entropijos didėjimo kryptim. 

Tokiu būdu, medžiagą įmagnetinant, didinant medžiagos dipolių tvarkin- 
gumą, medžiagos entropija mažėja, ir atvirkščiai, išmagnetinant entropija di- 
dėja. Paramagnetinę medžiagą magnetinant isotermiškai, reiškia taip, kad 
jos temperatura nepakitėtų, jos entropija sumažėja; jei dabar tą medžiagą 
adiabatiškai išmagnetinti, taip kad ji jokios šilimos iš išlaukės negautų, tai 
jos entropija padidėja ir temperatura krinta. Temperatūros pakitimas išma- 
gnetinant yra didžiausias tuomet, kada magnetiniai dipoliai yra visiš- 
kai laisvi, nesurišti, reiškia, kada visaip orientuoti dipoliai turi tokią pat 
energiją. Tada tik dipolių orientacija bus visiškai atsitiktina. Tačiau tokių 
tobulų medžiagų neturima. Jei aukštesnėj temperaturoj kaikurios medžiagos 
ir turi tokių savybių, tai žemų temperaturų srityje jos nutolsta nuo šios to- 
bulos medžiagos būklės, kiekviena jų kitokioj žemoj temperaturoj, charak- 
teringoj tai medžiagai. 

Žemų temperaturų srityje jau žymiau pradeda pasireikšti atskirų kai- 
myninių dipolių sąveiksmio jėgos, kurių dėliai dipoliai pradeda orientuotis 
kaikuria viena kryptim: ši kryptis jau pradeda išsiskirt iš visų kitų krypčių. 
Todėl parenkant medžiagas žemoms temperaturoms gauti yra svarbu ži- 
noti ši jos charakteringa temperatura. Tiesa, nei teoriniu nei empiriniu ke- 
liu tiesiogiai ją nustatyti negalima, tačiau kaikurie medžiagų fiziniai dydžiai, 
kaip lyginamos šilimos anomalijos, bent apytiksliai įgalina apie ją spręsti. 

Bandymai žemas temperaturas gauti medžiagas išmagnetinant atlieka- 
mi šiuo būdu. Bandomoji medžiaga, garinamo sumažintam slėgime helio 
vėsinama, dedama į kelių dešimtų tūkstančių gausų stiprumo nevienalytį 
magnetinį lauką. Jautrių svarstyklių pagalba nustatoma veikianti patalpintą 
magnetiniam lauke paramagnetinę medžiagą jėga. Kada bandomoji medžia- 
ga atvėsta iki garinamo helio temperaturos, magnetinis laukas staigiai su- 
mažinamas iki kelių šimtų arba dešimtų gausų. Medžiaga išsimagnetina ir 
atvėsta. Belieka išmatuoti gautoji tokiu būdu temperatura. 

Absolutiniam nuliui artimoms temperaturoms matuoti nebetinka jokie 
termometrai. Iki 1—20 A. temperatura nustatoma iš dujų tūrio ir slėgimo 
santykio, taikant tobulų dujų dėsnius ir ekstrapoliuojant nuliniams tanku- 
mams. Dar žemesnėms temperaturoms matuoti jokių dujų nebegalima tai- 
kinti. Temperaturai nustatyti čia reikėtų panaudoti tokį fizinį dydį, kuriam 
ir žemiausioj temperaturoj galiotų teoriškai išvesti dėsniai, pav. matuoti 
lyginamąją medžiagų šilimą, proporcingą absolutinės temperaturos trečiam 

laipsniui, arba kaikurį kitą, susijusį fizinį dydį. Tačiau šioj temperaturoj tų 
dydžių atmainos yra labai mažos. Išmagnetinant gautas temperaturas iki 
šiol nustato iš medžiagos paramagnetinio įspūdingumo, vadinasi — iš mag- 
netinio momento atmainos, kuris, esant pastoviam magnetiniam laukui, yra 
proporcingas absolutinei temperaturai. Kintant magnetiniam medžiagos mo- 
mentui, kinta ir veikianti ją magnetiniam lauke jėga, kuri yra proporcinga 
magnetiniam momentui. Tokiu būdu jei magnetinio momento, o tuo pačiu 
ir veikiančios jėgos pareinamybė yra nustatyta šiek tiek aukštesnėms tem- 
peraturoms (40—190 A riboje), tai taikant tokią pat pareinamybę ir matuoja- 
mų temperaturų sričiai, iš išmatuotos jėgos arba magnetinio momento ga- 
lima suskaičiuoti gautoji temperatura. Tačiau vargu ar visiškai tiksliai ga- 
lioja tokia magnetinė temperaturų skalė, nes visiškai žemoj temperaturoj 
magnetinio momento ir temperaturos pareinamybė gali pakitėti. Bet šian- 
dien kito geresnio būdo įvertinti gautas temperaturas dar neturima, 

Štai keletas šiuo išmagnetinimo būdu gautų pastaraisiais metais že- 
mų temperaturų. Geležies amonijo alunas [Fė NH; (SO,)>. 12 H5O], atvėsin- 
tas iki 102 A, įmagnetintas 14000 gausų stiprumo lauke, išmagnetintas at- 
vėsta iki 0.0380A. Sis ir visa eilė kitų tyrimų yra atlikta Oksfordo univer- 
sitete, O iš Leideno žemų temperaturų instituto prieš porą mėnesių prane- 
šė, kad kalio-chromo alunas [KCr (SO,),. 12 H5O], atvėsintas ir įmagnetin- 
tas 24000 gausų stiprumo magnetiniam lauke ir išmagnetintas atvėso iki 
0.0044 A. Tai bus žemiausi iki šiol pasiekta temperatura. 

Artimos absolutiniam nuliui temperaturos turi tik grynai mokslinę 
vertę ir tik keli mokslo institutai visame pasauly teturi įrengimųs joms 
gauti. Žymiausis jų tarpe yra minėtas Leideno institutas Olandijoje. Žemų 
temperaturų srityje medžiagos savybės labai pasikeičia. Artėjant prie abso- 
lutinio nulio, lyginamoji šilima labai sumažėja ir tampa lygi nuliui, vadinasi, 
medžiagos šiliminės energijos išteklius nebekinta temperaturai kintant, tam- 
pa pastovus, tačiau, šiandien manoma, kad jis nėra lygus nuliui. Artėjant 
prie absolutinio nulio, visos žizinės ir cheminės medžiagos savybės nebe- 
kinta temperaturai kitant, kaip antai, tūris, elastingumo konstantos artėja 
ribos vertėms, vadinas, skėtimosi bei elastingumo koeficientai išnyksta. Me- 
talų laidumas elektrai artėjant prie absolutinio nulio begaliniai padidėja ir 
manoma, kad absolutinio nulio temperaturoj yra begalo didelis, vadinasi, 
varža yra lygi nuliui. Šis laidumas vadinamas supralaidumas. 

Pagaliau gal ne vienam gerbiamųjų skaitytojui kils klausimas, ar bus 
pasiektas absolutinis nulius. Trečiasis termodinamikos dėsnis tvirtina, kad 
absolutinio nuliaus negalima pasiekti. Tiesa, iki absolutinio nuliaus betrūks- 
ta vos tik apie 0.005, tačiau nugalėti toliau bent 0.001 bus gal daug sun- 
kiau, kaip kad iki šiol šimtus laipsnių. 


Medžiaga Ukmergės apskričio florai tirti 
Notes on Flora Din istrict of Ukmergė, Lithuania* 
J. Kuprevičius, Kaunas 


Ukmergės apskritis floristiniu atžvilgiu (aš čia turiu galvoje tik žie- 
duočius ir spor, induočius augalus) ištirta silpnai. Senesnių autorių darbuose 
(J. Jundilo, Eichwaldo) iš čia randame paminėtą tik vieną kitą auga- 
lų rišį. Pačioje 19-to šimtmečio pabaigoje E. Rudaminaitė netoli Pre- 
zidento Antano Smetonos tėviškės, Užulėnų km., Vadoklių ir Alunčių apy- 
linkėse, rinko augalus (viso tiktai 32 rūšys) lenkų floros herbarui I. 

Įsikūrus Lietuvos universitetui, kuomet prasidėjo sistemiškesnis Lie- 
tuvos gamtos tyrimas, mes turime jau daugiau žinių apie kalbamos apskri- 
ties florą. Prof. K. Regelis savo darbe „Lietuvos Floros šaltiniai“ (Botani- 
kos Sodo Raštai 1931 —35 m.) mini iš čia kelis augalus, o gimn. mok. P. Gruo- 
dis ir gimn. mok. I. Civilis smulkiai tiria miškų bendruomenes Ukmergės 
apylinkėse ž. 

Sio straipsnio autoriui 1934 metais Birželio 25—30 d. d. teko tyrinėti 
Užulėnio, o 1935 m. Rugpiūčio mėn. 9—14 d. — artimiausias Ukmergės 
apylinkes. 

Žemiau patiektame surinktų sakytose vietose augalų sąraše žvaigdutėmis 
pažymėjau visas tas rūšis, kurios jau floristiniuose darbuose paminėtos. 

1. Lycopodium clavatum L. Sausame pušyne ties Antakalnio dv. 

„2. Eguiselum hiemale L. Užliejamame miške ant žemos aluvinės tera- 
sos Sventosios slėny ties Ukmerge Š. 

3. Kguisetum pratense Ehrh. Eglyne su Ozalis acetosella Labų miške. 

4. Aspidium phegopteris (L) Baumg. Pušyne su bruknėmis ir mėlynė- 
mis ties Pivonija. 

5. Salix alba L. Užliejamas miškas Šventosios aliuv. terasoje ties 
pusis 

Salix purpurea L. Pelkėtame pušyne su  Carez stellulata ties Pi- 
vonija i pievoj pagriovy ties Antakalnio dv. 

T. Salix cinerea L. Pelkėtame (Sphagnum) pušyne ties Jogvylų km. 

8. Salix aurita L. Pušyne ties Pivonija. 

9. Salix nigricans Sm. Slapioje pievoje ties Antakalnio dv. 

10. Salix repens L. Pelkėtame pušyne ties Jogvylų km. 

11. Polygonum dumetorum L, 12. Melandryum rubrum Garcke ir 13. 
*Cucubalus baccifer L. Mšk. Šv. sl. Ukm.“ 

14. *Trollius europaeus L. Pievoje Lėno miške ir pelkėtame pušyne ties 
Ukmerge. 

* A list of 128 species of wild plants collected in district of Ukmergė, Lithuania, 
during the summer months of 1934—-35. 

! Apie jo išleidimą žiūr. lenkų gamtos žurnale „Kosmos“ 1899 m. WI. Dybo w s- 
ki'o straipsnį: „Skorowidz do zielnika flory polskiej“, kur bendrame sąraše randame vi- 
sus E. Rudaminaitės surinktus Lietuvoje augalis, paminėtus ir B. Hryniewiec- 
mi koju (1933). Šį straipsnį man nurodė Dir. J. Elisonas, už ką aš jam šįrdin- 
al dė 
ž P P. Gruodis V. D. U-te Botanikos Kabinete 1933 metais padarė diplominį darbą: 
„Ukmergės pušyno miškų tipai“. 

š Toliau ši vieta žymima sutrumpintai: "Mšk. Šv. sl. Ukm. 

„ Actaea spicata L. Mišriame miške ties Pašilės km. ir ties Ukmerge. 
„ Aguilegia vulgaris L. Mišriame miške ties Pašilės km. 

„ *Thalichrum angustifolium Jack. Pieva Lėno miške. 

„ Brassica nigra Koch. Darže Lėno km. 

„ Nasturtium palustre DC. Pagriovy Lėno miške. 

„ Neslea paniculata Dest. Bulvėse ties Ukmerge, 

„ Erysimum cheiranthoides L. Mšk. Sv. sl. Ukm, 

„Helianthemum chamaecistus Mill. Pievoj miško aikštėj ties Užulė- 


Viola epipsila Led. Pušyne su mėlynėmis ties Pivonija. 
Viola mirabilis L. Mišriame miške (šlaitas) ties Pašilės km. 
Hypericum guadrangulum L. Pušyne ties Kopustėlių km ir pievoje 


Lėno miške. 


26. 


27 


28. 


Parnassia palustris L. Retame pelkėtame pušyne ties Pivonija, 
Filipendula ulmaria Max. Durpingoje pievoje ties Ukmerge. 
Filipendula hexapetala Gilib. Sausame pušyne (jaunuolynas) ties Pi- 


vonijos kurhausa. 
29. Rubus plicatus W. et N. Pušyne ties Pivonija. 


„ Rubus caesius L. Mšk. Sv. sl. Ukm. 

„ Potentilla silvestris Neck. Durpingoje pievoje ties Lėno ež. 

„ Geum strictum Ait. Pušyne ties Pivonijos kurhausu. 

„ Agrimonia eupatoria L. Krūmuose prie Lėno ež. 

„ Agrimonia pilosa Led. Pievoje pakelėj. Lėno miškas. 

„Rosa glauca Vill. Pušyne ties Pivonija. 

„ Trifolium medium L. Pušyne Boruvkos miške. 

„ Astragalus glycyphyllos L. Pušyne prie takelio ties Pivonijos kurhausa. 
38. 


Astragalus arenarius L. glabrescens Rhb. Sausame pušyne prie tako. 


Pivonijos miškas. 


„ Vicia silvatica L. Miške ties Užulėnio km. 

„ Lathyrus niges Bernh. Ąžuolyne ties Pašilės km. 

„Daphne mezereum L. Miške ties Pašilės km. ir Lėno miške. 
„ Epilobium roseum Schreb. Mšk. Sv. sl. Ukm. 

„ Epilobium palustre L. Pelkėtame pušyne ties Pivonija. 

„ Circaea alpina L. Lėno miške. 

„Linum catharticum L. Durpingoj pievoj prie Užulėnų km. 

„ Geranium silvaticum L. Ąžuolyne ties Pašilės km. 

„ Geranium sanguineum L. Spigl. miške ties Pivonija. 

48, 


Polygala amarella Crantz. Durpingoje pievoje prie Lėno ežero, kar- 


tu su Carex dioica, 


49, 
50. 
Die 


Impatiens noli tangere L. |uodalksnyne prie Lėno ež. | 
Evonymus europaea L. Pušyne ties Pivonija ir Mšk. Sv. sl. Ukm. 
Evonymus verrucosa Scop. Pušyne ties Pivonija ir Pašilės km., eg- 


lyne ties Antakalnio dv. ir miške ties Užulėnio km. 
52. Rhamnus cathartica L, 53. Rh. frangula ir 54. Cornus sanguinea L. 
Užl. miške Šventosios aliuv. terasoje ties Ukmerge. 


20. 
56. 
57. 


Cicuta virosa L. Lėno ežero krante ir Leno miške pagrioviais. 
Pimpinella magna x sazifraga. Pušyne su vyržiais Pivonijos miške. 
Angelica silvestris L. Mšk. Sv. sl. Ukm. 


iii ii a i i i i Ą 


Jj. Kuprevičius, Medžiaga Ukmergės apskričio florai tirti 940 


58. *Trientalis europaea L. Pušyne ties Pivonija. 

59, Chimaphila umbellata (L.) Nutt. Sausame pušyne ties Pivonija. 

60. Pirola uniflora L. Pušyne Boruvkos miške, 

61. *Pirola secunda L. Saus. pušyne ties Kopustėlių km. 

62. *Pirola rotundifolia L. Pivonijos ir Volnomyslės miškuose. 

63. *Pirola minor L. Jaun. pušyne Boruvkos miške ir juodalksnyne 
ties Užulėnį. 

64. Monotropa hypopitys L. hirsuta 
Roth. Spigl. miške, storame samanų 
sluogsny (Zylocomium proliferum iv 
Pleurozium Sehreber:) Pivonijos miške 
(žiur. 1 pav.). 

65. Arctostaphylos uva ursi L. Sau- 
same pušyne ties Pivonija. 

66. *Pulmonaria angustifolia L, 
Sausame pušyne (jaunuolyne) ties Pi- 
vonijos kurhauza. 

: 67. Verbascum nigrum L. Mšk. 
Sv. sl. Ukm. 

68. Veronica scutellata L. Lėno 
ežero krante. 

69. Veronica officinalis L. Sausa- 
me pušyne Pivonijos miške. 


70. Mel L. Pu- 
dia 1 pav. Monotropa multiflora (Scop.) Fritsch 


šynuose ties Ukmerge. ( “ Ž 
5 k , M. hypopitys L. hirsuta Roth.) spygl. miške 
71. Euphrasia stricta Host. Pie- prie Pivonijos. Fot. 1935. VIII 9. 


voje prie Lėno ežero. 

72. Pedicularis sceprtum Carolinum L. „Stepruose“ durpingoje dirvoje su 
Eriophorum alpinum ties Lėno mišku. 

73. Ajuga reptans L. Eglyne su Ozalis acetosella Labų miške. 

74. Brunella vulgaris L. Pakelėje Lėno miške. 

T5. Galeopsis tetralhit L. Pamiškėje ties Volnomysle. 

76. Galeopsis speciosa L. Apleistoję dirvoje ties Lėno km. 

TT. Lamium maculatum 1. Mšk. Sv. sl. Ukm. 

78. Betonica officinalis L. Sausame pušyne ties Pivonija. 

79. Stachys silvatica L. Krūmuose prie Lėno ežero. 

80. Clinopodium vulgave L Krūmuose prie Lėno ežero ir sausame pu- 
šyne ties Pivonija, 

81. Origanum vulgare L. Lapuot. miške ties Volnomysle. 

82. Lycopus europaeus L. Pelkėtame pušyne su Carex paludosa Pivoni- 
jos miške, k 

83. Mentha verticillata L. Užl. miške Sventosios aliuv. terasoje ties 
Ukmerge. 

84. Utricularia vulgaris L. Kanale „Stepruose“ ties Lėno mišku. 

85. Vincetozicum officinale Mnch. Užliejam. miške Švent. aliuv. terasoj 
ties Ukmerge. 

86. Lonycera zylosteum L. Miške ties Pivonija. : 

87. Valeriana officinalis L, Pagriovėje Lėno miške ir Mšk. Sv. sl. Ukm., 

88. Campanula rotundifolia L. Pušyne prie kelio. Pivonija. 

89. Campanula cervicaria L. Pamiškėje pievoje ties Užulėniu. 

90. Eupatorium cannabiuum L. Pakelėje prie griovio ties Burtkaimiu 
(Volnomysle). 

91. Gnaphalium silvaticum L. Pušyne ties Pivonija. 

92. Inula salicina L. Pieva miško aikštėje ties Užulėnais. 

93, Senecio paludosus (L.) Hook. Mšk. Šv. sl. Ukm. 

04. Hypochoeris maculata L. Kirtime, seno pušyno ant smėlio pakrašty 
ties Jogvylų km. J 

95. Leontodon autumnalis L. Mšk. Šv. sl. Ukm. 

96. Leontodon hispidus L. hastilis L. Miške prie Kopustėlių km. 

97. Helodea canadensis Rich. et Michaux ir 98. Hydrocharis morsus ranae 
L. Senavagėje Šventosios slėny aukščiau Ukmergės. 

99. Anthericum ramosum L. Sausame pušyne ties Pivonija. 

100*. Allium ursinum L. Eglyne su asperula odorata Lėno miške 
(žiur. 2 ir 3 pav.) 


2 pav. Allium ursinum L. iš eglyno 3 pav. Gymnadenia cucullata Rich sausa- 
su Asperula odorata Lėno miške. me pušyne Pivonijos miške 


101. Lilium martagon L. Mišriame miške (Ąžuolas ir eglė) su Anemone 
nemorosa, Hepatica, Majantheumm, oxalis ir kt. ties Pašilės km. 

102. Eriophorum alpinum L. Šlapioje durpingoje pievoje „Stepruose“ 
ties Lėno mišku. (Žiur. 4 pav.) 

103. Seirpus acicularis L. Lėno ežero krante ties Lėno km. 

104. Carex dioica L. Durpingoj pievoj prie Lėno ež. 

4 pav. Beržynas su šviliu alpiniu (Eriophorum alpinum) ir šviliu siauralapiu 
(E. angustifolium) „Stepruose“ Užulėnio apylinkėj. 1935. VI 30.4 


105, 
106. 
107. 
108. 
109, 
110. 
111. 
112. 
113. 


sicaria ir 
114. 
115. 


Carex stellulata Good. Pelkėtame pušyne ties Ukmerge. 

Carex Goodenoughii Gay. Miške su mėlynėmis ties Pivonija, 
Careax ericetorum Poll. Sausame pušyne. Pivonija, 

Careax silvalica Huds. Eglyne ties Lėno ežeru. 

Carex flava L. Pelkėtame pušyne ties Pivonija ir pievoj Lėno miške, 
Carex vesicaria L. Pelkėtame pušyne ties Pivonija. 

Carex valudosa Good. Pelkėtame pušyne Pivonijos miške. 
Agrostis vulgaris With Saus. pušyne ties Pivonija. 

Calamagrostis neglecta Fr. Durpyne Pivonijos miške, su Carex ve- 
Sphagnym. 

Calamagrostis arundinacea Roth. Pušyne Boruvkos miške. 

Holcus lanatus L. Pelkėtame pušyne su Carea Stellulata Pivonijos 


miške ir prie griovio „Stepruose“ ties Lėno mišku. 
116. Molina coerulea Moench. Pušyne ties Pivonija. 


11 
118. 
119, 
120. 
121. 
122. 


Melica nutans L. Miške ties Užulėnio km. 

Poa annua L. Sporto aikštėje ties Ukmerge. 

Glyceria aguatica Wahlb. Mišk. Sv. sl. Ukm, 

Brachypodium silvatiium P. B. Pušyne ties Burtkaimiu. 

Lolium perenne L. Kopustelių kaime patvorėje prie važiuojamo kelio. 
Triticum caninum L. Mšk. 'Sv. sl. Ukm. ir lapuotame miške ties 


Volnomysle. 
123. Cypripedium calceolus L. Miške Užulėnų apylinkėse. 
124. Gymnadenia conopea R. Br. Pieva Lėno miške. 


Kodėl rudenį medžių lapai nukrinta? 
(Gali eiti tęsiniu ir papildymu prie straipsnio „Gamtos Drauge“ 145--148 pusl.) 


Augalo gyvenimui būtiną vandenį su jame ištirpusiomis druskomis 
augalui patiekia jo šaknys. Per tam tikrą vedamų kanalų sistemą, per to- 
kius indų pluoštelius tas skystis patenka į visas augalo dalis, galop ir į jų 
lapus; lapuose tie indų pluošteliai yra ir akimis matomi; jie čia vadinami 
lapų „gyslomis“ arba „nervais“. Bet jei augalui vanduo būtų nuolat tie- 
kiamas lygiu kiekiu, tai jo celės tiek vandens prisigertų, kad jose kiltų per- 
didelis spaudimas. Kad augalas galėtų jo gaunamą vandenį nuolatos pri- 
imti, jis turi turėt būdą turimąjį vandenį ir laukan išleisti. Tatai augalas da- 
ro vandenį išgarindamas (išleisdamas jį garo pavidalu). 

Kai rudenį oro temperatura pamažu pradeda kristi žemyn, tai atitin- 
kamai eina mažyn ir žemės (dirvos) šilima. Kai tik žemė atvėsta iki tam 
tikro laipsnio, tai augalo šaknų plaukeliai (kapilarai) jau nebegali vandens 
įtraukti. Todėl vandens pritekėjimas į augalą pasiliauja. Bet tuo pačiu lai- 
ku atvėsęs, didumoj judinamas oras (rudens vėjai!) labai padidina vandens 
iš augalų išgaravimą. Be to, atvėsęs rudens oras yra sausesnis ir taip pat 
atima augalui visą drėgmę. Todėl tat, kad ir rudenį dėl gausingo lietaus, 
žemė yra labai prisigėrusi vandens, tiesiog pažliugusi, betgi augalas tuo vande- 
niu negali naudotis, kadangi dabar jis yra visai netekęs sugebėjimo vande- 
nį įtraukti. Jei gamta nebūtų radusi būdų šiam dalykui pataisyti, augalai 
vis tiek užtrokštų, kad ir jų šaknys vandeny mirkte mirktų. Bet augalai turi 
būdų iš šios padėties išsigelbėti. Būtent, augalas iš šios padėties gelbsti- 
si dalimi sustabdydamas savo veikimą, o numesdamas lapus sustabdo van- 
dens garinimą. Tuo būdu tat lapų kritimas yra augalui ne mirties ženklas, 
bet būtinasis gyvybės reiškinys, einąs iš augalo prisitaikymo klimato san- 
tykiams ir metų laikams. 

Šie faktai išaiškina taip pat ir atvirkščią reiškinį, kad tūlas augalas sa- 
vo žalių lapų apdangą pasilaiko ir per visą žiemą, kaip, pav., mūsiškiai spyg- 
liuočiai, buksmedis (Buxus sempervirens) (kilęs iš rytų), gebenė (Hedera 
helix), dygioji palmė (//ex aguifolium), ligustras (Ligustrum vulgare) ir kiti. 
Sakytų augalų lapai turi tokius įtaisymus, kurie, atsiradus reikalui, sumaži- 
na augalui vandens išgaravimą. Gebenei, dygiajai palmei, buksmedžiui, pav., 
čia padeda stipri, gyvulio odos pavidalo viršutinė žievė. Kadangi sakyti 
augalai šiuo būdu yra gerai apsišarvoję visokiems žiemos pavojams, tai jie 
ir savo lapus įstengia pasilaikyti ir; dėl to jų ir žiemą nemeta. Pr.-D, 


125. Gymnadenia cucullata Rich. Sausuose pušynuose su Hylocomium 
proliferum ir Pleurozium Schreberi ties Ilogvylų km. ir Pivonija (žiūr. 3 pav.). 

126. Platanthera bifolia (L) Rchb. Durpingoje pievoje miško aikštėje, 
ties Užulėnų km. 

127. Epipactis latifolia (L) All. viridans Crantz, Pušyne su Ozalis acet., 
Potentilla silvestris, Calamagrostis epigeios, Pirola Secunda, Pleurozium Schreberi 
Hylacomium proliferum etc. Pivonijos miške ir mšk. Sv. sl. Ukm. 

128. Goodyera repens (L) R. Br. Jauname pušyne Boruvkos miške, 


Lietuvos kreida ir jos ichtiofaunos vaidmuo 
stratigrafijai 


Ph. Dr. inž. Juozo Dalinkevičiaus pranešimas, 


skaitytas viešajame Mat.-Gamtos fakulteto posėdy 1935. VI. 4 
ginant habilitacijos darbą „Lietuvos kreida“* 


Pabaltijo, vadinasi ir Lietuvos kreidos sistema, ne iš karto buvo tiksliai 
nustatyta, o stratigrafiniu atžvilgiu beveik ir visiškai iki šiol nebuvo liesta. 
100 metų atgal garsioji Al. Humboldt'o ekspedicija į Europos rytus ir Si- 
birą, ekspedicija, kurioje dalyvavo geologas ir mineralogas G. Rose, 
atkreipė dėmesį į Estijos įlankos pietuose esančias glaukonitines padermes 
ir, dėl regimo panašųmo su Vokietijos kreidos sistemos glaukonitiniais mer- 
geliais, smėliais ir klintimis, priskyrė jas prie kreidos sistemos. Tokiu būdu 
pirmą sykį Pabaltijy atsirado „kreida“. Bet jau po keleto metų buvo visiškai 
tiksliai nurodyta, kad Estijos tariamoji „kreida“ tiktumoje yra siluro amžiaus 
ir priklauso prie seniausių šios sistemos horizontų. 

Dar painesnis ir sudėtingesnis buvo kreidos likimas vidurinėje Lietu- 
voje. Čia Šventosios ir Neries upyne susipynė keturios geologinės sistemos, 
kurioms tik paskutiniais laikais pavyko visai aiškiai nustatyti petrografinį 
pobūdį ir daugelio sluoksnių faunistinį sąstatą. Mat, pagal viešpatavusias 
geologines koncepcijas buvo laikyta, kad visų Pabaltijo geologinių sistemų 
sluoksniai turi generalinį puolimą (kritimą) į pietus, arba pietų vakarus. 
Todėl visai natūralu buvo laukti, kad Lietuvoje, kur jau nuo senai buvo 
žinomi permės, juros ir viršutinės kreidos sluoksniai, viršutinis devonas, 
pereinąs iš Latvijos Lietuvon, normalia tektonine tvarka, vadinasi, per visą 
kraštą — nuo vakarų į rytus — yra padengtas: pradžioje — perme, aukš- 
čiau — jura, virš juros—kreida, kuri, su mažomis išimtimis, yra užklota ter- 
ciaru.  Permo-triaso margieji mergeliai ilgai nebuvo žinomi: jų atodangas 
Lietuvoje aš konstatavau pirmą sykį tik 1926 metais. Todėl, mes matome, 
kad Lietuvos geologinių žemėlapių autoriai, pav., Smit Sibinga, nutiesia 
visų geologinių sistemų sluoksnius sudėtingomis raukšlėmis iš vakarų 
į rytus per visą Lietuvą; lenkų geologas Nowak'as kreidos sistemos ribą 
veda iš pietų pusės pro Šiaulius, Panevėžį, Viešintas, Andrioniškį, Vyžuonas 
Utenos kryptimi; Samsonowičius didelius Lietuvos plotus dengia krei- 
dos ir terciaro padermėmis. Prof. Kaveckio geologinis žemėlapis taip 
pat yra artimas senoms geologinėms koncepcijoms. 

Tuo tarpu iš geologinės literatūros žinome, kad tik vienintelis Gie- 
draitis buvo tyrinėjęs paliai Sventąją, būtent, Ukmergės apylinkėse. Jis 
ten konstatavo šviesius smėlius ir šviesiai melsvus molius, kuriuos jis pri- 
skyrė terciarui. Sokolov'as, vienas iš geriausių rusų terciaro žinovų, XIX 
amžiaus pabaigoje parašęs monografiją, dar ir dabar tebelaikomą klasikišku 
veikalu apie piet. Rusijos terciarines nuosėdas, aptiko ties Kievu melsvus 
spondilusinius molius (eoceno amžiaus); ieškodamas analogingų padermių 
už piet. Rusijos ribų, jis priskyrė ir Ukmergės jam tik iš literaturos žino- 


* Žiūr. autoriaus darbus, kur nurodoma ir literatura: 
1. Lietuvos kreida. Kosmos, XV, 1934. 
2. Lietuvos kreidos fosilinės žuvys. Mat.-Gamt. Fak. Darbai, IX. 1935. 

mus tariamo terciaro melsvus molius ir šviesius smėlius prie viršutinio 
eoceno. Tokiu būdu atsirado Sventosios paleogenas, nurodomas visuose 
rusų ir Vakarų Europos geologiniuose žemėlapiuose. 2 

1926 m. aš buvau komandiruotas apžvelgti Sventosios upyną. Siąja 
proga apžiūrėjau ir Giedraičio aprašytas Levampolio ir Juodausių ato- 
dangas ir priėjau išvadą, kad šie smėliai ir moliai yra ne terciarinio, bet 
žymiai senesnio amžiaus, būtent, paleozoinio. 1931 m. tose padermėse man 
pavyko surasti ir gausią fauną, su Asterolepis ornata, Dendrodus biporcatus, 
Psummolepis ir kit, tipingą vidurinio devono oldredui. 

Tokiu būdu ne tiktai griuvo Lietuvos tariamas eocenas, bet ir visa 
sena koncepcija apie Lietuvos rytų gelmių sudėtį. Pasirodė, kad seniausios 
padermės Lietuvoje yra ne žiemiuose, bet pietų rytuose - ir tai visai netoli 
Kauno. Tačiau, Sventosios rajone, ypač paliai Anykščius, kur niekeno iki 
tol nebuvo tiriama, man pirmam pavyko konstatuoti vad, rusvojo anglies 
formaciją viršutinio terciaro (neogeno) amžiaus, visiškai analogingą rusvojo 
anglies formacijai, žinomai Rytprūsių Sambijoje. Vėliau (1931) man teko 
nustatyti ir tyrinėti gausingas preglacialo, terciaro ir vidurinio devono ato- 
dangas Šventosios rajone. Kiek panašių nuosėdų jau ir anksčiau buvo 
žinoma latvių pasieny Mažeikių apskrity. Laikau reikalinga pabrėžti, kad 
norėdamas geriau sudoroti Sventosios atodangų medžiagą, atlikau reko- 
gnosciravimą ir Rytprūsiuose ir Latvijoje, kad susipažinčiau su Sambijos ter- 
ciaru ir Latvijos devono oldredu bei preglacialu ties Kraslava paliai Dauguva. 
Siuos visus naujus Lietuvos geologinius elementus: terciarą, vidurinio 
devono oldredą ir preglacialą panaudojau kaipo disertacijos temą daktaro 
laipsniui gauti. 

Bet geologui Giedraičiui buvo žinomos ir kitos rūšies padermės, 
būtent, kelių dešimčių metrų storio žalsvai juodi dumblai, aptikti Vilniaus 
gręžiniuose. Dėl didelio panašumo šių dumblų su terciariniais dumblais, 
kuriuose Sambijoje kasamas gintaras, Giedraitis juos priskyrė prie apa- 
tinio oligoceno. Si Giedraičio interpretacija galiojo apie 40 metų ir tik 
paskutiniais laikais (1926 m.) Vilniaus universiteto prof. Rydzewski's* šių 
dumblų kompleksą suskirstė į dvi dalis, taip, kad viršutinę žalsvesnę dalį 
jis laikė apatinio oligoceno amžiaus, o apatinę pilkesnę — juros sistemos. 

1926 m. aš suradau žalsvai juodų dumblų ir atodangas paliai Sventą- 
ją, o 1928 m. ir Gegužino rajone pagal Nerį. 

Negali būt jokių abejonių, kad žalsvai juodi dumblai, žinomi iš Mus- 
nikų bei Vilniaus gręžinių ir Sventosios bei Neries atodangų, yra identiški; 
vadinasi, jie yra ir to paties geologinio amžiaus. Ilgą laiką negalėjau su- 
rasti tuose dumbluose faunos likučių, ir tik pavartojus didelių medžiagos 
kiekių nudumblinimą per smulkius sietus, pavyko aptikti ir fauną, būtent, 
žuvų liekanas. Mano į užsienį komandiruotės metu (1932-33 m.) aš turė- 
jau dar per menką ichtiofaunos rinkinį, kad galėčiau visiškai tiksliai išspręsti 
šių dumblų stratigrafinę padėtį. Tačiau medžiagos buvo pakankamai įsiti- 
kinti, jog sakytieji durnblai nepriklauso nei apatiniam oligocenui, nei juros 
sistemai, kaip manė Giedraitis ir Rydzewski's ir kaip aš pats pra- 


* Rydzewski B., Kra jurajska w dyluwjum Puszkarny pod Wilnem i glebokie 
wiercenie w Wilnie. Rocznik Pol. Tow. Geologicznego w Krakowie, 1926. Krakow. 

džioje galvojau; paaiškėjo, kad čia gali būt kalba tik apie arba paleoceninę, 
arba cenomaninę jų kilmę. Vadinasi, pavyko galimas stratigrafines šių dumb- 
lų ribas žymiai susiaurinti. Dėl faunos sąstato ypatumo, apie kurį aš kal- 
bėsiu žemiau, aš kurį laiką svyravau, ir tik paskutinieji mano tyrinėjimai 
leido galutinai nustatyt jų cenomano amžių. 

Tokiu būdu, Sventosios ir Neries rajone eoceno, apatinio oligoceno ir 
juros vietoje atsirado visiškai kitos sistemos: preglacialas, rudojo anglies 
formacija viršutinio terciaro (neogeno) amžiaus, vidurinio devono oldredas 
ir kreidos sistemos cenomanas, kurių amžiai mano buvo nustatyti pasire- 
miant gausiai surinkta fauna, 

Priežastis, kodėl geologai, palyginti, ilgai tenkinosi tik spėliojimais 
apie šių dumblų amžių, kaip matėme, nuo juros sistemos iki apatinio oli- 
goceno, yra ta, kad sąstato atžvilgiu sakytieji dumblai yra nepaprastai pa- 
našūs į paleogeno ir juros sistemos žalsvus, pilkus arba ir visiškai juodus 
molius, o jų fauna yra labai negausi ir buvo surasta tik paskutiniais laikais. 
Pagaliau, ir surinkta fauna pasirodė ypatingai sunkiai sudorojama. Mat, tuo 
tarpu, kaip moluskų, brachiopodų arba koralų apibūdinimui vienas kitas ge- 
rai išsilaikęs egzempliorius visai pakankamas rūšiai nustatyti, atskirai suras- 
tas žuvies dantis, slankstelis (vertebras) arba dorulitas regimai dar neatsklei- 
džia apibūdinamos rūšies visų ypatumų. Imkime kad ir lamnidas. Kiekvie- 
na lamnidų rūšis turi bent keliolika arba ir daugiau labai skirtingų dantų, 
kurie savo išvaizda skiriasi nuo vienas kito, pareinamai nuo vietos, kurią 
jie turėjo žande. Kadangi senais laikais nebuvo išdirbti metodai, kaip api- 
būdinėti fosilinius dantis, tai praėjusio šimtmečio paleontologai buvo linkę 
kiekvieną skirtingos išvaizdos dantuką vadinti skirtingu vardu. Tokiu būdu 
nuo Agassiz'o laikų buvo aprašyta begalė naujų rūšių, kuriose susiorien- 
tuoti buvo labai sunku. Ir tik naujesniųjų laikų žymūs paleontologai East- 
man'as, Jaekel'is, Woodward'as, Priem'as ir ypač Leriche'as iš 
pagrindų revidavo kelių dešimčių metų bėgyje aprašytas faunas, sutvarkė 
seną medžiagą ir nustatė, kad žuvų, kaipo gerų plaukikų fauna, visai tinka 
ir stratigrafiniams tikslams, vadinasi, sluoksnių amžiui nustatyti. Todėl mo- 
derninis fosilinių žuvų, ypač selachijų, sudorojimo būdas, remiasi viso dan- 
tų komplekso restauracija, paremta mortfologiniais ir iš dalies histologiniais 
tyrinėjimais dabar tebegyvenančių selachijų (lamnidų, skvatinidų ir kit.) dan- 
tų bei kitokių organizmo dalių, kurios galėjo išlikti žemės sluoksniuos. Pav., 
Oxyrhina dantys restaurojami pagal O. spallanzanii Bonaparte, Lamna 
— pagal L. cornubica Linnaeus-Gmelin, O dontaspis — pagal 0. ferox 
Risso, Synodontaspis — pagal 0. (Carcharias) taurus Rafinesgue, Pa- 
rodontaspis — pagal 0. platensis Lahille, Scapano rhynchus — 
pagal tebegyvenančią Mirsukurina owstoni arba jordani, arba tosilinį Scapa- 
norhynchus lewisi Davis, Cora x -- pagal C. pristodontus kaupi Agasšiz, N 0- 
tidanus — pagal A. griseus Linnaeus-Gmelin, Cestracion — pagal C. 
philippi Cuvier, Scyllium — pagal S. canicula Linnaeus, Synechodus 
— pagal fosilinį S. dubrisiensis Mackie, Sąuatina — pagal S. angelus Lin- 
naeus, Acanthias — pagal A. vulgaris Risso ir pan. 

Žalsvai juoduose dumbluose surinkta medžiaga štai ką parodė. 

Visų pirma buvo nustatyta, kad nors ir įvairūs žuvų poklasiai buvo 
konstatuoti rinkiny, tačiau pilniausiai ir gausingiausiai yra atstovaujamos 

elasmobranchijos, ypač selachijos. Todėl selachijos ir buvo pirmoje eilėje 
sudorotos. 

Iš selachijų sutinkame 7 šeimas: Spinacidae, Scylliidae, Orec- 
tolobidae, Cestraciontidae, Notidanidae ir Lamnidae su 
13 genčių, kurioms priklauso daugiau kaip 25 atskirų rūšių. Gausingiausiai 
atstovaujamos yra šios gentys: 


Acanthias - - - - 15—207/, 
Sguatina =--> - 15—20, 
Synechodus- - - - 10—15, 
Odontaspis - > - - ca 20, 
visos kitos elasmobranchi- 

jos ir holocefalai - - ca 15, 
Teleostii - - - - - - ca 20, 


Neturime pamiršti, kad šie dumblai gali būti arba jaunesni, arba se- 
nesni už baltąją kreidą, kuri klojosi nuo turono pradžios iki kreidos siste- 
mos pačios pabaigos. Vadinasi, žalsvai juodi dumblai gali priklausyti arba 
apatiniams terciaro sluoksniams (paleoceniniam monto aukštui), arba jie 
yra senesnio amžiaus už turoną. 

Jei pažvelgsime į atskirų genčių ir rūšių stratigrafinio išsiplėtimo ri- 
bas, tai galėsime prieiti tokias išvadas. 

Stai faktai, kurie kalba paleoceno naudai: 

1. Acanthias,kad ir žinomas nuo turono pabaigos, tačiau vakarų 
Europoje didesniame kieky sutinkamas tik nuo viršutinio senono (mestrichto); 

2. Sgąuatina, kad ir atsiradusi juros sistemoj, didesnio išsiplėtimo 
pasiekė tik terciare. Kreidos sistemos skvatinos, žinomos iš cenomano ir 
santono (S. cranei Woodward, S. mūlleri Reuss, S. Aašsei Leriche) yra, paly- 
ginti, labai retos ir nustatytos tik iš pavienių dantukų. Lietuvoje surasti 
skvatinos dantukai visai mažai tesiskiria nuo S. prima Winkler iš Belgijos 
paleoceno. 

3. Ginglymostoma buvo iki šiol žinoma pradedant tik nuo pačių 
kreidos sistemos viršūnių (mestrichto). Sventosios žalsvai juoduose dumb- 
luose buvo surastos net dvi atskiros jos rūšys. 

4, Glyptorhynchus buvo iki šiol žinomas tik pradedant eocenu. 
Kad mano surinktoje medžiagoje yra tikras Glyptorhynchus, pripažino 
ir pats šios genties autorius prof. Leriche'as. 

5. Xiphodolamia ir Lophius taip pat yra žinomi tik terciaro 
sluoksniuose. » 

Tačiau, jei Sventosios žalsvai juodus dumblus priskirtume apatiniam 
terciarui (paleocenui), tai turėtume laikyti, kad žemiau nurodomos gentys iš- 
nyko žymiai vėliau, kaip buvo iki šiol manyta, gentys, kurios taip pat buvo 
konstatuotos tuose pačiuose Sventosios dumbluose: 

1. Acrodus ir Polyacrodus; tuo tarpu jie žinomi sluoksniuose 
neaukščiau santono, t. y. apatinio senono; 

2. Odontaspis macrorhiza; ši lengvai nustatoma rūšis yra žinoma iš ho- 
rizontų, neaukščiau kampano; 

3. Lamna semipliceta; tuo tarpu ji buvo surandama kreidoje, neaukš- 
čiau santono; 

4, Enchodus taip pat yra laikomas neginčytinai išnykusiu kreidos 
sistemos pabaigoje; 

5. Gyrodus nebuvo sųrandamas aukščiau turono sluoksnių. 

Dabar pažvelkime, kokias išvadas turėsime padaryti, jei prileisime, jog 
sakytieji Sventosios ir Neries dumblai yra senesnio amžiaus už turoną. 

Už priskyrimą dumblų vidurinei kreidai, kaip matėme, kalba šios 
gentys ir rūšys: 

1. Acrodusiir Polyacrodus, randami neaukščiau santono; 

2. Gausūs synechodai; ši gentis yra ypač charakteringa vidurinei kreidai. 

3. Odontaspis macrorhiza, surandamas neaukščiau kampano; iš dalies 
O. gigass, kurs taip pat aptinkamas tik kreidos sistemoje; 

4. Lamna semiplicata, charakteringa vidurinei kreidai ir apatiniams vir- 
šutinės kreidos horizontams; 

5. Gyrodus cretaceus ir Enchodus lewesiensis žinomi tik vidurinėje kreidoje. 

Tuomet turėsime prileisti, kad žemiau nurodytos gentys yra tikrumo- 
je atsiradusios žymiai anksčiau, kaip buvo iki šiol laikoma: 

1. Acanthias jau cenomano amžiuje yra atstovaujamas rūšimi, be- 
veik nesiskiriančia nuo paleoceninės A. minor, 

2. Sąuatina jau vidurinės kreidos laikais buvo labai paplitusi gen- 
tis; cenomane ji yra atstovaujamą rūšies, beveik identiškos dabartinei S. 
angelus. 

3. Ginglymostoma, kuri nebuvo žinoma žemiau mestrichto, tek- 
tų laikyti atsiradusi vidurinės kreidos laikais, o gal net ir dar anksčiau. 

4 Glyptorhynchus ir Lophius iki šiol kreidoje visai nebuvo 
žinomi. 

Kaip matome, ir viena ir kita žalsvų dumblų amžiaus interpretacija 
reikalauja pakeitimų ligšiolinių pažiūrų į kaikurių genčių atsiradimo arba 
išnykimo geologinius momentus. 

Kad tiksliau nustatyčiau šių dumblų amžių, teko gretinti juose surink- 
tą ichtiofauną su ichtiofauna įvairių frankų-belgų terciaro ir kreidos ir Lie- 
tuvos kreidos sistemos sluoksnių. Pasirodė, kad Lietuvos cenomano-turono 
sluoksniai su Actinocamax plenus Tosilinių žuvų atžvilgiu yra artimiausi žal- 
svai juodiems Sventosios ir Neries dumblams. Skirtumas tik tas, jog sluoks- 
niuose su Actiuocamzx plenus yra gausūs Ptychodus ir Corax dantys, 
tuo tarpu, kaip žalsvai juoduose dumbluose tik pačiu paskutiniu momentu 
pavyko surasti dantys Corax falcalus. Reikia pažymėti, jog Cora x ir Pty- 
chodus yra laikomi vidurinės ir viršutinės kreidos leitiosilijomis. Gau- 
singais šių genčių tyrinėjimais buvo nustatyta, jog abi šios gentys atsirado 
pačioje cenomano pradžioje ir išnyko viršutinės kreidos pabaigoje. Tat 
Corax falcatus, kaipo vidurinės kreidos leitfosilijos, suradimo faktą reikia 
laikyti labai svarbiu įvykiu, galutinai nulemiančiu šių dumblų geologinį am- 
žių. Tas faktas, kad šiuose dumbluose Corax yra surandamas nepapras- 
tai retai būtent (tarp keletą tūkstančių sulaužytų ir sveikų dantukų surasti 
vos 2—3 egz. Corax, kurie tinka apibūdinimui), o Ptychodus ir visai 
iki šiol lieka dar nesurastas, tam tikru laipsniu liudyja, kad šie dumblai yra 
susikloję dar tais geologiniais laikais, kuomet šios fosilijos buvo nepapras- 
tai retos, atseit apatinio cenomano, vad., vrakono laikais. Vadinasi, esamais 
daviniais, vrakonas yra patikimiausias šių dumblų sedimentacijos amžius. 

Reikia pastebėti, kad Lietuvos žalsvai juodų dumblų ichtiofaunos stu- 
dijos leido ne tiktai, kaip anksčiau buvo nurodyta, nustatyti, kad kelios 
gentys, kaip Acanthias, Ginglymostoma, Glyptorhynchus ir 
Lophius yra atsiradusios žymiai anksčiau, kaip buvo manyta, bet iš- 
spręsti visą eilę ir kitų ichtiologijai svarbių klausimų. Pav., pavyko išspręsti 
ginčą, trukusį keliasdešimt metų, kokiai, būtent, genčiai priklauso rūšis, 
vad., Scapanorhynchus (?) subulatus Agassiz. Lietuviškoje medžiagoje pavyko 
surasti vad., „akies“ dantukus („eye-teeth, dents intermediaires), kurie visą 
ginčą nulemia Odontaspis naudai. Ir bendrai pasirodė, kad Scpapa- 
norhyncus vaidina ne tokį žymų vaidmenį kreidos sistemos faunoje, 
kaip buvo sprendžiama iš franko-belgų kreidos baseino radinių: Lietuvos 
cenomane yra surastos net keturios Odontaspis rūšys, ir tik viena 
Scapanorhynchus. 

Suradau ir aprašiau naują įdomią rūšį — Odontaspis striatula —, kuri vei- 
kiausia sudaro premutaciją O. macrota striata, sutinkamą apatiniame paleocene. 

Taip pat yra mano aprašyta nauja Lietuvoje surasta rūšis, užimanti 
tarpinę padėtį tarp Ohyrhina ir Corax genčių. Pasirodė, kad nei vie- 
nos šių dviejų genčių požymiai negalėjo būt pritaikinti šiai Lietuvoje su- 
rastai rūšiai.  Sventosios žalsvai juodų dumblų apatiniuose horizontuose 
tikra oksirina tuo tarpu neaptikta, o korakso randami tik pėdsakai. Kadangi 
grynos Oxyrhina ir Corax gentys laikomos atsiradusiomis vidurinėje 
kreidoje, tai į šią lietuviškąją rūšį, mano pavadintą Ozyrhina (?) primaeva 
nov. sp., galima žiūrėti, kaipo į naujos genties atstovę, genties, iš kurios 
diferencijacijos keliu išsiplėtojo Oxyrhinair Corax. Si rūšis jau ne- 
besutinkama aukštesniuose horizuotuose Lietuvos kreidos sistemoje. 
Zinoma, galima surasti išeitį ir ne išskiriant naujos genties. Tuomet tektų 
praplėsti vienos iš dviejų nurodytų genčių mortologinius požymius taip, 
kad vienos arba kitos genties ribose tilptų visi nauji lietuviškosios rūšies 
požymiai. Sios rūšies aptikimą aš laikau mano ichtiologinių tyrinėjimų svar- 
biausiu rezultatu. 

Įdomu, kad žalsvai juodų dumblų apačioje klostosi šviesiai žalsvi 
smėliai su devono, juros ir vidurinės kreidos apzulinta žuvų fauna; "jų tar- 
pe nėra Ptychodus ir Corax dantukų. Patys smėliai yra labai tipin- 
gi, kaipo transgreduojančios jūros priekrantinės nuosėdos; jų amžius — 
veikiausia albas. Vidurinės kreidos tyrinėjimai Lenkijoje taip pat parodė, 
kad apatinio cenomano padermės klostosi virš žalsvų smėlių ir juodų mo- 
lių neabejotino albo kilmės. Ir Lietuvoje šviesiai žvalsvų smėlių tarpe pasi- 
taiko tarpusluoksnių juodų molių. Dar 1925 m. lenkų geologas Samso- 
nowicz'ius rašė, kad Prūsijoje ir Lietuvoje, jo manymu, galį būt ir ceno- 
manas ir albas. Tokiu būdu šis jo prileidimas pasirodė visai teisingas, nes 
man pavyko ir cenomaną ir iš dalies albą Lietuvoje nustatyti remiantis pa- 
leontologiniais daviniais. 


* * 
* 


Žymiai sklandžiau, be didesnių nesusipratimų, vyko visiems žinomos 
Pabaltijo baltosios kreidos tyrinėjimai. 

Praėjusio šimtmečio 60—70 metais Pulverko gręžiny Lietuvos ir Lat- 
vijos pasieny, betarpiškai po terciaru, Tartu universiteto profesorius C. 

Grewingk'as buvo pirmą sykį Pabaltijy aptikęs baltąją kreidą. Vėliau 
jis ją konstatava dar keliose vietose: ties Kaunu (Pajiesy, ties Paltiškiais) 
ir ties Gardinu. 

Nors Gardino kreida buvo ir anksčiau žinoma (pav, Pusch'ui), bet 
Grewingk'as ir Berendt'as pirmieji ją moksliškai ištyrė, surado gau- 
sią fauną (virš 100 rūšių) ir ją aprašė. 

Gardino kreidoje labai gausiai sutinkama belemnitų rūšis, vadinama 
Belemnitella mucronata. Kaip žinoma, belemnitų fauna yra ypač svarbi krei- 
dos stratigrafijai, nes daugiausia belemnitais yra paremtos kreidos siste- 
mos, ypač jos viršutinės dalies skirstymas į atskirus aukštus. Belemnitella 
mucronata yra kaip tik leitfosilija viršutiniam senonui. Vadinasi, jokių abejo- 
nių negali būt, kad Gardino atodangų kreida yra viršutinio senono amžiaus, 

Po Grewingk'o dar Giedraitis buvo tyrinėjęs Lietuvos baltąją 
kreidą. Šitam geologui pavyko surasti dar naujų kreidos atodangų 
Jurbarko-Skirsnemunės rajone. Naujausiais laikais baltos kreidos tyrinėjimus 
vykdė mūsų universiteto ruošiamos vad, geologinės ekspedicijos, kurios 
nemaža pasidarbavo betiriant mūsų baltos kreidos atsargą ir iš dalies jos 
tinkamumą pramonės tikslams, svarbiausia cemento gamybai. Tačiau kokia 
yra stratigrafinė padėtis Kauno ir Skirsnemunės baltosios ir pilkosios krei- 
dos, atseit, kokiems kreidos sistemos aukštams ji priklauso, nebuvo tiria- 
ma. Aš čia leisiu sau priminti, kad tuo tarpu, kaip apie Papilės juros ke- 
liolika metrų storio sluoksnius yra prirašyta daug mokslo veikalų, Lietu- 
vos kreida žymiai didesnio storio ir didesnės praktiškos reikšmės ilgai 
nesusilaukė rimto susidomėjimo iš geologų pusės. Iš kreidos sistemos pro- 
filių kaimyniniuose kraštuose buvo aišku, kad mes galime tikėtis visų krei- 
dos sistemos aukštų, pradedant turonu ir baigiant danu. Patikimiausias at- 
rodė senonas, nes jis yra žinomas ir kaimyniniuose Prūsuose ir ties Gardi- 
nu; gal todėl ir mūsų geologinėje literatūroje prasiskverbdavo tokie išsi- 
reiškimai, kaip „mukronatinė kreida vad., viršutinis senonas“ ir pan. Ma- 
žiausia vilčių buvo surasti turoną, nes vokiečių geologai laikė turoną kaipo 
„wahrscheinlich fehlend“ ir tik paskutiniais laikais (1931) buvo aptikta tu- 
rono riedulių ir Prūsų žemėje. Tokiu būdu ir pas vokiečių geologus atsi- 
rado vilčių, kad Prūsijos gelmėse esama ir turono sluoksnių. 

Susidomėjęs Lietuvos baltos ir pilkos kreidos stratigrafija, aš rinkau 
fauną beveik visose atodangose ir iš surinktos medžiagos priėjau tokių 
išvadų. 

Lietuvos atodangose mes beveik neturime baltos ir pilkos kreidos, 
kuri nebūtų ledynų aplamdyta, suglamžyta. Daugumoje atveju mūsų krei- 
dos viršutiniai sluoksniai yra iš kitur užstumti ir todėl jų tektonika yra 
visai netaisyklinga, o petrografinis sąstatas yra nevienodas: labai dažnai 
greta baltos kreidos atmainos sutinkama netaisyklingų būdu įterpta pilka 
kreida, pilkoje — balta ir pan. Kitaip tariant, dauguma mūsų kreidos ato- 
dangų, kad ir atskleidžia švarią, diluvinėmis sąnašomis neužterštą kreidą, 
tačiau jų sluoksniai yra nustoję betarpiškų ryšių su motininiu pagrindu. 
Vadinasi, mūsų kreidos atodangų baltoji ir pilkoji kreida sudaro kadaise 
judėjusios morenos apatinę dar ne visai suvirškintą, sumaišytą ledynų są- 
našų dalį. Iš visų iki šiol mums žinomų vietų, kur kreida išeina į paviršių, 

patikimesnės gelmėjimo sąlygos aptiktos tik Jiesios slėny, kur kontaktas 
baltos ir pilkos kreidos su žalsvai juodais mergelingais dumblais veikiausia 
liko ledynų neišjudintas. 

Tuo tarpu man niekur nepavyko baltoje Kreidoje surasti viršutiniam 
senonui charakteringos Belemnitella mucronata ir santonui-koniakui tipingo 
Actinocamax verus. Bet dideliuose kiekiuose buvo surasta Actinocamax ple- 
nus, Actinocamax mammillatus ir kiti belemnitai, charakteringi apatiniam se- 
nonui ir turonui. Kadangi Actinocamax mammillatus pas mus surandamas 
greta jo premutacijos bornholmensis, galima manyti, kad pas mus esama pa- 
čių apatinių kampano ir viršutinių santono sluoksnių. Kita vertus, kadangi 
nesurasta ne vieno egzempliorio Actinocamax verus, (Prūsijos gręžiniuose jis 
yra surastas) yra pagrindo prileisti, kad bent vidurinėje Lietuvoje trūksta 
žymios dalies santono ir koniako sluoksnių. Ir tik iš retų radinių Acti- 
mocamax Westfalicus su labai negilia alveole galima spręsti apie apatinių ko- 
niako sluoksnių buvimą Lietuvoje. Taip pat yra žinomi ir neskaitlingi eg- 
zemplioriai Actinocamax granulatus, 

Ichtiofauna (Ptychodus latissimus, P. rugosus, Corax jaleatus CO. jaeleli, 
* Odontaspis macrorhiza ir kit), surasta šiuose sluoksniuose, pilnai patvirtina 
išvadas, daromas, išeinant iš moliuskų faunos: visos šios rūšys yra sveti- 
mos Vakarų Europos kreidos viršutinio senono horizontams su Belemnitel- 
la mucronata. 

Plačiau pasitaiko pas mus turono sluoksniai su Rhynchonella octopli- 
cata, Terebratulina gracilis, Flabellina elliptica, didelėmis Frondicularia ir ich- 
tiofauna: Piychodus mammillaris, Corax falcatus, Odontaspis macrorliza, kuri 
Vakarų Europoje laikoma, kaip fauna charakteringa vidurinei kreidai. Pažy- 
mėtina, kad turono sluoksniuose buvo surasta dar vienas ichtiofaunos re- 
tas atstovas, kurs iki šiol, kiek man žinoma, dar nebuvo surastas, arba bent 
aprašytas Europos kreidoje, bet buvo konstatuotas Sirijos turone, būtent 
Centrophorus. Šios genties suradimas Lietuvos kreidoje taip pat yra 
pažymėtinas reiškinys. 

Be ichtioiaunos ir belemnitų, buvo renkama ir iš dalies apibūdinta ir 
kita fauna: foraminifteros, brachiopodos, lamellibranchiatos. Kiek leido Geo- 
logijos Kabineto biblioteka, šių klasių pavyko apibūdinti tik paprastesnes, 
dažniau sutinkamas rūšis, kurios daugumoje atvejų yra ne leitfosilijos, bet 
plačiai randamos įvairiuose vidurinės ir viršutinės kreidos sluoksniuose. 
Tokios rūšys vokiečių geologų vadinamos „Durchliufer, nicht horizontbe- 
standig“ (pav., Lietuvoje mano konstatuotos rūšys: Terebratula carnea, Spon- 
dylus spinosus, Vola striato-costata ir kit...) Dėl visiškos pas mus literaturos 
stokos tebelieka nepaliesta: Echinodermata, Bryozoa, koralai, gastropodai. 
Tačiau iš apdirbtos ichtiofaunos ir iš dalies kreidos leitfosilijų — belemni-- 
tų — pavyko nustatyti Lietuvai neabejotiną cenomaną, turoną ir apatinį se- 
noną. Tolimesni tyrinėjimai, žinoma, žymiai papildys faunos sąrašą, kurs, 
kaip matyt, ateity pasieks bent keleto šimtų rūšių skaičių. 

Savo darbe apie Lietuvos kreidą aš paliečiau ir kreidos tektonikos 
klausimą. Mat, neturint aiškaus vaizdo, koks yra sluoksnių gelmėjimo po- 
būdis, niekuomet negalima sudaryti ir geologinio žemėlapio. Aš čia leisiu 
sau priminti, kad sudarant geologinį žemėlapį didžiausias sunkumas atsiran- 
da, kuomet reikia išvesti sluoksnių išėjimo paviršiun linijas. Tos linijos, 


J. Dalinkevičius, Lietuvos kreida ir jos ichtiofaunos vaidmuo stratigrafijai | 261 


pav., ribos tarp atskirų geologinių sistemų, gaunamos, kaipo projekcija per- 
sikirtimo linijų tarp paviršių: iš vienos pusės — sluoksnių tektoninio pa- 
viršiaus, iš kitos — žemės reljefo. Turint abu sakytu paviršius išreikštus 
isohipsėmis, išvedama jų persikirtimo linija einant bendrais braižomosios 
geometrijos dėsniais. Todėl, greta petrografinių ir paleontologinių tyrinėji- 
mų, kaip žinoma, geologas tiria ir sluoksnių tektoniką, vadinasi, sluoksnių 
gelmėjimo formas. Neužmirškime, kad mūsų sąlygose pagrindinių sluoksnių, 
vadinamas geologinis arba subdiluvinis paviršius, yra padengtas įvairaus sto- 
rumo ledynų sąnašomis. Lietuvoje paskutiniais laikais buvo daryta nema- 
ža gręžinių, kurie įvairiose vietose nustatė kontaktus tarp atskirų Lietuvos 
geologinių sistemų, o taip pat ir kontaktus tarp ledynų sąnašų ir pagrin- 
dinių sluoksnių. Ir štai pasirodė, kad kontaktas tarp kreidos ir juros si- 
stemų, o taip pat juros sistemos ir paleozojaus sudaro paviršius labai pa- 
prastos išvaizdos: šiais paviršiais pratęsus bėgius, traukiniai galėtų Jaisvai 
važiuoti beveik visomis kryptimis, nes lydžiai retai kur viršytų leistinas ge- 
ležinkeliams normas. Dedamame prie mano darbo žemėlapy yra atvaizduo- 
tos ir kreidos ir juros apatinių kontaktų izohipsės. 

Nepalyginamai sunkiau yra nustatyti subdiluvinį reljefą. Tyrinėjimai 
parodė, kad šis paviršius yra labai painus, vietomis gal net painesnis, kaip 
mūsų regimas paviršius, kuriuo mes vaikščiojame. Tuo tarpu Lietuvos sub- 
diluvinio reljefo nustatymui mes vargiai turime daugiau, kaip 200 taškų. 
Aišku, tai permaža, kad tiksliai tą reljefą atvaizduotume; bet reikia pasakyti, 
kad kaikurie to reljefo elementai yra paaiškėję visu ryškumu (pav., kietų 
uolenų gubriai Lietuvos žemiuose). Cia iškabinto geologinio žemėlapio su- 
darymai buvo panaudoti visų man žinomų gręžinių ir atodangų daviniai; 
jais remiantis buvo sudaryti ir tektoniai įvairių geologinių sistemų pavir- 
šių žemėlapiai ir Lietuvos subdiluvinis žemėlapistir išvestos persikirtimo 
linijos. + 

Tas faktas, kad Sventosios ir Neries rajone, o taip pat ir piet. Lietu- 
voje kreidos sistemos sluoksniai klostosi ne virš juros sistemos sluoksnių, 
o tiesiog virš paleozojaus, liudija, kad vidurinės kreidos transgresija čia 
visiškai nuplovė, panaikino juros sistemos sluoksnius. Vadinasi, juros sis- 
temos rytų riba Lietuvoje gali būt nustatyta, kaipo persikirtimo linija tarp 
kreidos ir juros sistemų kontakto paviršiaus iš vienos pusės ir juros ir 
paleozojaus — iš kitos. Si riba eina maždaug išilgai vidurinio Nemuno. 

Mano darbe kreidos sistemos padermės aprašytos daugiausia remian- 
tis makroskopiniais tyrimais, rečiau mechaninių cheminių arba mikroskopi- 
nių analizių daviniais. Ne kartodamas to, kas yra sakyta darbe, aš čia tik 
pridursiu, jog paaiškėjo, pav., kad, dideli SiO, kiekiai mūsų kreidoje pareina 
nę nuo smėlio grūdelių priemaišų, bet nuo amorfinio kvarco, iš kurio susi- 
deda ir „chert“ tipo titnagai. Tas faktas, kad SiO, dalyvauja kreidos sąstaie 
smulkiu amorfiniu pavidalu, kiek pakelia mūsų kreidos vertę cemento gamybai. 

Tikslūs petrografiniai tyrinėjimai, įvairių faunų aprašymai ir paleogeo- 
grafiniai tyrimai neabejotinai pareikalaus iš Lietuvos geologų dar daug lai- 
ko, lėšų ir iniciativos. 


Iš naujausios astronomijos bei astrofizikos 


B. Ketarauskas, A. Panemunė 
Šviesos greitis 


Paprastai, ir vadovėliuose vartojama ir gyvenime sakoma, kad šviesa 
lekia per sekundą 300000 kilometrų greitumu. O tikrumoj šviesos greičio 
dydis yra mažesnis. Reikia pasakyti, kad, vartojant tą šviesos greičio dydį, 
nėra pretenduojama į tikslų šviesos greičio nusakymą, bet norima tik duoti 
šviesos greičio didumo apytikris vaizdas apvalaus skaičiaus pagalba. Teo- 
riškai suskaičiuota, 1 km/sek tikslumu kalbant, kad šviesos greitis yra 
lygus 299774 km/sek. Sitas dydis buvo laikomas moksle konstanta (pastovus 
dydis). 1926 metais darant naujus šviesos greičio matavimus, buvo paste- 
bėta, kad jis yra 22 km/sek mažesnis, kaip anksčiau buvo gauta. To švie- 
sos greičio sumažėjimo dėka susidarė pažiūra, kad šviesos greitis kasmet 
eina mažyn apie 4 km/sek. Toks regularus šviesos greičio mažėjimas turi 
didelės reikšmės patikrinti teisingumą astronomo Edmundson'o formulos 


V= 299985 -|- 115 sin = (+— 1901), 


kur V reiškia šviesos greitį išreikštą kilometrais, o £— laiką, išreikštą metais, 

Pasak astronomo Edmundsono, seni ir nauji šviesos greičio matavi- 
mai patenkinamai atitinka mūsų sakytą formulą. Vadinasi, šviesos greitis 
yra periodinė laiko funkcija. Toji išvada yra labai keista. Ji sukelia daug 
galvojimo. Žinoma, jos dar negalima laikyti esant paseką, gaunamą tą klau- 
simą galutinai moksliškai išsprendus. Reikia palaukti ir pažiūrėti, ką duos 
ateinantis laikas apie tą gamtos reiškinį. Jei Edmundsono pažiūra apie šviesos 
greitį pasirodys teisinga, tai prisieis peržiūrėti nemaža astronominių išvadų. 


Apie kometų procesus 


Betyrinėjant visatos mechaniškus sutrikimus arba fotometriškai matuo- 
jant saulės šviesos dydį, kurį išsklaido kometos medžiaga, buvo mėginta 
nekartą nustatyti kometų ir jų tankumų dydžius. Tais įvairiais tyrinėjimo 
atžvilgiais buvo nustatyta su pakankamu tikslymu, kad kometos dujų slė- 


gimas yra tarp 10"ir 10“ mm. 

Tokiame slėgime paprasti cheminiai kitimai, kurie priklauso molekulų 
susidūrimų, eina visai neryškiai ir todėl jų eigos atspindį visai paslėpia 
saulės šviesos absorbcijos procesai. Ypatingai tas dalykas pasireiškia arti 
saulės. Nustatytos spektrinės linijos pastoviai laikosi per visą kometos 
matymo laiką, tai yra, nuo jos pasirodymo iki jos išnykimo. Tas pastovu- 
mas parodo, kad kometų slėgimas negali peržengti anksčiau mūsų nuro- 
dytų ribų. Vadinasi, sakytų cheminių kitimų eiga negali turėti kitokio atspin- 
džio tyrinėjimuose. Tokiu būdu galima suprasti endoterminių junginių, kaip 
CN, CH, C;, CO, susidarymą. Apskritai kalbant, galima tikėtis tuos jungi- 
nius gauti tik aukštoje temperaturoje. š 

Nagrinėjant molekulų stabiliškumą šviesos absorbcijos ir spindulinio 
slėgimo atžvilgių, buvo gautas labai paprastas vietos spinduliavimo suskirs- 

tymo aiškinimas, kuris anksčiau buvo ypatingai sunkiai virškinamas. Kaip 
žinome, CN, CH, H, yra pastebimi kometos galvoj, o CO, N; — ypatingai 
kometos uodegoj. 

Jei visi padėties atžvilgiu neutralūs elektronai, kurie charakterizuoja 
pagrindinę molekulų padėtį, yra stabiliški, tai jie per kurį laiką pereis į jonų 
padėtį: Tas laiko tarpas pareina noo perėjimo galimumo, jonizacijos potencialo 
ir, svarbiausia, nuo saulėš energijosišsiskirstymo. Sviesos spaudimo veikimo 
dėka molekula nulekia nuo kometos galvos ir perlekia į jos uodegą. Jei 
tas jonas turi rezonansinių linijų sistemą matomoj spektro daly, tai jis. bus 
matomas ir uodegoj. Kometos galvos molekulos negalima tirti, jei neutralios 
molekulos rezonansinė sistema guli ultravioletinėj spektro daly. Jei mole- 
kula išnyksta per jos perėjimo laiką į uodegą, tai tą reiškinį galima aiškinti 
dvejopai: arba jono rezonansinė sistema nėra prieinamoj tyrinėti spek- 
tro daly, arba molekula turi tarpe elektronų neutralios molekulos nestabi- 
lišką termą, per kurį ji disocijuojasi. 

Tyrimai parodo, kad daugelis kometų per nemažą skaičių periodų turi 
tą patį ryškumą, kad ir jos kiekvienu periodu nustoja nemaža masės. 
Aiškumo dėliai paimsime vieną pavyzdėlį, būtent: Enkės kometa, kuri per 
33 periodus nepakeitė savo ryškumo. Tą kometų savybę galima aiškinti 
tuo, kad nustojimas dujų kiekio, sulyginus su dujų kiekiu, kuris glūdi pa- 
čioj kometoj, yra labai mažas. Taip pat galima manyti, kad kometų pavir- 
šių dydžių pastovumui turi įtakos jų irimas, kuris vyksta joms prisiartinus 
prie saulės. 


Meteorų tyrinėjimas 


Meteorų nagrinėjimai yra svarbūs ne tik tam pačiam visatos reiškiniui 
pažinti, bet taip pat turi didelės reikšmės viršutinių atmosferos sluoksnių 
sąstatui tirti. Paskutiniųjų laikų meteorų tyrinėjimai sudaro naują jų raidos 
fazę. Tą naujos fazės vardą meteorinė astronomija gavo plačiau vartoda- 
ma instrumentus meteorų reiškiniams tirt ir iš to gautais laimėjimais. Meteorų 
tyrinėjimuose didelės reikšmės turi fotografavimai. 

Nustatyti radiantus ir jų orbitas, apibrėžti meteorų aukščius ir jų grei- 
čius, nustatyti atmosferos trinties dydį, ištirti meteorų spektrus ir jų lėkimo 
pėdsakus ir t. t. tegalima tik plačiai vartojant fotografavimą. Be tų davinių 
negalima sudaryti fizinės meteorų lėkimo teorijos Zemės atmosferos atžvil- 
giu. Per paskutiniuosius 20 —30 metų technikos progreso dėka buvo su- 
daryti stiprūs objektivai su trumpais fokusais ir jautrios plokštelės. Tie te- 
chnikos laimėjimai turi didelės reikšmės meteorus fotografuojant. Reikia pa- 
sakyti, kad jau nuo 1885 metų, tai yra, daug anksčiau, kaip buvo padaryti 
patobulinimai meteorams fotografuoti, fotografavimą meteorams tirti rimtai 
vartojo ištisa observatorijų eilė, būtent: Prahos, Kembridžo, Taškento, Mask- 
vos ir kitos observatorijos. Tais laikais atlikti bandymai nebuvo perdaug 
vaisingi. Pažymėtina, kad tais laikais ir meteorinės astronomijos pagrindai 
truputį šlubavo. Reikia žinoti, kad tik 19023 metais pasirodė F. Linde- 
mann'o ir G. Dobson'o. darbas, kuriame pirmą kartą mokslo šviesoj 
meteorams lekiant gaunamų reiškinių fizinės savybės yra jungiamos su vir- 
šutiniu atmosferos sluoksnių sąstatu. Tokiu būdu tik 12 metų tepraėjo, 

ja sa iškelti klausimai, kurie meteorinėj astronomijoj sudaro naujų ide- 
rą. 

Maždaug apie tą patį laiką vėl buvo pradėta tyrinėti meteoriniai kūnai 
Kosmo padėties atžvilgiu; dabar jie tyrinėjami ne tik kaip Saulės sistemos 
dalis, bet daug plačiau, tai yra, žvaigždžių dangaus matu. Tos naujos moks- 
lo Srovės meteorinėj astronomijoj verčia atkreipti dėmesį į sistemingą ins- 
trumentinių metodų pritaikymą. Jau ta nauja mokslo kryptimi pradėjo eiti Ber- 
gedorio, Toronto, Kembridžo ir kt. observatorijos fotograiuodamos ir spek- 
trograiuodamos meteorus. Šitoj srity ypatingai daug darbuojasi amerikie- 
čiai. Jie turi pasidarę didelį observatorijų tinklą. Mat, meteorai yra vietos 
pobiidžio reiškiniai. Tokiu būdu, turint didesnį stočių skaičių, gaunamas 
didesnis davinių kiekis. Meteorams tirti pakanka turėti paprastą objektivą 
Ir jautrių plokštelių. Reikia tikėtis, kad amerikiečių ir kitų toj srity dirban- 
Čių žmonių tyrinėjimai duos mokslui vertingų rezultatų. 


Nukritusių meteoritų temperatura ir jų kritimo greitis 


„N. N. Niningeris, benagrinėdamas meteoritus, priėjo išvadą, kad 
labai išsiplatinusi pažiūra, būsią meteoritai krinta ant žemės įkaitusiu pa- 
vidalu, neturi jokio pamato. Vadinasi, tie paveikslai, kuriuose vaizduojami 
Ugny pasinėrę ant žemės krintą meteoritai, kokių kartais užtinkame astro- 
nomijos vadovėliuose, ir tie pranešimai, kuriuos randame laikraščiuose apie 
Ivairus gaisrus, kuriuos neva padarę ant žemės nukritę meteoritai, — yra 
lakios vaizduotės padariniai. Tą pačią nuomonę palaiko ir rusų mokslininkas 
L. A. Kulik'as. Čikagos gamtos istorijos muziejaus geologijos skyriaus 
kuratorius Oliveris Farrington'as, garsusis šiais laikais meteoritų tyri- 
nėtojas, nepastebėjo savo tyrinėjimuose nė vieno įvykio, kur mineralinis 
meteoritas būtų nukritęs ant žemės įkaitintu pavidalu. Geležiniai meteoritai, 
didelio šilimos laidumo dėliai daugiau įkaista, kaip uolenų padarų meteo- 
ritai, „lr tos rūšies meteoritai nebūna ypatingai įkaitę krisdami ant žemės. 
Aprašymuose apie meteoritų kritimus, užtinkamuose periodinėj spaudoj, 
pasak Farringtono, dažnai būna daugiau vaizduotės kūrybos, kaip tikrumos 
atpasakojimo. Panašiai, kaip Farringtonas, kalba apie nukritusių meteoritų 
temperaturą ir garsus meteoritų tyrinėtojas amerikietis, mineralogas Merrill. 
„„ Meteoritai krisdami, pasiekę 20—30 kilometrų aukštį nuo žemės pavir- 
Slaus, nustoja kosminio greičio ir krinta toliau tik kelių dešimčių metrų 
Per sekundą greitumu. Multon'as įrodė, kad tas meteorito greitis priklauso 
Jo dydžio. Jis nustatė, kad meteoritai, kurių diametras 5 cm, 30 cm, 120 cm 
I t. t, negali greičiau kristi kaip 61 m/sek, 213 m/sek, 366 m/sek ir t. t. 
Ogi daugumas meteoritų turi skersmenį mažesnį, kaip 30 cm; tokiu būdu 
Jų kritimo greitis yra mažesnis už garso sklidimo greitį Vadinasi, tie me- 
teoritai nukrinta vėliau, kaip yra girdimi jų sukelti garso reiškiniai. Tik 
Išimtinais atvejais dideli meteoritai gali nukristi ant žemės paviršiaus kos- 
miniu greičiu, pavyzdžiui: tokio didumo meteoritas, kuris yra nukritęs prieš 
22 metųs Sibire, Tunguzkos upės rajone, arba tokio didumo meteoritas, 

Uris yra nukritęs Arizonos valstybėj, ir kt. 


GAMTOSDRAUGAS 


Popularus „Kosmo“ skyrius 
1935 metų Liepos mėn. 


Paukščių perėjimas 
(Skaityta Valstybės Radiofone 1935. IV. 25) 
Prof. P. B. Šivickis, Kaunas 


Pavasaris — tai paukščių giesmių ir perėjimo laikas. Siuo laiku ma- 
tome daugybę paukščių, o jei ir nematome, tai visur girdime, nes visur jų 
pilna. Pirmiausia mūsų pievose ir laukuose atsiranda vyturiai, pempės, gan- 
drai; vėliau gegužės, lakštingalos ir daugybė kitų mums pažįstamų ir ne- 
pažįstamų paukščių. Pirmiausia pamatome juos pačius, ar išgirstame jų 
balsą, o vėliau ir kiek rečiau randame jų lizdus ir kiaušinius. Sį tą žinoda- 
mi apie lizdus ir kiaušinius mūsų paprastųjų naminių paukščių, k. a. vištų, 
ančių, ir pusnaminių špokų bei kregždžių, mes galime spėti, kad ir kitų 
paukščių lizdai ir kiaušiniai, kaip ir invairi jų pavasario giesmė, turi vieną ir 
tą pačią užduotį — išperėti jauniklius, naują kartą tos pačios paukščių rū- 
šies, kuri susuko lizdą ir kuri padėjo kiaušinius. Ir jei ne visuomet, tai 
bent labai dažnai taip manydami mes neklystame. 

Paukščių perėjimas, kiaušinių dėjimas ir lizdų sukimas nėra kažkoks 
nežinomas, su bendraisiais gamtos reiškiniais nesutinkantis reiškinys. Jis 
yra tik kiek labiau nuo kitų panašios rūšies reiškinių nutolęs, daugiau sa- 
votiškas, bet bendras visos gyvosios gamtos reiškinys — išlaikyti savo rūšį 
nuo išnykimo. 

Visas gyvosios gamtos problemas ir jos veikimo tikslus galime iš- 
reikšti kelais žodžiais, nes visų gyvulių, kaip ir visų augalų, jie yra tik dvie- 
jų bendrų krypčių: išsilaikyti pačiam ir išlaikyti savo veislę nuo pražūties. 
Kad organismai galėtų patys save išsilaikyti, jie jieško maisto, vietos guoliui, 
tinkamų gyvenimui apystovų ir taikosi prie aplinkumos. Kad išlaikytų savo rū- 
šį, jie invairių invairiausiais būdais veisiasi, prižiūri savo jauniklius, gieda, links- 
minasi, puošiasi, pasidaro veiklūs, kad patiktų savo kitos lyties draugui ir 
pan. Vienas ar kitas tų invairių reiškinių yra randamas vienoje ar kitoje di- 
desniųjų gyvulių grupėje. Ir paukščių giedojimas, lizdų sukimas, kiaušinių 
dėjimas, jų perėjimas ir jauniklių auginimas yra tik dalis tos didžiosios visų 
organismų problemos, kaip išsaugoti nuo išnykimo savo veislę. 

Visi ant mūsų Žemės gyvenantieji organismai, tiek augalai, tiek ir gy- 
vuliai, veisiasi dviem skirtingais būdais: lytiniu ir nelytiniu. Sis padalinimas 
yra tik patogumo dėliai apie juos kalbant. Tikrumoje visas veisimosi dar- 
bas yra tik didesnės ar mažesnės kūno dalies atsiskyrimas nuo senojo orga- 
nismo ir atsiskyrusios dalies išaugimas nauju, jaunu individu, tokios pat 
rūšies, kokios yra ir senasis individas. Patys mažiausieji organismai veisda- 
miesi pasidalija in dvi lygi dali ir kiekviena tų dviejų dalių išauga atskiru 
individu. Kiti, vietoj dalintis in dvi dali, sutrupa in daug smulkių dalelių, 

arba, kaip sakoma, pasidalija in sporus, arba sporuliuoja. O tie sporai tin- 
kamose sąlygose išauga, ar išsiperi nauju individu. Dar kiti mažesnieji 
organismai savo kūno paviršiuje išaugina invairias ataugas, pumpurus, ku- 
rie atsiskiria nuo senojo individo, išauga nauju ir p. Visus tokius veisimo- 
si būdus vadiname nelytiniais. Lytiniame veisimosi būde, vietoj pumpurų 
ar sporų, tam tikruose organuose išauga specialios celės, kurias vadiname 
kiaušiniais, ar spermatozojais, destis kurios jie yra lyties. Tuos organismus, 
kurie išaugina spermatozojus, vadiname patinais, o tuos, kurie išaugina 
kiaušinius, vadiname patelėmis. Tas darbo pasiskirstymas ypač gerai ma- 
tomas didesniuose gyvuliuose, kuriuos vadiname vertebratais (stuburiniais). 
Prie jų priklauso ir paukščiai. 

Jei imsime visus ant mūsų Zemės paviršiaus gyvenančius gyvulius, 
ypač tuos, kurie deda kiaušinius, tai pamatysime, kad vieni jų padėję palieka 
juos patiems išsiperėti. Tokių kiaušinių vienas individas gali padėti nuo- 
stabiai daug. Man su draugais kartą teko skaičiuoti vieno, nykščio didumo, 
jūrų molusko tik ką padėtus kiaušinius, ir mes radome, kad jų buvo ne 
mažiau kaip penki milijonai, Visi tie kiaušiniai buvo padėti vienu kartu. 
Invairios žuvys, k. a., silkės, vėgėlės ir pan. deda milijonus kiaušinių. Visi 
tie gyvuliai, kaip moluskai, taip ir žuvys ir kiti, kurie deda daug kiaušinių, 
paprastai, yra vandeniniai gyvuliai, ir savo kiaušinių išsiperėjimu nesirūpi- 
na. Padėjo, apvaisino ir paliko patiems išsiperėti. Aišku, kad tokių kiauši- 
nių maža teišsiperi. Vienus jų suėda invairūs kiti gyvuliai, kitus sunaikina 
mikroorganismai. Tais ir invairiais kitais keliais jų žūsta daugiau, kaip kad 
išsiperi. Labai daug jų žūsta ir išsiperėjusių. Ne tik kad invairūs jų priešai 
daug jų sunaikina, bet dažnai ir patys tėvai nemažą jų dalį suėda. Ir iš 
tų milijonų kiaušinių pilnai išauga gal tik keletas dešimčių. Tai yra labai 
netaupus gamtos metodas iš milijonų išrinkti tik pačius tinkamiausius in- 
dividus. Visai kitoks jos metodas išrinkti tinkamiausius kitoje gyvulių gru- 
pėje, tokioje, kurie deda inažai kiaušinių, bet tuos kiaušinius tinkamai pri- 
žiūri ir iki paskutinės juos gina. Prie tokių priklauso ir paukščiai. 

Paprastai, paukščiai deda tik tiek kiaušinių, kiek jie gali perėdami liz- 
de aptūpti. Tai pareina nuo paties paukščio didumo ir nuo jo kiaušinių 
didumo. Tie paukščiai, kurie, palyginti su jo didumu, deda mažus kiauši- 
nius, deda jų daugiau; o tie, kurie deda didesnius, deda jų mažiau. Tačiau 
čia yra labai daug ir išimčių. Vidutinis mūsų laukinių paukščių kiaušinių 
skaičius yra apie keturis, ar penkis, bet kai kurie jų, pav. kurapkos, gali 
padėti ir išperėti daug daugiau. Naminiai paukščiai, išrinkti selekcijos bū- 
dais, gali padėti daug daugiau. Pav. vištos gali sudėti po du šimtu kiauši- 
nių per metus. Kai kurių rūšių antys beveik tiek pat. Tačiau ne visi nami- 
niai paukščiai selekcijai pasiduoda. Pav., mūsų paprastosios žąsys, ar viš- 
toms giminingos pentardos. Nežiūrint, kad pentardos yra žmogaus augina- 
mos jau per daug amžių, tačiau jų kiaušinių skaičius (14—16) retai kada 
pasikeičia. Ir tie kiaušiniai ,paprastai yra dedami slaptoje vietoje, kad niekas 
jų neužeitų. 

Paukščiai nėra vieninteliai gyvuliai, kurie deda savo kiaušinius in liz- 
dus ir kurie suka lizdus. Ne visi paukščiai ir suka lizdus! Tačiau jų dau- 
guma tai daro. Vra daug žemesniųjų gyvulių, invertebratų (nestuburi- 
nių), k. a, bitės, širšės, vorai irk., kurie sau ir savo jaunikliams moka su- 

(Tęsinys 109-me puslapy) 


Lyginamojo svorio klausimu 


Prof. Pr. Jodelė, Kaunas 


Su medžiagų svoriu ir jų lyginamuoju svoriu tenka susidurti kiekvie- 
name žingsny ir technikoj ir praktikos gyvenime. Sie dalykai einami pra- 
džios mokykloj, kiek plačiau dėstomi tizikos ir gamtos mokslo kursuose 
gimnazijoj, dar giliau studijuojami matematikos-gamtos ir pritaikomųjų 
mokslų fakultetuose (ir aukštosiose technikos mokyklose); bet vis tik dau- 
gelis technikų, dargi net ir inžinierių neturi šiuo klausimu aiškaus suprati- 
mo. Net technikos vadovėliuose ir kalendoriuose, kur paprastai įdedamos 
medžiagų lyginamųjų svorių lentelės, pasitaiko klaidų ir painiavos (lygina- 
masis svoris dažnai painiojamas su tūrio svoriu). Šitai ir paragino mane 
parašyt čia apie tokį, rodos, elementarinį dalyką, kaip lyginamasis svoris. 

Fizikoj lyginamuoju svoriu vadinamas: 

1) kūno medžiagos svorio santykis su tokio pat tū- 
rio vandens svoriu (440 C temperatūroj). Sisįlyginamojo svorio api- 
brėžimas yra abstraktus, nelengvas; jo suradimas taip pat kiek painus. 
Dėlto kiti fizikai duoda lengvesnį apibrėžimą: 

2) lyginamuoju svoriu vadinamas vieno kubinio centimetro 
(Yo!) kūno svoris gramais. Šiokiam apibrėžimui taip pat da- 
roma priekaištų, pav., sakoma, kad lyginamasis svoris iš esmės nėra svoris, 
bet savybė, kuri reiškiama bevardžiu skaičiumi; be to, dalmuo kūno svorio 
iš jo tūrio yra nepastovus dydis, kadangi kūno svoris (masės ir žemės 
traukos, t.y. sunkumo jėgos, greitėjimo sandauga) įvairiose geogralinėse 
platumose ir aukštumose nevienodas; tačiau šitie netikslumai paprastose 
žmonių gyvenamose sąlygose praktiškiems reikalams neturi reikšmės. 

3) Lyginamajam svoriui analogiškas, bet pastovus dydis (konstanta) būtų 
tankumas (sūdrumas) — dalmuo masės (grammasė) iš tūrio (cmė). 

Nesigilindami toliau į tizikos sritį, kame taip pat nėra visai vie- 
nodo nusistatymo, pasakysim, kad šis antrasis lyginamojo svorio apibrėži- 
mas technikos reikalams tinka; įo pakanka ir dėlto technikos literatūroj jis 
dažniausiai vartojamas (kaipo paprasčiausias ir lengviausias). Nuo vaikystės 
dienų, nuo pradžios mokyklos mes įpratę manyti, kad 1 gramas (1 kg) 
yra svorio vienetas—svoris 1 cm? (dm?) tyro vandens Ą-40 C temperatūroj 
(kad ir fizikai sako, jog 1 cm? vandens masės yra masės vienetas — 
grammasė). Jei 1 cmž vandens svoris yra 1 g, tai koks būtų svoris 1 cmš 
kitų kūnų (medžiagų be tuštumų)? Iš tokio samprotavimo susidaro logiška 
lyginamojo svorio sąvoka. Sulyginkim įvairių medžiagų svorius, arba tie- 
siog surašykim jų 1 cm3 svorius (gramais) ir gausim lyginamuosius svo- 
rius. Kalbant matematiškai, sulyginti, sužinoti, kiek kartų vienas dydis, vie- 
nas skaičius didesnis arba mažesnis už kitą, pasiekiama dalybos pagalba; 
o padaliję gramus iš gramų (kad ir iš vieno — lyginant su vandeniu) gauname 
bevardį skaičių. Taigi, lyginamasis svoris tiksliau reikšti bevardžiu skaičiu- 
mi, bet jis yra to paties skaitmeninio dydžio kaip g/cmš, kg/dmš, arba net t/m? 
(suprantant medžiagos tūrį be tuštumių). 

Tokį lyginamojo svorio apibrėžimą pasilaikant, darosi labai supranta- 
mas ir paprastas jo suradimo būdas: paimtos medžiagos gabalėlius arba 
miltelius išdžiovink, atsverk gramais ir svorį padalyk iš tūrio (cm?), o tūris 
(pačios medžiagos be tuštumų) labai lengva surasti pasivaduojant saiko- 
mąja stikline (bet kuriuo volumenometru arba piknometru įpylus į jį skys- 

čio, kuris neveikia bandomąją medžiagą — benziną, terpentiną, vandenį ar 
k. k.). Tankios (sūdrios) medžiagos, kaip antai, metalai, kai kurie akmens 
(kurių akytumas ne didesnis kaip 1—-2 9/4) gali būti bandomi gabalais, o 
jei medžiaga išakijusi, tai prieš bandant turi būti smulkiai sumalta. 

Savaime suprantama, kad negali būti jieškomas lyginamasis svoris 
nevienalyčių medžiagų — kaip antai, betonas, drėgna žemė, šlapias molis 
ir p. (nežinomos sudėties ar nežinomos drėgmės). Deja, kai kurių techni- 
kos vadovėlių lentelėse įdėti ir šitų medžiagų lyginamieji svoriai. Lygina- 
masis svoris yra gana tikslus fizinis dydis, vienas svarbesnių medžiagos 
savybių: jis charakterizuoja medžiagą, padeda ją pažinti ir atskirti nuo vie- 
na kitos. Kai kada jieškomas lyginamasis svoris išakijusių akmenų arba 
dirbinių (pav. plytos), tokio pavidalo, kaip jis yra paimtas arba pagamintas; 
bet šiuo atveju mes gauname ne tikrąjį, o tik tariamąjį lyginamą svorį, ar- 
ba tūrio svorį (išakijusio kūno tūrio vieneto svorį). 

Technikoje ir praktikos gyvenime dar dažniau tenka turėti reikalo su 
„sukrautų, supiltų arba nevienalyčių medžiagų (mišinio) svoriu, kitaip sakant, 
su erdvinio tūrio svoriu (Raumgewicht). Cia ieškomas svoris tos medžia- 
gos, kuri pripildo tam tikrą indą — litrą arba kub. metrą; bet gabalai arba 
milteliai medžiagos negali pripildyti indo taip, kad neliktų tuštumų (tik 
skysčiai pripildo indą be tuštumų). Siuo atveju gauname vadinamąjį tūrio 
vieneto svorį (Raumgewicht, objomny vies) kg/l, arba t/mš. Tankių 
medžiagų masivų ir skysčių lyginamasis svoris ir tūrio vieneto svoris, 
aišku, bus to paties skaitmeninio dydžio; pav.: geležies lyg. svoris apie 7,8, 
jos (masivo) tūrio svoris kg/dmž taip pat 7,8, benzino lyg. svoris apie 0,7, 
jo tūrio svoris kg/1 taip pat apie 0,7; bet sutrupintų, susmulkintų me- 
džiagų lyg. svoris ir tūrio vieneto svoris žymiai skiriasi; sakysim, cemento 
lyg. svoris apie 3,1, o jo tūrio svoris (kg/1, t/m3) tik 0,9—1,9; kvarco smė- 
lio lyg. sv. apie 2,6, o jo tūrio svoris—1,5—2,0; bulvės lyg. sv. apie 1,1, o 
jų tūrio sv. — 0,75 ir tt. Medžiagos tūrio vieneto svoris turi reikšmės 
praktikoj — ūkio ir technikos reikalams patalpai, transportui, apkrovimui 
suskaičiuoti ir p., bet fizinėms medžiagos savybėms pažinti mažai teturi 
reikšmės. Be to, reikia pažymėti, kad susmulkintų medžiagų tūrio svoris 
labai svyruoja (pav., cemento nuo 0,9 iki 1,9!); jis pareina nuo sukrovimo 
ir pripildymo būdo, nuo sukratymo, prikimšimo ir tt. O kaip galima kal- 
bėti apie lyginamąjį svorį tokių medžiagų kaip šiaudai arba vata! Net ir apie 
jų tūrio svorį kalbant reikia labai smulkiai aptarti suslėgimo būdas ir laipsnis. 

Daugely technikos vadovėlių ir kalendorių yra įdėtos medžiagų lygi- 
namųjų svorių (spezifisches Gewicht) ir tūrio vieneto svoriai (Raumge- 
wicht) lentelės. Bet ir tokiuose, rodos, rimtuose ir plačiai vartojamuose 
leidiniuose kaip „Hūtte“, arba „Beton-Kalender“ ne tik senuose, bet 
ir naujuose taisytuose leidimuose esti klaidų ir painiavos: supainiota tūrio 
svoris su lyg. svoriu anglių (Braunkohle, Steinkohle), bulvių, valgomosios 
druskos, kreidos, mergelio ir daugelio kitų. Taip pat ir lietuvių kalba išleis- 
toj prof. Grinkevičiaus knygoj — „Pastatams skaičiuoti da- 
viniai“ pridėtos medžiagų svorių lentelės su visomis senesnių leidimų 
gausingomis klaidomis, su nomenklaturos ir vertimų klaidomis. 

Būtų laikas jau lyginamojo svorio ir tūrio vieneto svorio sąvokas 
technikos vadovėliuose (taip pat ir kaikuriuose fizikos vadovėliųose) nebe- 
painioti ir aiškiau dėstyti. 


Labai retai sugaunama žuvis 
(Anotopterus pharao) 


Pagal Renė Merle straipsnį žurnale La Nature 1935 III. 1 (Paris). 


1910 metais Monako princo Alberto laivas „Princesse Alice“ netoli 
Portugalijos krantų tinklu ištraukė iš jūros keistos išvaizdos iki tol niekie- 
no nematytą 165 mm ilgumo žuvelę. Ji buvo atiduota ištirti D-rui E. Zug- 
mayer'iui, iš kurio ji gavo vardą Anotopierus pharao. Tam reikalui buvo 
sugalvota ir nauja žuvų šeima, Amotop/eridae. Vėliau radinys buvo nusiųs- 
tas į Monako muziejų. 

Antrasis kalbamos žuvies egzempliorius, daugdidesnis, 291 mm ilgu- 
mo buvo sugautas 1926 metais prie Madeiros salos ir taip pat tapo Mo- 
nako muziejaus nuosavybė. Cia jį tyrinėjo ir aprašė prof. Roule. — Tai 
ir viskas. Daugiau nė vieno anotoptero niekam nepasitaikė rasti. 

Bet štai praėjusią vasarą Concarneau jūrų laboratorijos direktoriui R. 
Legendre'ui pavyko iš karto gauti net 5 tos žuvies egzempliorius. Jis 
tyrinėjo Bretanės pakraščiuose sugautų didelių žuvų žermonų (7hynnus ala- 
longas, prancuziškai germon, arba thon blanc) skilvio turinį ir rado jame 
daug retų gyvulių, jų tarpe ir tuos penkis Amotopierus pharao, kurių ketu- 
ris matome čia paveikslėlyje pavaizduotus. Sis radinys gamtininkams aiškiai 
parodė, kad gyvuliai, 
kurie iki šio laiko bu- 
vo laikomi labai reti, 
iš tikrųjų nėra taip jau 
reti, bet tik tyrinėto- 
jams neprieinami dėl 
ieškojimo būdų neto- 
bulumo. Antras daly- 
kas, kadangi pirmie- 
ji Anotopierus pharao 
buvo rasti tinkluose, 
ištrauktuose iš didelės 
gilumos, 0 jų kūno 
paviršiuje esama dau- 
gybės švytėjimo prie- 
taisų, tai prof. Roule 
šias žuveles priskyrė 
prie vad. batipelaginių, 

Keturi anotopterai iš penkių, kuriuos L egendre'as t. y. vandenyno gilu- 

rado žermono skilvy mose gyvenančių Žu- 
vų. Bet aplinkybės, kuriose buvo rasti prof. Legendre'o anotopterai, 
tos nuomonės nepatvirtina, nes žermono viduriuose jie dar nė kiek nebuvo 
pasikeitę, o vienas jų rastas gerklėj, dar neprarytas. Tas rodo, kad žermonas 
juos pagavo vandens paviršiuje. O mes iki šiol esame pratę manyti, kad 
švytėjimo prietaisus turi tik vandenynų gelmių tamsybėse gyvenantieji gy- 
vuliai. Tat naujiems tyrimams pasirodžius, ar neteks ši nuomonė pakeisti? 

A. Prielgauskienė 


Vieversiai (Vyturiai) (Alaudidae) 


Gim. dir. J. Elisonas, Panevėžys 


Vieversis dirvinis (Alauda arvensis) 


Jei paklaustume bet kurį artoją, kuris mūsų krašto paukštis visų la- 
biausiai jam patinka, tai, be „abejojimo, išgirstume, kad visi artojai myli vie- 
versį. Tat pasipažinkime šį kartą ir su tuo artojų mėgiamu paukščiu. 

Visų pirma atkreipkime dėmesio į nedidelį jo ūgį, kuris mažai kuo te- 
siskiria nuo žvirblio; vieversis, rasi, truputį didesnis už žvirblį. Snapą jisai 
turi tamsiai juosvą ir ne taip stiprų, kaip paukščiai grūdlesiai; tačiau daug 
stipresnį už snapą tų paukščių, kurie teminta vabzdžiais. Vėliau turėsime 
progos pamatyti, kad tatai turi ryšio su vieversio maistu, kuris yra mišraus 
pobūdžio. Sparnus vieversis turi ilgus ir smailius. Jo kojos gelsvai juos- 
vos, trumpos ir stiprios; užpakalinis jų pirštas aprūpintas ilgu ir smailiu 
nagu, kuris ilgesnis už patį pirštą. Paklausti apie vieversio spalvą, sodie- 
čiai visuomet atsako, kad jisai esąs paprastai nudažytas, pilkas paukštelis. 
Tiksliau klausimą imant, tektų pastebėti, kad vieversėlio plunksnų spalva 
žemėta, pritaikyta jo gyvenamosios vietos — arimų žemės paviršiaus spal- 
vai. (Grįždamas pavasarį pas mumis vieversis atskrenda molinės, juosvos 
spalvos nugara, su juodomis dėmėmis plunksnų vėtyklės viduryje ir rau- 
svai balta kūno apačia. 

Gyvenamosios vietos atžvilgiu vieversis tikras ariamųjų laukų, dirvų 
paukštelis, nes jisai, kad ir šalia žmogaus gyvendamas, ne jo namais, bet 
atvirais arimais ir kt. panašiomis vietomis seka. Be to, sutinkamas įisai ir pievo- 
se, o jei aplinkybės tokios jam susidaro, tai įsigyvena net viduryje balų, bet 
tiktai kur sausiau; gyvenamos vietos sausumą jis ypatingai mėgsta. Artimos 
kaimynystės su miestu, 0 taip pat ir miško vieversis vengia, tenai negyvena. 

Minta tuo, ko randa gyvenamosios vietos žemės paviršiuje: vabzdžiais 
ir jų vikšrais, įvairiais grūdais ir sėklomis, minkštučiais javų ir kai kurių 
piktažolių lapeliais ir kt; ypatingai mėgsta krakmolinius prinokusius grūdus 
ir sėklas, tačiau jų paragauti teturi progos rudenį. Vienu žodžiu, pavasarį 
ir žymią vasaros dalį vieversis esti verčiamas tenkintis gyvuliniu maistu, o 
rudenį turi progos paragaut ir įvairaus pobūdžio augalinio maisto, iš paukš- 
telio vabzdžialesio virsta grūdlesiu. Pavasarį ir vasarą jisai daugiausia nai- 
kina šliužus, vorus, įvairius vabzdžius ir jų vikšrus; tuo pačiu maistu vie- 
versis maitina tuomet ir išperėtus savo jauniklius. Pristigęs vabzdinio mais- 
to, jisai palesa, kaip minėjau, ir minkštų lapelių šių augalų: javų, ropsvėrės 
(Brasica napus), žliugės (Helleria, media) ir kt. Turi vieversis ir tą nuopel- 
ną, kad lesa bet kuriuo metu kai kurių piktažolių sėklas, būtent: garstyčios 
svėrinės (Sinapis arvensis), birulės laukinės (Papaver rhoeas), laukinių žir- 
niukų (vicia), vijoklių (Convolvulus arvensis) ir kt. 

Grįžę pas mumis pavasarį iš šiltųjų kraštų, vieversiai patinai tuojau 
pradeda vylioti savąsias pateles visų girdėtomis ir pažįstamomis giesmelėmis, 
kurios nuo ankstybo ryto iki vėlyvo vakaro skamba aukštai padangėse. Sita 
vieversio giesmelė netaip jau paini, bet kartu jinai labai melodinga ir maloni 
pasiklausyti. Ištisomis dienomis vieversio giesmelės besiklausydami ir ją ge- 
rai atsimindami daugelis mūsų sodiečių puikiai sugeba ją pamėgdžioti tam 
tikrais žodžiais: 

Cibir... vibir... pavasaris! arba: Ciru, viru, pavasaris! 
Lėkit, vaikai, į pašales: Palikau vaikelius nelesintus, 
Tie, tie — plikapilviai! Pariėksiu — palesinsiu. 


Kaip minėjau, vieversių gieda tiktai patinai; patelės tuo metu pakan- 
kamai turi rūpesčio gūžtą susikrauti, kiaušinėlius sudėti ir jų perėjimu bei 
jauniklių priežiūra rūpintis. Giedros metu vieversis gieda beveik be per- 
stogės: pakilusio aukštyn dangaus mėlynės giesmininko beveik nematyti, ap- 
linkui tiktai jo giesmelės garsai sklinda. Bet štai sparneliais ir uodegėle plez- 
dendamas paukštelis giesmininkas nutupia žemyn, kiek pailsi ir vėl gieda, 
Retkarčiais tenka pastebėti begiedantis vieversis ir žemės paviršiuje. Begie- 
dodami vieversiai patinai kartais ir susipeša: susivaržo dėl patelių. Galop, 
susidaro vieversių porelės; patinai tuomet ypatingai energingai gieda, pa- 
telės tuo metu suka gūžtą. Susiranda kur nors dirvos arba ganyklos že- 
mės paviršiuje kokį įdubimą, pav., išversto akmens duobutę, arklio arba 
karvės išmintą pėdą, ir pradeda jon nešti visokių stiebelių, šiaudelių, šiena- 
galių, lapelių ir kt. medžiagos. Pataiko jisai susikrauti gūžtą ir be jokios 
duobutės tarp grumstelių arba bet kuriame kelmelyje. Be to, tenka pami- 
nėti, kad vieversio gūžtoje lengva atskirti du sluoksniu: orutinis, sudarytas 
iš stambesnės medžiagos, ir vidinis, išklotas pūkais, plaukais ir kita minkšta 
medžiaga. Nedidelių kiaušinėlių, kurie esti purvinai baltos arba baltai gels- 
vos, vienu žodžiu, žemėtos spalvos ir padabinti tankiais, pilkai juosvais 
arba tamsiai rausvais taškeliais, — vieversis, paprastai, deda 3—6. Peri vienų 
viena patelė, nes patinėlis jai perėti nepadeda; jisai visą laiką gieda. Bepe- 
rinti patelė ant kiaušinėlių tupi labai tvirtai ir priešą išvydusi ne tuojau 
pakyla skristi. Perėjimo metas trunka ligi 14 dienų. Išsiritusius iš kiaušinių 
jauniklius, kurie esti pūkuoti, išpeni vabzdžiais ir jų vikšrais. 

Paprastai per vasarą vieversiai spėja išperėti net dvi jauniklių karti; o 
jei pirmųjų kartų kiaušinėliai žūsta ir vasara esti patogi, tai peri net trečią 
kartą. Pirmosios dėties dažniausiai deda 5—6 kiaušinėlius (kiti 4—6), o 
antrosios 3—4 (kiti 4); pirmieji jaunikliai išperimi Gegužės mėn. gale — 
Birželio mėn. pradžioje, o antrosios — Liepos mėn. gale arba net Rugpjū- 
čio mėn. pradžioje. Kai jaunikliai baigiami perėti, tai ir patinai liaunasi be 
perstogės giedoję, kas dažniausiai įvyksta apie Birželio mėn. galą, nors ga- 
lutinai vieversio giesmė ligi rudens nenutyla. Paūgėję jaunikliai rudeniop 
pradeda rinktis dideliais būriais ir ruošiasi kelionėn į svetimus kraštus. 

Jei kalbėti apie vieversio gyvenimo būdą, tai tenka užsiminti, kad jisai 
sugeba labai vikriai žemės paviršiumi bėgioti. Pavargęs jisai taip pat pailsi 
tiktai žemės paviršiuje; medyje arba ant tvoros tupinčio vieversio nepama- 
tysi. Priešų vieversis nestinga, nes jį be pasigailėjimo naikina katės, lapės, 
žibinkštys, varnos ir kiti. Bet visų daugiausia jį persekioja sakalas (Falco 
subbuteo) ir kai kurie kiti plėšrieji paukščiai. 

Pastebėjęs jį bepuolantį priešą, vieversis stengiasi kartais aukštai aukš- 
tai paskristi ir tokiu būdu priešo išsisaugoti; kartais iš išgąsčio jisai puola 
net prie žmogaus. Vienas mano mokinių buvęs dalyviu štai kurio įvykio: 
„Vieną kartą, būdamas vasarą lauke pamačiau vanagą, kuris vijosi vyturį. 
Vyturys buvo pavargęs, ir vanagas jau baigę jį prisivyti. Jis blaškėsi, no- 
rėdamas išsisukti iš vanago nagų, bet jau buvo vėlu. Gaila man jo buvo, 
bet nieko nieko negalėjau padėti. Bet štai, man bežiūrint su panieka į tą 

nelygią kovą, įvyko visai man nelauktas atsitikimas: vyturys, jausdamas ne- 
išvengiamą mirties pavojų, puolė po mano kojų, lyg norėdamas, kad jį 
apginčiau nuo plėšraus vanago. Aš švelniai paėmiau paukštelį ant ran- 
kos. Jis tupėjo ir nė nemėgino bėgti, nors jo visai nelaikiau. Jis, matyt, 
suprato, kad tik aš jį galiu išgelbėti. Glosčiau jį ir, kuomet vanagas nuskri- 
do, paleidau. Jis linksmai pakilo aukštyn ir, lyg dėkodamas man, užgiedo- 
jo savo giesmelę. Tai atsitiko 1925 m. Rudakių kaime, Pernaravos valsčiuje“ 
(J. Dociaus užrašas). 

Be to, nemaža išnaikina vieversių ir pasileidę piemenys, kurie be jokios 
atodairos išdrasko rastas vieversių gūžteles, kiaušinėlius išima ir visaip jų 
paukštelius prikankina. Daro jie šitą blogą darbą tuo pasiteisinimu, kad vie- 
versiai, girdi, baidą karves. — Taip pat gerokas vieversių skaičius žūsta lau- 
kus beariant ir javus juosę bevalant. Berods, už vieversių skriaudimą pie- 
menys baudžiami; geras ūkininkas taip pat nepasivelija vieversių liesti ir jų 
naikint, nes daugelyje Lietuvos vietų tikima burtu, kad jei kas vieversio 
lizdą išardys, tai to namuose nelaimė atsitiks. 

Pasakysiu daugiau: paklausti, kurį paukščių jie visų daugiausia myli, 
mūsų sodiečiai neabejodami atsako, kad jų mylimiausias paukštis esąs vie- 
versis. Ir štai kuriais sumetimais. Visų pirma vieversis mylimas už gražų ir 
linksmą balsą; jisai pirmutinis pavasarį praneša žmonėms, žiemą išvargu- 
siems, kad jau pavasaris artinasi; užtat pas mumis ir sakoma, kad pavasaris 
kartu sų vieversiu atskrenda. Pirmutinis iš grįžusiųjų paukščių pradėjęs gie- 
doti, vieversis giedrią dieną nuo anksto ryto ligi vėlaus vakaro gieda pa- 
dangių žydrumoje, ir visai teisingai už tai buvo pramintas nenuilstamu pa- 
vasario giesmininkų; rudeniop vieversis baigia giedoti vienas paskutiniųjų. 

Mėgsta vieversį ir maži vaikai, kuriuos jisai taip gražiai kviečia pavasarį 
į pašales. Pagaili jo ir piemenys, kurie taip dažnokai sugeba mažus paukš- 
čiukus skriausti: linksmina ir piemenis skardus vieversio balsas. Bet visų 
labiausiai mėgsta vieversį artojai, kurie, išgirdę jo balsą, jau žino, kad pava- 
saris prisiartino ir metas ruoštis laukų darbams. Paraginęs artoją į darbą, 
vieversis paguodžia jį lauke savo dainele, nuramina ir suteikia daugiau pa- 
jėgų sunkiam darbui dirbti; užtat sodiečiai ir vadina vieversį artojų links- 
mintoju ir ramintoju. Žmonėse net tokią pasaką galima išgirsti, kad vieversis, 
tai artojas, paukšteliu Dievo paverstas. 

Taip pat myli sodiečiai vieversį ir už tą, kad ne tiktai nieko blogo 
javams nedarąs, bet ir nuo įvairių blogadarių juos saugąs. Turėdami visa 
tai galvoje, jie ir patys nieko blogo vieversiui nedaro, ir, apskritai, nemėgsta 
tų žmonių, kurie mėgina vieversį skriausti. Zinoma, sodiečių meilė viever- 
siui iš dalies tenka aiškinti ne tiek jo nuopelnais laukų saugojimu nuo įvai- 
rių kenkėjų, kiek tuo pasigerėjimu, kurio suteikia žmonėms jo giesmelė. 

Kai kurie paukščių giesmininkų mėgėjai laiko vieversius pagautus nar- 
veliuose ir ieško pasigerėjimo iš jų giesmelės. Minėtina, kad piet. Euro- 
pos kraštuose vieversius daugely vietų /gaudo ir suvartoja valgiui. Kai 
kurie europiečiai, pripratę prie vieversio pas save namie, besikraustydami 
svetur gyventi, nusigabeno jį net į Naująją Zelandiją, bet džiaugsmo iš jo 
tenai turėjo maža, nes patekęs svetur vieversis virto grūdlesiu paukščiu ir 
per tai tapo žalingas. 

Daugelis sodiečių mano, kad vieversis žiemą gyvenąs pas mumis; vienų 
manymu, vieversis pasislepiąs žiemai į kurias nors pakampes, pastoges arba 
žabus, o kiti tvirtina, kad jisai gyvenąs kartu su žvirbliais ir kt. sėsliais 
mūsų krašto paukščiais. Abudu manymu klaidingu, nes vieversis žiemai 
tikrai išskrenda į šiltuosius kraštus, o jei žiemą kur gatvėje arba kelyje pa- 
matome panašų į vieversį kuoduotą paukštelį, tai turėkime galvoje, kad tatai 
ne vieversis dirvinis, bet artimas jo giminietis — vieversis kuoduotasai 
(Galerita cristata), kurį vėliau paminėsime. 

Pavasarį vieversis grįžta pas mumis vienas pirmutinių, anksčiau už 
daugelį kitų paukščių: vos saulutė pradeda smarkiau kaitinti, laukai vieto- 
mis pajuoduoja, nors daugelyje vietų sniego dar nestinga, o vieversis virš 
nutūpusio kurio kalniuko jau linksmai begiedąs. Paprastai grįžta vieversis 
pas mumis Kovo mėn. pradžioje, apie šv. Kazimierą, o jei pavasaris esti 
ankstyvas, tai ir Vasario mėn. gale. 

Rudeniop vieversiai pradeda rinktis į didelius būrius, kurie sukinėjasi 
dirvomis, laukais ir, galop, Spalių mėn susiruošia tolimon kelionėn. Jei ru- 
duo esti šiltas ir kiek ilgiau užtrunka, tai vieversiai kartais ir ligi Lapkričio 
mėn. pradžios neišskrenda. Ziemoja vieversiai Afrikoje, Azijoje ir kt. 

Gyvenamąjį plotą vieversis dirvinis turi labai didelį, nęs sutinkamas 
beveik visu Europos plotu; Skandinavijoje jisai siekia 709 ž. pl., o Rusuose 
jo gyvenamasai plotas paslenka kiek žemyn, būtent, Pečoros srityje jisai 
besutinkamas ligi 65,50 ž. pl, rytų Sibire — 609 ž. pl. Apskritai, apie vie- 
versį galima sakyti, kad jis sutinkamas nuo Atlanto vandenyno ligi Ramiojo 
vandenyno. Kai kuriose piet. Europos vietose, pav. Graikijoje jisai tesutin- 
kamas žiemą, tačiau piet. Italijoje, Prancūzijoje ir žiem. Afrikoje jis ne tiktai 
žiemoja, bet ir peri. Pas mumis Lietuvoje vieversis dirvinis vasarą visur 
labai paprastas paukštis. 


Vieversis kuodys (Alauda cristata) 


Daugelis kas nusistebi, kai pamato žiemos metu bešokinėjantį kartu 
su žvirbliais kieme arba gatvėje nedidelį paukštelį, kuris iš dalies panašus 
į dirvinį vieversį. Tvirtinimas, kad vieversiai palieka pas mumis žiemoti kaip 
tiktai ir remiamas tuo, kad, girdi, žiemos metu bet kas turįs progos matyti 
bešokinėjantį kartu su žvirbliais kalbamąjį paukštį. 

Kas geriau mūsų krašto paukščius pažįsta, be abejonės, pasakys, kad 
vieversis nelygu vieversiui; nes, svetur neišskrisdamas, pas mumis pasilieka 
žiemotų ne vieversis dirvinis, bet vieversis kuodys, kuris kitaip dar netikruo- 
ju, arba šiukšliniu vieversiu, kuoduotuoju vieversiu, arba kaminorium, va- 
dinamas. Vieversis kuodys kiek didesnis už dirvinį savo giminietį ir visų 
labiausiai nuo jo skiriasi tuo, kad turi galvoje judrų keleto plunksnų suda- 
rytą, kuodelį, kurį jis dailiai moka suglausti ir vėl praskėsti. 

Plunksninių jo drabužių spalva kanapėta; viršus pilkai juosvas su rau- 
svu atspalviu, tamsiais taškeliais pamargintas; apačia kiek šviesesnė. Sna- 
pas juosvas, kojos šviesiai juosvos. Bendrai imant, vieversio kuodžio spal- 
va patiekia ryškų  saugojamosios spalvos pavyzdį: betupintį žemės pavir- 
šiuje paukštelį negreitai pastebėsi. 


Kas yra tie vadinami kaukspeniai? 


(Skaityta Valstybės Radiofone 1934. XII. 20). 
Dr. C. Pakuckas, Kaunas 


Daugeliui teko matyti panašūs į pirštą gelsvos spalvos padarėliai 
randami Lietuvos laukuose, žmonių vadinami „kaukspeniais“, „vel- 
nio pirštais“ ir rečiau „perkūno kulkomis“. Dažniausiai jų ran- 
dama visoj Lietuvoj žvyro kalvose bei žvyre upių pakraščiais, Daugiausia 
galima jų rasti Ventos upės krantuose prie Papilės miestelio (Šiaulių apskr.). 
Jų kūgiškas pavidalas, panašus į pirštą, kad ir ne visai tiksliai atitinka 
piršto formą, ir davė žmonėms pagrindą juos taip pavadinti. Bet kurių 
platesnių pasakų ar padavimų, surištų su tais pirštais, neteko girdėti. Reikia - 
manyti, kad pirmiau gal ir buvo, tik tur būt liko užmiršta, kaip čia velnias 
neteko tų savo pirštų ir juos išmėtė po Lietuvos laukus. 

Ten, kur jie vadinami perkūno kulkomis, ir kilmė jų jau kitaip aiški- 
nama. Teko girdėti savotišką jų kilmės aiškinimą iš tų, kurie jau šiek tiek 
nusimano apie perkūną ir žaibą, kurie žino, kad perkūnas nesvaido kažko- 
kių akmeninių kulkų, o yra tik oro elektros kibirkšties trenksmas. Tokie 
sako, kad kuomet žaibo milžiniška kibirkštis pataiko į žemę, o ypač į smėlį, 
tai nuo karščio smėlis aplink kibirkštį staiga ištirpsta ir vėliau sustingsta tokių 


Gyvenamąją vietą jis visuomet pasirenka sausesnę (drėgmės vengia): 
paliai kelius ir griovius, soduose ir daržuose, artiese sodžiaus gatvės ir kt. 
Tokiu būdu kaimynystės su žmogumi jis nevengia; atvirkščiai: linkęs šalia 
žmogaus ir tegyventi. Visą pavasarį ir žymią vasaros dalį minta vabzdžiais, 
vasarai baigiantis pradeda ragauti grūdų, o rudenį ir žiemą virsta tikru grūd- 
lesiu paukščiu. Pavasario sulaukę patinai, atsitūpę ant akmens ar kurios 
kitos aukštesnės vietos, arba pakilę oran, pradeda giedoti; tačiau jų giesme- 
lė menkesnė už vieversio dirvinio giesmes. (Gūžtą sukasi kur nors žemės 
paviršiaus duobutėse; prineša čionai visokių žolelių ir šiaudagalių, o vidų 
iškloja minkštesne medžiaga. Spėja kartais per vasarą net dvi kiaušinių dėti 
sudėti. Kiaušinių, kurių spalva žalsvai balia su juosvais taškeliais, padeda 
3—4, kartais penkis; peri viena patelė. Vieversis kuodys labiau mėgsta že- 
mės paviršiuje pabūti, ir, nors jis gerai skraido, bet tiktai retkarčiais pama- 
tysi jį betupintį ant tvoros arba stogo. Nuolatos šalia žmogaus begyven- 
damas, jis taip prie jo priprato, kad visai be baimės žeme šokinėja ir žmo- 
gui besiartinant nei nemano tuojau, galvatrūkčiais skristi. 

Pas mumis vieversis kuodys priklauso prie sėsliųjų paukščių, vadinas, 
gyvena ištisus metus, niekur neišskrisdamas. Ziemos metu, ypatingai, kai 
suima didesni šalčiai, vieversių kuodžių pas mumis žymiai padaugėja: at- 
skrenda iš toliau nuo mūsų žiemiuose bėsančių kraštų. Tokiu būdu, jei 
kelionių jisai ir daro, tai nedidelių. Rudeniop galima pamatyti jį būreliais 
beskraidantį, tačiau pavasario sulaukę tie būreliai išsiskirsto. 

Gyvenamąjį plotą vieversis kuodys turi didelį, nes sutinkamas beveik 
visu vakarinės ir pietinės Europos plotu, nuo piet. Švedijos, Pabaltijo kraš- 
tų ir Rusų pietuose nuo 520 ž. platumos ligi Viduržemio jūrų; gyvena jisai 
žiem. Afrikos ir kt. šalyse. Pas mumis visur paprastas. 

smėly ar žvyre pasitaikančių kūgelių pavidalu. Tačiau ir šioks kaukspenių 
aiškinimas nesutinka su tikrove. Tiesa, smėlyje kartais pasitaiko tam tikri 
padarėliai, lyg stiklo lazdelės, vadinamieji fulguritai, kurie iš tikrųjų yra 
tuo būdu nuo žaibo kilę; tačiau jų nereikia painioti su kaukspeniais, kurie 
yra visai kitokios kilmės, apie kurią čia ir teks . pakalbėti. 

Nenuostabu, kad paprasti žmonės nežino apie jų tikrą kilmę. Jie sau 
aiškina, kaip jiems atrodo arba pagal seną padavimą; tačiau yra ir šviesuo- 
lių, kurie taip pat nežino. Tai yra taip pat nenuostabu, nes dar nelabai se- 
nai ir mokslininkai gamtininkai to tikrai nežinojo ir įvairiai spėliojo. Seno- 
vėje, Romos laikais, Plinijus manė, jog tai esą gintaro ir šlapumo sukietė- 
jęs mišinys. Vėliau buvo manyta, kad tai yra negyvos gamtos atsitiktini 
padarai, vadinamieji „lusus naturae“, lietuviškai „gamtos žaislas“. Tik vė- 
liau, kai išvisa pradėta rimčiau domėtis įvairiais suakmenėjimais, prieita it 
čia tikras išsprendimas. Siandien mes jau žinome, kad tai yra buvusio jūrų 
gyvulio liekana. 

Šitai sužinota iš žemės sluoksniuose rastų suakmenėjusių to gyvulio 
liekanų. Iš rasto viso egzemplioriaus, išlikusio su beveik visomis net savo 
kūno minkštomis dalimis, turim galimumo spręst apie jo išvaizdą, galim 
ieškoti ir lyginti su šiandien jūrose gyvenančiais gyvuliais. Juos priskiria prie . 
kefalopodų t. y. galvakojų klasės. Ta klasė pavadinta taip dėl to, kad prie 
šios grupės gyvulių galvos, aplink jo nasrus, eina žiedu visa eilė čiuptuvų, 
kuriais tas gyvulys pagauna savo grobį. Tą klasę sudaro gana įvairios iš- 
vaizdos ir įvairios kūno sudėties jūrų gyvuliai minkštakūniai. Be to, ši kla- 
sė skirstoma į dar mažesnes grupes. Mūsų imtasis aiškinti gyvulys priklau- 
so dihranchiatų būriui, bele mnitų šeimai. 

Dibranchiatai, arba „rašalinės žuvys“, yra gyvuliai, turį pailgos iš- 
vaizdos apvalų kuną be viršinio kiauto. Kūno priešaky kyšo 6, 8 net 10 
(hexapoda, octopoda, decapoda), čiuptuvų, kurie žiedu susitvarkę aplinkui 
nasrų raumeningą ranką; čiuptuvų atkreiptoji į vidų pusė aprūpinta tam 
tikrais čiulptuvėliais arba kabliukais. Tokių rankų padedamas gyvulys gali 
rėplinėti po dugną, plaukioti vandeny ir, pastvėręs, laikyti grobį. Salia kitų 
organų, pažymėtinas prietaisas arba tam tikras maišelis, pripildytas tamsios 
spalvos skystimo, kuris gali būti išleidžiamas pavojui ištikus. Išleisdami 
tokį skystį, gyvuliai užtemdo užpakaly savęs debesiu vandenį ir tuo sukliu- 
do persekiojimą, o patys tuo momentu pasprunka nuo priešų. Visas jų 
kūnas yra apgaubtas tam tikru raumeningu apsiaustu — mantija. Daugelis 
dibranchiatų, be savo kūno minkštų dalių, turi dar vidurinę kietą dalį, pri- 
dengtą sakytosios mantijos. Jie visi yra atvirų jūrų gyventojai. 

Prie dibranchiatų pridera ir kastiniai likučiai išmirusios grupės, vadi- 
namos belemnitais, kurių kietą skeletą sudarė kūgio pavidalo padaras; patį jo 
galą mes dažnai dabar ir randame, vadindami kaukspeniu. Visas belemni- 
tų vidaus skeletas susidėdavo iš trijų skirtingų dalių (žiūr. pav.). Jei gyvulį 
nagrinėsime paėmę statmenai, t. y. jo galva ir čiuptuvais į viršų, tai šita 
dalis, kurią mes randame, bus apatinė skeleto dalis, moksle vadinama 
rostrum. Jis dažniausiai turi kūgelio pavidalą, panašų į pirštą, kalkinės su- 
dėties iš kalkių špato prizmelių, atkreiptų iš centro, t. y. iš vidurio ašies į 
pakraščius. Rusvai gelsva jų spalva eina nuo bitumininių priemaišų, kurios 
net pakvimpa, juos į viena kitą patrynus. Viršutinė šito rosirumo pusė 

R J yra storesnė su piltuvėlio pavidalo įdubimu — alveole. Į tą 
i Ua rostrumo įdubimą įeina kita skeleto dalis, įstatyta panašiai lyg, - 
Aa sakysim, cigaras kandiklyje. Ta antroji skeleto dalis, taip pat 
kūgio pavidalo, vadinama fragmokon. Ji skiriasi nuo pirmo- 
sios tuo, kad čia kūgelis nėra ištisinis, kokį mes matėme pir- 
moje skeleto dalyje, bet padalintas skersinėmis pertvarėlėmis, 
arba dugneliais, truputį įlenktais į vidų. Taigi, tie dugneliai 
šią dalį suskirsto į narelius. Sios antros dalies viena pusė, bū- 
tent, pečių pusė, ištįsta į ploną plokštelę, lyg kokį pailgą lapą. 
Tai yra trečioji skeleto dalis, vadinama proostrakum. 


Iš tų trijų skeleto dalių dažniausiai randama pirmiausia minėta dalis— 
rostrum. Antroji dalis retai pasitaiko, tačiau kartais taip pat užtinkama; 0 
trečioji dalis tik išimtinais atsitikimais pasitaikė rasti. Viso gyvulio organiz- 
mo keli atspaudai buvo rasti Anglijoj liaso sluoksniuose ir Bavarijoj lito- 
grafinio skalūno sluoksniuose. Tai buvo neperdidžiausi keliolikos cm gy- 
vulėliai. Betgi didžiausi egzemplioriai siekdavę ligi dviejų su puse metro 
ilgumo. Juos skirsto į daugelį aiskirų rūšių, kurių šiandien priskaitoma ligi 
350. Siandien jie yra jau išnykę. Jų klestėjimo laikotarpis buvo Juros ir Krei- 
dos periodai mesozoinėj eroj, t.y. Zemės istorijos viduriniais amžiais. Sunku 
tikrai išreikšti tą praeitį metų skaičiais, bet žinom, kad jų gyventa labai 
senai, prieš keliolika milijonų metų (tarp 50—1 milijonų metų). 

Jei belemnitai, arba kaukspeniai, yra jūrų organizmų likučiai, tai kokiu 
būdu jie dabar mėtosi sausažemy po Lietuvos laukų kalvas? Nejaugi šių 
dienų Lietuvos paviršius buvo kada jūros dugnas? Gal ir nuostabu, bet iš 
tikrųjų taip būta. Prieš daugelį milijonų metų visa Lietuva ir gretimi kraš- 
tai buvo jūrų apsemti. Siandien mokslininkai žino, kokie sluoksniai susida- 
rė sausumoj ir kokie vandeny. Lengvai galima atskirti buvusio jūrų dugno 
ir sausažemio tolimos praeities vietos. Pasirodo, kad prieš milijonus metų 
jūrų ir sausažemių būta kitose vietose, negu kad šiandien jie yra. Sių die- 
nų Lietuvos plotas ilgai buvo jūrų dugnas. Tose jūrose gyveno įvairūs gy- 
vuliai, kurie nugaišę nugrimzdo ant dugno, buvo apnešti sąnašomis ir 
suakmenėjusiu pavidalu išliko ligi mūsų dienų. Daugumas randamų Lietu- 
voj kaukspenių yra kreidos periodo. (O gi 'pati kreidą yra susidarius jūros 
dugne iš daugybės mikroskopiškai mažyčių gyvulėlių. Pats viršutinis dabar- 
tinis žemės sluoksnis iš molio, žvyro ir smėlio nėra jūrų dugno nuosėdos. 
Tai yra vėlybesniais laikais susikrovusios sąnašos. Neperseniausiais laikais, 
palyginus su anais tolimais kreidos periodo laikais, žieminės Europos di- 
delius plotus buvo padengę ledynai. Ledynas, slinkdamas plėšė ir ardė 
pakeliui senesnius, jo apačioj gulinčius sluoksnius. Tas nuardytas sluoks- 
nių dalis ledas pasiimdavo su savim ir nešdavosi. Tokiu būdu buvo suar- 
dyta ir nemaža dalis paviršiaus Juros bei Kreidos sistemų sluoksnių, kuriuose 
pasitaiko belemnitų likučiai. Kai vėliau ledynai nutirpo, tai ta visa medžia- 
ga, netvarkingai sugrūsta, paliko pačiam paviršiuj gulėti molio, žvyro, smė- 
lio ir kitokių padarų pavidalu. Šiuose smėliuose bei žvyre tat ir randame 
belemnitų likučių; bet tikrumoje jie yra kilę iš kreidos sluoksnių. Kadangi 
kreidos medžiagą ledynas gerokai sugrūdo, maišė ir trynė, todėl ir mūsų 

(Pabaiga 112-me puslapy) 

(Tęsinys iš 98-jo puslapio) . 

daryti labai gražius lizdus. Tačiau daugumos jų tie lizdai yra daugiau, ne- 
gu jaunikliams perėti. Pav., mūsų miškų skruzdės suneša lizdą ir jame ne 
tik savo jauniklius perina, bet ir pačios gyvena per keletą metų. Tą patį 
galime pasakyt ir apie termitų, širšių ir kitų lizdus. Iš didesniųjų gy- 
vulių, kai kurios žuvys, kurios deda mažiau kiaušinių, suka lizdus, deda 
in juos kiaušinius ir tuos kiaušinius saugoja tol, kol jie išsiperi, tačiau pa- 
tys tėvai jų neperina. Daugelis žinduolių dirba šiokius ar tokius lizdus — 
gūžtas, kuriose motina atsivedusi laiko savo jauniklius, kol jie patys pra- 
deda vaikščioti. Kaikurie ir mūsų miškų žinduoliai tai daro pav., voveris. 
Paukščiai yra ne vieninteliai gyvuliai, kurie savo kiaušinius ir perina. Kai 
kurios žuvys, kurios deda tik kelius didelius kiaušinius, padėjusios juos 
susirenka ir susideda in savo nasrus, kur tarpe žiaunų jie ir išsiperi. Ki- 
tos, padėjusios savo kiaušinius, surinkusios juos sudeda in papilvėje esan- 
čius maišelius ir čia juos išperina. Perina savo kiaušinius kai kurios var- 
lės, kai kurios gyvatės ir kiti. Bet savo sumanumu, savo lizdų invairumu 
ir savo mokėjimu kiaušinius ir jauniklius prižiūrėti paukščiai pralenkia vi- 
sus kitus gyvulius. 

Kiekviena paukščių rūšis turi savo skirtingus papročius kaip dėl pa- 
ties lizdo sukimo vietos taip ir-dėl jo formos. Ir tų papročių laikosi. Indo- 
miausia tai, kad tie jų papročiai nėra išmokti, bet ingimti. Pav. žalieji da- 
gilėliai, kuriuos išperina kanarkos savo lizde, paleisti in laisvę, suka ne ka- 
narkų lizdą, bet tokį, kokį suka kiti dagilėliai. Su kanarkos lizdu jie yra 
susipažinę ir, rodos, jį sukti geriau mokėtų, negu kitų dagilėlių lizdą, ku- 
rio jie nėra nei matę. Tačiau yra ir nukrypimų. Pav., garniai, kurie papras- 
tai suka savo lizdą augštuose medžiuose, kartais dėl kažkokios priežasties 
gali susisukti lizdą ir pelkėje ant kupsto. 

Visus dabar gyvenančius paukščius lizdų sukimo atžvilgiu galime su- 
skirstyt in keletą atskirų grupių. Paprastai, tos visos grupės laipsniškai per- 
eina in viena kitą ir dažnai pasitaiko rasti tokių atsitikimų, kuriuos galima 
skirti in daugiau kaip vieną grupę, tačiau bendrais ruožais juos atskirti nesunku, 

Pirmiausiai stovi tie paukščiai, kurie jokių lizdų nesuka. Tokie paukš- 
čiai deda kiaušinius tiesiai ant uolos, ar ant smėlio ir čia pat juos peri. 
Taip daro daug jūrų paukščių. Kad ir ne visuomet, bet dažnai jie lizdo ir 
negali sukti, nes neturi medžiagos. Jie visą laiką skraido jūros paviršium, 
o perėjimo laikui atėjus, jiems pakanka bet kokios prasikišusios iš vandens 
uolos, ant kurios jie gali padėti savo kiaušinius. Kadangi jų kiaušinių 
vienas galas gerokai smailesnis už antrąjį, tai jie toli nesirita ir jokios aptva- 
ros jiems nereikia. Kai kurie jūrų paukščiai, ypač tie, kurie gyvena arčiau 
krašto, k. a. kai kurios žuvėdros, tilvikai ir pan. deda kiaušinius tarp akmenų, 
ar smilčių duobutėse. Kartais prinešama akmenukų, invairių šapų, ar kitų 
dalykų, o kartais ir pati duobutė kiek pagilinama. Nedaug ką geresni liz- 
dai ir mūsų pempių bei vyturių. Jiems taip pat užtenka mažos duobutės, 
kurion sudedami ketvertas prie aplinkumos pritaikintos spalvos kiaušinių. 

Kita paukščių grupė suka savo lizdus urvuose, ar medžių drevėse. 
Mūsų urvinės kregždės čia gali būti geriausias pavyzdys. Jos savo lizdams 
išsikasa invairiose pakriūtėse urvus, jų gale suka lizdą ir deda kiaušinius. 
Geniai išsikapoja sau uoksas supuvusiame medyje, špokai jieško medyje iš- 
puvusios skylės, ją radę suka lizdą ir deda kiaušinius. Mūsų šalyje to- 

kių paukščių yra daug. Siai grupei reikia priskirti ir labai indomūs tropi- 
kinių šalių bucerotidai, arba ragasnapiai. Tai dideli, medžiuose gyvenan- 
tys paukščiai. Radę medyje tinkamą skylę, jie ją kur reikia pagilina, išlygi- 
na, susuka lizdą, patelė padeda vieną kiaušinį ir pati inlenda jo parėtų. Lau- 
ke pasilikęs patinas renka iš medžių dervines medžiagas, maišo su savo 
seilėmis ir lipdo skylės angą tol, kol ji pasidaro tokio didumo, kad patelės 
tik snapas gali išlįsti. Patelė, inlįsdama perėti, paprastai, yra nesenai nusi- 
šėrusi ir silpna. Patinas, ja užlipdęs, renka maistą ir per skylę ją maitina, 
Vėliau, kai išsiperi vienintelis jauniklis, patinas ir jį maitina. Jauniklis auga, 
patelė beperėdama suriebėja, o patinas labai sumenkeja ir, blogesniam orui 
pasitaikius, dažnai dvesia iš nuvargimo. 

Prie trečios grupės skiriami tokie paukščiai, kurie peri ant aukštesnių 
papėdžių (platformų) ir medžiuose. Kai kurie prie vandens gyvenantys ilga- 
kojai paukščiai, k. a., flamingai, vandens pakraščiais iš dumblo lipdo po- 
smailiųs kupstus ir ju viršūnėje daro sau lizdą. Daugelis mūsų miškinių 
paukščių suka savo lizdus medžių viršūnėse. (Cia taip pat pasirodo labai 
daug invairumo. Balandis, vos kelis žabarukus sudėjęs, mano didelį darbą 
padaręs, deda savo kiaušinius ir juos peri. Varnos ir kovai suka didelius 
atviru viršum lizdus, 0 šarkos suneša didelę šakų krūva ir sudaro ne tik 
potį lizdą, bet ir stogą, kad priešas negalėtų lengvai prie jauniklių prieiti. 

Kai kurie paukščiai, panašiai kaip mūsų naminės kregždės, lipdo liz- 
dus iš dumblo. Kai kurie tos grupės paukščiai, pav. piet. Amerikos FPuna- 
rius, iš dumblo sulipdo geros skrybėlės didumo lizdą, kurio vidus padalin- 
tas in du skyriu: vienas — prieškambaris, o kitas — pati perykla, kurioje 
dedami ir perimi kiaušiniai. 

Gražiausiais lizdais laikomi lizdai tokių paukščių, kurie dirba juos iš 
šerių, plaukų ir plunksnų. Tokius lizdus suka kaikurie ir mūsų paukščiai, 
k. a, volungės, kai kurios antys ir k. Ypač gražūs mažųjų kolibrų ir kitų 
šiltųjų šalių mažesniųjų paukščių giesmininkų lizdai. 

Keisčiausi lizdai yra kaikurių piet. Azijos in mūsų kregždės panašių 
paukščių. Tie lizdai panašūs in mūsų naminių kregždžių lizdus, tik jie su- 
daryti ne iš dumblo, bet iš paties paukščio seilių ir prilipdyti prie uolų. 
Sukietėjusios seilės sudaro balsvą, in gelatiną panašią, medžiagą, kurią kai 
kurių tautų žmonės, ypač kinai, labai brangina tam tikroms sriuboms virti. 
Yra žinoma, kad vien iš Borneo salos in Kiniją kas metai išvežama apie 
pusketvirto milijono tų lizdų. O kiek jų išveža iš kitų salų! 

Lizdą susukę paukščiai deda savo kiaušinius ir peri. Cia taip pat labai 
daug nevienodumo. Kaikurių jų, pav., albatrosų, didžiųjų pelėdų ir kitų. peri 
tik patelės, o patinai prie perėjimo darbo visai nesikiša. Patinai maitina 
perinčią patelę, o kartais nė tiek neprisideda. Kitų, ypač tokių primitivių 
paukščių, kaip emu, ARhea ir pan. patelė padeda kiaušinius, o patinas juos 
išperi. Dar kitų, abudu tėvu dalijasi darbu. Tokių yra dauguma. Tačiau yra 
ir išimčių. Kai kurių naminių ančių nei vienas nei kitas nemoka perėti ir 


PTS 


neperi. Aišku, kad tokie gali gyventi tik žmogaus prižiūrimi. Kita išimtis 


žasties jie išmoko pavesti savo kiaušinius kitiems paukščiams, kurie juos 
išperina ir jauniklius užaugina, palikdami tėvui ir motinai pareigą tik kiau- 
šinius dėti ir tinkamą jiems lizdą parinkti. Apie šimtą paskirų paukščių 

rūšių gali gegutės kiaušinius išperėti ir išauginti. Gegutės kiaušiniai, pa- 
prastai, išsiperi už kitus pirmiau; patėviai pajutę pradeda jaunikliais daugiau rū- 
pintis ir besirūpindami labai dažnai užmiršta savuosius, kurie dvesia neiš- 
siritę, arba, jei ir išsirita, tai juos pirmiau išsiperėjęs gegužiukas užėda ir jie, 
žinoma, dvesia badu. 

Pats primitiviausis perėjimo būdas yra Megapodijidų grupės paukščių. 
Tie paukščiai gyvena invairiose Didžiojo okeano salose. Jie yra kiek in mūsų 
vištas panašūs paukščiai. Vieni jų gali būti tik sulig dideliu balandžių, 
o kiti net kalakuto didumo. Jie visi gyvena džiunglėse ir krūmuose, bet 
perėti eina in pajūrius ar kitas atviras karštas vietas. Geriausiai žinomas 
Celebes'o salų m2a/e0. Sie paukščiai, perėjimo laikui atėjus, renkasi in pajūrį, 
vulkaninėse smiltyse kasa apie metrą gylio ir apie tiek pat pločio duobę ir 
jos dugne patelė padeda vieną kiaušinį. Padėjus kiaušinį, supila iškastąsias 
žemes atgal in duobę ir abu su patinu eina in mišką slėptis nuo karščio 
ir jieškoti maisto. Kartas nuo karto patelė grįžta vėl prie lizdo, padeda 
kiaušinį ir vėl eina sau. Kai yra padėti aštuoni ar daugiau kiaušinių, abudu 
paukščiu grįžta in mišką ir daugiau prie lizdo nebeateina. Pūrus, saulės 
spindulių kaitinamas, smėlis perleidžia pakankamai šilumos ir tam tikru laiku 
kiaušiniai išsiperi in jauniklius. Jie išsikasa iš savo lizdo ir tuojau bėga 
in mišką slėptis nuo saulės spindulių ir maisto jieškotų. Kaikurie šios gru- 
pės paukščių tuoj po išsiperėjimo gali ir skraidyti; bet maleo gali tik bėgioti. 

Išsiperėję paukščių jaunikliai savo diferenciacija yra labai nevienodi. 
Vieni jų yra labiau subrendę, pūkuoti, turi gerai išaugusius visus svarbes- 
nius judėjimo organus, ir dėlto, ką tik iš kiaušinio išsiritę, jau gali bėginėti 
ir po dienos kitos nepriklausomai gyventi. Kiti išsiperi menkiau subrendę, 
silpnučiai, pliki ir tėvų priežiūroje kartais net keletą savaičių turi išbūti liz- 
de, kol gali pradėti savistovų gyvenimą. Pirmuosius zoologai vadina pr e- 
kociniais (lot. praecoces), 0 antruosius altriciniais (lot. altrices) 


paukščiais“. 
Bendrai imant, dauguma paukščių, kurie suka savo lizdus ant žemės, 
yra prekociniai, o tie, kurie suka medžių viršūnėse — altriciniai. Pirmųjų 


išauginimas tėvams yra kiek lengvesnis. Žąsys, antys, pempės ir kiti preko- 
ciniai paukščiai tuoj po išperėjimo pradeda su savim juos vedžiotis ir mo- 
kyti, kaip maisto rinktis, kaip saugotis nuo priešo ir t.t.. 

Altriciniai paukščiai po išperėjimo dar kurį laiką yra tėvų maitinami, 
prižiūrimi ir tik vėliau pradedami mokyti, kaip saugotis pavojų, kaip skrai- 
dyti, kaip maistą rinktis ir p. Jų maitinimas sudaro tėvams labai daug dar- 
bo. Ir čia, paprastai, dirba abudu tėvu. Tėvų, net ir tokių paukščių, kurių 
tik vienas peri, jaunikliams išsiperėjus ir pradėjus jiems šaukti maisto, antra- 
sis, kuris lig šiol laikės nuošaliai, grįžta jauniklių penėtų. Ir ne be reikalo. 


* Kai kurie mūsų gamtininkai prekocinius paukščius vadina vištiniais, tur būt dėl to, 
kad vištukai, ančiukai, žąsiukai ir kiti naminiai paukščiai prie jų priklauso. Bet ar galima 
vištiniais vadinti pempiukus ir kitus balų paukščius, kurie su vištomis nieko bendro neturi, 
labai abejotina. Altrlcinius paukščius jie vadina paukštiniais. Sis terminas yra dar pras- 
tesnis už pirmąjį. Jis yra analogiškas pasakymui, kad šiaudiniai šiaudai turi šiaudinę spal- 
vą. Terminų kalikai turėtų atsiminti, kad geriau vartoti žmonių kalbos žodį, jei jis tikrai 
tinka prasmei, o jei tokio nėra, tai internacinį. Kiekvienas perkelta prasme ar naujai nu- 
kaltas terminas tik apsunkina mokslą, inveda naujų painiavų, kurios dažnai gali net visą 
prasmę pakeisti. 

Jaunikliai auga greitai ir yra labai ėdrūs. Abiem tėvam yra daug darbo. 
Prof. R. Newstea d'as išskaičiavo, kad viena didžiųjų zylių pora, per dvi- 
dešimtį dienų savo jauniklius penėdama, prinešė tarp septynių ir aštuonių 
tūkstančių vabzdžių larvų. Mėlynųjų zylių pora per šešiolikos valandų die- 
ną savo jaunikliams prinešė daugiau kaip tūkstantį larvų. | 

Bet ne vien vaikų penėjimas paukščių tėvams rūpi. Jie juos šildo ir 
. globoja blogame ore, švarina ir valo lizdą, o svarbiausia, gina nuo priešo. 
Tuo laiku paukštis pasikeičia savo nuotaikumu. Net mūsų paprastoji višta, 
kuri kitais metų laikais rodos nieko neišmano, pasidaro visai kitokia, kai ji 
turi aptūpusi savo vištukus. Kartais ir geras šuo turi pasitraukti nuo jos 
in šalį. Daugelio ant žemės gyvenančių paukščių, kai jų vedžiojamiems pre- 
kociniams jaunikliams gręsia pavojus, tėvai, juos pasislėpusius palikę, patys 
apsimesdami lyg būtų sužeisti, ar sergą, vos pakildami nuo žemės, vylioja 
priešą tolyn nuo jauniklių, kurie tuo metu suskumba išsislapstyti.  Daugu- 
ma mūsų yra matę ar girdėję apie „sergančias“ kurapkas, kurios, lyg su- 
žeistos, vos tik paskrisdamos, vylioja šunį ar piemenį šalyn nuo savo jau- 
niklių. Neseniai laikraščiuose buvo rašyta, kad tą pačią taktiką nuvesti nuo 
savo jauniklių vartoja net ir tokie dideli paukščiai, kaip Afrikos strausai. 

Paukščių jauniklių mokinimas maisto jieškoti, saugotis priešų ir skrai- 
dyti sudaro labai gražių temų invairiems pedagogams ir auklėtojams. Tačiau 
apie tai šį kartą nekalbėsime. 


Kas yra tie vadinami kaukspeniai? 
- (Pabaiga iš 108-to pusl.) 
randami belemnitai galėjo išlikti tik atspariausiomis savo dalimis, būtent, jo 
smaigalys — rostrum. Kitos, mažiau atsparios dalys, buvo sunaikintos. 
Prasikasę paviršiaus ledyno sąnašas mes pasiekiame kreidos sluoksnius 
ir juose užtinkame tų kaukspenių jų pirminėj vietoj daugiau, negu pačiame 
žemės paviršiuj. 

Dabar matome, kad vadinami kaukspeniai nėra kažkokie pasakiški velnio- 
pirštai, ar tolygūs padarai, bet tikrų, prieš milijonus metų gyvenusių gy- 
vulių likučiai. Tie likučiai yra neatnešti į mūsų kraštą iš svetur, bet bu- 
vo mūsų žemės sluoksniuose palaidoti; o susidarę jie prieš kelioliką milijo- 
nų metų čia buvusių jūrų dugne. 

Redaktoriaus priedėlis. Drauge ir vasarai uždavinys. 


„G. Draugo“ metrampažas J. Balčiūnas alkreipė mano dėmesį į tai, 
kad šiame straipsny aprašyti kaukspeniai yra žinomi ir mūsų liaudies me- 
dicinoj. Antai, prieš Didįjį karą Zemojoj Panemunėj jis matęs vieną mo- 
terį, kuri panemunės baltame žvyre rankiojusi kaukspenius. Paklausta, kam 

"tai daranti, ji atsakiusi, kad tai esą nepaprasti akmenėliai: jie esą geri vais- 
tai žaizdoms gydyti; juos reikią paskusti ir tais iniltais barstyti žaizdas; žais- 
dos nuo to greitai gyjančios. Taip pat tais miltais barstomos ir vaikų kū- 
no iššutusios vietos. 

Dėlto „G. Draugo“ skaitytojus paakinu čia aprašytų padarų šią va- 
sarą parankioti, parodyti juos misų kaimo žmonėms ir paklausinėti juos, 
ar jie ką "nežino apie jų atsiradimą, pasidarymą, gydomąją galią ir pan. Vi- 
sas surinktas žinias prašau atsiųsti man į Kauną, Ukmergės pl. 38 b. 

Pr. Dovydaitis 


GAMTOS DRAUGAS 


Popularus „Kosmo“ skyrius 
1935 metų Rugpjūčio mėn. 


Vėžlys balinis, arba europinis, 


(Emys orbicularis, europaea) Lietuvoje 
Mokyt. V. Kairys, Alytus 


Kaip kiekviena tauta, taip ir mes, lietuviai, stengiamės pažinti savo kraš- 
to gyvąją ir negyvąją gamtą. Vienus gyvulius bei augalus naikiname, su 
jais kovojame, nes jie vienu ar kitu būdu mums kenkia, yra žalingi; kitus, 
atvirkščiai, globojame, saugojame: dalis jų teikia mums naudos, o dalis, bū- 
dami nekenksmingi ar mažai kenksmingi, praturtina mūsų krašto gamtą, da- 
ro ją įvairesnę, teikia mūsų kraštui daug grožio, pačiam žmogui daug malonumo. 


Alytaus gimnazijoje laikomas vėžlys balinis (Emys orbicularis), 
patelė. Pagautas 1935. VI. 16 Alytaus miesto baloje „Dailydėje“. 
1935. VI. 21 mokykloje sudėjo 8 kiaušinius (anksčiau buvo sudėti 

bene 6 kiauš.?). Greta — jos kiaušiniai. 


Siandien mūsų kraštas jau ne toks gausingas laukiniais gyvuliais, kaip 
kitados buvo. Jau ne viena jų rūšis visai pas mus išnyko arba gyvena sa- 
vo paskutines dienas. Žmonių pagausėjimas, kaikurie jų darbai (pav., gy- 
vulių naikinimas ir tt.), lyg ir išstumia iš gyvenimo vienus ar kitus gyvulius. 
Tiesa, kad visai nenuskurdytume savo krašto, jau stengiamės užkirsti kelią 
tokiam neapgalvotam kaikurių laukinių gyvulėlių naikinimui. Tuo tikslu lei- 
džiami įstatymai, reguliuojama medžioklė, teikiama jiems apsauga (steigiami 
rezervatai ir kt.), per spaudą, mokyklas bei organizacijas varoma atitinkama 
propaganda, 

Greta kitų, labai vertinga priemonė gamtai apsaugoti, paskatinti ją 
branginti bei pamilti yra susipažinimas su tąja gamta, sakysim kad 
ir su to ar kito gyvulio gyvenimu, jo būdu, papročiais, jo daroma ža- 
la ar nauda ir tt. 

Tad šiame rašinėly ir norima prisiminti vienas mūsų krašto gyvuliukų, 
kuriam likimas lemia gal nekokią ateitį. Sausinamos balos, ežerai, valomi 
upeliai, į tolimiausius miško užkampius įsibrovė žmogus, ir tam vargšui 
gyvulėliui tenka trauktis, nykti... Tas gyvulėlis — tai mūsų krašto vėžlys, arba 
geležinė varlė, kuris dar ir šiandien pas mus sutinkamas. Gal visoj Lietuvoj dar 
ir šiandien nugirsi kalbant: „Kur vėžlioji“, „greitas, kaip vėžlys“ ir pan., bet 
paties to gyvulėlio, kurio jau daug kur žmonės nėra matę, nebepažįsta. Tas 
tik liudija, kad seniau kur kas plačiau vėžlio mūsų krašte gyventa, 

Mūsų balinis vėžlys yra roplys (Reptilia), driežlų, gyvačių artimas gi- 
minaitis. Pats pavadinimas jam duotas gana vykęs, nes jis gyvena balose 
(mat, jis mėgsta negilius, dumblinus vandenis), ežeruose, nesrauniai tekan- 
čiuose ūpeliuose. Kai jis eina, tai tikrai savotiškai „vėžlina“ — eina iš lėto, 
rėplioja savo keturiomis kojomis. Be šio vardo, pietinėj Lietuvoj, kur vėž- 
lys dar ir šiandien dažniau sutinkamas, žmonės jam duoda dar ir kitokių 
vardų, pav.: geležinė varlė (tas vardas šiandien čia ar tik ne dažniausiai žmo- 
nių vartojamas), šarvuotis (šarvuotoji), šliužas, želva, o kai kas vis tebevar- 
toja ir iš rusų kalbos pasiskolintą vardą — „čerepokas“. 

Kaip rodo ir kiti to gyvulio būdingi pavadinimai, vėžlio kūnas tikrai 
yra šarvuotas, lyg ir „geležinėn“ dėžėn įdėtas. Kūną jis turi trumpą, bet 
platų, išaugantį maždaug iki 30—35 cm; to ilgio apie 20 cm užima šarvai, 
o uodegai lieka ne daugiau kaip 8—10 cm. Sveria, pav., Alytaus gimnazijoje 
turimas, vėžlys 1,1 kg. 

Pati ta šarvų dėžė lyg ir keturkampė, apvaliais kampais. Ji sudaryta iš 
dviejų šarvų: papilvės — paplokščio, nešvarios gelsvos spalvos, kai kur su 
rudomis dėmėmis, ir nugaros — išgaubto, žalsvos arba juosvos spalvos 
su geltonų taškelių eilėmis. Tiesa, spalva, kaip ir paprastai kad būna gyvulių, 
dažniausiai derinasi su aplinkos spalva ir nevisuomet taip griežtai esti vienoda. 

Iš šonų abi tos dėžės pusės sujungtos kremzlėmis taip, kad tik iš 
priekio ir iš užpakalio palieka du plyšius, pro kuriuos vėžlys paprastai turi 
iškišęs savo galvą, dvi poras kojų ir uodegą, kuriuos skubiai įtraukia po 
šarvais, kai gresia jam pavojus. 

Kaip ir iš ko susidaro tie vėžlio namai? Abi šarvų pusės sudarytos iš 
atskirų kaulinių plokštelių, greta viena kitos gulinčių ir siūlėmis sujungtų. 
Mat, vėžlio griaučiai bent kiek kitaip sutvarkyti, kaip kitų stuburinių gy- 
vulių. Jo kaklo slanksteliai (aštuoni) turi tam tikrą pavidalą ir laisvai sunerti; 
dėlto vėžlys ir gali įtraukti galvą po šarvais. Taip pat ir uodegos, kuri nu- 
smailinta, apvali, iš šonų kiek suplota ir gali būti suimama po šarvų pa- 
kraščiu, slanksteliai judrūs. Likusieji dešimts nugaros-juosmens slankstelių 
sudaro vieną kaulą. Jų tam tikros ataugos išplitusios kaulinėmis plokštelė- 
mis. Tat šitie, būtent, slanksteliai su savo tokiomis ataugomis, kartu su gana 
plačiais šonkauliais ir sudaro nugaros šarvus. Papilvės šarvų pusę sudaro 
lyg ir sukaulėjusi oda, nes, mat, išaugusio krūtinės kaulo vėžlys neturi. 
Iš paviršiaus abu šarvai dar apdengti plonomis raginėmis plokštelėmis, ku- 
rios susidaro iš suragėjusio paviršutinio odos sluoksnio. Tos plokštelės, 
vėžliui augant, nuolat eina storyn. 

Kaip ir kiti ropliai (gyvatės ir kt.), vėžlys šeriasi; tik tas jo raginis 
sluoksnis nenusimaukia visas iš karto, bet nutrupa nedidelėmis plokštelėmis. 
Tikką išsiritųsių jauniklių tie šarvai būna baltos spalvos ir beveik visai vaiskūs. 

Vėžlio šarvai labai stiprūs ir gerai jį saugoja. Taip, jei vėžlį net veži- 
mas pervažiuoja arba ir žmogus ant jo užsistoja, tai šarvai atlaiko. Dėlto 
tai mūsų išdykėliams vaikėzams, kurie nori sudaužyti jo šarvus, nemaža 
tenka paplūšėti juos skaldant akmenimis arba ir kirviapentėmis. 

Čia pat gal pažymėtina, kad kitų kraštų vėžlių panašius šarvus, tam 
tikru būdu apdirbtus, vartoja kaip medžiagą įvairiems vadinamiems vėžlio 
išdirbiniams. 

Kojų vėžlys turi dvi poras, kurių geroka dalis slepiasi po šarvais. Ap- 
skritai, mūsų vėžlio kojos plačios, potrumpės, bet tvirtos, kad galėtų atlai- 
kyti nelengvą kūną; užpakalinės kiek ilgėlesnės; visų kojų pirštai baigiasi 
aštriais nageliais. Eina vėžlys kojas į šalis atkišęs. Kojų tarppirščiai sujungti 
plėvelėmis: tai padeda vėžliui kur kas vikriau plaukioti vandeny, kaip rėp- 
lioti sausuma. Vėžlio kojų, taip pat kaklo ir uodegos, raumenys gana tvirti, 
tuo tarpu kai liemens raumenys, dėl jo kaulų savotiško suaugimo, neišplytėję. 

Mūsų vėžlio galva beveik tokio storumo, kaip ir jo kaklas, pailgai ap- 
vali, iš priekio apybukė, iš šonų gana suplota. Mūsų žmonės vėžlio galvą 
dažnai prilygina gyvatės galvai. Kaklo oda laisva, lengvai raukšlėjasi, ir 
vėžlys tenai lengvai, kaip į makštis, gali įtraukti galvą. Galvos ir kaklo, 
kojų ir uodegos oda, paprastai, juosvos taip pat su gelsvomis dėmelėmis 
spalvos ir apaugusi smulkiomis skujomis. Ziomens gana platūs. Zandikau- 
liai be dantų, bet apdengti kieta ragine medžiaga; todėl jų aštrios briaunos 
jam padeda suimtą maistą lyg ir kramtyti, pjauti. Jokių nuodingų dantų, 
kokius turi gyvatė, vėžlys neturi. Tad ir nepamatuota kaikurių mūsų žma- 
nių baimė, kad vėžlys galįs įkąst ir užnuodyti. Nasrų apačioje yra postoris, 
bet mažai judrus (ne toks, kaip driežio ar gyvatės), spuoguotas vėžlio lie- 
žuvis, kuris jam patarnauja ne tik kaip šioks toks skonio organas, bet iš 
dalies jam padeda ir kvėpuoti. Mat, vėžlys, savotiško jo liemens kaulų su- 
augimo dėka, priverstas savotišku būdu ir kvėpuoti, Tai daro jis tokiu bū- 
du: nusileidus jo pagurkliui, oras pro šnerves sueina į nasrus, paskui, šner- 
vėms užsidarius, veikiant pagurkliui, padedant liežuviui, tas oras tartum ryte 
nuryjamas į plaučius. 

Bendrai, du vėžlio plaučiai palyginamai nemaži, jau turi besišakojan- 
čius bronchus. Kvėpuoja vėžiys iš lėto (mat, savotiškai sutvarkytas jo lie- 
muo) ir pasitenkina nedideliu oro kiekiu. Jei dar turėsime galvoj, kad vi- 
sas jo judrumas menkas, kad jo kraujas silpnai tėra valomas, tai suprasime, 
kodėl vėžlys taip ilgai gali išbūti nekvėpavęs ir pasinėręs vandeny. Ir pats 
vėžlio kraujas, kad ir raudonas, kaip ir kitų stuburinių gyvulių, bet šaltas. 
Tiksliau sakant, vėžlio kūno temperatura nepastovi ir svyruoja tam tikrose 
ribose pareinamai nuo aplinkumos temperaturos. Jo kūno temperatura nie- 
kuomet nebūna tokia aukšta, kaip, sakysim, paukščių ar žinduolių (per 379C 
ir daugiau). 

Kodėl taip yra? Be lėto kvėpavimo ir kitų priežasčių, čia daug reikš- 
mės turi ir pats kraujo apytakos sutvarkymas. Kraują varinėja gįslomis — 
arterijomis ir venomis — širdis; tik ta širdis, kad ir turi du atskirus priešir- 
džius, skilvelį turi dar neaklinai perdalytą į dvi dalis. Todėl tai veninis ir 
arterinis kraujas, patekęs iš abiejų prieširdžių į skilvelį, iš dalies šusimaišo, 
ir į visą kūną nueina ne tiek deguonimi gausingas kraujas. Be to, dar ir 
pats kraujas lėtai sruvena. To viso pasėka — kūnas negausiai aprūpinamas 

deguonimi, mažiau tesusidaro energijos, dėl to ir pats gyvulėlis gana lėtas. 
Kaip ir kitų roplių, ir vėžlio gyvumas daug pareina nuo aplinkinės tem- 
peraturos aukštumo. „Suprantama tad, kodėl, atėjus šaltai žiemai, vėžlys įlen- 
da į dumblą ir užmiega žiemos miegu; tada visi jo kūno gyvybės reiški- 
niai vos vos žymūs, jis pats sustingęs, kūno temperatura visai žema... 

Minta mūsų vėžlys gyvuliniu maistu (kitų kraštų ir rūšių vėžliai, ypač 
gyvenantieji sausumoj, minta ir augalais). Jis ėda varles, vandeninius vabz- 
džius, ypač jų vikšrus, kirmėles, šliužus ir kitokius vandeny „pasitaikančius 
nedidelius gyvulėlius. Vėžlys gana mėgstąs žuvį. Puolęs žuvį, jis tol ją 
kandžiojąs savo bedančiais žandais, kcl ją nusilpninąs ir pagaliau visai pri- 
baigiąs. Tada sudraskąs ją savo aštriais nagais ir suėdąs. Tik žuvies plau- 
kiamoji pūslė paliekanti nesudraskyta ir plaukiojanti vandens paviršiuje. Iš 
to esą nesunku ir numanyti, kur vėžlių gyvenama. Mūsų žmonės kai kur 
mano, kad vėžlys mintąs ir žolėmis, šaknelėmis ir kt., ypač kai labai išalkstąs 
(Leipalingio v., Simno v.). 

Vėžliui maisto susirasti (kartu ir nuo pavojaus apsisaugoti) padeda jo 
jutimo organai, kurių geriausiai išsiplėtoję girdėjimo ir regėjimo organai. 
Jo dvi akys gana nemažos. Jos turi ne tik du paprastus vokus — apatinį 
ir viršutinį, — bet dar turi ir trečią, vadinamą mirkčiojamą plėvelę. Apskri- 
tai, jo akys turi daug panašumo į paukščių akis, ir vėžlys mato neblogiau- 
siai, kai, plaukiodamas vandeny, jis, lyg vanagas, akis įsmeigęs seka sa- 
vo grobį. 

Galvos šonuose, užpakaly akių, yra vėžlio ausys. Iš trijų, paprastai, 
skiriamų ausies skyrelių vėžlio ausys neturi viršinės ausies, vadinamojo gry- 
bo, ir jo vidurinės ausies anga tik būgnine plėvele pridengta. Girdi vėžlys ge- 
rai ir, nugirdęs kad ir mažiausią pi amėjinio, tuoj susitraukia po šarvais 
arba sprunka į vandenį. 

Grobio medžiotų vėžlys i išeina, paprastai, pavakariop; o „dieną jis kur pasi- 
irdamasis kojomis, ir, pačiupęs ką gardaus, jau nebepaleidžia ir čia pat su- 
ryja. Per vasarą vėžlys gerokai nusipeni, kad paskui galėtų per žiemą ir 
pabadauti. 

Pažinus, kaip vėžlys gyvena, kuo jis minta, numanu, kad jis nėra 
kenksmingas gyvulėlis, nebent tik tiek, kad šiek tiek žuvies pagauna. Bet 
kadangi vėžlių pas mus jau maža bėra likę, kadangi ir žuvų ūkiu mes dar 
neperdaug tesame susirūpinę, tai, atrodo, nėra pagrindo naikinti šitas gy- 
vulėlis, nes jis juk ir tam tikros naudos padaro. 

Vėžlio galvos smegenys telpa galvos kaušo dėžutėje, kurią sudaro 
suaugę kaulai. Palyginus su visu kūnu, vėžlio galvos smegenys maži. Pa- 
vyzdžiui, Bremas sako, jei vėžlys sveria 1 kg, tai jo smegenys tesveria vos 
0,36 gramo; arba — 40 kilogramų svorio vėžlys teturįs vos 4 gramų sme- 
genis. Nors vėžlio smegenys bei nervai ir menkai išplėtoti, jis vis dėlto 
pareiškia tam tikrų sugebėjimų. Jis skiria, kas jam malonu, kas ne, kas nau- 
dinga, kas kenksminga, sugeba pasirinkt ir sumedžiot jam tinkamo maisto, 
skiria savo priešus ir t. t. 

Pagautąs nelaisvėn, jis ilgai galįs pas žmogų gyventi (kaikurios rūšys 
gyvendavusios net po keliasdešimtį metų), jei tik jis tinkamai maitinamas, 
šiltai laikomas. Kartais tiek priprasdavęs prie žmogaus, kad net iš rankų 

maistą imdavęs, net atsiliepdavęs, tam tikru vardu šaukiamas (taip nurodo 
F. Martinas). Maitinti jis galima žuvimi, sliekais ar ir žalia mėsą ir kt. 
Daugelio mano mokinių užrašai pabrėžia tai, kad mūsų vėžlys, nelaisvėje 
laikomas, noriai mintąs pienu (Leipalingio apylinkės ir kt.). s 

Štai ką pasakoja ponia Ž. apie namie laikytus vėžlius: „Prieš kelerius 
metus, gyvendami Veisėjuos, esame nekartą pas save namuose (kambariuo- 
se) laikę suaugusių ir jaunų vėžlių. Tose apylinkėse dar ir dabar esti ne- 
maža vėžlių. Namie laikomas, vėžlys greitai apsiprasdavo su žmonėmis ir 
laisvai sau ropodavo iš kambario į kambarį, kauškindamas grindimis savo 
šarvais. Ypač gerai jausdavosi ir būdavo labai miklus įleistas į bet kokį 
indą su vandeniu. Kartą stebėjome vėžlio sugebėjimą plaukioti vandeny 
tokiu būdu. Vėžlys plaukė skersai Veisėjų ežerą (tiesa, toj vietoj neplatų), 
o mes greta yrėmės laiveliu ir turėjome nesnausti, kad nuo jo neatsiliktu- 
me ir spėtume antroj pusėj ant kranto jį pagauti. Maitindavome vėžlius 
daugiausia pienu, kurį jie gana mėgdavo. Panorėjęs pieno, vėžlys ne sykį 
per dieną atsigerdavo jo iš dubenėlio, gražiai panardinęs savo snukutį. Be 
pieno, noriai ėsdavo mėsą, kiaušinį. Pagauta suaugusi patelė yra sudėjusi 
keletą balkšvos spalvos kiaušinių, didumo beveik sulig balandžio kiaušiniu. 
Žmonės pasakoja, kad patelė sudedanti kartais daugiau kaip 12 kiaušinių. 
Pasakoja, kad seniau dvare nemaža vėžlių suvalgydavę; jų mėsa esanti 
skani. Sarvų plokštelių skaičius būna nevienodas. Žmonės mano, kad iš 
to esą galima nustatyti vėžlio metai, kad senesni jų turį daugiau. Vietos 
gyventojai, ypač vaikėzai, bebandydami šarvų tvirtumą, nemaža vėžlių su- 
naikiną. Žiemos metu, kambary gyvendamas, vėžlys neužmiega“. 

Čia pat įdomu pastebėti, kad jei nelaisvėje žiemos metu vėžlys būda- 
vęs laikomas ne šiltame kambary, bet laukė (pav., kūdroj), tai jis vistiek sa- 
vo laiku įmigdavęs. 

Vėžlių esama patelių ir patinėlių. Jie veisiasi kiaušiniais. Atėjus pa- 
vasariui, patinėliai pradedą vylioti pateles savotiškai maloniai švilpaudami. 
Vėliau patelė sudeda kokius 0—11 kiaušinių. Kiaušinių lukštas iš karto minkš- 
tas, bet greitai sukietėja. Labai savotiškai pasielgia patelė su savo kiauši- 
niais. Išropojusi iš vandens ir pasirinkusi kur sausesnę vietelę, savo uode- 
gos ir pasturgalinių kojų pagalba ji išrausia duobelę (mėgstanti smėlį, o jei 
žemė kieta, tada iš pradžių ją išmirkanti), į kurią ir nuleidžia savo užpaka- 
linėmis kojomis kiaušinius. Paskui tas duobeles atsargiai užkapsto žemė- 
mis ir papilvės šarvu taip jas užlygina, užtapnoja, kad tos vietos nė nepa- 
žinsi. Tuo ir baigiasi visi motinos rūpesčiai savo būsimais vaikais. Taip 
išbūna kiaušiniai žemėje iki kitų metų pavasario(?). Jauniklius išperi saulės 
ir pačios įšilusios žemės šilima. 

Stai viena kita nuomonė, ką mūsų žmonės yra pastebėję apie vėžlio 
veisimąsi. „Ejau per dobilus ir pastebėjau nušliaužtą taką. Kiek paėjęs, 
radau duobelę, o aplink išvolioti dobilai. Radau ir patį vėžlį ir jo 8 kiau- 
šinius.  Parnešiau viską namo ir įdėjau į kibirą. Vėliau jau buvo 12 kiau- 
šinių. Kiaušiniai tokio didumo, kaip driežlo. Jie kaip guma. Tą vėžlį iš 
manęs paėmė mokytojas. Jis jį išvirė ir iš jo kaušo pasidarė sau papiro- 
sinę“ (papas. Jurelionis, Seirijų v.). 

„Veisiasi vėžlys kiaušiniais. Kada jis tuos kiaušinius sudeda, žmonės 
nepastebėjo, tik tikrai žino, kad deda tvarkingai į smėlį, duobutėn, paskiau 

apkapsto. Sako, kiaušeliai esą minkšti, be kieto lukšto“. (Subačiaus už- 
raša, Leipalingio v.). 

„Kai vėžlys sudeda kiaušinius, tai, kur nors pasislėpęs, žiūri, kol iš 
jų išsirita vėžliukai“ (Leipalingio v.). „Vėžliukus saulė išperi“. Arba štai 
kita mintis: „Radau vėžlio kiaušinį, perskėliau jį, ir iš jo išpuolė mažas vėž- 
liukas“. 

Tie vėžliukai labai maži — gal 1,5-2 cm ilgio, baltais, vaiskiais šar- 
veliais apsidengę. Nors ir stengiasi tie jaunikliai pasislėpti, pasprukt į van- 
denį, bet daug jų išnaikina jų priešai — paukščiai, žinduoliai ar kiti ropliai. 

Suaugęs vėžlys (reikia pastebėti, kad jie labai iš lėto auga) taip pat 
turi. daug tų pačių priešų, kurie jį, net šarvuose užsidariusį, sugeba užpulti 
arba moka ir pačius jo šarvus sudaužyti. Neišnyksta vėžliai gal tik todėl, 
kad jie gana ilgai gyvena ir esą labai gajūs. Kad vėžlys tikrai gajus, tai 
liudija faktai. Jis gali ilgai išbūti neėdęs ir negėręs, net nekvėpavęs. Pavyz- 
džiui, Bremas nurodo, kad vienas balinis vėžlys Paryžiaus botanikos sode 
išgyvenęs neėdęs ar šešerius(!) metus. Arba štai vieno piemenuko (Alovės v.) 
pastebėjimas: „Pagavęs geležinę varlę, laikiau ją kluone aptvėręs ant grin- 
dinio.  Nežinodamas, ką ji ėda, daviau jai ir šio ir to, bet taip ji ir išbuvo 
nieko neėdus apie pusantros savaitės. Gal dar ir ilgiau ji gali išbūti neėdusi, 
nes kai po pusantros savaitės ją paleidau, tai ji buvo tokia pat, kaip ir anksčiau“. 

Net ir baisiai sužeisti bei sužaloti įvairūs vėžliai dar ištisas savaites ir 
mėnesius galį gyventi ir judėti. Tas pats Bremas mini, kad kažin kokiam 
vėžliui buvę išpjauti galvos smegenys, ir jis dar ropodavęs ar 6 mėnesius; 
net ir visai galvos netekę, jie dar savaites slankiodavę ir, juos palietus, su- 
gebėdavę tartum sveiki įtraukti savo kojas po šarvais. Tai esą galima dėl to, 
kad vėžlio galvos smegenys menki ir netiek reikšmingi viso kūno gyvenimui. 

Gerai jį saugo ir jo šarvai. Stai vaizdus pasakojimas apie vėžlį. „1930 m. 
eigulys radęs vėžlį prie didelės balos Varčios miške, Dušnionių girininki- 
joje. Atvežtas į Alytų vėžlys buvo padėtas didelėje tynėje su vandeniu, kur 
jis mikliai plaukiojo. Koks buvo mano nustebimas, kai po kiek laiko jo 
tynėj neradau. Gerai paieškoję, radome jį kareivinių rajone. Netoli jo sto- 
vėjo baisiai persigandęs kareivis. Jis pasakojo, kad niekad nebuvęs tokios 
„baisenybės“ matęs. Vėžlio neėmėme, laukėme, ką jis darys. Pasisukęs jis 
nuėjo skersai kelią. Jam keliu beeinant, važiavo vežimas ir pervažiavo jį. 
Mes labai nusiminėm ir manėm, kad jis jau žuvo. Bet po kiek laiko jis 
išlindo iš po savo kiauto ir nuropojo į daržą. Vėliau jis buvo atiduotas urė- 
dui, kur po kiek laiko tiek apsiprato su žmonėmis, kad jų jau nebijojo ir 
ėdė iš rankų mėsą. Reikia pridurti, kad to vėžlio apatinis kaušas buvo smar- 
kiai apdilęs“ (V. Drilinsko užrašas). 


* 
* 


* 
Kokia gi mūsų vėžlio būklė šiandien Lietuvoje? Tuo tarpu man pavyko 
surinkt žiupsnelis žinių, kad vėžlys buvo matytas ar pagautas pokariniais 
laikais šiose pietinės Nepriklausomos Lietuvos vietose: 


1 Alytaus apskrity: 


1) Seirijų val: a) Cijūniškės miškas, Žvilkelių balos; b) Paserninkų 
km., Bestraigiškės miškas, Lupočežerio balos; c) bala „Ežerėlis“; d) Krikš- 

tonių km; e) Ročkų km; i) Barčiūnų km. (Drapalių ež. ir bala „Lygioji“, 
pasitaiko dažnai matyti); g) Bieliškės vienk. (Trako miškas, bala „Kimutis“, 
prieš karą vėžlių buvę daug daugiau); h) Gudonių km. ežere, Vidulaukis, 
Karklynų km. balos. 

2) Merkinės val: a) Veismūnų km. balos; b) pačios Merkinės apyl., 
c) Liepiškių km. („Užusienio“ balos, pasitaiko dažnai). 

3) Varėnos val.: a) Bobriškio km. („Beržabalio“ bala); b) Paperlojo 
ir Ežerinio ežer.; c) Pavarėnio km. miške upelis su tvenkiniu „Juodasis Lūgas“). 

4) Alovės val: a) Meškučių km. balos; b) Domantonių km. (buvę 
seniau). 

5) Onuškio val. a) Užubradų km. balos. 

6) Simno val.: a) Krekštėnų km. („Podzelų“ balos, matyta 1928 m.). 

7) Udrijos val.: a) Butrimiškių km. (Duselės ež.). 

8) Miroslavo val.: a) Obelijos km. (pievų balos). 

0) Alytaus miesto baloje „Dailydė“ ir apylinkėj. 

Seinų aps K 

1) Veisėjų val. a) ČCivonių km. ežeras; b) Pazapsių ir kt. km. balos; 
c) Bertašiūnų km. balos ir upeliai; d) Veisėjų miest. apyl. (būdavo daug). 

2) Rudaminos val: a) Kirsnos km. (nykstąs ežer.); b) N. Kirsnos 
km. (Kirsnos upelis). 

3) Šventežerio val. — miestelio apylinkės, Straigių girios balos; 
b) Burakavo km. balos. 

4) Leipalingio val: a) Leipalingio dvaras, parkas, dvaro balos, 
„Avirio“ ežer., vėžlių daug; b) „Didžiasalio“ miškas (daug); c) Jovaišių km. 
raiste; d) Gerdašių km. („Užubalio“ bala); e) Saltoniškės km. (upelis Sal- 
tanka; Varnėniškės miškas; f) Mizerų km. („Aklalio“ ež, „Petrabalė“, „Viks- 
vinės“); g) Dulgininkų km. (prie Seiros upės); h) Puščios miškas, Skiržiaus 
ežer; i) Kviedziakelmio miškas; k) Neliubonių km. balos; e) Kaziulių km.; 
m) Kamorūnų km. balos (yra daug). 

5) Kapčiamiesčio val: a) Paveisninkų km. (balos „Užubalis“, 
bene nuo 1922 m. jos išnyko); b) Alenavo km, balos; c) Jončulių km. 
miško balos, vėžlių pasitaiko retokai). 


III Mariampolės apskr. 


1) Kalvarijos val: a) Pabalinės km. pelkės; b) Kalvarijos dvaro 
laukai, ties Jurgiškių šileliu (upelis); c) Raudėnų km. (upelis tarp Raudenio 
ir Orijos ežer.); d) Menkupių km. (pelkės-durpinės). 

2) Krosnos val. — Naujienos km., ežer. „Želvynas“ (charakteringas 
pats vardas!). 

IV Vilkaviškio apskr: 


1) Bartininkų val: a) Darbėnų km. balos; b) Vilkabalių km. 
(„Smalkstų“ balos). 

2) Keturvalakių val. —- Vidgirių km. balos. 

Čia suminėtų vietų vardai, tų vietų būklė mano nebuvo patikrinti, tad 
221 gali būti ir tam tikrų netikslumų.  Suminėtos čia tik tos vietos, apie 
kurias tuo tarpu pavyko gauti žinių. Reikia manyti, kad vėžlių — kur dau- 
giau, kur mažiau — sutinkama ir kitose minėtų apskričių ir valsčių vietose. 

Tie patys mokinių užrašai pabrėžia, kad vėžlį dažniausiai pasitaiko ma- 
tyti bei pagauti miškų ir pievų balose, benykstančiuose ežerėliuose, balose, 
durpinėse ar iš jų nutekančiuose upeliuose, kad ir vienas kitas užrašas mi- 
ni, jog vėžlius pasitaikę pagauti ir toliau nuo tokių vandenų — pav., lau- 
kuose, pievose, net ant kelio. 

stai vienas kitas tokių užrašų pavyzdėlis: „Kirsnos km., Rudaminos v., 
Seinų apskr. yra bemaž išnykęs ežeras, kur daug randama vėžlių. Geleži- 
nes varles pagavę, žmonės, ypač piemenys, užmuša. SŠarvus, prikalę prie 
sienos, vartoja muilui sudėti — muilinyčia“ (P. Misevičiūtės užrašas). 

„1933 m. vasarą Žžuvaudami Darbėnų km., Bartininkų v., Vilkav. aps. 
didelėse balose, iš kurių išteka upelis į Smalkstų balas, bučiuj rado tris 
geležines varles, kurios, imant bučių, jį praplėšė ir pabėgo“ (A- Liuter- 
mozės užrašas; tos balos jau nusausintos). 

„1934 m. vasarą matytos 4 geležinės varlės Kalvarijos dvaro laukuose 
tekančiame per pelkes iš durpinių upelyje ties Jurgiškių šileliu“ (V. Kal- 
vaičio užrašas). 

Prieš kelerius metus kolega J. Elisonas jau yra paskelbęs pluoštą 
žinių apie vėžlį Lietuvoje, būtent, „Panevėžio Balso“ 1925. IV. 9 Nr. 15/58 
straipsny „Keletas žinių apie Panevėžio apskr. ir kitų Lietuvos vietų įdo- 
mesnius faunos (gyvulių valstybės) atstovus. Vėžlys balinis“; ir „Lietuvos 
Žinių“ 1929, II. 2 Nr. 43 (2945) „Geležinė varlė, arba balinis vėžlys“. 
Kadangi tų laikraščių numerius gal nedaug kas beturi, o tuose straips- 
niuose yra nemaža įdomios medžiagos apie mūsų vėžlį, tad ir noriu čia pa- 
kartoti iš tų straipsnių bent tas vietas, kur nurodoma, kuriose apylinkėse 
vėžlys sutinkamas. . 

Pirmame sakytų straipsnių kolega Elisonas tarp kitko rašo: „Mano 
turimomis žiniomis vėžlys balinis Lietuvoje buvo rastas arba pastebėtas šio- 
se vietose: Gargždų dvaro tvenkinyje (kada ir adresas?); Gervėčių par., 
Aluošios balose. — Kurtuvėnų par., Karališkių miške; — Lauksodžio mies- 
telio tvenkinyje keletas metų atgal bežuvaudami buvę ištraukę kokius šešius 
vėžlius, kuriuos suleidę atgal į tvenkinį; — Linkuvos par., Gaižūnų km. mar- 
kose, prieš karą buvę pagavę vėžlį, kurį laikę pasižiūrėti rėčkoje; suaugęs 
žmogus laisvai galėjęs atsistoti ant jo ir neperlauždavęs(!); — Mariampolės 
aps., Kuzų upėje, kuri įteka į Sešupę, vasaros metu, kai minėta upė vietomis 


dina želvomis“. 
Antrame straipsnyje štai kas pasakyta apie vėžlio gyvenamas sritis: 
„Mano turimomis žiniomis pas mumis geležinė varlė buvo pastebėta arba 


V. Kairys, Vėžlys balinis, arba europinis, Lietuvoje 121 


pagauta šiose vietose: Alytaus apylinkėse 1924 m.; žmonės ją čionai valgą; 
— Daugų val. 1922 m. buvo pagauta vietos miškuose, o 1924 m. — Kozliškių 
kra., Vainickapiery; ji čionai esanti sutinkama dažnai; — Liepūnų val. buvo pa- 
gautą 1025 m. vasarą.— Drapalių kmbaloje— Merkinės vl. 1928 m. vasarą ei- 
gulys St. Barauskas Dzūkų miške vieną dieną matęs 4 geležines varles, o 
kitą dieną net apie 10; tas pats eigulys 1927 m. pavasarį sugavęs kelias ge- 
ležines varles bučyje; — Ilginių km. 1926 m. geležinė varlė buvo pagauta 
raiste, greta Ilgų ežero; — Leoniškės vienk. geležinė varlė buvo pagauta 1927 
m. pavasarį; — Nemunaičio vl. geležinių varlių esą daug Gulbinės ežere ir 
šiaip vietos balose; — Vabalninko vl. prieš Didįjį karą buvo radę geležinę 
varlę Gumbelių km., Bartašiškių pievose; — Kupiškio vl. prieš karą gele- 
žinės varlės buvę auginamos Noriūnų dvare; jas čionai laikydavę didelėj 
kastinėj duobėj, iš kurios jos išlįsdavusios ir parke pasivaikščioti; — Nau- 
jamiesčio vl. geležinę varlę buvo pagavę Puškonių km; — Subačiaus vl. 
geležinė varlė buvusi pastebėta 1927 m. rudenį Serniškių vienk. baloje; — 
Betygalos vl. keletas dešimčių metų atgal geležinių varlių rasdavę Pagrubi- 
čių km. apylinkėse; — Kapčiamiesčio vl. seniau geležinių varlių vietos ba- 
lose buvę sutinkama daug, dabar jų bėsą čionai mažai; — Veisėjų vl. vie- 
tos balose gelež. varlė gana dažnai sutinkama; — Linkmėnų vl. gelež. var- 
lių sutinkama vietos balose; — Taujėnų vl., žmonių nupasakojimu, geležinės 
varlės gyvenančios Lėno ežere; — Traupio miest. apylinkėse geležinė varlė 
buvusi pagauta Didžiojo Karo metu; — Ukmergės apylink. geležinė varlė 
buvo rasta 1926 m. Sventojoj upėj prie šaltinio tarp- akmenų. Pravartu bū- 
tų, kad mūsų valdžia geležin. varlėms nuo galutino išnykimo Lietuvoje ap- 
saugoti išleistų įstatymą, kuris draustų bet kam šitą įdomų gyvulėlį liesti 
arba kuriuo nors būdu naikinti“. 

Cia įdedamas dar ir medicinos studento N. Ta rasevičiaus atsi- 
minimų žiupsnelis apie balinį vėžlį Kretingoj 1917 m.: „Tai buvo okupaci- 
jos laikais, 1917 metų vasaros pabaigoj. Vokiečiai labai drąsiai tebešeimi- 
ninkavo Kretingoje, tebeterorizavo gyventojus, viską naikino ir gabeno iš 
mūsų krašto. Mieste būdavo pilna vokiečių kareivių, ir mums, vaikams, 
atsirasdavo per ankšta žaisti mieste; todėl mes būreliais išeidavom į užmies- 
tį, kur galima dar buvo vaikščioti ir sargyba nedraudė. Tokia patogi vieta 
dažniausiai būdavo mums grafo Tiškevičiaus dvaras. Jis netoli Kretingos 
miesto (1 km atstu), palyginti, ne labai gražioje apylinkėje. Ten yra gražus 
parkas, didelis vaisinis sodas ir trys tvenkiniai — vieta patogi pasivaikščio- 
ti. Tretysis tvenkinys, esąs daugiau periferijoj, yra renkamasis, į kurį teka 
iš pievų ir balų vanduo. Vasaros metu tvenkiniuose būna nedaug vandens. 
Tą atmintiną sykį mes kaip tik ir sukinėjomės apie trečiąjį tvenkinį. Staiga 
dumble mes pamatėm bejudant dvi keistas nedideles kupetas. Dumblas 
buvo tirštas ir šiltas (saulė šildė). Mūsų drąsesnieji, kiek. pabridę, su pa- 
galiais radinį išgriebė iš dumblo ant paviršiaus. „Kupetos“ ant žemės pra- 
džioj gulėjo, bet paskui išlindo keturios kojos, išlindo galva ir mūsų radi- 
nys pradėjo judėti. Aš, jau lankęs prieškariniais laikais rusų pradžios mo- 
kyklą, iš matytų paveikslėlių knygose pažinau čia esant vėžlį. Tuodu vėž- 
liai turėjo kietą kaušą, plonas kojas, buką galvą ir tokio pat storio kaklą. 
Kaušo spalva, berods, buvo tamsiai marga; tiktai apvertus, apačioje, buvo 
šviesesnė. Juodu buvo nedideli: sudėtum į ūgtelėjusio bernioko kepurę. 

Su tokiais radiniais mes nenorėjome namo grįžti, nes mūsų motinos būtų 
pakėlusios triukšmą; mes ir taip privilkdavom namo visokios gyvijos... Cia 
buvo per baisus ir per bjaurus daiktas... Tada mes nusprendėm nunešti juos 
Tėvui Gvardijonui į vienuolyną. Zinoma, T. Gvardijonas mūsų nepriėmė; 
mes kalbėjomės tiktai su broliais, kurie vėžlius, iš mūsų paėmę, padėjo juos 
į „kružanką“*. Bet pasirodė, kad vėžliams tokios gyvenimo sąlygos, kaip 
ta „kružanka“, neišėjo į sveikatą. Nors broliai ir vandens padėjo ir duonos, 
mes vos tik 2 dienas juos ropojančius matėm. Paskui jie dingo, ir veltui 
mes jų jieškojom — nuostabiai pranyko, kaip ir atsirado. Tiktai kitą pava- 
sarį, kada broliai „kružankoj' pureno žemę gėlėms sodinti, ties viena egle, 
maždaug 15 cm gilumoje buvo užtikta jų abiejų griaučiai. Matyt, norėda- 
mi drėgmės, vėžliai įsikniso į žemę ir paskui į paviršių nebeišėjo“. 

„Praėjus vienuolikai metų nuo to įvykio, kada aš, kaip studentas, 
klausiau prof. Ivanausko paskaitų iš zoologijos ir jam savo laiku 
kalbant apie vėžlius, kad, esą, ir pas mus, Lietuvoje, jų esama, bet ne to- 
kių, kaip vėžlys milžinas (Taestudo elephantica, 1 m ilgumo), arba vėžlys 
žaliasis (Chelone mydas, 450 kg), bet žymiai mažesnių — tada atsiminiau 
minėtą nuotykį, ir aš manau, kad tai buvo tikrai lietuviškas balinis vėžlys. 
Tik gaila, kad jų likimas baigėsi liūdnai: čia reikėjo poros kapitalinių žinių 
vėžliams daboti, ir vėžliai būtų prisitaikę naujoms gyvenimo sąlygoms; o 
mes tuo tarpu nežinojom kas su jais daryt ir nesugebėjome jų išgelbėti“... 

Red. 

Kiek matyt iš kolegos J. Elisono surinktų žinių, taip pat ir iš ma- 
no čia paduodamų, vėžlių dar pasitaiko sutikti įvairiose Lietuvos vietose. 
Kartu aiškėja, kad tas gyvulėlis sparčiai nyksta, jo gyvenamoji sritis eina 
siauryn. Vienur, kaip rodo surinktieji daviniai, vėžlių dar gausu (pav. Leipa- 
lingio apylink. ir bendrai pietinėjį Lietuvoje); kitur — jis jau retas svečias, 
nors dar neseniai ten jų būta žymiai daugiau; dar kitur — belikę, nors ir 
neseni, gyvi vien prisiminimai apie juos. 


* 
* * 


Ką gi mano apie tą gyvulėlį mūsų liaudis — kaip elgiasi su juo, kam 
naudoja, ką pasakoja apie jį dar tebesantį ar jau tik apie kadaise buvusį? 

Žmonių nuomonė apie vėžlį nevienoda. Pagal surinktas per mokinius 
ir k. žinias daugumas žmonių vėžlį laiko nežalingu, nepavojingu gyvulėliu 
ir dėl to, paprastai, jo nemuša, nepersekioja, nebent tik šiaip padykėliai vi- 
sokiais būdais mėgina jo šarvų stiprumą. 

Bet esama ir tokių, kurie jį laiko esant pavoj 
viena kita pastaba: | 

„Vietos gyventojai jų bijo ir juos naikina“ (Merkinės val.). „Žmonės mano, 
kad vėžlys kanda ir net sunku esą išgydyti“. „Žmonių manymu, nuo ge- 
ležinės varlės įkandimo esą galima numirti, nes jos yra nuodingos“ (Kalva- 
rijos val.). 

* Kretingos vienuolyno senasis pastatas yra taip sudarytas, kad drauge su bažnyčios 
viena siena sudaro kaip ir kvadratą. Tokiu būdu ir atsirado tarp šių pastalų  kvadra- 
tinis žemės nedidelis plotas, apsuptas iš visų pusių mūrais. Sioje „kružankoje“ auga ke- 
turios aukštos eglės, esą, pasodintos atminti švedų laikams, kada švedai, atėję Kretingon, 
ao daug vienuolių išskerdę... Tos eglės dabar aukštesnės už vienuolyno stogą ir iš to- 
o matyt... 


ingą, net nuodingą. Štai 

Stai dar vienas būdingesniųjų pasakojimų. „Varėnos val., netoli sa- 
natorijos, teka per mišką upelis, prie kurio yra pasidaręs lyg koks tvenki- 
nys, kurį žmonės vadina Juoduoju Lūgu. Žmonės pasakoja, kad tame Lū- 
ge yra geležinių varlių. Varėnos val. ežerų žvejai 1934 m. tenai buvo su- 
gavę geležinę varlę, o prieš kokius 30 metų ten pat vėžlį buvo pagavę ir 
mūsų kaimo gyventojai. Mano tėvelio pasakojimu, ji buvusi baisios išvaiz- 
dos (tėtė tada buvęs nemažas piemenukas, matęs tą varlę ir pats ją mušęs 
lazdomis kartu su kitais piemenimis). Jos galva buvusi panaši į gyvatės 
galvą. Kojos buvusios minkštos ir, kai ji gulėdavusi, paslėptos po tokiais 
mėsiniais skudurėliais. Varlė turėjusi ir uodegą, kuri buvusi baisiai stipri 
ir panaši į driežio uodegą. Ji, varlė, visa buvusi apaugusi stipriais žvynais 
ir buvusi tamsiai rudos, juosvos spalvos. Kaip tėvelis pasakoja, ją visi mu- 
šę akmenimis ir lazdomis, bet užmušti negalėję: ji įtraukdavusi į save gal- 
vą, uodegą ir kojas ir gulėdavusi lyg negyva. Paskiau vienas žmogus ją 
nunešęs ir atidavęs rusų pulkininkui, kuris įleidęs į vandenį. Ten ji sudė- 
jusi 3 kiaušinius, bet ar iš jų išėjo vaikai — nežinoma. — Buvęs ir toks 
atsitikimas. Tame Lūge maudęsis rusų kareivis. Geležinė varlė įsikibusi 
jam į labai opią vietą, ir iš ten jos negalima buvę jokiu būdu nuimti. Pa- 
skiau pradėję ją svilinti su įkaitintomis geležimis; tada ji atkritusi, bet po 
dviejų valandų kareivis miręs“ (Papas. J. Saulėnas, užrasė Saulėnaitė). 

Nevienas pasakoja, kad dažnai žmonės vėžlį namo parsinešę mėgstą 
palaikyti, prijaukinti. Seirijų val. buvęs toks atsitikimas. „Prieš ketverius me- 
tus vienas žmogus parsinešė iš Trako miško, Kimučio balos, geležinę varlę. 
Jos kauše įvėręs varinę grandinėlę, jis ją pririšęs už plonos virvutės ma- 
žame ežerėly. Vieną dieną tos varlės žmogus atėjęs pažiūrėti neberadęs. 
Kitas kaimietis, pjaudamas avižas, užkliudęs dalgio ašmenimis vėžlio kaušą. 
Pasirodė, kad buvusi ta pati geležinė varlė pabėgėlė, nes kauše turėjusi įvertą 
grandinėlę. Po to jau ją vėl paleidę atgal į balą“. (Sinkevičiaus užrašas). 

Daugumas užrašų pabrėžia, kad vietos žmonės geležinių varlių niekam 
dabar nebenaudoja. Bet kai kur jas ir šiandien naudoja (ypač jų šarvus) 
tai vaikams žaisti, tai kitiems kuriems tikslams, tai net vaistams. Daug kas 
mini, kad seniau plačiai naudodavę kaip gardų valgį. „Seniau labai nešdavo 
parduoti geležines varles į Druskininkus, nes ponai pirkdavo vaikams žaisti. 
Ir dabar dar kai kada atneša į Leipalingį parduoti“. „Vėžlio viršų vartoja 
pipirams trinti“ (Varėnos v.). „Sarvus, prikalę prie sienos, vartoja muilui su- 
dėti — muilinyčia“.  „Vėžlio šarvus naudoja nuo sauso sopulio“ (Veisėjų 
val., Seirijų val.). „Kartais gyvą vėžlį įmeta į karštą krosnį ir nuima jo šar- 
vus. Po to juos tarkuoja ir gydo „,išsijudinusių“ vidurių vyrus“ (Seirijų val.). 
„Vėžlys naudingas gyvuliams, kada jiems pilvas skauda: reikia vėžlį su 
kaušu išvirti, paskui supilti į bonką ir iš bonkos pilti gyvuliui į gerklę; ta- 
da gyvulys greitu laiku pasveiksta“ (Seirijų val). „Vėžlį gyventojai užmu- 
ša ir valgo. Mačiau, kaip viena moteriškė perskėlė pusiau vėžliui kaušą. 
Vidury buvo graži balta mėsa. Moteriškė man paaiškino, kad iš vėžlio ska- 
ni esanti sriuba“. (Seirijų val.). „Seniau pas mus vėžlių buvo daug. Zmo- 
nės jų mėsą kepė (mušė, degino). Net ir mano močiutei jų mėsos tekę 
ragauti; tai ji sakė, kad jų mėsa esanti balta ir skani“ (Kapčiamiesčio v., 
J. Stravinskaitės užrašas). „Seniau žmonės vėžlio mėsą valgė. Pagau- 
tą vėžlį įdeda į karštą krosnį, kad jo šarvai atšustų. Paskui tuos šarvus 

nuima ir vartoja peleninėms, o mėsą nušutina, verda ir valgo“ (Leipalingio 
v, P. Burneikos užr.). „Seniau, kai buvo pas mus vokiečiai, tai buvo vie- 
nas ponas, kuris vėžlius pirkdavo ir valgydavo“ (Seirijų val.). „Be to, ne- 
maža vėžlių išnaikinama ir valgio reikalui; turiu žinių, kad ir Lietuvoje se- 
niau vėžlius plačiai valgydavę, kaip gavėnios valgį“ (iš Elisono straipsnio). 
„Valgomi taip pat ir jo kiaušiniai“ (J. Elisono str.) „Seniau geležinė 
varlė pas mumis dideliuose dvaruose ir vienuolynuose tyčiomis buvo au- 
ginama, nes jos mėsą, kaipo „sausą valgį, vartodavę gavėnios metu“ (t. p.). 

Zmonių tarpe, ypač senesniųjų, yra užsilikę nemaža pasakojimų, paly- 
ginimų, burtų apie vėžlį. Stai jų žiupsnelis. „Ko tu žiūrai, kaip geležinė 
varlė ant kiaušelių“ (Leipalingio v. ir kt.). „Kerėploja, kaip geležinė varlė“ 
(Leipal. v.). „Bėga, kaip čerepokas“, „rėkia, kaip geležinė varlė“ (Rudami- 
nos v.). „Kai vėžlys eina ir jo paklausi: „kur eini?, — tai jis sustoja ir 
klauso“. „Sako, jeigu sutinki geležinę varlę. tai laimę turėsi“ (Leipalingis). 
„Žmonės sako, kai randa kas nors vėžlį, tai parvažiuos iš to kaimo ar mies- 
to amerikonas iš Amerikos“ (Leipalingio v.), 

Plačiai paplitę tokie burtai apie vėžlį: „Jei žmogus randa vėžlio lizdą 
su kiaušiniais, tai jis aptveria tuos kiaušinius tvorele iš kuolelių (kituose 
variantuose — dar pridengia nosine ar kuo kitu; mano pastaba — V. K.). 
kių žolių, kol pagaliau suranda tokią žolę, kurią pridėjus prie tvorelės, visa 
tvorelė sugriūna, ir vėžlys vėl gali įeiti į lizdą. 

Sitą ypatingą žoliukę reikia paimti. Paėmus peilį, reikia įsipjauti be- 
vardį pirštą, ten įdėti tą žoliukę ir susiūti. Porą dienų laikydamas tą žo- 
liukę, žinosi viską, kas darosi pasauly; bet jeigu ta žoliukė iškrinta, tai vėl 
būsi, kaip nieko nežinojęs“. Kitas variantas: „„„Kai tie kuoleliai išvirsta, 
tai vėžlys tą žolelę meta; ir jeigu ją paimsi, tai per karą visus priešus iš- 
guldysi. „Vėžlys gali viksva (šiurkštižole) tvorą sugriauti“ (Seirijų v.). 
„Vėžlys buvęs labai greitas ir silpnesnius skriaudęs. Tuo jis labai įpykinęs 
Dievą. Dievas už tai uždėjęs jam kaulinius šarvus, todėl vėžlys dabar ne- 
gali vaikščioti, tik šliaužia“ (A. Sinke vičiaus užr. Leipalingio v.). „Seniai, 
labai seniai — gal prieš šimtą metų, gal prieš du — gyvenęs karalius su 
karaliene. Jie turėję didelį dvarą, kuriame buvę daug turtų ir daug tarnų. 
Karalius buvęs labai narsus: kai tik jis paimdavęs kardą į rankas, tai išmuš- 
davęs aplinkui esančius priešus. Jiedu neturėję vaikų. Prašę Dievą, kad 
jiems duotų nors vieną vaikelį. Tą jų maldą Dievas išklausęs ir davęs 
jiems vieną vaikelį. Vaikelis buvęs toks gražus, kad žibėjęs, kaip saulė. 
Tėvai labai juo džiaugęsi. Netrukus buvusios krikštynos. Nunešę sūnelį 
į bažnyčią, pakrikštiję. Paskui buvęs balius. Karalius sušaukęs į jį visas 
burtininkęs bei ragankas — jų buvę dvylika, — bet vienos nepakvietęs. 
Karalius prašęs, kad jos išpranašautų jo sūnelio ateitį. Visos burtininkės 
pranašavusios, kad karaliaus sūnus bus geras, gražus, narsus ir tt, 0 pa- 
skutinė pasakiusi, kad ir karaliui, ir visam jo dvarui, ir jų sūneliui bus blo- 
gai nuo tos burtininkės, kurios nepašaukę į balių. Karalius labai nusimi- 
nęs... Po trijų dienų į karaliaus dvarą atėjusi ta burtininkė. Pradėjusi vi- 
sus liesti lazda, ir kuriuos tik palietusi, tie visi virtę geležinėmis varlėmis. 
Taip visi to dvaro gyventojai virtę geležinėmis varlėmis ir išsiskirstę po visą 

pasaulį. Ir dabar, kai žmonės sutinka geležinę varlę, tai ir prisimena šį pasako- 
jimą“ (papasakojo J. Urbonas, užrašė B. Svecevičius, Leipalingio v.). 

Štai dar vienas pasakojimas, kokiu būdu atsiradę žemėje vėžliai. Kar- 
tą gyveno viena burtininkė, kuri turėjo tarną. Vieną kartą ta burtininkė nu- 
siuntė savo tarną pas savo draugę —kaimynę burtininkę. Jam liepė kuogrei- 
čiausiai ten nuvykti ir pranešti tai, ką jam pasakysianti. Tarnas, beeidamas 
tiek daug kelio (į tą vietą buvo labai toli), ėmė ir pamiršo, kas jam buvo 
įsakyta. Ant kelmo atsisėdęs, pradėjo jis galvoti. Taip begalvodamas jis 
tiek užtruko, kad išsėdėjo ten beveik pusę dienos. Už tai burtininkė labai 
supyko ant to savo tarno ir jį prakeikė, paversdama geležine varle. Nuo 
to laiko ir atsirado vėžliai, kurie ir išsisklaidė po visą pasaulį“ (papas. A. 
Judickas, užrašė P. Judickas, Alovės val.). 

Baigiant tenka pastebėti, kad mes savo krašte teturime vieną vėžlių 
rūšį, 0 jų pasauly priskaitoma keletas šimtų rūšių. Kituose Europos kraš- 
tuose balinių vėžlių esama daug. Štai šį pavasarį, pav.,spaudoj buvo minė- 
ta, kad Vengrijoj daugybė vėžlių kėlėsi iš vieno ploto į kitą. 

Mūsų vėžlys daugiau gėlųjų vandenų, mažiau sausumos gyvunas. 
Kitur esama ir grynai sausumos vėžlių ir grynai jūros, taip pat ir gėlųjų 
vandenų. Bendrai, vėžliai, kaip ir kiti ropliai, mėgsta šiltuosius kraštus. 

Esama sausumos vėžlių, kurie kaip pav., Europoj graikiškas vėžlys, 
daugiausia minta augalais. Pasitaiko, ypač jūrose, ir labai didelių vėžlių rū- 
šių, kurie sveria po keletą šimtų kilogramų, ilgio turi vieną kitą metrą. Bet 
jie visi turi daug bendro su mūsų vėžliu. 

* 


* * 

Tai toks tas jau retokas, benykstąs mūsų krašto savotiškas gyvulėlis, 
Vienas kitas nugąstauja, jį pamatęs laiko jį žalingą. Bet tam nėra pagrin- 
do — žmonėms jis pavojaus nesudaro. O ir žalos iš jo gal visai maža, 
kai jis šiek tiek žuvies sunaikina, nes juk tų vėžlių pas mus jau visai ne- 
daug beliko. Bet užtad besimaitindamas jis suėda ir kenksmingų gyvių. 
Tad tenka jis jau ir globoti. 

Juk labai blogėja jiems gyventi sąlygos: nusausinamos balos, ežerai, 
durpynai; valomi ūpeliai, tvarkomi miškai. Netinkamai su juo elgiamės ir 
mes, žmonės. Ne vien tik piemens ar šiaip padaužos, bet kartais ir vadi- 
nami inteligentai be reikalo juos žudo, be atodairos juos naikina ir tuo tik 
skurdina mūs krašto gamtą. 

Arčiau pažinkime savo gamtą, tada ir labiau pamėgsime, branginsime 
ją, uoliau globosime augalą ir gyvulėlį. Tuo ir savo kraštą išlaikysime gra- 
žcsnį, turtingesnį ir sau turėsime malonių, gilesnių išgyvenimų.— 

Šiam rašinėliui medžiaga imta iš: Bremo — Zizn' žyvotnych, — N. 
Zoografo — Zoologija, — J. Elisono — Zoologijos vadovėlis ir kt; 
apie mūsų krašto vėžlio būklę daugiausia medžiagos davė mokiniai, moky- 
tojai ir kt. Cia pat norėčiau nuoširdžiai padėkoti: gerb. kolegai J. Elis 0- 
nui — už maloniai suteiktą medžiagą, patarimus bei nurodymus. Z. Gar- 
tigienei, V. Matulaičiui, p. Misiukevičienei ir gausingam Aly- 
taus ir Lazdijų gimnazijų, Kalvarijos ir Leipalingio vidurinių mokyklų mo- 
kinių būreliui — už talką ir apsčiai parinktą medžiaga; taip pat dėkui ir ki- 
tiems asmenims, man patalkavusiems. 

Alytus, 1935. VI. 24. 


Zmogaus pozicija beribėj visatoj 
Ištrauka iš John'o A. O'Brien'o straipsnio 
žurnale „The Commonweal“ New York, 1934. VIII. 31. 
su Pr. Dovydaičio įvadu. 


„Kosmo“ šių metų 1-jo sąsiuvinio (Sausio — Kovo mėn.) pirmoji dalis 
yra pavesta, tam tikros progos gavus, geodezijos dalykams. Tenai 
painformuota apie geodezinius darbus Lietuvoj seniau ir šiandien, taip 
pat parodyta, kokios reikšmės turi geodezija praktikos gyvenimui, kuriant 
civilizacijos gyvenimą mūsų planetos paviršiuj: statant miestus, vedant ke- 
lius, reguliuojant vandenis, įrengiant įmones ir taip toliau ir taip toliau. 

Bet geodezija yra buvęs vienas etapų ir mūsų pasaulivaizdžio riboms 
* prasiplėsti, dangaus kūnų tikriems atstumams išmatuoti. Tikrai, geodezija 
yra vyresnioji astronomijos sesuo, jos, taip pasakant, auklėtoja, kuri šian- 
dien, naudojasi ir savo jaunesniosios sesers, astronomijos, pagalba. 

Nuo žemės paviršiaus iki visatos matavimų žmonės priėjo žengdami 
nuo vieno laipto ant kito. Pirmiausia matuotas žemės paviršius paprasčiau- 
siais matavimo būdais, kai reikėjo skirstytis dirbamą žemę į sklypus. Iš 
istorijos žinome, kad vienas seniausių geometrijos mokytojų žmonijai yra 
buvusi Nilo upė Egipte. Nilas, savo regulariais potviniais maitindamas 
Egipto gyventojus, drauge juos mokė ir geometrijos, nes kas metai reikė- 
davo panilio laukus matuoti iš naujo, kadangi visos senosios žymės būdavo 
potvinio panaikinamos. Antrasis žingsnis žemės paviršiui matuoti, be pa- 
prastos matininkystės, jau buvo geodezija, t. y. aukštesnė matininkystė, di- 
desniems žemės paviršiaus plotams matuoti ir žemėlapiams daryti. 

Panaudodamas du, nuo vienas kito toli esamu, punktu žemės pavir- 
šiuųj — Aleksandriją ir Syenę — ir trečiuoju punktu paėmęs Saulę, graikų 
astronomas E ratosthenas (3 šimtm. pr. Kr.) pirmasis, palyginamai la- 
bai tiksliai, išmatavo visos Žemės rutulio apimtį, aplink Žemę nekeliauda- 
mas ir net iš Aleksandrijos miesto niekur neišvykdamas (plačiau apie tai 
aš rašiau „Kosmo“ 1933 m. 212—214 pusl.). Kiek anksčiau prieš Eratosthe- 
ną gyvenęs kitas Aleksandrijos astronomas Aristarchas iš formos tri- 
kampių Saulė — Žemė — Mėnulis tam tikrais momentais surado apytikrį 
atstumą nuo Žemės iki Mėnulio, išreikštą Žemės radiusais ir Mėnulio ra- 
diuso santykį su Žemės radiusu (Kosmos 1933, 206—208 p.). Dar vėlesnis 
graikų astronomas Hipparchas (2 šimtm. pr. Kr.) gana tiksliai išmatavo 
atstumą nuo Mėnulio iki Žemės, išreikšdamas jį Žemės radiusais (Kosmos 
1933, 215 p.). Bet kai dėl atstumo nuo Saulės iki Žemės ir kai dėl Saulės 
radiuso didumo, tai senovės astronomai dar labai klydo, nes šiuos atstu- 
mus rasdavo esant mažesnius bent 20 kartų, kaip kad tikrumoj jie yra. Sau- 
lės sistemos kūnų (planetų) lyginami atstumai tikriau buvo sužinoti tik 
naujųjų laikų astronomų Koperniko (16 šimtm.) ir Keplerio (17 šimtm.). 
Bet visai tiksliai pasaulis matuot buvo pradėta tik pačiais naujaisiais laikais, 
kuomet buvo pirmą kartą išmatuotas atstumas vadinamų „artimųjų“ žvaigž- 
džių nuo Žemės (plačiau apie tai žiūr. Dr. P. Slavėno straipsnį „Pasaulio 
matavimas“ šių metų „Gamtos Draugo“ Kovo mėn.). 2 

Tie „artimųjų“ žvaigždžių atstumai pasirodė esą toki, kad Žemės pa- 
viršiaus atstumams matuoti vartoti ir patys stambiausi matai pasirodė esą 
perdaug trumpi, mikroskopiški. Dėl to teko ieškotis ilgesnio mato. Tokiu 

matu buvo paimtas vadinamas šviesmetis, t. y. atstumas, kurį nulekia 
šviesa per 1 metus, lėkdama po 300.000 kilometrų per sekundę (šviesos 
greitumą, kaip jau ir iš elementarinės fizikos žinome, yra išmatavęs danų 
astronomas Olaus Rėmer'is 1676 m. iš Jupiterio mėnulio aptemimo). 
Tokio vieno šviesmečio atstumas yra lygus 9!/5 biliono kilometrų *. Ir 
astronomams ir geodezininkams gerai žinomas Karaliaučiaus astronomas 
Besselis (į 1846), panaudodamas tą patį matavimo būdą, kokis ir ge0- 
dezijoj taikomas išmatuot atstumą iki neprieinamo punkto, surado, kad 
viena tokių „artimųjų“ žvaigždžių, būtent, 61 Nr. Gulbės žvaigždyne (Cygni 
61) yra atstu nuo mūsų Žemės per 10 šviesmečių, arba 100 bilijonų kilo- 
metrų (apskritais skaičiais). Paskui buvo nustatyta, kad artimiausia Kentauro 
žvaigždyno žvaigždė (Alfa Centauri) yra tik 4 šviesmečių atstume, paskui 
kita 6 šviesmečių atstume ir t. t. Dar paskiau paaiškėjo, kad 20 artimiausių 
žvaigždžių yra 16 šviesmečių atstumo ribose. Kitos yra toliau (20-ties pa- 
čių šviesiausių, arba 1-jo didumo žvaigždžių sąrašas su jų judėjimo grei- 
tumu, atstumu nuo Žemės šviesmečiais ir šviesingumu palyginant su Saule 
įdėtas „Gamtos Draugo“ 1933 m. 136-me pusl). 

Bet paaiškėjo, kad paprastais geodeziniais, t. y. geometriniais ir trigo- 
nometriniais, matavimais tegalima išmatuoti žvaigždžių atstumai tik iki 
326 šviesmečių.  Dėlto tolimesnių žvaigždžių ir jų susibūrimų atstumams 
išmatuoti naudojami kitoki, taip pat visai patikimi būdai, arba metodai, 
(vienas kitas jų suminėti „G. Draugo“ šių metų 45 pusl). Tuo tarpu žiū- 
ronai (teleskopai) parodė visatoj esant daug daugiau žvaigždžių, nei kiek 
jų mato paprasta akis, o fotografinė plokštelė parodė jų esant vėl daug 
daugiau, kaip teieskopas. 

Šių dienų Amerikos astronomai Adams ir Shapley savo metodais 
pasiekė krūvas tų žvaigždžių, kurių atstumas nuo mūsų didesnis kaip 
100.000 šviesmečių. Siuo pat būdu išmatuotas atstumas ir tų žvaigždžių 
sistemų, kurių skaičius viršija 30 milijardų žvaigždžių, kurios atrodo kaip 
šviečiantieji ūkai. Dar toliau esti spiraliniai ūkai, kuriuose priskaityta iki 
75 milijonų žvaigždžių ir kurie yra sistemos, analogiškos mūsų galaktinei 
(Paukščių Tako) sistemai, kurioj randasi mūsų „artimoji“ visata. Vienos 
tokios sistemos, vad. Andromedos (netikro) ūko sistemos atstumas nuo 
mūsų Paukščio Tako nustatomas esąs 1 milijonas šviesmečių (Fabry, 
Les dimensions de Vunivers. Revue des Deux Mondes 1934, XII. 1). 

Tačiau kad ir visatos plotas bus matuojamas ne milijonais, bet šim- 
tais ir tūkstančiais milijonų šviesmečių, mes vis dar turime reikalo su 
ribota visata, vis dar juntame turį po kojomis pagrindą. Betgi šių dienų 
astronomai bei astrofizikai ir šį pagrindą mums atima tvirtindami, kad visata 
neturi pastovių ribų, bet kad ji nesustodama plečiasi. „Erdvės tūris 
nuolat eina didyn, ir tarpai tarp tolimų sistemų kas kartą eina platyn. Ma- 
tematiškais suskaičiavimais, visi atstumai tarp tolimų sistemų padvigubėja 
per 1 sų viršum milijardą metų. Sita netikėta išvada, paremta matematiškais 
skaičiavimais, turi nemaža šalininkų šių dienų astronomų tarpe“ (P. Sia- 
vėnas, Ar visata turi ribas? „G. Draugo“ 1934 m. Kovo mėn). Besiple- 


* Dabar įvestas dar ilgesnis matas, vadinamas parsekas (paršec, sutrump iš 
paralaksas sekundė) lygus — 3, 26 šviesmečiams, arba apie 30 bilijonų km. 

čianti visata (angl. The expanding universe, ital. L'universo in espansione, 
pranc. Lunivers en expansion, vok. Das sich ausdehnende Weltall) taigi yra 
naujausias astronomijos terminas mūsų visatos didybei pažymėti. 

Dabar galime paklausti tokius klausimus: Kokios įtakos turi naujosios 
astronomijos daviniai tradiciniam įvaizdžiui apie žmogaus poziciją visatoj? 
Kurios reikšmės turi tie daviniai religiniam pasaulivaizdžiui? 

Šiokius klausimus tat ir atsako straipsnis pradžioj paminėto ameri- 
kiečio John'o A. O'Brien'o, direktoriaus Kolumbo Įstaigos Illinois'o uni- 
versitete. Su to straipsnio pagrindinėmis mintimis čia ir susipažinsime. 

Dr. H. Barnes vienoje savo paskaitoje, skaitytoje Amerikos Sąjungoj 
Mokslui Remti, pareiškė, kad astrofizikos rezultatai pareikalavo atsisakyt 
vaizduotis Dievą tradiciniu būdu ir susidaryt naują Dievo įvaizdį. Jis sako: 
„Naujojo mokslo pažanga perkeitė mūsų supratimą, kokį turėjome apie 
žmoniją... Naujose pažiūrose į Kosmą žmogus vis tolyn labyn sumenkėja, 
susitraukia. Jau senai jis nebe kūrybos viešpats, esąs nuo daiktų pradžios, 
bet jis šiandien mums atrodo tik praeinąs cheminis epizodas ant vienos 
labai labai smulkytės planetos“. 

Panašiai mano ir Dr. Shapley: „Kas man numuša ūpą, tai ne visatos 
didybė, bet mūsų pačių smulkybė (menkybė). Mes esame mažyčiai visais 
atžvilgiais: maži pamatymo atžvilgiu, riboti savo dvasioj, smulkutėliai me- 
džiagos atžvilgiu, mikroskopiškai maži baisingame išmatuotos erdvės plote, 
veikiai išnykstą laiko srovėj, visais atžvilgiais nereikšmingi; nebent tik mūsų 
dvasinių reakcijų cheminiu komplikuotumu esame bent kiek reikšmingesni“. 

Dr. Heber D. Curtis iš Lick'o observatorijos nepritaria sakytų 
dviejų mokslininkų galinėms neigiamoms išvadoms. Bet jis taip pat kelia 
abejojimą, ar astronomijos rezuliatai derinasi su asmeninio Dievo tikėjimu 
ir ar turi prasmės mūsų maldos į Dievą. Jis sako: „Mes, žmogiškosios bū- 
tybės, esame tikri, kad esame niekas daugiau, kaip 2 milijardu mikrobų, gyve- 
nančių ant dulkelytės, vadinamos „Zeme; galima manyti, kad mes, mūsų 
civilizacija bei kultura, mūsų darbai, mūsų pastangos ir mūsiškis Dievo 
garbinimas tėra tik vienas pašalinis dalykas neišmatuojamai didesnėj dramoj. 
Ar mes mikrobai esame toki svarbūs, kad galėtume turėt asmeninį Dievą, 
kuris rūpintųsi mūsų reikalais, išklausytų mūsų maldas, už gerus darbus 
mus apdovanotų, už piktus — baustų?“ 

* Šį D-ro Curtis'o klausimą ir Dr. Barnes, ir Dr. Shapley, ir kiti atsako: 
„ne“. Bet kuo jie tokį atsakymą pagrindžia? Kad ir aš perskaičiau daug 
raštų, parašytų astronomų, astrofizikų, sociologų ir kitų mokslininkų, kurie 
su žymia fantazijos dovana vaizduoja tokį Kosmo didumą, nuo kurio svaigs- 
ta galva, betgi aš negalėjau niekur rasti aiškaus išdėstymo minčių, kurio- 
mis jie yra anokią išvadą priėję. Tie rašytojai tiktai krauja ant vieną kitos 
skaičių krūvas, kad parodytų visatos ištysimą, žvaigždžių, planetų, ūkų skai- 
čių, jų didumą ir atstumus; o paskui iš to daro išvadą: Visata yra tokia 
didelė, o žmogus yra toks mažas, kad jis, lyginamas su Kosmu, lieka visai 
be jokios reikšmės. Vertybių dydžio svarstyklėse jis neturįs nė plunksnos 
svorio palygintas su milžiniškomis žvaigždėmis, kurių apimtis siekia iki 200 
milijonų kilometrų. O kadangi žmogus yra toks mažas ir gyvena ant tokios 
mažytės planetos, tai jis esąs perdaug nereikšmingas, kad kokia kosminė 
dievybė galėtų jį pastebėti. (Pabaiga „G. Draugo“ 142-me puslapy). 


GAMTOS DRAUGAS 


Popularus „Kosmo“ skyrius 
1935 metų Rugsėjo mėn. 


Geobotanikų V-ojo kongreso mintys ir vaizdai 
saloje Saaremaa 


K. Brundza, Dotnuva 


Prieš porą metų „Gamtos Drauge“ J. Da gio buvo aprašytas IV-asis 
Fenobaltijos geobotanikų kongresas, įvykęs Kaune. Be užsieniečių svečių, 
to kongreso posėdžiuose ir ekskursijose dalyvavo ir mūsiškių botanikų bū- 
rys. Ne visiems mūsiškiams čia teko vaidinti šeimininkų vaidmenį: kai kas 
tik laikė esant gerą progą atsisėdus nuošaliau sekti kongreso eigą, klausy- 
tis paskaitų ir pasivažinėti ekskursijose. O tie pasivažinėjimai buvo ypač 
malonūs, nes, turint tokį būrį mokytojų, atskirų botanikos šakų specialistų, 
buvo puiki proga papildyti savo žinias, žinoma, parodant savo nežinojimą. 
Nors tai ne labai pritiko, bet ką gi darysi: toki pasivažinėjimai juk retai esti. 

Daug kas teko pamatyti ir surasti dar nematyto, o suradus savo džiū- 
gėsį tramdyti: nepatogu juk savo inventoriaus nepažinti ir savo turtais ste- 
bėtis; dar nepatogiau paklysti savo paties namuose... 

Praėjo pora metų. Jau šią žiemą gavome Estijos botanikų kvietimą 
vykti pas juosį V-ąjį botanikų kongresą, kuris turės įvykti š. m. Birželio 
mėn. 12 dieną Saaremos (anksčiau vadinamoj Oeselio [sk. Ezelio]) saloje, jos 
sostinėj — Kuressaare —, o kongreso ekskursijos turės aplankyti visus sa- 
los užkampius — jos grožybes ir paslaptis. 

Sunku nesusivylioti tokiu pasiūlymu. Svečiu būti juk maloniau: nedro- 
vu klausinėti ir dairytis svetimų įdomybių, ypač, kad visas malonumas turės 
kainuoti net 3 kartus pigiau, kaip mūsų svečiams užpernai. 


„Važiuojaml!...“ 


Ne į tropikų miškus ir ne į žiemių polių išsirengėm, o tik į Baltijos 
jūros didžiausią salą, esančią tik už 170 kilometrų nuo mūsų— tuoj už Rygos 
įlankos. Tarp tolimiausių Lietuvos teritorijoj žieminių ir pietinių kraštų yra 
240 kilometrų. O ir čia kaikuriais metais Lietuvos žiemių gyventojai javus 
nuvalo net 3 savaitėmis vėliau už pietiečius — sako, klimatas kaltas. Tad 
170 km nuo mūsų į žiemius — dar galiukas. Pagaliau, kaip ten bebūtų: 
sužavės ar nesužavės tas klimato skirtingumas, tai jau bent pamatysime sa- 
vo žemę svetimos šalies perspektivoj. Ir tai svarbu, nes be palyginimų gal 
nuobodus darytųs ir savo gamtos tyrinėjimo darbas. Vis tuos pačius ta- 
kus bemindant atšimpa dėmesys, nyksta pažinimo noras, gręsia pavojus 
sustingti. 2 

Iš programos, rašytos sakyto kongreso organizatorių estų ir prancuzų 
kalbomis, išskaitome sau įdomių paskaitų temų. Ekskursijose žada parodyti 

visą eilę augalų, kurių Lietuvoje neauga. Štai Sedum album, Braya supina, 
Valerianella, Draba incana nerandame mūsų „Augalams apibūdinti vado- 
ve“. Arba vėl: Glaux maritima, Salicornia maritima, Crambe maritima, At- 
riplex litorale — vis „maritima“ arba „litorale“. Taigi, jūra net augalų var- 
duose atsispindi. Jau žemėlapyje matome, kad ten ne tiek sausažemio, kiek 
krantų — net 793 kilometrai. Taigi, 8 su viršum kartų daugiau, negu visos 
Lietuvos krantų (tik 01 km.!) 

Dėmesį skatina ir toki augalai, kaip Pinguicula alpina, Scabiosa colum- 
baria, Cotoneaster integerrima ir kt. — mūsų „Vadove“ įrašyti, bet pas mus 
nesurasti, su pažymėjimu „ieškotini“. Dar įdomiau, kad žada gyvus paro- 
dyti daugelio mūsų tik herbare matytus Alpių augalus kaip H/u/schinsia pe- 
trea ar Aspidium ruta muraria, augančius, paprastai, keliolikos šimtų metrų 
aukštumoj. Keista ir įdomu, kam po tokių įdomybių įrašė Primula jarino- 
sa, Sesleria coerulea it Festuca rubra, — juk tai mūsų pelenės, mielitas ir 
eraičynas raudonasai. 

Išvažiavome alyvoms peržydėjus. Iš Dauguvos žiočių vakare išplaukė 
mūsų garlaivis „Estimaa“. Per visą naktį ramiai, be jokių nuotykių plaukę, 
jau rytą artinomės į Saaremos krantus. Mūsų „Estimaa“ šliaužte šliaužė, 
nes aplink stūksojo išsikišusios uolos. Uoste pamatėme mums pažįstamus 
iš pereito kongreso veidus, kurių ryškiausias — prof. Lippmaa — šio 
kongreso organizatorius. Dabar mūsų rūpesčiai pasibaigė, ir mes po gerai 
išmiegotos nakties su energijos ištekliais pasidavėme į vaišingų šeimininkų 
nelaisvę. 


Kongreso posėdžių dienos 


Lyg didžiulio kontinento mieste įsigyvenę, netrukus jau dairėmės iš 
savo pensiono balkonų į apytuštes gatves. Kuressaare jau ir prieš 
didyjį karą buvo žinomas savo gydomuoju dumblu. Iš Rusijos gilumos 
čia suvažiuodavo tūkstančiai ligonių ar vasarotojų; bet šiandien buvusio 
Arensburgo klientura ne tokia didelė, o, be to, dar tik sezono pradžia. 
Viršuj miesto stogų skraidė baltų paukščių būriai. Tai ne karveliai, o kirai 
ir žuvėdros. Jos Kolumbui pirmosios pranešė gelbstimą žinią, kad sausu- 
ma jau netoli; jos dabar mums sako, kad jūra čia pat. Jei čia būtų Palan- 
ga, girdėtume jūros ūžimą, bet Kuressare jūra ne tokia: ji kaip ežeras ra- 
mi. Ramūs čia žmonės, rami ir augmenija — ji neskuba savo pavasariško 
grožio paberti. Be vėjo ir kaitros, sodų obelys ir: kriaušės, tarsi konservavę 
savo žiedų kupetas, baltuoja. Mūšiškės jau šiuo kart riešuto didumo vai- 
siais apsikrovusios. 

Iš viso ko matyti, kad čia dar nesenai žiemos būta. Net ir šeiminin- 
kas, kviesdamas mus rengtis į posėdžių rūmus, pataria šiltai apsirengti, nes 
ten tikrai žiema yra užsikonservavusi. 

Einame per tiltą, sausu kanalu pertiestą, pro baltas kriaušes ir rausvas 
obelis. Einame per tunelį kertantį aukštą pylimą, šarvuotą akmens sienomis. 
Įeiname į platų kiemą. Cia prieš mūsų akis atsistoja bokštuota pilis, bū- 
rys nepažįstamųjų ir tik bepradedančių žydėti alyvų krūmai. Dėmesį trau- 
kia pilis — tokia naujitelė — lyg vakar statyta, o iš tikrųjų XIV-me šimtmety. 
Traukia savęsp alyvos, kurias tokias mizernas ir nusenusias namie paliko- 
me, o čia ir vėl staiga lyg jų jaunystės praeitin sugrįžome. Susidomime 


K. Brundza, Geobotanikų V:sojo kongreso mintys ir vaizdai 131 


nepažįstamais žmonėmis. Cia matome 23 iš Suomijos atvykusius, 7 iš Lat- 
vijos, 25 estus— mūsų šeimininkus ir mūsų septynetą su prof. Regeliu— 
mūsų vadovu. Nemažas būrys. Tikriausia, jų tarpe bus ir tokių, kurių var- 
dus su šventu dėmesiu knygose gal nekartą skaitėme. 


1 pav. Saaremaa (buv. Ezelio) salos sostinė Kuressaare (buv. Arensburg). 


Pro senoviškų patrankų vamzdžius mus besidairančius sukviečia į pi- 
lies salę, tamsią, niuriais bajorų herbais nusagstytomis dvieju metrų storų- 
mo sienomis. Už stalo, kur prieš kelis šimtus metų posėdžiavo kardininkų 
mistrai, Ezelio vyskupas su savo kūrija, vėliau danų karaliaus brolis Mag- 
nus, ar švedų kariuomenės vadai, ar, pagaliau, rusų Petro Didžiojo didikai, 
šiandien čia susėdo po laisvos Estų respublikos vėliava jos svečiai. (Cia 
susėdo iš Suomijos, Latvijos ir Lietuvos žinomi mokslininkai profesoriai: 
Lincola, Palmgren, Hiyrėn (Suomija), Zamelis (Latvija); pirmi- 
ninkauja mūsiškis prof. Regelis. Tarp keturių vėliavų mes su džiūgesiu iš- 
skyrėme ir mūsų tautai šeimininkų teikiamą pagarbos simbolį — mūsų trispalvę. 

Ramiai ir greitai, be entuziazmo praėjo oficialioji atidaromojo posėdžio 
dalis: visų dėmesys ir visų dvasinės energijos atsarga, matyt, kam kitam pa- 
skirta. Kongreso dvasia turės pasireikšti paskaitomis ir ekskursijomis — 
tad visi kažko ir laukia, 

Nebūtų galima visas tris dienas trukusių pranešimų turinį čia atpasa- 
koti. Tokių pranešimų skaityta 11: Suomių profesoriai skaitė: H. Waris 
(Turku) — Apie kombinacijų galimumus, Lincola — Kaikurių daugiame- 
čių pievinių augalų jaunystės stadijos ilgumas ir metinių klasių santykiai, 
A. Kalela — Kolektivinės rūšies Carex polygama formos Fenobaltijos 
kraštuose; Estų profesoriai skaitė: Th. Lippmaa — Apžvalga 1934 me- 

tais vasarą Estijoj atliktų darbų fytosociologiniam žemėlapiui sudaryti ir 
apie naują fytogeografinį Estijos paskirstymą, M. K. Eichwald — Auga- 
lo relikto Rubus areticus kausimu, P. Thomson — Vėlyvasis glacialas ir 
arktiniai alpinių reliktų problema ryt. Pabaltijo kraštuose; Doc. Zamelis 
(Latvija) — Monogenesio studijos, K. Regelis — Jūros krantų augmeni- 
jos pasiskirstymas žiem. Europos pajūry, B. Hryniewicki (Lenkija)— 
Apie keletą svarbių augalų arealų Lenkijoj ir apie gamtos apsaug4 Lenkijoj. 


2 pav. Pabaltijo geoobotanikų V-sis kongresas Estijoj, Saaremaa salos sostinėj 
Kuressaare 1935. VI. 12—19. 

Sėdi iš kairės dešinėn; Doc. A. Zamelis (Latvija), doc. E. Hayrėn (Suomija), 
prof. L. Linkola (Suomija), prof. B. Hryniewiecki (Lenkija), prof. K. Regelis 
(Lietuva), prof. Th. Lippmaa (Estija), prof. A. Palmgren (Suomija), doc. H. Waris 
(Suomija). N. Romuvos klišė. 


Iš paskaitų temų matyti, kad kongresas neapsiribojo vien tiktai spe- 
cialiais tytogeografijos klausimų aiškinimais, bet leidosi į pačius jos pagrin- 
dus ir į gretimas, jau savaimingais vardais pažymimas, mokslo sritis, kurios 
turi bent kokio ryšio su fytogeografija (geobotanika). Fytogeograiui, turin- 
čiam reikalo su atskiromis augalų rūšimis, juk svarbu ir tų rūšių susidary- 
mo principai. Iš pranešimo apie monogenesį matėme, kad, be žinomųjų 
Lamarck'o, Darwin'o ir kitokių rūšių susidarymo principų, yra dar 
monogenesio principai (monogenesis — atsiradimas vaisių be apvaisi- 
nimo iš embrioninio krepšio celių). 
Daugumas dabartinių mūsų augalų rūšių, žinome, yra kosmopolitai, 
arba užimą labai didelius arealus, kurių ribos yra toli už Fenobaltijos ribų. 
Toki didelės ekologinės amplitudės augalai, senai užėmę ir tvirtai tebelaiką 
savo pozicijas, nesukelia botanikuose didelio susidomėjimo. Kas kita toki, 
kaip Trapa natans (agaras), Taxus baccata (kukmedis), Cladium mariscus ir 


K. Brundza, Geobotanikų Vsojo kongreso mintys ir vaizdai 133 


kt. Sie savo labai nevienodu pasiskirstymu ir jau mūsų istorinės eros lai- 
kais parodytais arealų pasikeitimais geobotanikus labai sudomina. Sie au- 
galai yra tarsi jautrus klimatinių ir dirvos faktorių reaktivas; jie parodo, 
koks yra sudetingas ir gyvas mūsų žemės veidas ir koki schematiški ir gru- 
būs yra fizinės geografijos vaizduojamieji žemės bruožai — toli gražu jiems 
iki gyvojo jos drabužio spalvų niuansų realybės. Sie augmenijos pasaulio 
reiškiniai kviečia geologą dirvožemininką juos aiškinti ne milijonmečiais, ar 
metrais ir. kilometrais aptariant žemės sluoksnių reiškinius, bet centimetrais 
ir dienomis; ne klimatologų nustatytieji tūkstančiams kvadratinių kilometrų 
kritulių ir insolacijos apskriti skaičiai, bet mikroreliefo, mikroklimatinius, nuo- 
lat besikeičiančius reiškinius pažyminčios skaitmenų trupmenos. Daug aug- 
menijos gyvenimo reiškinių tik tuo būdu/ paaiškės, daug dar ir liks ko į bio- 
loginių jėgų paslaptis apeliuoti. Augalų geografai tuo tarpu tenkinasi dau- 
giau tik faktų registravimu, negu jų aiškinimu. 

Išklausėme pranešimą apie disjunktinius Avena desertorum ir Thalic 
trum petaloides arealus, kurių pagrindai yra vidurinėj Azijoj, o atskiri skly- 
pai nusidrabstę iki Podolijos ar Poznaniaus. Cladium mariscus, Australijos 
augalas, randamas Poznaniui, Latvijoj ir Saaremos saloj. Lietuvoj jį randa- 
me tik fosilinį durpynuose; gyvo neradome. Zrapa natans — gyvas randa- 
mas Pagiriuose (Polesėj); toli  žieminėj Latvijoj jis užtiktas net trijose vie- 
tose; tuo tarpu pakeliui — Lietuvoj, jo gyvo nerandame. Empefrum nigrum 
— žiemių augalas, dar pas mus pelkėse randamas; Lenkijoj jau tik kalnuo- 
se, kur jis panašią randa sau aplinką. 

Iš svetimų lūpų girdėjome ir apie savo kraštą — apie Vilnijos beržą 
nykštuką (Be/ula nana), Hydrilla verticulata surastą prieš karą Rytų neoku- 
puotoj Lietuvoj, kovojančią su atėjūne kiauliažole (elodea canadensis). Da- 
bar apie ją, rodos, nieko nežinome. Girdėjome apie Ančios gilųjį 100 me- 
trų gilumo ežerą ir Vygrių hydrobiologinę stotį. 

Svarbiausi, daugiausia laiko užtrukę pranešimai tai buvo, be abejo; Fe- 
nobaltijos specialių augalų geografijos klausimų aiškinimai. Pajudintas ir se- 
nai rodos (prof. Kupferio) išspręstas Rabus arcžicus relikto klausimas Esti- 
joj. Buvo manoma, kad ši raudonžiedė miisų avietės sesuo iš žiemių pa- 
teko čia tik per paukščių vidurius perėjusi. Paukščiai, manyta, jos uogų prisi- 
lesę, iš žiemių į pietus skrisdami, čia jų prisėję. Dabar manoma ją čia esant 
ledų gadynės reliktą. 

Klausydami apie savo pajūrio augmeninės fizionomijos bruožus, dar 
kartą turėjome progos įsitikinti, kaip augalai yra nevienodai plastiški savo 
augamosios vietos poveikiams, Antai Elymus arenarius ir Festuca rubra vi- 
su vakarų ir rytų pajūriu nusitiesia. Krūmokšnis Erica tetralix, be kurio 
danai savo pajūrio krantų gal neįsivaizduoja, mūsų krantuose toj pačioj 
žiemių platumoj jau nepajėgia įsikurti; net pajūrio dagį (Eryngium mariti- 
(mum)— vakarų augalą— jau randame pas mus besijaučiantį reikalo globoti, 
o mūsų paprastasis Salix repens jau žieminėj Suomijoj nyksta. Pradedant 
mūsų krantais, tolyn į žiemius, vis labiau išbujoja Zmpečrum nėgrum. Net 
pajūrio žirniukas (Lafhyrus maritimus) yra su savotiškais pietų ir žiemių pa- 
jūrio antspaudais: vienur plaukuotas, kitur — plikas. Dėl to visas pajūris 
skaidomas atskiromis dalimis. Mūsų pajūris labiau artimas vakarinei sričiai 

Tai vis augalai, turį žemės paviršiuje ypatingos formos arealus. Siųos 
arealus fiksuojant Pabaltijo kraštuose, daugiausia pasidarbuota estų botani- 
kų. Iš 85 augalų rūšių pasiskistymo Estijoj prof. Th. Lippmaa visą 
Estų teritoriją paskirstė į 6 distriktus ir 12 subdistriktų, pagrįstų klimato 
ar dirvos skirtingumu. Pavyzdžiui, Saaremos sala, kurią rengėmės išžiūri- 
nėti, yra padalinta net į du subdistriktu: vakarinį ir rytinį. Skirtumas iš ti- 
krųjų atrodo žymus: vakarinėj daly randami Taxus baccata, Hedera helix, 
Pinguicula alpina ir kiti subatlantinio tipo augalai; tuo tarpu rytinėj daly 
šie augalai nesutinkami, ir čia augą daugiau kontinente, ypač Estijos žiemi- 
nėj daly sutinkami augalai. Pats toliausias kontinente rytų pietų Estijos ga- 
las sudaro mažą Estonia sarmatica subdistriktą, kuris, iš tikrųjų, turi gana 
ryškų bruožą, nes tik ten auga ožekšnis atkakšnis (Evozymus verrucosus) — 
mūsų krašte visur miškuose dažnas. 

Daugumas Estijos autochtoninės floros sudaryta iš eurazinių, boreo- 
amerikoninių ir europinių elementų (72 9/4); tiktai labai nežymus nuošimtis 
iš mediteraninių, kaip Saxifraga tridactyla, Isatis tinctoria ir kt. 

Kongrese kalbėta ir apie gamtos apsaugą, nes botanikams dažnai ten- 
ka susidurti su nemaloniu faktu, matant, kaip dažnai viena kuri jautriųjų 
augalų rūšis, pajutusi civilizaciją, staigiai pradeda skursti, arba visai išnyks- 
ta, Svetur tuo reikalu esančios susikūrusios draugijos, kurios sistemingai 
ją visais atžvilgiais moksliškai ištiria, parašo monografiją; vėliau, dėl jos aiškių 
vertybių komplekso, iškeliamos diskusijos ir pagaliau iškovojamas įstatymas. 

Iškelta ir keletas Pabaltijo augmenijos istorijos klaisimų. Dabartinį Fe- 
nobaltijoj augalų pasiskirstymą būtų sunku suprasti nežinant jų praeities. 

Kai dabartiniuos Lietuvos, Latvijos ir Estijos plotuos ledynai nutirpo, 
Švedijos dar žymi dalis buvo "ledų apklota. Nuo šio laiko ledynams kas 
kart einant mažyn, per visą vadinamą vėlybojo glacialo periodą, jau mūsų 
gyvenamose vietose galėjo pradėti kurtis augalų bendruomenės. Iki 1931 
m. šio laikmečio Pabaltijo augmenijos istorija buvo tamsi — nebuvo veik 
jokių žinių, nes tų laikų augalų gyvenimo pėdsakai pelkių gelmėse dar ne- 
buvo įžiūrėti. Tik 1931 metų vasarą, esant Lietuvoj Dr. P. Thomson'ui, 
Gabiauriškio pelkėj Vilkaviškio apskr. gręžiant prigręžta aiški tų laikų aug- 
menijos gyvenimo relikvija — juodas organinis, melsvo šlyno užgultas, dur- 
pės sluoksnis. Taigi, mūsų krašte anksčiau, kaip kur kitur, prasidėjo gyve- 
nimas. Praėjus kuriam laikui įvyko katastrofa: ledynai atšliaužė vėl arčiau 
ir sunaikino pušų ir beržų miškus. Taigi, dėl tyrinėjimų Lietuvoj galime 
pradėti Pabaltijo augmenijos istoriją keletu tūkstančių metų anksčiau. 
Lietuvos pelkės paskatino ieškoti panašių reiškinių ir svetur. Dabar jau ir 
Estijoj žiedadulkių analisio metodu atrasta to laikmečio žymių pelkės sluok- 
snyne kad ir be aiškių pėdsakų. Įdomus dalykas, kad tame pirmajame mū- 
sų augmenijos istorijos perijode Estijoj jau buvo paplitusi eglė; Lietu- 
voj tuo metu augo tik pušis ir beržas; eglė Lietuvoj vėlybas medis — 
tik po ąžuolo laikų išplitęs. 

Ir vis dėlto turimosios augalų istorijos žinios dar yra labai menkos. 
O juk dabartiniai iloristai ekskursuodami ne tiek galvas iškėlę stebi, koki 
čia medžiai, bet dairosi žemai, kas po medžiais auga — kokios žolės. Zo- 
lių sąstatas dažnai pasako, koki čia medžiai anksčiau augo ir kokie užaugs 


K. Brundza, Geobotanikų Vzojo kongreso mintys ir vaizdai 135 


ateityje, jei jiems nieks augti nešukliudys. Vadinasi, žolės padeda išaiškinti 
medžių aukšto netolimą praeitį ir nuspėti ateitį, o ne atvirkščiai. Bet žolių 
praeitis yra mums tamsi. Nėra jai tirti metodų. Cia tat fytogeograiams 
ateities problemos. 

Suprantama, kad tytogecgrafinių klausimų išaiškinimu dar nepasibai- 
gia pažinimas augmenijos santykių su aplinka. Nuo rūpimojo augalo dė- 
mesys krypsta į jo kaimynus. Ir čia pastebėta dėsningumas. Bet kurio au- 
galo kaimynai yra ne atsitiktinė kompanija, o pastovi, net savo individų 
kiekiu. Vadinasi, augalas ne vien pats savyje yra organizuota būtybė, bet 
jis yra susirišęs tam tikrais organiškais ryšiais su savo kaimynais, arba 
amžinos santaikos ir pagalbos, arba po žutbūtinės kovos kompromisinė- 
mis paliaubomis. Kur žmogus su savo civilizacija įsibrauja į tą augalų vi- 
suomenę, ten tie dėsningi, nusistovėję augalų santykiai nyksta. Todėl 
suprantama, kodėl ne Italijoj ar kitame kuriame senos civilizacijos krašte pa- 
rūpo domėtis šiuo augalų gyvenimo reiškiniu. Mintis peršasi mums lietu- 
viams: kas kas, bet mes čia turime smarkiai sukrusti, kol nevėlu, nes savo 
krašte tikrai turime dar gražių, žmogaus nepažinusių Dievo kampelių. 

Kaip visuose buvusiuose tytogeografų kongresuose, taip ir šitame, čia 
minimieji tytosociologiškieji klausimai vis labiau nustelbia kitus. Estai čia 
turi gražių nuopelnų. Jie dabar kelia tą mintį, kad augalų bendruomenių 
anksčiau priimtieji schematizavimo ir asociacijomis žymėjimo pagrindai dar 
nėra tvirti. Siaip ar taip, fytosociologijos mokslas dar yra jaunas, dar lyg 
ir formavimosi stadijoj. Atrodo, kad pirmųjų fytosociologų peraukštai įver- 
tintas autekologinis (augalų viens kitam poveikio) pradmuo. Jau pereitame 
kongrese Lietuvoj prof. Lippmaa pasiūlė naują vad. vienasluoksnių aso- 
ciacijų žymėjimo metodą (žiūr. J. Dagio aprašymą). Siemet susipažinome 
šiuo metodų su Estijoj atliktais darbais (Abruko salos augmenijos aprašy- 
mas). Estų praeitais metais tiek padirbėta, kad po 7--8 metų jie tikisi tu- 
rėsią smulkų visos Estijos fytosociologinį žemėlapį Tai bus žiupsnelis 
medžiagos Zūriche ruošiamam didžiuliam Europos augalų žemėlapiui. Prof. 
Lippmaa patiekė kongreso dalyviams savo didelių darbų pradmenis, dėl 
kurių jis buvo visų nuoširdžiai sveikinamas. Kiek abejotina, ar nesudarys 
keblumo estų pavartota savotiška signatura, kuri visai nesiderina su perei- 
tam kongrese Lietuvoj prof. Kupferio pasiūlytąja ir priimtąją. 

Įdomus, ypač pievų ūkio atžvilgiu, buvo prof. Linkolos praneši- 
mas. Savo keleto metų tyrinėjimo duomenimis Linkola jau yra prisiartinęs į 
svarbiuosius fytosociologijos klausimus, vadin. autekologija. Jisai, išpre- 
paruodamas vienos Suomijos pievų atskirus kvadratus, suskaitė kaikurias 
vienam kvadratiniam metre augančias daugiametes žoles ir išskyrė vienodo 
amžiaus individus. Pasirodė, kad žolių, kurios daržo, ar puodų kulturose 
pasiekia savo subrendimo amžių (vaisinės stadijos) per 1—3 metus, natu- 
ralioj aplinkoj užtrunka net iki 8 metų, kaip pav., Tollius europaeus, Alchemil- 
la vulgaris, Geum rivale, tuo tarpu Branella vulgaris subręsta per 3 me- 
tus, Ranunculus euricomus, Crysanthemum leucanthemum per 5 metus. 
Nei drėgmės, nei šviesos faktoriai, nei grybai, nei vabzdžiai šioms žolėms 
nekliudė anksčiau pražysti; čia kaltas esąs druskų koncentracijos sumažėji- 
mas (ypač fosforo), dėl kurio šaknyno velėnoje eina didelė konkurencija. 

Tos konkurencijos pasėkoje visų vienmečių diegų tik nuo Ją iki i dalies 
pasiekia savo subrendimo amžių; kita, didesnė, dalis turi žūti. 

Didžiausias mirtingumas esti pereinant iš pirmųjų į antruosius metus. 
O kaip yra vėliau, kaip ilgai gyvena šios žolės kasinet sužaliuodamos ir 
vaisių vesdamos — nieko nežinome. Tyrimai tebedaromi. Iki šiol mes leng- 
vai susekdavom medžių amžių, suskaitydami metinius medienos sluoks- 
nius. Daugiametės žolės, pergyvendamos daug žiemų ir vasarų, tai želme- 
niu išbujodamos, tai vėl žiemai savo žemės įtaisuose susigūždamos, jokių 
pėdsakų savo rizomuose (šaknyse) nepalieka. Paprasčiausia priemonė būtų, 
pasižymėjus atskirą individą, laukti, kol jis pabaigs savo dienas, kas yra, 
žinoma, surišta su visokiais eventualumais. O ką pasako tas žodis „konku- 
rencija“? Žinome, kad tai sudėtinė sąvoka. Autorius jos neišdėstė, nes tai būtų 
tik minčių spekulacija ir nieko tikro. Lauksime konkrečių tyrinėjimo duomenų. 

Aptarus dar keletą Sąjungos techniškųjų klausimų, nuspręsta artimiau- 
sį kongresą sušaukti Suomijoj po trejų metų, nes po dvejų metų būsiąs 
internacinis botanikų kongresas su ekskursijomis į tropikų miškus. 


Ekskursijos 


"Jau kongreso posėdžių metu neiškentėm laisvu laiku nepasižvalgę po 
pilies apylinkes. Jau pirmąją dieną pasipylėme už pilies sienų. Ir ką gi? — 
Neįgudusi akis gal jokio skirtumo augmenijoj nepastebėtų. Tos pačios 
dilgėlės, ar garšvės, kaip ir pas mus. Netrūksta nė mūsiškių piemenų ter- 
belių; pievoj matyti pilna purienų, putžolių ir tik ką sužydusių- pasišiaušė- 
lių. Bet štai tarp šių pažįstamulių — lyg javas linijiškais laiškais išsikišęs — 
nematytas svogūnas (Alium schorodophrasum). (Cia pat pas mus nedažnas 
Alium oleraceum, o pievoj geltonuojąs vėdrynas pasirodo besąs ne papras- 
tasis Ranunculus acer, bet R. bulbosus su svogūnu. 

Kitą posėdžių dieną išbėgome į pajūrį. Jūra čia lyg bala kiurkso ak- 
menų nubarstyta. Pajūry auga švendrai, toliau — pievos su gausybe pe- 
lenių (Primula farinosa), mielitu (Sesleria) ir geltekle (Scorzonera) — ne- 
matytas pas mus pievos vaizdas. Kai kur stypso geltonas, lyg peliožirnis 
pievinis, taip pat pas mus nematytas Zetragonolobus siliguosus. Nesiderina 
vis dėlto su mūsų įprastiniu kraštovaizdžiu. Tarp gausių kadugių krūmų 
ir tik sprogstančių karklavijų krūmelių matome išdidžiai pakilusius visai 
originalius Skandinavijos ir žiemių Baltijos pajūrio augalus — Sorbus scan- 
dica. | šermukšnį, savo giminę, rodos, ir nepanašus: lapai lyg ąžuolo, tik 
pūkuota balta apačia. Pas mus jį rasime labai retai, kaikur pasodintą par- 
kuose. Čia jis veisiasi pats, kur pakliūdamas. Jo uogas vietos gyventojai 
mala ir deda į duoną. 

Prasidėjo tikros ekskursijos dienos. Jau į autobusus susodinę vežė 
mus užmiestin pro akmeninius namus akmens grindiniu į užmiesčio be- 
kraštį akmenų būrį — lyg didžiulėj sustingusioj avių bandoj mus išlaipi- 
no. Tarp šių akmeninių kupstų pamatėme didesnes kadugiųk upetas. Ka- 
dugiai čia lyg apkarpyti: gausi saulės šviesa juos lyg spauste suspaudė, 
taip lygiai apšlifavo — lyg gyvi augalinės prigimties akmens. O kitus iš 
viršaus taip į plokščią blyną suplojo — atrodo iš tolo lyg viržių sodybos. 
Mėginame eiti — akmens ir kadugiai kliūva už kojų: kieta, šiurkštu, dygu. 

3 pav. Saaremos jūra ir žvejų kaimas. 


Kur-ne-kur stūkso žmogelio sodyba, aplink ją žemės sklypeliai be akmenų. 
Akmenys čia tvorų statybai sunaudoti. Vis dėlto klystume manydami, kad 
akmenys čia yra perkamoji vertybė. Akmenys čia yra sunkus darbas — 
žmonių skurdo drakonas. Ir tos akmeninės tvoros, mūsų akimis žiūrint, 
atrodo ne ūkio sodybos pagerinimas, o tik įdėto darbo dokumentas. Pri- 
truks jėgų dideliems plotams nuvalyti, dirbama žeme paversti. Nebent tik 
gyvuliams tarp akmenų ganytis. Taip buvo nusprendę pirmieji salos gy- 
ventojai. Iškirto čia pušų menkutį mišką, bet neką gero telaimėjo: vietoj 
šieno kupetų — dygių kadugių kupstus; vietoj vęšlių dobilų ir liucernų — 
gavo tik romantiškas pelenių galveles, stypsinčias ant laibų kotelių; vietoj 
maistingų eraičynų, kamuolių gavo tik seslerijos šiurkštų šepetį su jos 
išblėsusiais stagarais — lyg perkūno linai. Gražu akiai, bet nieko skanaus 
čia galvijo liežuviui.-Ir nieko žmogelis čia gudresnio nesugalvos, nes štai— 
duriam peiliu ir peilis atsiremia į kietą uolą.  Kaikur šio juodojo žemės 
sluoksnio, arba, mikrobiologiškai tariant, gyvojo: žemės plutos horizonto, 
turime 10 centimetrų, kaikur daugiau, o vietomis uola išeina visai į pa- 
viršių. Sako, visa sala yra tik vienas, štai toks akmuo — tikras kalkinis 
akmuo. Tai siluro perijodo dovana saaremiečiams, prieš daugelį milijonų 
metų jūros dugne užaugusi. Ledynai šliauždami čia nugremžė visą vėlesnių 
amžių krovinį ir svetur išdrabstė, o tirpdami nieko čia nepaliko kaip tik jūrą 
ir štai šitą atsineštinių akmenų krūvą. Atėjus poledinio laikams, jūra trau- 
kėsi į šalis, nes žemės krūtinė, po sunkios ledų naštos, lyg lengvai atsi- 
dusdama, kilo aukštyn. Ir dabar dar tebekyla po 25 centimetrus per 100 
metų. Atsiranda. naujos salos, senosios sųsilieja 5u sausažemiu, pusiasa- 
liai plečiasi. „Kuressaare, Romassaare, Orissaare“ — vis „saare“ — „Sala. 

Tai dabartinių miestelių ar kaimų vardai, nors jų kaikurie, šiandien jau toli 
nuo kranto atsidūrę, 

Su šiomis mintimis tat stovime ant šio vieno akmens, tarp daugybės 
akmenų. Per keletą tūkstančių metų nesuspėjo čia vietomis nė dirvos su- 
sidaryti: didžiulis akmuo rodo savo plikos nugaros lopinius. Cia tik S2- 
dum album — lyg siūlas speneliais apsikabinęs šiltu akmeniu driekiasi. 
Prie jo mažytė Saxi/raga tridactyla. Kitoj vietoj tarp sausų trūnėsių — 
Geranium lucidum — tai vis Viduržemio jūros krantų augalai: toli į žie- 
mius nusidanginę. Mat, jie bent iš apačios nejaučia šalčio; kalkinga žemė — 
šilumos rezervatas. Vandenilio jonų koncentracija čia augšta, dėl to ne- 
matome viržių — tik kadugius. O miško likučiuose nematomę eglės, bet tik 
pušį su beržu ir nepaprastai gudriai uolų plyšiuose įsitaisiusį ąžuolą. 

Susėdę nuvažiavome į kitą užmiesčio pusę — ir vėl toks pat įdomiai 
liūdnas kraštovaizdis. Vadas veda mus į mišką. Paėjusius kokį kilornetrą 
perlaipina mus per tvorą, į mišką, bet čia pat paaiškina, kad tai ne miškas, 
o miškapievė (Gehėolzwiese). Cia saaremiečių būta gudrių — jie nenorėjo 
palikti pirminio miško, nes iš jo maža naudos; jie bijojo ir visus medžius 
iškirsti, nes jautriosios žolės išdegs nuo sausros ir kaitros. Gyvulius už- 
leisi — jie nuės lapuočius medelius, paliks tik nosį duriantį kadugį, — ir 
vėl visas plotas kadugiais nušaš. Surado tad kompromisą — mišką prare- 
tino ir kasmet šienauja. Per ilgą laiką augalų bendruomenės nusistovėjo, 
įgijo pusiausvirą. Tuo būdu susidarė naujų asociacijų kompleksai — iš 
miško medžių ir pievinių augalų. Jų pirmajam aukšte — pušis, beržas, ant- 
ram — lazdynas, sausmedžiai, kalninė serbenta. Zolių aukštas iš Majanthe- 
mum bifolium, Listera ovata, Aguilegia vulgaris, Orobus vernus ir kt. Var- 
puočiai dar neišplaukę. Tarp krūmų randame juridiškai išbrauktą iš gyvųjų 
tarpo berberisą ir pas mus nematytą kaulenį (Cofoneaster integerrima), ku- 
rio gentiečiais Ryga pasipuošusi — labai gražiai apkarpytomis ir iškar- 
pytomis gyvatvorėmis. 

Kitą dieną nuvykome į pačią gražiausią Saaremos miškapievę vardu 
Loode. Cia jau, be kitų, randame didingų ąžuolų. Siluro uola čia jau gi- 
liau. Paviršius nežymiai bangotas. Pakilesnėse vietose ir čia kadugynų at- 
sikraustyta su pelene, seslerija ir geltekle. Paunksniuose aptinkame augalų, 
visai panašių į Babtų ąžuolyno augalus. Cia ir, kaip povo plunksnos, didin- 
gai kildamos, svyra baltašaknės (Palygonatum multiflorum), ir laiškenis di- 
deliais būriais išplitęs su pasislėpusia keturlape vilkauoge (Paris guadrifolia). 
Tuščius paunksnių lopinius lyg žerte nužėrusi medutė (Majanthemum bi- 
folium). Lomelės neva linkusios užpelkėti, bet čia kartu gražiausias pievos 
vaizdas, su daugybe gegužraibių (Orchis mascula, O. militaris). Jos čia su- 
daro ištisus gegužraibynus, kuriuose botaniko akis greit pastebi, kai ką ne- 
matyto. Suomiai puolėsi prie paprasčiausio mūsų akims gegužraibio — 
Orchis morio (mat, pas juos neauga — peršalta); mums labai imponavo 
Orchis ustulatus ir lyg stambių musių aptūptas Ophris muscifera. Pagaliau, 
atsidūrėme ir tikroje vandens pritvinkusioje pelkėje. Vanduo vandeniui ne- 
lygu: pas mus tokioj vietoj plynsamanės, ne kas kitas, savo patalu paviršių 
aptrauktų ir iškiltų augštupelkiu kartu su kerėblomis pušaitėmis. Cia ir 
dirva ir vanduo toki kalkingi, kad net kimininių samanų maža, o visas pel- 
kės plotas tai tik sutvaro ir ratainyčios (Myrica gale ir Cladium mariscus) 
karalystė. Kur nekur plikose vietose šepečiais išsidrabstęs Sc/oenus nigricans. 

Liko dar pamatyti tikrąjį salų mišką. Jo nuvykome ieškoti net 12 ki- 
lometrų į kaimyninę Abruko salą motorinėmis valtimis. 

Mūsų įvairiakalbis ir įvairiakraujis kolektivas darėsi stipresnis. Bent 
po 14 valandų kasdien bendros kompanijos prie stalo, autobuse ir gam- 
toje, bendros kelionės su nuotykiais jau šeštą kongreso dieną mūsų mar- 
gą konglomeratą, surišo į organizuotą šeimą jaukiais draugingumo ryšiais. 
Tuos savo socialinius jausmus pareiškėme, žinoma, botaniškoje plotmėje. 
Taip sakant, nusiteikėm labai fytosociologiškai. Vadui davus švilpuką, pa- 
likome jūros priebangyje nebaigtą rauti mizerną Salicornią, ar tik išdygu- 
sią mažutėlę Suaedą, skubėjome prie šniūru užbrėžto 10 kvadratinių metrų 
stačiakampainio. Visi čia susigūžę ir sugulę išskaitėme visą Sesleria uliginosa 
ir Primula farinosa asociacijos trisdešimt keturių vardų litaniją. Tą pat pada- 
rėme tipingo kilniųjų lapuočių miško centre. Mums, lietuviams, šio margo ko- 
lektivo papuošalai buvo Al/ium ursinum ir Dentaria bulbifera, suomiams — 
menkutė vaizgina (Ajuga reptaus), pas mus kiekviename žingsnyje miške 
akis badanti, šios salos retenybė. Sios augalijos piliečių surašinėjimo išva- 
da tokia: „Čia turime Ulmus, Acer, Tilia, Hepatica Pulmonaria asociaciją“. 

— Kaip tai „Pulmonaria“, kad jos čia nėra — užprotestavom. 

— „Čia yra Pulmonarijos dvasia — mes ją aiškiai išskaitome iš kitų 
čia susirinkusių augalų, čia visa jos kompanija susigūžusi“ — sako mūsų 
vadas prof. Lippmaa., Tai viena praktiškosios fytosociologijos paslapčių. 

Taigi matome, asociacijos pavadinimas kartais esti toks, kaip senos 
įmonės — nefiguruojančio akcininko pavardė. 

Šioj saloj jau matėme ir eglės bendruomenių — jų šaknys čia turi pro- 
gos atsigaivinti negiliame molio sluoksnyje. Molis estų salose — retenybė. 

Nepasijutome, kaip atėjo vakaras, nepastebėjome, kad jūra pradėjo šelti 
ir vėjas išpūtė iš galvos mintį apie grįžimą į namus. Mūsų tampriam ba- 
biloniškam kolektivui pasivaideno robinzoniško gyvenimo malonumai. Jau 
kaikas metė godų žvilgsnį į meškasvogūnį (A/lium ursinum), kuris skleidė 
miške tikro svogūno virtuvinio kvapą, bet kitas, pesimistas, pastebėjo, kad 
be duonos esą jį tik meška gali valgyti. : 

Cia pasirodė, kaip mūsų toki ramaus būdo šeimininkai, estai, moka 
sukrusti. Cia jie pasirodė tikrai puikūs organizatoriai.  Bemnatant visi atsi- 
dūrėme prie miško eigulio sodybos, kartu visos šios salos su 150 gyven- 
tojų rezidencijos. Mes ir nepastebėjome, kaip iš kaimynų čia suplaukė kiau- 
šiniai su žuvimis ir turėjome vakarienę su visais rafinuoto stalo priedais. 

Taip tai robinzoniško gyvenimo malonumų, jei neskaitysime bendrą 
nakvynę ant aukšto pernykščiame šiene, ir neteko paragauti. Rytą 3 val. 
jūra, padūkinėjusi, nurimo ir mes parplaukėm į namus. 

Kasdien vis nauja. Po Abruko avantiuringos kelionės mus nuvežė 
atsigauti į vasarnamius, į tikrą Kazlų Rūdos mišką. Čia ir eglė su kiškio 
kopūstu ir pušis su bruknėmis ar sausomis traškančiomis kerpėmis (Kla- 
donijomis). Ten vėl viržių sodybos. Nusileidę pakalnėn išvydome augalą, 
kuris Kazlų Rūdoj dabar tikrai atrodytų sapnas — prie eglės prisišliejęs, 
eglės alksnio, bruknės ir vingerykštės kompanijoj auga kukmedis (Taxus 
baccata), o ten kiek aukščiau į bešakę eglę net 6 metrus aukštumon įkopusi 
gebenė (Hedera helix). Nusistebėjimo vertos būtybės mums priminė 1928 
metų žiemą, kokius mes pietiečiai speigus turėjome tada kentėti. Kukme- 

dis, čia, žiemiuos, tokių speigų nežino, o jo antrasis sėbras įsidrąsino net 
tropikų lijaną pamėgždžioti, k 

Nusidanginom į patį pietinį salos galelį. Cia auga daug mediteraninių 
augalų, o mūsiškis gargždenis (suvalkietiškai tariant — geltonukas dobilas) 
nuo stiprios šviesos pavirtęs visai raudonu. 

Saaremos sala tuo ir įdomi, kad čia trys priešingi pradmens susipynę 
draugėn pasireiškė tokiu dideliu augmenijos įvairumu: Saaremos būklė žie- 
miuose, jos kalkakmenių pilno dirvožemio šiluma ir tikro jūros klimato tempe- 
raturos vienodumas. -Visus šiuos pradmenis lengvai galime išskaityti keletą 
dienų pasižvalgę po šios vietos augmeniją, jei ir nežinotume, kame esame. 

Artinasi mūsų kelionių galas. Prieš grįždami į salos sostinę, dar nu- 
dūzgėme 80 kilometrų stačiai į žiemius, vietomis sustodami pasižiūrėti van- 
dens padarytų siluro uoloj atodangų ir gilių pakriūšių. Tai tikras paleon- 
tologijos muziejus. Cia kiekvienas akmens gabalas pilnas suakmenėjusių gy- 
vulėlių. Ir čia, — vakarų pusėj jūra rami. Jos bangos tarsi pavargusios 
nenori kovoti su šia kietąja paleontologija. Siurkštus čia ir pležas — visai 
nepanašus į mūsiškį Palangoj — tik čeža, kai eini, kaip lėkštės krūvoje su- 
verstos, kalkakmenių atčaižos, o jūroj vėl, kaip banda subridusi ir sustingu- 
si — Saaremos akmens. 

Kai važiavome siaurais, bet puikiai žvyriuotais keliais pajūriu, lakstė iš 
pakelės išsigandusios avys, bėgiojo prunkšdami mažyčiai, visai į mūsų že- 
maitukus panašūs, arkliai. Vaikai šniokšdami iš pašalių ritosi į kelią, — 
versdamiesi per tvoras, skubėjo pasižiūrėti naujienos: jiems toki švečiai reti. 
Šiaip jau ramūs čia žmonės; jų triobelės nedidukės, su šiaudiniais čytais. 
Kam šiaudai brangūs — apsidengę švendrais, kam mėšlo permaža — lau- 
kus tręšia jūrų augalais, dumbliais. Tarp mažučių trobelių ir daugybės vė- 
jinių malūnų matėme moteris kraunančias akmenines tvoras. Jos taip pamė- 
gusios tas tvoras, kad dar joms ir akmenų maža; tad tveria žemaitiško sti- 
liaus žabarines, tik dar didesnes kerėblas. Moterys čia mėšlą mėžia, medi- 
niais arklais aria (tokioj akmeningoj dirvoj geležine nepaarsi). Pasisėję ne- 
didelius sklypelius rugių laukia menko derliaus. Kviečių nėr ko nė mėginti. 
Mačiau vieną senį — vyrų nėra — jiems ūkio darbai esą gėda dirbti. Dau- 
gelis jų žuvis gaudo, daugelis išeję į kontinentą miestuose tarnauja. 

Ziemiuose nusidanginom į paukščių salą. Paukščių tėvas kapitonas 
Toom'as prieš 30 metų ant vienos mažytės salos, kurioje buvo keturi kirų 
lizdai, ėmėsi pritaisyti iš akmenų paukščiams landynes ir juos kitokiu bū- 
du globoti. Jūros paukščiai, pajutę geradarį. čia susikraustė ir šiandien čia 
ant trijų nedidelių salelių priskaitoma iki 700 lizdų. Dabar šią vietą įstaty- 
mas padarė paukščių rezervatu. Kapitonas Toomas -— tikras pasakos ge- 
radario tipas, yra kartu visų gelbėjimo stočių direktorius. Jo pasakojimu, 
paukščiai yra visai kaip žmonės. Cia yra ir meilės ir neapykantos, ir šei- 
mos ištikimumo ir veidmainybės. Vieni jų paprasti piliečiai, kiti — polici- 
ninkai (jūros kregždė), vieni dori, socialūs gyventojai, kiti anarchistai — sve- 
timo turto naikintojai (Larus marinus). Paukščio fizionomija, dėl jo vidaus 
pergyvenimų, taip pasikeičianti, kad jo ir pažinti esą negalima — visą tai 
pavaizduota fotogratijomis. 

Patyrę kapitono Toomo puikias vaišes, pernakvoję ir atsisveikinę su 
paukščių rojumi, dar kiek pavandravoję po augalų pasaulį ir atlankę 4 di- 

4 pav. Tiktai panašus į charakteringą Saaremos kraštovaizdį. 


delius akmenis, ant kurių senovėje būdavę deginama kruvinos aukos, ruo- 
šėmės palikti šias salas ir vaišingąją šimto salų motiną — Saaremos salą. 

Mūsų įdomiosios dienos baigėsi. Įspūdžių daug, tat mūsų atsivežtoji 
praeitis blyško kaž kur toliuose. Kūrėsi nauja, aštuonių dienų, praeitis. Iš- 
tikrųjų, kartais žmogaus gyvenimo smulki nitotrupa atrodo kaip mikroskopu 
žiūrimas šapelis — koks jis turiningas. Bendri posėdžiai ir kelionės, ben- 
dri pusryčiai ir pietūs: pily, laive, ar pajūry; bendros mintys, bendra lotyniš- 
ko skambėsio botaniškoji terminologija ir visus šaukiąs mūsų vado prof. 
Lippmaa'os švilpukas mus rišo į vieną šeimą. Nesinorėjo skirtis su ta 
bendrąja, kad ir mikroskopiško didumo, praeitimi. 

Kai susirinkome su savo daiktais, su botanišku grobiu ant pečių, prie 
autobusų kelionei į Taliną ir namus, mus atėjo išlydėti išsirikiavusios mo- 
kyklos mokinės su gėlėmis. 

Mūsų vadas prof. Lippmaa su savo bendradarbiais, taip puikiai su- 
organizavęs ir pravedęs šį kongresą, atsisveikindamas nežinau kodėl neįsten- 
gė kalbėti — jo veide mačiau susijaudimą. Mes jam dėkojome be žodžių. 

Išvažiavom paskutinei bendrai kelionei į Estijos sostinę. Ten jau pairo 
mūsų kolektivas: paliko mus suomiai. Mes dar kaikurie su broliais latviais 
turėjome malonumo Tartuose būti globojami ir vaišinami universiteto do- 
cento D-ro E. Lepiko. Rygoj atsisveikinę su latviais, kaip po *apae, kas 
sau grįžome į savo senąją tikrovę. 


4 
Žmogaus pozicija beribėj visatoj 
Ištrauka iš John'o A. O'Brien'o straipsnio 
žurnale „The Commonweal“ New York, 1934. VIII. 31. 
su Pr. Dovydaičio įvadu ir pabaiga. 


(Tęsinys iš 128-jo puslapio) 


Šiokį „įrodinėjimą“ pirmiausia išvaduokime nuo astronominių skaičių 
kribždynės ir nuo tų posakių, kurie parenkami bauginamai nuostabai sukelti; 
paskui jį (tą „įrodinėjimą“) išreikškime paprastu silogistiniu pavidalu; tuo- 
met jis pasirodo nuostabiai naivus (vaikiškas). Cia mums tuoj paaiškėja, 
koks sofizmas (klaidingas sprendimas) daromas tada, kada didumas ir 
vertingumas pastatomi lygiomis, kada visa, ko yra daug, laikoma esant 
ir reikšminga, 

Kai vaikas cirke mato gyvulių eiseną ratu, tai jam atrodo, kad toj eise- 
noj, ir netgi visam pasauly, reikšmingiausias gyvulys yra drambys. Kodėl? 
Todėl, kad jis yra didžiausias. Jo didumas įkvepia vaikui bauginamos nuo- 
stabos. Tuo tarpu mokslininką daug daugiau domina smulkutėliausia gy- 
voji būtybė, sakysime, koks plika akimi net neregimas mikroskopinio smul- 
kumo streptokokas. Savo protaplazminės strukturos komplikuotumu jis yra 
nuostabesnis, savo celių santvarkos subtilumu jis kelia daugiau mįslių kaip 
tas milžiniškas storaodis, kuris apvaldo vaiko dėmesį cirke. 

Dėmesingi stebėtojai europiečiai nurodė į tai, kad linkimas didumą ir 
vertingumą statyti lygiomis, labiausiai pastebimas Amerikoj. Cia, antai, vie- 
nas dienraštis nuolat giriasi turįs valstybėj didžiausią abonentų skaičių, tuo 
norėdamas pasakyti, kad dėl to jis yra geriausias tos valstybės dienraštis. 
— Ten vėl žmogus pučiasi (didžiuojasi) tuo, kad jis kilęs iš didžiausio 
valstybės miesto, tuo norėdamas pasakyt, kad ir jis pats yra toks svarbus. 
Šioks didumo ir reikšmingumo sutapatybinimas betgi yra tik įaunat- 
viško naivumo pažymys. 

Tikrovėje tarp didumo ir vertingumo nėra jokio vidinio ryšio. Ar žvaig- 
ždė Beteigeuze, turinti 439 milijonus kilometrų apimties, turi didesnės ver- 
čios kaip ameba, kurios apimtis !/, milimetro? Ar žvaigždė Antares su 
690 milijonų kilometrų skersmeniu, padėta ant vertybinių svarsčių, svers tiek 
pat, kiek vienas apvaisintas žmogaus kiaušinis, kurio skersmuo toks mažas, 
kad jo plika akimi net nematyt? 

O tačiau esti žmonių, kurie, sužinoję milžiniškus kosminių ūkų ir pla- 
netų atstumus arba žvaigždžių skaičių Paukščių Take, puolė ant kelių prieš 
tuos dydžius ir garbino juos dėl jų didumo. Toki yra savotiško megalat- 
rijos (=— didelių daiktų garbinimo) kulto jauniausi rekrutai. Barnes, Shapley, 
Bertrand Russel ir kiti į juos panašūs visatą garbina dėl jos didumo, o 
žmogų niekina dėl jo menkumo. Jei toks jų galvojimas būtų pateisinamas, 
tai jie, būdami nuosakūs, turėtų pult ant kelių ir prieš mėšlo krūvą, jei tik 
ji būtų tokio didumo, kad galėtų pasiekt Mėnulį. 

Megalatrijos ritualo pozitivusis elementas — tai visatos didumo gar- 
binimas; negativusis jo elementas — žmogaus garbės, savotiškumo ir ver- 
tingumo mažinimas. Megalatrijos aukštieji dvasininkai kai kuomet žmogų 
pavadina tik „aglutinuotos dulkės liga“, ar „mikrobu“, ar „praeinamu che- 

miniu epizodu ant nepaprastai smulkytės planetos“, ar „gyvūnu tarp dau- 
gelio, kuris netikroj būklėj randasi ant vienos planetos atšaižos plutos“. 
Pasak tų megalatrijos aukštųjų dvasininkų, žmogaus asmenybės atsiradimas 
tebuvo „atsitiktinas neapsižiūrėjimo įvykis ant vienos, žvaigždžių erdvės 
neišmatuojamoj begalybėj dingstančios, planetos, o krikščionių tikėjimas į 
asmenybės primatą einąs iš visiško ir tiesiog juokingo perspektivos trukumo“. 

Zmonės, kurie visiškai yra atsidėję matuot, svert, skaičiuot ir nusta- 
tyt medžiaginės visatos fizikines savybes, pigiai užmiršta, kad žmogaus gy- 
venimas turi ir savo kokybinę (kvalitativinę) pusę. Tiesos ieškojimas, tei- 
singumo alkis, žeme, jūrėmis, dangum ir dvasine kūryba grožėjimosi džiaugs- 
mas — ar tai ne toki kvalitetai, kurie žmogaus gyvenimui teikia verčios ir 
prasmės? Kas yra tose visose kosminių ūkų, planetų, meteoritų ir Paukš- 
čių Tako platybėse, iš kurių sudaryta visata, kas galėtų lygintis savo ver- 
čia su žmogaus asmenybe? Kaž kas pasakė, kad jei koks dangaus kelei- 
vis galėtų perkeliaut visą visatą nuo vieno jos krašto iki kito, tai toj ke- 
lionėj nė nepastebėtų tos mažytės planetos, ant kurios mes gyvename. To- 
kiu atveju gal būt būtų galima pasakyt, kad tas keleivis būtų nepastebėjęs 
reikšmingiausio visatos dalyko: žmogaus dvasios ir sielos gyvenimo. 

Berods, galima manyti, kad kur kitur visatoj esti kitų ir net augštes- 
nių gyvybės formų (lyčių). Bet iki šiol mokslas dar neturi jokio įrodymo, 
kad visuose tuose pasaulių milijonuose kažin kur esama kažin ko, kas bent 
iš tolo galėtų lygintis su žmogaus asmenybe. Todėl prof. A. S. Edding- 
ton'as savo straipsnį apie „žmogaus poziciją visatoj“ baigia šiais žodžiais: 
„Aš nemanau, kad visas kūrybos tikslas yra nukreiptas į vieną planetą, ant 
kurios mes gyvename; ir mes negalime visą laiką laikyt save vienintele 
gimine, turinčia ar turėsiančia savęs sąmonės paslaptį. Tačiau aš linkstu 
manyti, jog šiuo metu mūsų giminė yra aukščiausias dalykas; iš žvaigždžių 
mirijadų niekas nestebi į tokią sceną, kuri būtų galima lygint su tąja, kuri 
vyksta po mūsų Saulės spinduliais“. 

Jei filosofija daro sprendimus dėl naujų mokslo laimėjimų, tai ji savo 
vertinimus turi daryt remdamosi žinomais faktais, 0 ne spekulativiniais ga- 
limumais, glūdinčiais nežinomoj ateity. Ogi šviesoj viso to, ką mokslas 
įstengė aptikti tetyrinėdamas Kosmą, „asmenybė yra didelis centrinis visa- 
tos faktas“ — sako Oxfordo universiteto profesorius Haldane. 

Tas faktas, kad žmogus įstengia pasiekt šimtų milijonų šviesmečių 
erdvę, išmatuot, pasvert ir surast kelius mirijadų pasaulių, kurie eina mil- 
žiniškais žvaigždžių erdvės plotais, — šitai turėtų būt pakankamas įrody- 
mas, kad žmogaus esmės negalima išreikšti tokiomis sąvokomis kaip neu- 
ronai, kraujo indai, plaučiai ir kaulai, arba bet kurios grynai kvantitativinės 
(kiekybinės) sąvokos. Spraga, skirianti nuo vieną kito du tolimiausiu pasaulio 
kraštu, nėra nė per pusę tokia plati ir nė per pusę tokia gili, kaip spraga 
tarp to, kas yra fiziška ir kas dvasiška, kas medžiagiška ir kas sieliška. 

Žmogų laikyti esant tik komplikuotą organizaciją tų pačių elementų, 
iš kurių sudaryti kosminiai ūkai ir žvaigždžių medžiaga, reikštų visiškai ne- 
pastebėti skiriamojo požymio — toli siekiančių ir sieliškų žmogaus suge- 
bėjimų. Tai būtų lyg kad kas tiesos jieškojimą, grožio žavumą ir draugų 
meilę norėtų aprašyti kraujo spaudimo ir fiziologinių procesų sąvokomis. 
Toks aprašymas būtų tiek pat nepakankamas, kiek ir juokingas. 

Kuris mokslininkas ir kuomet yra savo laboratorijoj pasvėręs, išmata- 
vęs arba išanalizavęs tokius dalykus kaip tiesa, teisingumas, garbė, gailes- 
tingumas, meilė? O betgi tie dalykai yra idealai, kurie pasaulį judina. Dėl 
jų žmonės palieka savo Manius ir mantą ir be baimės eina į mirties nasrus. 

Vaizdinkimės, kaip toks galvotojas, kuris visas vertybes matuoja fizi- 
kinių dydžių sąvokomis, sukainuos verčią tokių asmenybių kaip Platonas, 
Mykolas Angelas, Dantė, Pranas Asižietis, Newtonas, Einsteinas, išanalizuo- 
damas jų kūnų chemines sudedamasias dalis. Dr. A. L. Sachar'as yra su- 
skaičiavęs, kad jis (žmogaus kūne) rastų štai ką: „riebalų tiek, kad jų pa- 
kaktų aštuoniems muilo gabalams pagaminti; geležies tiek, kiek jos reikia 
keturioms ar penkioms plaukų spilkoms; cukraus tiek, kiek telpa į vidu- 
tinio didumo cukrinę; druskos tiek, kiek jos telpa dviejose mažytėse drus- 
kinukėse; kalio tiek, kiek reikia mažai žaislinei armotėlei užtaisyti ir magne- 
zijos tiek, kiek užtektų daržo tvoros 30 gcm (kvadr. centimetrų) pabaltyt 
(patinkuot). Sios ir kitos (žmogaus kūno sudedamosios) dalys drauge kai- 
nuotų apie 73 amerikoniškus centus“. 

Kada žmogaus kūnas išreiškiamas tokia paprasta formule, tai ar dar 
gali kam būti neaišku, koks juokingas yra bandymas žmogaus asmenybę 
svert medžiaginių vertybių svarstyklėmis? 

Mums nėra reikalo mažint visatos stebuklus. Kuris yra tikslas tų ne- 
suskaitomų milijonų pasaulių ir saulių sistemų, kurios keliauja po neišma- 
tuojamą erdvę? Ar esama ant kitų planetų gyvybės bet kuriuo pavidalu? 
Ar yra protingų būtybių, gyvenančių kituose pasauliuose? Tai yra tik ne- 
daugelis iš daugelio paslapčių, kurios yra mūsų akims uždengtos. 

Tačiau šie klausimai nėra nauji; jie jau rūpėjo žmonėms nuo Koper- 
niko, Keplerio ir Galilejo, kurie pirmieji sugriovė Ptolemejo pasaulio sistemą 
ir tuo surevolucino visą žmonijos pasaulivaizdį (plačiau apie Koperniką ir 
Keplerį skaityk Kosmos 1933 m. 257—320 pusl.). Astronomai, visatą vis 
didindami, o Žemę vis mažindami, kopernikiškos pasaulio sistemos esmėj 
nepakeitė, Skirtumas tarp Koperniko ir Jeans'o bei Eddington'o pasaulivaiz- 
džio yra tysos (didumo), bet ne rūšies atžvilgiu. 

Aptikus, kad žvaigždžių yra ne milijonai, bet milijardai ir kad jos ran- 
dasi toliau kaip pirmiau manyta, aš nerandu nieko, kas man duotų pagrindo 
sušukti: „Aš esu kirminas, bet ne žmogus“. Avirkščiai, toki aptikimai many 
sukelia naujos ir gilesnės nuostabos nenugalimu žmogaus dvasios genijum, 
kuri be baimės braujasi į žvaigždžių erdvės platybes, matuoja planetas ir su- 
žymi žvaigždžių ėjimo kelius. Su giliausia pagarba aš lenkiuos prieš žmo- 
gaus asmenybės altorių su jos proto ir dvasios neišmatuojama paslaptimi. 

Taip kalba amerikietis John A. O'Brien. Siąja proga čia pridursiu 
dar italo, Florencijos universiteto fizikos instituto prof., E. Persico mintį, 
išreikštą viename jo straipsnių — apie kosminius spindulius (I raggi cos- 
mici)— internaciniame mokslinio sintesio žurnale „Scientia“ (1931 m., 49 t. 
94 pusl): „Dėlio didžiausias sukurtas stebuklas — tai ne žvaigždžių ir ne 
atomų pasaulis, bet tas dieviškai aktivus, nepasotinamai smalsus (žmogaus) 
protas (dvasia), kuris visuomet siekia priekin, kad išgirstų visus Visatos gar- 
sus“ („Poichė la piū alta meraviglia creata non ė il mondo degli astri, nė 
il mondo degli atomi, ma ė guesto spirito divinamente attivo, insaziabil- 
mente curioso, che ė sempre proteso ad ascoltare tutte le voci dell'Universo“). 

Pr. Dovydaitis 

Kalbant apie gamtos atbudimą, tenka turėti galvoje gyvąją gamtą, ta- 
riant, gyvuliją ir augmeniją, nes negyvojoj gamtoj, tai yra mineralų 
pasaulyje tokių atbudimų nepastebima. 

Bet šioj paskaitoj kalbėsime ne apie visą gyvąją gamtą, o tik apie 
augmeniją. Cia pat pridursime, kad tariamas augalų miegas mažai kuo pa- 
našus į gyvulių miegą. 

Jei sakoma, kad augmenija pavasarį atbunda, tai tuo taip pet pasakoma, 
kad ji kitu kuriuo laiku užmiega, kitaip sakant, kad augalų gyvybės žymės 
taip susilpnėja, jog atrodo, tarsi, jie būtų visai nustoję gyvavę. 

Stai kaip gražiai ir įspūdingai Mykolaitis-Putinas aprašo viena- 
me savo veikale tokį, kad ir trumpą, augalų miego momentą: 


„Plačios, smailaviršūnės eglės atsargiai laikė ant savo palinkusių gar- 
banotų šakų minkštas sniego gniūžtes, o skėsti aukštastiebių pušų vainikai, 
tarsi, milžiniški papurę balti žiedai, reljefiškai skyrėsi iš mėlyno padangės 
fono. Nebuvo jaučiama nė mažiausio vėjelio pūstelėjimo. Atrodė, kad pati 
gamta, sulaikius kvapą, gėrisi savo padariniais, kurie buvo tokie švelnūs ir 
trapūs, kad bematant pairtų nuo mažiausio sukrėtimo. Tik savaime nukri- 
tusios nuo viršūnių šen ten skraidė lengvutės snaigės, arba nuo eglės ša- 
kos atitrūkusios dulkėmis byrėjo sniego gniūžtės“. 

Tokių ir panašių vaizdų mes ne vieną kartą esame žiemą matę ne tik 
miškuose, bet ir mūsų soduose, laukuose ir pievose. Bendras tiems vaiz- 
dams motivas yra gyvybės apmirimas, o kartais atrodo, kad šalčių spau- 

rus. Tik vieni spygliuočiai augalai, nemesdami savo lapų-spyglių, atrodo 
kiek gyvesni; šiaip kiti, netekę lapų, sudaro liūdną žmogaus akiai iš jų gra- 
žaus papuošalo apiplėštų mirti pasmerktų būtybių vaizdą. 

Su vienamečiais augalais tikrai taip ir esti, pav. aguonos, kanapės, li- 
nai, miežiai, avižos, svėrės, balandos, durnaropės ir daugelis kitų. Pavasarį 
išaugę iš sėklų, pagyvenę per vasarą, rudenį pagaminę naujų sėklų ir jas 
į visas puses išbarstę, išsklaidę, patys baigia savo trumpą, palyginti, gyvenimą. 
Jų lapai gelsta, džiūsta ir pagalios visai nukrinta nuo stiebų, o pastarieji, jei 


146 + L. Vailionis, Gamta įvairiais metų laikais 


jų vėjas ar kitas kas neišlaužo, stūkso apnuoginti, kol supūsta. Tokių au- 
galų gyvybė išsigelbsti per sėklas. Sėkloms bebręstant, viso augalo gyvybė, 
tartum, nejučiomis persikrausto į jas ir tenai pasislėpusi laukia geros pro- 
gos vėl pradėti naują kūrybą. Tokia proga gali tuoj pasitaikyti, ir kaikurių 
augalų sėklos veikiai pradeda dygt, pav. nunokusios svėrių, rugių, kviečių 
sėklos, kai tik gauna drėgmės ir šilimos, tuoj pradeda želti. 

Bet kitų rūšių sėklos, pav. avižų, žirnių, aguonų ir kitų, kad ir į geras 
sąlygas patekdamos, paprastai tuoj nedygsta. Matyt, jos atsiskirdamos nuo 
motinos augalo, nebuvo dar visai subrendusios, tur būt jose nesti pasi- 
baigę tam tikri cheminiai procesai, kuriems nepasibaigus, jos negali dygti. 
Šis visiško subrendimo laikas ne visų šios grupės augalų sėklų vienodas: 
vienų trumpesnis, kitų ilgesnis; avižų, pav., trunka kelias savaites, bet aguo- 
nų — kelis mėnesius. Pagalios, kalbamasis laikas nuo įvairių pašalinių po- 
veikių, pav. šviesos spindulių, temperaturos, tam tikrų cheminių junginių, 
gali pasidaryti trumpesnis, bet vis dėlto tam tikras poilsio laikas reikalingas. 

Kitaip yra su daugiamečiais augalais. Tik labai nedaugelio jų amžius 
baigiasi sėkloms pasigaminus. Bet užtat daug metų praeina, kol jie pasie- 
kia žydėjimo laiką. Siaip dauguma ilgamečių augalų žydi ir gamina sėklas 
ilgus metus, kartodami tai kasmet. Tačiau daugiamečių augalų gyvenimo 
būdas yra labai ne vienodas. Vieni gyvena viršuj žemės, ore; tik jų šaknys 
gyvena žemėje; kitų vėl ne tik šaknys, bet ir svarbusis stiebas gyvena že- 
mėj. Iš žemės išauga pavasarį šoniniai stiebai ir, pagaminę maisto bei sėk- 
lų, rudenį baigia gyvavę, o požeminis stiebas, pasilikdamas vis gyvas ir 
šakodamasis, vis auga didyn ir didyn ir, tuo būdu, auga visas augalas. 

Kai viršum žemės augantieji stiebai, augdami ir šakodamiesi, kelia vi- 
są augalą augštyn ir plečia, jei vieta leidžia, aplinkui į visas puses, tai po- 
žeminiai stiebai tą daro tik viena kryptimi, būtent, lygia greta žemės pavir- 
šiui, užgrobdamas sau vis didesni ir didesnį žemės gabalą, iš kurio jis 
ima maistą. Požeminiams stiebams padeda šitame darbe oriniai stiebai, ku- 
rie kasmet iš jų išauga. Jie, gamindami saulės šviesoje organinius junginius, 
patys juos naudoja ir tiekia jo požeminėms augalo dalims; ir tuo būdu 
jos gali ten gyvuot ir augti. Kalbamųjų čia reiškinių gražus pavyzdys gali 
būti plačiai žinomas varputys; bet tokių augalų yra labai daug: pav., viks- 
vos, ajerai, nendrės, meldos, vilkdalgiai, kurčiosios dilgėlės, mėtos, glūdy- 
šiai, kelminiai paparčiai ir daugelis kitų. Jų auga vandenyse, pav., upėse, 
ežeruose, tvenkiniuose, pelkėtose ir sausose vietose. Bendras jų požymis 
yra tas, kad jų oriniai stiebai yra žali, gan sultingi ir paprastai, gležni, to- 
dėliai jie negali atlaikyti žiemos šalčių. Jau šalnoms atėjus, dauguma jų, 
kaip sakoma, „suverda“, pajuoduoja ir žūsta kartu su nenukritusiais nuo 
jų lapais. 

Sitokius daugiamečius augalus kartu su vienamečiais vadiname žolė- 
mis. Žolės, taigi, išsigelbsti nuo žiemos pražūtingų joms šalčių arba gamin- 
damos tik sėklas (vienametės žolės) arba ir gamindamos ėklas ir patys slėp- 
damosi po žeme (požeminiais stiebais augalai). 

Daugiamečiai augalai, kurių visi stiebai auga ore, vieni vadinami krū- 
mais, kiti medžiais; pirmieji būna neaukšti ir jų stiebas šakojasi nuo pat 
žemės, antrųjų pagrindinis stiebas šakojasi daugiau ar mažiau pakilęs nuo 
žemės. Šitie augalai paprastai esti aukštesni už krūmus. 

Medžiai ir krūmai ginasi nuo žiemos šalčių numesdami lapus ir pa- 
dengdami savo kūną kamštiniu audiniu ir tošimi. 

Tą puikų, daug vilčių žmogaus sieloje keliantį vaizdą, kurį mes ma- 
tome atbundančioj gamtoj, pirmiausia sudaro daugiamečiai augalai visi kar- 
tu paiimti. Jie pirmieji atbunda iš žiemos sustingimo ir pradeda skleist 1a- 
pus arba žiedus, kad ir ne visi vienu laiku, o pagal savo prigimtį. Jie taip 
gali daryt dėl to, kad praėjusiais metais jų lapai prigamino daug organinių 
medžiagų, kurių pakako ir pačiam augalui išsilaikyti, ir sėkloms subrendint 
ir dar atidėti dalį atsargon. Pastaroji sudedama arba šaknyse, arba stiebuo- 
se arba vienur ir kitur. Daugiametėse žolėse atsarginės medžiagos sukrau- 
jamos požeminiuose stiebuose. Tomis medžiagomis pasinaudodami, kalbami 
augalai gamina pavasarį naujus lapus, kurie atstoja nukritusius; naujus stie- 
bus, kurie didina ir plečia patį augalą, pagalios žiedus, iš kurių pasigamina sėklos. 


* * 
* 


Dabar pažiūrėkime, kaip augalai pasiruošia žiemos miegui, kas juos 
prie to paskatina ir koks yra jų tasai miegas. 

Zaliesiems augalams tarpti vasarą ypač reikia keturių dalykų: minera- 
linio maisto ir vandens žemėj, saulės šviesos ir šilimos ore. Vandens pa- 
prastai pakanka, ypač rudeniop, kada lietaus pagausėja. Mineralinių druskų 
taip pat ne visai pritrūksta, kad ir augalų šaknys, semdamos jas per vasa- 
rą iš žėmes, gerokai jų sunaudoja. Vien tik su šilima ir šviesa kitaip būna. 

Besitolindama nuo žemės, saulė vasaros pabaigoj kasdien vis mažiau 
ir mažiau teikia jai šviesos spindulių, kartu su jais ir šilimos. O lapai, kad 
galėtų gaminti organines medžiagas, reikalingi ir šviesos ir šilimos. Šviesa 
jiems reikalinga, nes be jos negali nei gyventi, nei veikti žaliosios lapų da- 
lelės, nuo kurių. ir patys lapai būna žali. Negaudamos pakankamai šviesos, 
žaliosios dalelės gelsta ir pagalios visai sugenda. Dažnai, vietoj žalios spal- 
vos, lapuose atsiranda kitokių dažų, kurie ir nuspalvina lapus, pav. raudo- 
nai, rudai, gelsvai ar kitaip kaip. Pasikeitę lapai neturi augalams pirminės, 
pagalios ir jokios, reikšmės, todėl jie juos meta. 

Silima lapams kitam kam reikalinga; panašiai, kaip gyvulių kūnas rei- 
kalingas šilimos, nes, perdaug jos nustodamas, stingsta ir pagalios žūsta, 
taip ir augalo kūnas, o ypač jo gležni, palyginti, lapai, reikalingi šilimos. 
Rudens orui atvėsus, lapai nustoja daug šilimos ir todėl jų veikla“ 
eina mažyn, o šis reiškinys taip pat veda prie lapų keitimosi. 

Sunku pasakyti, kas rudenį daugiausia prisideda lapams apmarint: ar 
šviesos, ar šilimos nepakankamumas. Gal ne visiems augalams vienodai — 
gal daug šviesos reikalaujantiems augalams jos sumažėjimas labiausiai atsi- 
liepia, o daugiau pavėsį mėgstantiems augalams yra labiau nepakenčiamas 
šilimos sumažėjimas. Dėl vienos ar antros priežasties, kada jos pradeda 
veikti augalus, pastarieji ima pamažėl ruoštis žiemos pertraukai: krausto iš 
lapų organines medžiagas ir sutraukia jas į tas dalis, kurios žiemoja; be 
to, stiprina, pastarąsias, daro jas atsparesnes tuo būdu, kad subrendina. 
Iš praktikos mes žinome, kad, pav., šalčių užklupti nesumedėję stiebai greit 
sušąla ir paskiau atšilę, greit miršta. - 

Tat žiemai besiartinant, kai saulė silpniau šviečia ir šildo žemės pa- 
viršių, augalų augimas sustoja, lapai, nustoję gaminę organines medžiagas, 

keičia savo spalvą, o kartu keičiasi ir jų vidujinė veikla; jie ištuštinami iš 
pagamintų maistui medžiagų ir, likę augalui nebereikalingi, krinta nuo jų 
ar patys savo svorio spaudžiami, ar vėjo nudraskomi. Pasilikusiuose pli- 
kuose stiebuose, jei jie yra daugiamečiai, darbas viduje nenutrūksta, gyvy- 
bė neapmiršta, — ji tik tik sulėtina savo veiklą. 

Kartais augalų gyvybės pasireiškimai taip susilpnėja, kad sunku da- 
rosi juos pastebėti, ypač šalčių metu. Kartu eina gyvųjų augalų pagrindų 
pakitėjimas ir jų prisitaikymas prie gyvenamojo laikotarpio. Tad yra supran- 
tama, kodėl žiemą atnešti iš lauko kambarin augalai ne greit atsipeikėja, 
bet tik iš lėto atgauna savo paprastą gaivumą. Norint žiemą augalą atgai- 
vinti, reikia, kaip tai patyrimas rodo, aprūpinti jį vandeniu ir laikyti šiltoj 
vietoj. Iš to galime daryti išvadą, kad augalų sustingimas žiemos metu pa- 
reina nuo šilimos ir vandens trūkumo. Siedu trūkumu viens su antru tam- 
priai susiję. Sušalusi žemė neteikia augalams vandens, ir šaknys jo negali 
iš dirvos pasisemti. Ne tik iš įšalusios žemės šaknys nesugeba traukt van- 
denį, bet dar žemei visai neišalus, o tik jos temperaturai smarkiai kritus, 
jau kaikurių augalų šaknys netraukia iš jos vandens. Tuomet pasidaro au- 
galų viduję vandens nedatekliai. Jie, savo rėžtu, trukdo ir stabdo medžiagų 
vaikščiojimą ir pasunkina vidujinį augalų darbą. 

Kada pavasarį saulė vėl pradeda stipriau šildyti, iš lėto ima šilti ir 
žemė; jai atšilus, sujuda joj ir vanduo. Tada augalų šaknys pradeda tiekt 
jiems vandens, kuris sukelia medžiagų vaikščiojimą, ir prasideda augalų at- 
budimo pagrindas. Apie tai mums pasako pastebimas anksti pavasarį au- 
galuose toks reiškinys. Nupjovę augalo stiebą, kada dar jo lapai neišspro- 
gę, matome iš žaizdos sultis tekant. Vieniems augalams jos gausiau, kitiems 
ne taip gausiai teka, bet bendrai imant, jos visiems salva. Sį reiškinį žmo- 
nės vadina sulos tekėjimu. Jis ir yra pagyvėjusios augalo viduje veiklos 
pasėka. Saknų imamas iš dirvos vanduo, tekėdamas viršun, pagauna pa- 
keliui organinių medžiagų ir neša jas ten, kur jos dabar yra reikalingiau- 
sios, būtent, į pumpurus. Pumpurai jau praėjusią vasarą buvo atsiradę, o 
iki šiol, kartu su visu augalu miegojo ir laukė patogaus laiko sprogt. Gau- 
siai medžiagomis aprūpinami, jei tik pakankamai yra šilta, jie sprogsta, ir 
iš jų klėsti arba lapai arba lapai ir žiedai. Tada nustoja ir sula iš augalų 
tekėjus. Atsiradę nauji lapai, kurie iš pradžių esti nedideli, bet greit auga, 
pradeda sparčiai gaminti organines medžiagas, kuriomis maitinasi visas 
augalas. Laikui slenkant, ir orui vis labiau ir labiau atšylant, gamyba darosi 
gausesnė, nes ir sąlygos gerėja ir naujai atsiradusios augalų dalys, kaip 
antai stiebai ir žiedai, kad geriau klestėtų, reikalauja daug maisto, kuriuo 
juos aprūpina lapai. 

Išsibarsčiusios sėklos, kurios nesuspėjo ar nepajėgė praėjusį rudenį su- 
dygti ir tūnojo kur nors pasislėpusios, dabar susilaukiusios šilimos ir drėg- 
mės, dygsta ir papildo ir taip jau gausų pavasario vaizdą. 

Taip tat prasideda pavasaris mūsų krašto augalų pasaulyje. Atbudęs 
augalų pasaulis paveikia, be abejo, gyvulių pasaulį, kurs taip pat sukruta 
gyvuot ir daugintis. 

Iš pasakyto galime padaryti vieną trumpą, bet gražią ir turiningą iš- 
vadą, būtent: saulė augalų pasaulį rudenį užmigdo, jinai jį pavasarį ir 
pažadina. : 


Protoplasmai 100 metų 


A. Prielgauskienė, Kaunas 


Protoplasma laikoma pačiu nuostabiausiu ir slaptingiausiu visų mūsų 
gyvenamos planetos reiškiniu. Zinoma, ji yra tokia pat sena, kaip ir pati gy- 
vybė; bet ją tirti ir suprasti pradėta vos tik prieš 100 metų. 1835 m. protoplas- 
mą aptiko ir „sarkodės“ vardu ją pavadinęs pirmasis mėgino aprašyti prancu- 
zų gamtininkas Feliksas Dujardin savo veikale „Recherches sur les 
organismes infėrieurs“ (Annal. d. Sc. Natur. Zool. IV t.). 1840 metais čekų 
mokslininkas Purkinje Dujardin'o sarkodei davė protoplasmos vardą, o 
1861 metais vokiečių mokslininkas M. Schultze protoplasmą jau laikė 
esant svarbiausia gyvybės reiš- ; 
kinių turėtoja. Nuo to laiko 
protoplasma tapo neišsenkama 
mokslinio įieškojimo versmė, 
o jos gausingi tyrinėtojai jau 
100 metų kaip nesigaili nei 
darbo, nei atsidėjimo, nei, pa- 
galiau, užsidegimo ir tulžies 
ginčuose ir kovose dėl savo 
pažiūrų bei tyrinėjimo išdavų; 
bet kas toji protoplasma yra, 
tiksliai ir aiškiai niekas dar pa- 
sakyti negali. 

Bet pamatyti savo akimis 
tikrą gyvą protoplasmą gali 
kiekvienas. Jei padėsime po 
mikroskopu didelėmis aiškio- 
mis celėmis pasižymintį moliū- 
go (Cucurbita pepo) lapo plau- 
kelį ir pažiūrėsime, tai pamaty- 
sime čia paveikslėlyje pavaiz- 
duotą reginį. Apatinėj celės 
pusėj matyt didelis apskritas 
branduolys. Aplink jį — po- 
skaidrė gleivėta, lyg grūduota 
masė, kuri įvairių driekanų pa- 
vidalu driekiasi nuo branduolio 
paviršiaus iki pat celės sienelių. 
Tai ir yra pati protoplasma. Tarp jos driekanų esančios kilpos pripildytos 
skystų, skaidrių celės sulčių. 

Panašiai tirdami kitų augalų ir net įvairių gyvulių protoplasmą, skir- 
tumo beveik jokio nepastebėsime; bet padaryti iš to išvadą, kad visų gyvių 
kūno protoplasma yra ta pati, anaiptol nėra galima. Žinoma, pačiame pa- 
grinde visų augalų ir visų gyvulių celių protoplasma, matyt, turi artimą che- 
minę sudėtį ir panašią morfologinę strukturą, kaip kad panašūs būna įvai- 
rių organismų bendrieji gyvybės reiškiniai, pav. mitimas, augimas, veisima- 

sis ir tt. Bet matant gyvų organismų formų ir funkcijų begalinį įvairumą, 
tenka spėti, kad pagrindinė bendroji protoplasmos strukturą gali begalinai 
įvairuoti  pareinamai nuo organismų ar net celių rūšies; todėl galima net 
visai drąsiai pareikšti, kad protoplasmų yra lygiai tiek, kiek yra gyvulių ir 
augalų rūšių ir net vieno ir to paties organismo protoplasma taip pat skir- 
tingai diferencijuojasi pareinamai nuo audinių ir celių rūšies; todėl ir nėra 
galimumo tiksliai nusakyti gyvos protoplasmos cheminį sąstatą. Vadi- 
nasi, protoplasmą galime suprasti tik kaip grynai biologinę sąvoką, kaip 
labai painią kompleksinę sistemą koloidų pavidale esančių junginių, sudary- 
tų pagal viėną ir tą patį pagrindinį planą ir pasižyminčių tomis pačiomis 
pagrindinėmis fiziologinėmis savybėmis, bet tam tikrose ribose galinčių be- 
galinai keistis detalėse. 

Mikroskopo pagalba protoplasmą ne tik pamatome, bet dar galime įvai- 
rių ir svarbių tyrimų atlikti. Jei bet kurio vandeninio augalo mažą dalelę 
ilgesnį laiką stebėsime mikroskopu, tai aiškiai matysime, kad gyvų celių 
protoplasma nestovi vietoje, bet gana greit sruvena bet kuria kryptimi, vilk- 
dama su savim branduolį ir kitus savo intarpus. Tokį sruvenimą lengviau 
ar sunkiau galime susekti ir visų kitų augalų bei gyvulių protoplasmoje. 
Kaip jis vyksta — išaiškinti nelengva. Vienas dalykas neabejotina, tai kad 
celių maitinimui jis privalo turėti didelės svarbos. Dabar, kad protoplasmai 
pažinti dar toliau pažengtume, tą patį augalą iš vandens perkelkime į 59/; 
sūdomosios druskos tirpalą ir vėl stebėkime. Greit pamatysime, kad pro- 
toplasma, pirma išsidriekusi per visą celės vidų ligi pat sienelių, dabar nuo 
jų atsikloja ir susitraukusi apskrito grumuliuko pavidalu laikosi celės vidu- 
ryje. Jei tiriamąjį augalą dar kartą įdėsime atgal į vandenį, tai jo celių pro- 
toplasma vėl atgaus pirminį pavidalą lyg nieko nebūtų atsitikę, 

Ką tat galėtų reikšti? Nuspalvinkim sakytąjį druskos tirpalą bet kuriais 
dažais. Protoplasmai susitraukus, tarp jos ir celės sienelių esantis tarpas nu- 
sidažys; bet nei pati protoplasma, nei joj esančių vakuolių (tuštumėlių) skys- 
tis spalvos nepakeis. Tik pačios vakuolės, vandens netekdamos, kaskart vis 
darysis mažesnės ir trauks į krūvą pačią protoplasmą. Vadinasi, per celės 
sieneles gali eiti įvairios vandeny ištirpusios medžiagos, 0 protoplasma, tik- 
sliau pasakant, jos paviršutinė plėnelė, gali į abi puses gerai praleisti tik gry- 
ną vandenį, bet ji visai nėra laidi net daugeliui vandenyje tirpstančių me- 
džiagų. Be to, dar pažymėtina, kad tik gyva protoplasma turi šį svarbų 
medžiagų atrankos pajėgumą; jei ją karščiu ar kuriuo kitu būdu užmušti, 
tada protoplasma pasidaro laidi bet kuriai vandeny sutirpusiai medžiagai. 
Tokiais ir įvairiais kitais tyrimais pavyko nustatyti svarbesniąsias protoplas- 
mos fizines savybes. 

Protoplasmos cheminė sudėtis taip pat daug tyrinėta. Yra žinoma, kad 
jos sudėtin visad įeina šie 12 elementų: anglis, vandenilis, deguonis, azotas, 
siera, Tosforas, chloras, kalis, kalcis, natris, geležis ir magnis. Be tų, dar, 
pareinamai nuo protoplasmos rūšies, gali pasitaikyti ir kaikurie kiti, bet jų 
skaičius nedidelis. Cia vienas dalykas pažymėtinas, tai kad visus tuos ele- 
mentus galime rasti ir negyvosios gamtos kūnuose. Marmuras ir kaulas, 
deimantas ir margaspalvės paukščių plunksnos, augalo lapas ir žmogaus ke- 
penų gabaliukas — visi jie iš tų pačių medžiagų sudaryti. Ypatingų ele- 
mentų, įeinančių tik į gyvų kūnų sudėtį, kokių „gyvybinių“ elementų vi- 

sai nėra. Bet didžioji dauguma protoplasmos junginių, kad ir iš tų pačių 
elementų sudarytų, vis dėlto pasižymi specifine struktura ir negyvojoj gam- 
toj niekur nepasitaiko. 

Tie specifiniai organiniai junginiai, visur ir visada protoplasmoj ran- 
dami, yra šie: baltymai, angliavandeniai, arba karbohidratai, ir riebalai, arba 
lipoidai. Baltymus statome pirmoj vietoj, nes jų daugiausia — jie sudaro 
apie 409/, sausos protoplasmos. Be to, dar su baltiminėmis protoplas- 
mos medžiagomis, paprastai, yra siejami visi charakteringiausi gyvybės 
reiškiniai. Prie baltymų taip pat tenka daugiausia vargo pakęsti ne tik 
biologams, bet ir chemikams tiriant sudėtį, nustatinėjant formulę ir mėginant 
dirbtiniu būdu pagaminti bet kurią baltymų rūšį. Darbo įdėta nemaža, bet 
palyginti nedaug težinoma, ir gal dar toli tas laikas, kada bus išsklaidyta 
"ta prietaringa baimė, kuri pagauna tyrinėtoją vien girdint žodį „baltymai.“ 
O tai vis todėl, kad baltymai yra tokie pat sudėtingi, tokie pat trapūs, ne- 
patvarūs ir trumpaamžiai, kaip ir pati gyvybė... 

Be organinių, protoplasmoje visada randama ir neorganinių junginių. 
Pirmą vietą čia turi vanduo, kurio gyvoje protoplasmoje gali būti iki 97 9/4. 
Visa tai svarbu, įdomu; bet kaip žinojimas, iš kurio metalo yra pagamintos 
mašinos dalys, dar neduoda supratimo apie jų konstrukciją bei veikimą, taip 
lygiai protoplasmos cheminė analizė neišaiškina mums gyvybės procesų 
vyksmo. Aišku, mašinos veikimas daugiausia priklauso jos konstrukcijos, 
todėl protoplasmoje vykstą reiškiniai, atrodo, taip pat turėtų priklausyti jos 
strukturos. Iš to eina protoplasmos tyrinėtojų didžiausias susirūpinimas— 
surasti tas strukturas, su kuriomis galima būtų surišti protoplasmoje vyks- 
tančius procesus, 

Apie septyniasdešimtus praėjusio šimtmečio metus prasidėjo tokių 
strukturų jieškojimas. Kadangi įvairūs tyrinėtojai naudojosi kitokia medžiaga 
ir skirtingais. metodais, tai greit prasidėjo didelis nesutarimas beaiškinant 
mikroskopo pagalba matomas protoplasmos strukturas Taip, antai, Heitz- 
mann'ui atrodė, kad protoplasma yra sudaryta iš dviejų pagrindinių me- 
džiagų: tankesnės, lengvai nusidažančios įvairiais dažais, visaip išsidraikiu- 
sių ir išsišakojusių, tankų rezginį sudarančių siūlelių pavidalo spongioplas- 
mos ir jos rezginio tarpeliuose esančios daug skystesnės, mažiau dažų vei- 
kiamos hialoplasmos. Tuo tarpu Flemming'as tvirtino, kad tie tankes- 
nės protoplasmos siūleliai nesišakoja ir nesiriša su vienas kitu, bet įvairiai 
skystesnėj pagrindinėj masėj vingiuodami laikosi katras sau. Tuo pačiu lai- 
ku Altmann'o vad. granularinė teorija skelbė protoplasmą esant sudarytą 
iš grūdelių — bioblastų. Altmann'as jiems skyrė visą atsakumą už pro- 
toplasmoje vykstančius procesus, o tarp grūdelių esantis skystis, jo many- 
mu, 'turįs svarbos tik bioblastų daugėjimui. Bet praėjusio šimtmečio gale 
didžiausio pasisekimo turėjo Būtschli'o alveolinė protoplasmos struktu- 
ros teorija, skelbusi, kad protoplasma turi smulkiausių putų pavidalą. Tų 
putų puslelyčių, alveolų, vidus esąs pripildytas skaidraus skysčio, o jų sie- 
nelių susikryžiavime Būtschli's matė mažyčius grūdelius — mikrosomas. 

Būtschli'o teorija didelio biologų susidomėjimo priežastis buvo ta, 
kad ji leido taikyti protoplasmai grynai fizikocheminį aiškinimą.  Tikrinant 
čia suminėtų asmenų tyrinėjimus, prieita išvada, kad įvairių organismų pro- 
„ toplasmoje, pareinamai nuo jos fiziologinės būklės, galima pastebėti ir siū- 

Mikroskopo aiškinamoji galia 


Mikroskopas, parodydamas žmogui begalinį gamtos kūrinių įvairumą 
ir sudėtingumą, iš visų dabar žinomų mokslo priemonių duoda mums dau- 
giausia intelektualinio pasitenkinimo. Todėl mikroskopu nuolat naudojasi 
ne vien biologai ir bakteriologai; mineralogijos bei kristalografijos tyrinėji- 
muosę jo taip pat niekas negali pakeisti. 

Zmogaus pastangos padidinti savo akies matymo galią žinomos nebe 
nuo dabar. Senovės civilizuotos tautos jau mokėjo pasigaminti vad. papras- 
tą mikroskopą, arba linzę (lęšį, didinamąjį stiklą). Iš kvarco nutekintomis 
linzėmis naudojosi Seneka, Plinijus; jų yra rasta Ninivos griuvėsiuose, ro- 
mėnų senkapiuose ir kitur. 

Sudėtinį mikroskopą, sudarytą iš objektivo ir okularo, padirbdino daug 
vėliau, apie 1590 ar 1610 metus, olandai H. ir Z. Janssen'ai ar C. Dreb- 
belis, — tikrai nenustatyta. Bet jų mikroskopai taip menkai terodė, kad 
žmonės bevelijo naudotis į štativus įtaisytais paprastais didinamaisiais stik- 
lais. 1665 metais anglas R. Hooke tiek patobulino mikroskopą, kad ga- 
lėjo pamatyti celes. Tačiau svarbia mokslo priemone, pasižyminčia dideliu 
tikslumu, mikroskopas patapo tik antroje praėjusio šimtmečio pusėje gar- 
siojo vokiečių fiziko E. Abbė's pastangomis. 

Kiekvienas, kam tenka dirbti su šiuo instrumentu, turi žinoti du da- 
lyku: mikroskopo didinimą ir jo aiškinamąją galią. Pakelti mikroskopo di- 
dinimą nesunku. Reikalinga tik paimti didelio kreivumo stiklus ir lengvai 
gausime net kelių tūkstančių kartų padidinimą. Bet to dar negana. Pasi- 
rodo, kad palaipsniui didinant tyrinėjamo daikto vaizdą, jo detalių matomu- 
mas atitinkamai neina didyn; ir jei to daikto du taškeliai yra perdaug arti 


lų, ir grūdelių ir pagaliau mažų puslelyčių pavidalo strukturą, bet nė viena 
tų strukturų nėra pastovi, bendra visoms protoplasmoms; todėl iš tų visų 
tyrinėjimų galima padaryti tik viena svarbi išvada, būtent, kad dalis proto- 
plasmos yra tirštesnė, linkusi sudaryti bet kokias strukturas — tai morfo- 
plasma; likusioj skystesnėj daly — hialoplasmoj — net geriausiais dabarti- 
niais imersiniais objektivais jokių strukturų įžiūrėti negalima. Įvairūs proto- 
plasmos intarpai taip pat rūpestingai daug kartų buvo tyrinėti ir dabar tebe- 
tyrinėjami; bet kad jau viskas būtų išaiškinta, taip pat pasakyti negalima. 

Tiek, berods, trumpiausiais žodžiais kalbant, yra per pirmąjį protoplas- 
mos mokslo šimtmetį pasiekta. Nauji atradimai šioj srity daugiausia priklau- 
sys mikroskopinės technikos ir paties mikroskopo pažangos. Juk ir pati 
biologija, gyvybės mokslas tikrąja to žodžio prase, kaip lygiai ir visa eilė 
jai artimų mokslų, prasidėjo tik mikroskopui atsiradus. Gal būsimoms kar- 
toms, kurių dispozicijoje bus dar tobulesnės tyrimo priemonės, šių laikų 
protoplasmos mokslas pasirodys ir naivus, ir klaidingas; bet dėl to nusiminti 
nėra ko, nes mokslas yra žmogaus proto, žmonėms prieinamomis priemo- 
nėmis sukurtas; todėl amžinų, nesugriaunamų tiesų iš jo reikalauti negalima, 

vienas kito, tai mikroskopas jų atskirai nebegali parodyti. Vadinasi, vaiz- 
das pasidaro panašus lyg į kokią ištempiamą plokštelę — padidinti dar ga- 
lima, bet jokių naujų smulkmenų tame padidintame plote nebepamatysime, 
Taigi, pats mažiausias atstumas tarp dviejų taškų, kuriame mikroskopas dar ga- 
li parodyti abu tašku atskirai, yra vadinamas to mikroskopo aiškinamąja galia. 

Aiškinamosios galios ribotumo priežastis yra difrakcijos reiškinys, ku- 
ris ištinka per plyšį einančius šviesos spindulius; o difrakcijos didumas pri- 
klauso plyšio platumo: juo plyšys siauresnis, juo spindulių užlinkimas, arba 
difrakcija, labiau pasireiškia. Dėl šito spindulių užlinkimo kiekvieną tyrinė- 
jamo daikto tašką mikroskopo objektivas parodo ne kaip tašką, bet kaip 
visą skrituliuką; be to, mažesnė objektivo anga duoda didesnio diametro 
skrituliuką. Taigi, jei taškai yra artį vienas kito, tai jų vaizdai, skrituliukų 
pavidalo, iš dalies pridengia vienas kitą ir pasidaro nebeatskiriami. Todėl, 
kad gautum didesnės aiškinamosios galios mikroskopą, reikalinga stengtis 
sumažinti difrakcijos įtaką; sakau, sumažinti, nes visai pašalinti nėra jokio 
galimumo — tokia jau šviesos spindulių prigimtis. 

Išnagrinėkime šį reiškinį giliau. Tegul A ir B yra du gretimį tiriamo 
daikto taškai. Mikroskopo teorija sako, kad mažiausias atstumas tarp A ir 
B, reikalingas kad šių taškų vaizdai A, ir B, dar galėtų biiti matomi atski- 


= „A čia reiškia mikroskopą apšviesti naudojamos švie- 
sos bangų ilgį, 1 reiškia lūžimo koeficientą medžiagos, kūri yra tarp daik- 
to ir objektivo, ir 24 reiškia kampą, kuriuo yra matomas objektivo diamet- 
ras iš tos vietos, kur tiriamą daiktą kerta mikroskopo optinė ašis. Aišku, 
kad norint sumažinti atstumą tarp A ir B ir tuo budu padidinti mikrosko- 
po aiškinamąją galią, reikalinga elgtis dvejopai: mažinti skaitiklį J ir didin- 
ti vardiklį 2n sin a. 

Skaičių 7 padidinti padeda homogeninė imersija, kuri pasiekiama tuo 
būdu, kad mikroskopinis preparatas įlydomas į Kanados balzamą, o tarp 
kondensatoriaus ir preparato, kaip lygiai tarp preparato ir objektivo, vietoje 
oro arba vandens, dedama po lašą kedro aliejaus. Kadangi Kanados bal- 
zamo ir kedro aliejaus lūžimo koeficientas yra lygus stiklo lūžimo koefici- 
entui, tai spinduliai, išėję iš kondensatoriaus, nepakeisdami krypties, pasie- 
kia objektivą. Kampo 4 padidinimas pasiekiamas ypatinga apatinės objek- 
tivo linzės konstrukcija. 

Dydis 1 sin a yra vadinamas aperturos skaičiumi, kuris, vartojant ho- 
mogeninę imersiją, gali pasiekti 1,4. Taigi, sakytas atstumas tarp A ir B 


rai, yra lygus 


negali būti mažesnis kaip > Jei bangos ilgumui išreikšti paimsim skai- 
čių, atitinkantį tai spektro daliai, kuriai žmogaus akis yra jautriausia, t. y. 
žalsvai —geltonai, gausim )—0,55ų. Iš čia — atstumas tarp A ir 8 nega- 
li būti mažesnis kaip 0,2ų, ir jei ta riba yra pasiekta, tai ir geriausi mikro- 
skopai dar smylkesnių preparato detalių parodyti nebegalės. 0,24 yra mi- 
kroskopo aiškinamosios galios riba. 

Cia išdėstytos aplinkybės yra teisingos tik naudojant mikroskopo ap- 
švietimui baltą šviesą. Jau buvo sakyta, kad aiškinamoji galia taip pat pri- 
klauso ir skaityklio ), t. y. bangų ilgumo. Vadinasi, apšviečiant mikrosko- 
pą trumpesnių bangų šviesa, galima tikėtis aiškinamosios galios padidėjimo. 

Ištikrųjų, mėlyna ar violetinė šviesa bent kiek pagerina reikalą; 0 tikrai 
gerų rezultatų pavyko gauti naudojant ultravioletinius spindulius. Bet tai 
surišta su naujais ir gana dideliais keblumais, būtent: stiklas ultravioleti- 
niams spinduliams nelaidus, todėl visą mikroskopo optinę dalį tenka ga- 
mint iš kvarco, o achromatinių linzių iš kvarco pagaminti negalima; todėl 
tokį mikroskopą galima apšviesti tik monochromatiniais spinduliais; antrą 
vertus, žmogaus akis ultravioletiniams spinduliams nejautri; todėl šių mi- 
kroskopų duodamų vaizdų betarpiškai matyti negalima, juos tiesiog tenka fik- 
suoti fotografinės plokštelės pagalba arba atmušti ant fluorescuojančio ėkrano. 

Skaitant ultravioletinės šviesos bangų ilgumo 4=—0,275u, palyginti su 
paprastu mikroskopu, kuriam naudojamą balta šviesa su )=—0,55ų, aiškina- 
moji šio naujo mikroskopo galia turi padidėti dvigubai. Tikrai, tokiu mi- 
kroskopu galima imti 5000 kartų padidinimą ir vis tik gaunami vaizdai yra 
nuostabiai aiškūs. Jei savo tikslams galėtume panaudoti X spindulius, ku- 
rių bangų ilgumas dar daug mažesnis, tai neabejotina, kad rezultatai galė- 
tų būti dar geresni; bet X spindulių panaudojimas mikroskopui surištas su 
dideliais techniškais sunkumais, kurių iki šiolei dar nepavyko nugalėti. 

Cia tenka dar paminėti vad. ultramikroskopą, kuris įgalina matyti to- 
kias mažas daleles, kurių diametras yra apie 0,0lų. Tai pasiekiama lei- 
džiant gulsčia kryptim baltos šviesos labai skaidrų lygiagrečių spindulių 
pluoštelį kad ir per juodam fone esantį koloido tirpalą. Ziūrėdami iš vir- 
šaus per didelio padidinimo mikroskopą, matome spindulių pluošto pake- 
liui esančias smulkiausias koloido daleles, kurios išsklaido spindulius ir to- 
dėl ant juodo dugno atrodo kaip šviesūs taškai. Ultramikroskope aiškina- 
mosios galios ribos peržengtos, todėl, nepaisant labai didelio padidinimo, 
toksai mikroskopas rodo mums tik patį labai smulkių dalelių buvimą, bet 
nieko nepasako apie tų dalelių pavidalą bei detales. 


Elektronų mikroskopo principas 


Kaip žiuoma, elektronai, t. y. neigiamos elektros atomai, slinkdami di- 
deliu greitumu erdvėje tiesiomis linijomis, sudaro bangas, kurių ilgumas ar- 
timas X spindulių bangų ilgumui, t. y. bent 1000 kartų mažesnis kaip švie- 
sos bangų ilgumas. Todėl neseniai kilo sumanymas panaudoti šias ban- 
gas mikroskopui ir tuo būdu nepalyginamai padidinti mikroskopo aiškina. 
mąją galią. Ta kabės 

Toks sumanymas galėjo būti realizuotas todėl, kad elektronų srovė 
yra jautri magnetiniam ir elektriniam laukams ir gali būti jų pagalba atlenk- 
tą; o vėlesnieji tyrinėjimai parodė, kad magnetinis ar elektrinis laukas gali 
pasielgti su elektronų srove lygiai taip, kaip elgiasi linzė su šviesos spinduliais. 

Tais tyrinėjimais pasiremiant ir pavyko sukonstruoti toks mikrosko- 
pas, kurs savo didele aiškinamąja galia toli pralenkia visus kitus mikrosko- 
pus, jų tarpe ir ultravioletinių spiudulių mikroskopą. Šios srities žinovai 
tvirtina, kad daiktų, elektronus skleidžiančių ar tokių, per kuriuos korpusku- 
los gali kiaurai pereiti, vaizdai elektronų mikroskopu jau gali būti padidin- 
ti iki 12000 kartų ir neprarasti savo detalių aiškumo. Bet esą nemaža vil- 
ties pakelti elektronų mikroskopo aiškinamoji galia net iki 50.000 kartų pa- 
didinimo; o toks padidinimas jau žada mums parodyti molekules. 

Pirmasis tokį mikroskopą (žiūr. pav.) pagamino Briuselio un-te M. 
Marton'as. Jo svarbiausios dalys yra šios: a — elektronų srovę duodan- 
tis išlydžio vamzdis; 6 — špūlė, kurios elektros srovė pirmą kartą pakeičia. 
elektronų kryptį ir tuo būdu patarnauja kaip mikroskopo kondensatorius; 
c — špūlė—objektivas; d — špūlė—okularas ir, pagaliau, e raide yra pažy- 
mėtas fluorescuojantis ekranas (skaidrus). Toliau matomas fotografijos 
aparatas f gali reikalingu momentu iš antros pusės užfiksuoti ekrane at- 
muštą vaizdą. Vamzdžio viduje rūpestingai palaikomas aukštas vakuumas. 

Preparatas yra įtaisomas į metalinę plokštelę su skylute per vidurį ir 
įstatomas į vamzdį toje vietoje, kuri 1-me paveiksle pažymėta raidėmis p. 0. 
Ta pati plokštelė kartu patarnauja ir kaipo diafragma. Bet vamzdyje yra ir 
daugiau diafragmų, kurių tikslas — apsaugoti instrumento optinę ašį nuo 
antraeilių elektronų, kurie galėtų pakenkti vaizdo aiškumui. Visas mikro- 
skopas, išskiriant ekraną, yra padarytas iš metalo, o špūlės įtaisytos taip, 
kad galima būtų, reikalui esant, reguliuoti. 

Tyrinėti elektronų mikroskopo pagalba tokius daiktus, kurie nuo smar- 
"kios elektronų srovės nesikeičia, nėra sunku. O su biologiniais prepara- 
tais keblumų daugiau, nes visos organinės medžiagos, intensivaus elektro- 
nų bombardavimo įtakoje, greit suįra ir tyrinėjimui pasidaro nebetinkamos. 
Sio keblumo galima išvengti trimis būdais: arba padėjus preparatą ant me- 
talinės plokštelės sujungti su kitu smarkiai atšaldytu metalu ir tuo būdu 
preparatą tyrinėti sušaldytu pavidalu; arba impregnuoti jį tokiomis medžia- 
gomis, kurios elektronų įtakoje nesikeičia; arba pagaliau impregnuoti prepa- 
ratą taip, kad, jam suirus, liktų atitinkami konturai, 


Sis tas apie nepaprastus vėsulus Lietuvoje, 
žmonių — „velnio veselijomis“, o mokslo — trombais vadinamas 
Pr. Dovydaitis, E. Jociūtė, K. Sleževičius 


Dar būdamas visai mažametis, prieš kokius 40 metų, esu girdėjęs 
mano senelį pasakojant, kad per mūsų gimtosios apylinkės miškus (dabar 
Runkių girininkijos, Jūrės miškų urėdijos, Visakio Rūdos val., Mariamp. aps.) 
vieną kartą buvo praėjęs nepaprastas vėsulas. Jis nuėjęs Kauno kryptimi, 
t. y. iš pietų į žiemius. Ėjęs kaž koks nepaprastas oro sūkurys. Jis mano 
senelį užklupęs beeinantį per mišką. Staiga pradėję viršum galvos trioškėt 
medžiai, šakos buvo laužomos ir sukamos, lyg ant kokio kamuolio vynio- 
jamos. Jam net kepurę nuo galvos nutraukę; persigandęs, jis išmetęs ką 
turėjęs rankose ir ėmęs žegnotis... Girdėtą pasakojimą dar papildydavo mano 
tėvelis: Jis sakė, kad tas sūkurys vietomis ėjęs viršum miško, medžių ne- 
siekdamas ir miškui nepakenkdamas; o vietomis nusileisdavęs žemyn, pasiek- 
davęs medžių viršūnes, laužydavęs ir sukdavęs medžių viršūnes bei šakas 
ir raudavęs su šaknimis pačius medžius.--- Tos senai praėjusios audros žymes 
Runkių kaimo palaukėj dar ir mano piemenavimo metais aiškiai rodė dvi 
i ii a S Bankai a] 

Pirmasis būdas neparankus todėl, kad preparatą tenka tyrinėti padėtą 
ant metalo, o visi metalai smarkiai absorbuoja elektronus ir tuo būdu ken- 
kia vaizdo aiškumui. Antras būdas būtų geras, bet nėra vilties surasti to- 
kias impregnuojančias medžiagas, kurios apsaugotų preparatą nuo ardančio 
elektronų veikimo. Lieka tik trečias būdas. kuris jau yra išbandytas ir da- 
vė gana gerų rezultatų. Tik reikalinga išlaikyti tam tikros sąlygos: a) kad 
preparatą impregnuojantis metalas duotų tikrą jo skeletą; b) kad jis (meta- 
las) turėtų didelį atominį svorį; c) aukštą lydimo temperaturą ir d) būtų ge- 
ras šilumos leidėjas. 

Gretimas paveikslas kaip tik ir 
atvaizduoja orchidejos šaknies 
pjūvį (osmijaus pagalba impre- 
gnuotą), kurio tamsesnės vietos 
atitinka celių sieneles. Tai viena 
iš pačių pirmųjų, M. Marto- 
n o,elektronų mikroskopo pagal- 
ba gautų, mikrototografijų, pa- 
ruoštų sekant aukščiau suminė- 
tais nurodymais. 

O štai kaip pats Marto- 
nas apibudina savo mikrosko- 
po reikšmę: „Kad ir dar lieka 
nugalėti nemaža techniškų sun- 
kumų, bet vis tik reikia pripažinti, kad įsigijome įrankį, žadantį pakeisti ir 
praturtinti mūsų žinojimą daugelyje mokslo sričių. Dėl jo ypatingai di- 
delio aiškinamojo pajėgumo, galima bus padaryti didelių atradimų ne vien 
biologijos ir bakteriologijos srityse, bet taip pat ir kitose gamtos mokslų 
šakose. Taip pat netenka abejoti, kad ir pačios medžiagos strukturos srityje 
jam yra lemta mūsų žinias padidinti“, 

miško prošvaistės, vietos gyventojų specitiškais vardais vadinamos: „Grio- 
vos“ ir „Griovelės“. Tai buvo viduj aukšto pušyno pasidariusios aikštės, 
jaunų pušaičių priaugusios. Dabar, kalbamoj vietoj miškus iškirtus, viskas 
susivienodino; dėl to ir patys sakytų vietų vardai naujosios kartos gyven- 
tojų sąmonėj, rodos, jau išnykę. 

Bet anokio nepaprasto vėsulo, vietos žmonių, kaip ir visoj Lietuvoj, 
„velnio veselija“ vadinamo, Lietuvoj nebūta vienintelio. Stai ir šių metų 
Liepos m. 27 d. tokio vėsulo praeita padubysy netoliese Ariogalos. Laik- 
raščiai tik bendrais žodžiais arba su fantastiškais pagrąžinimais paminėjo 
tos audros nepaprastumą (pav. Rytas 1935. VIII. 1, 173 Nr., Mūsų Rytojus 
VIII. 2, 59 Nr., Ukininko Patarėjas VIII. 22, 34, Nr.). 

Paties vėsulo ryškesnį aprašymą patiekė „G. Draugui“ abiturientė E. 
Jociūtė, kuri tos dienos pavakare važiavo Ariogalon Betygalos vieškeliu ir 
buvo audros užklupta kairiajame Dubysos slėny apie 3 km atstume iki 
Ariogalos. Nuo jos stebėjimo vietos iki sūkurio galėjo būti apie !/; km. Sū- 
kurys, atėjęs nuo Girkalnio (iš žiemvakarių), pasirodė dešiniajame Dubysos 
krante, nusileido į šlaitą, perėjo skersai Dubysą į jos kairįjį krantą ir perkir- 
to vieškelį. Galėjo būti apie 7 val. vakaro, nes saulė dar nebuvo nusilei- 
dus už girios (VII. 27 saulėleidis 19 v. 38 m.). 

Cia dedamas aprašymas parodo paties sakyto vėsulo vaizdą ir įspūdį, 
kurį jis padarė stebėtojai bei kitiems vietos žmonėms. 

* 


* * 

„Sių metų Liepos mėn. 27 d. pavakare važiuoju su tėveliu į Arioga- 
lą. Lietus tiek kerta, kad mudu nerandava vietos nė po skėčiu. 

— Sustokim po medžiais, kol pereis, — sako tėvelis. Sustojam. Gal 
po kokių 2 minučių atrieda priešais pilnas kareivių vežimas. Važiuojava ir 
mudu. Man bežiopsant į pravažiuojančius, smarkus trenksmas atkreipia 
mano dėmesį kiton pusėn. Pamatau, kitoj pusėj Dubysos, Plenbergo dvaro 
klojimą iškylant į padanges. 

— Važiuojam, tėveli, į gaisrą — perkūnas trenkė! — sušunku, žiūrė- 
dama į lakiojančias stogo skeveldras, kurios, aukštai iškeltos, trinamos vie- 
toje ir metamos su didžiausiu trenksmu žemėn. Lyg juodvarniai skraidė, 
pranašaudami mums greitą mirtį.. Supratau, kad čia turi būti kažkas bai- 
siau, kaip perkūno trenksmas. Atrodo, kad trenkia ir trenkia be paliovos— 
taip kaukdamas artinasi į mus vėsulas. 

— Bėkim! — sušunka kareiviai ir nudumia keliu ant Betygalos. O aš? 
Manęs neklauso nei protas, nei kojos. Stoviu vienoje Dubysos pusėje, ki- 
toje pusėje griūva iš šaknų, lūžta pusiau medžiai milžinai. 

— Gulk! — komanduoja tėvelis, — bet aš žiūrių, tik žiūriu į rausvai rudą 
grąžtą, kuris sukasi, šokinėja po mišką, atsimuša į kalniuką ir ... eis per Dubysą. 

— Giulk! Nuo žemės nepakels! — šaukia tėvelis. Mano kojos, lyg iš 
vieno kaulo, nelinksta. Smarkus vėjas pučia man į veidą. Bet štai jau jis 
šaldo mano nugarą — pasikeitė jo kryptis. 

Vėsulas keliasi per Dubysą. Kur didelė giluma, ten lieka sausas ke- 
lias — vanduo iškyla aukštyn. Kol jis nukrinta, matyt plati vaivorykštė. 
Vargšės žuvelės neilgai gyvena, patekusios lankon... 

O vėsulas, už keletos dešimčių metrų nuo mūsų perėjęs Dubysą, su- 
kasi tolyn. Nutveria laivelį ir, čia pakeldamas, čia numesdamas nešasi tolyn, 

— Dėkui Dievui, mūsų nekliudė, — lengviau atsidūsta tėvelis. 

— Bet šit užmuš tuos žmones, — surinku, nes vėsulas pasisuka link 
vienos sodybos, kur išsigandę žmonės subėga į trobas. Bet, kaip laimin- 
gai!  Sudaužo radio antenas, išverčia iš šaknų, sulaužo sode medžius, nu- 
plėšia klojimo stogą, bet tiems namams, kur subėgę žmonės, nieko nepada- 
ro.  Kaukdamas lipa tiesiai į kalną, o mus pasiekia tik rudi dūmai. 

— Kaip gera, kad mes stabtelėjom po medžiais per lietų, nes būtu- 
me per tą laiką atvažiavę kaip tik į tą vietą, kur perėjo vėsulas, -- sakau 
galvodama, kas pasuka vėsulus pro šalį, kas teikia mums gyvenimą ir mirtį... 


Parvažiavę randam mamytę verkiančią mūsų, kaip žuvusių. Ji iš tolo 
matė vėsulą, einantį dešiniuoju Dubysos krantu. Sako, buvęs lyg koks 
maišas nuo žemės iki debesų, kuris tik sukęsis, tik lėkęs, nešdamas kartu 
medžių gabalus, namų dalis, kepures ir kt. Didžiausi pulkai paukščių skri- 
dę lėkdami šalin. Tamsūs ugnies pavidalo debesys, apkloję dangų, gru- 
moję išsigandusiems žmoneliams. 

— Ginaičių kaimo trys trobos suardytos, bet nei žmonių, nei gyvulių 
neužmušė. Rąstai įsmeigti į žemę taip, kad net keli vyrai nepajudina, — 
pasakoja kaimynas. 

— Kiek daug žmonių nukentės per visą jo kelionę. Pasuk, Dieve, jo 
kelią tuščiais laukais... — atsidūsta mamytė. 

— Taigi, taigi. Užlipęs į kalną nutvėrė kąžkieno trobą ardyti. Nukė- 
lė stogą, išnešė iš vidaus visus daiktus, bet dviejų vaikučių, kurie troboj 
miegojo, nejudino, — pasakoja kaimynas greit sklindančias žinias. 

— Pirmą kart savo gyvenime mačiau tokią baisybę. Neduok Dieve, 
kad daugiau matyčiau! — pasipurto tėvelis“. E. Jociūtė 


Sį aprašymą parodžiau mūsų universiteto geofizikui prof. K. Sleže- 
vičiui ir prašiau jo parašyti straipsnelį „Gamtos Draugui“ apie šį ir pana- 
šiųs reiškinius. Jis maloniai sutiko tatai padaryt ir, pasiteiravęs dar papil- 
domų žinių apie vėsulo praėjimo valandą, jo atstumą nuo stebėtojos ir jo 
kelio platumą, parašė mokslinį straipsnelį apie šiokius atmosferos reiški- 
nius ir jį dar pavaizdavo paveikslu iš Lietuvos. Tas straipsnelis įdeda- 
mas čia pat. „Kosmo“ ir „Gamtos Draugo“ skaitytojai apie šiokius gamtos 
reiškinius čia skaito pirmą kartą ir yra gerbiamam autoriui labai dėkingi, 

Pr. Dovydaitis 
* š * 

„Kosmo“ redaktorius, įteikdamas man šių metų Liepos mėn. 27 d. pa- 
dubysy praėjusio vėsulo sukeltų pergyvenimų aprašymą, prašė tarti savo 
nuomonę apie šiokius reiškinius. Iš to aprašymo aš nedvejodamas nuspren- 
džiau, kad čia būta tokio vėsulo, kuris moksle vadinamas trombu. Žiem. 
Amerikoje panašūs vėsulai vadinami tornadais. Sioks pavadinimas gal 
atrodytų tinkamesnis, bet vis dėlto tarp trombų ir tornadų esama šiokio 
tokio skirtumo. Siuos reiškinius vadinti tiktai vėsulu netektų, nes ši sąvo- 
ka taikomą iš esmės skirtingam reiškiniui; apie tai kalbėsiu kiek žemiau. 

Apie trombus daug kas yra girdėjęs; tik klaidingai manoma, kad jie 
vyksta vien šiltuose kraštuose; typingų trombų galima užtikti iki 600 para- 
lėlės.  Zurnaluose aš užtikau aprašyta nemaža trombų Estijoje, Latvijoje ir 

net Suomijoje. Tikėsime, kad akyliau sekdami gamtos reiškinius ir juos 
užrašydami, sužvejosime jų nemaža ir Lietuvoje. 

Visų pirmą aš noriu keliais žodžiais apibūdinti patį trombą ir sąlygas 
jam susidaryti. Tamsaus, neaukštai slenkančio, audringo debesio dalis nu- 
sileidžia kūgio pavidalu viršūne žemyn. Iš apačios, nuo žemės paviršiaus, 
jei tai vyksta sausumoje, pakyla smėlio (dulkių), jei jūroje, ežere — van- 
dens stulpas, ir toks padarinys sukdamasis slenka kartu su debesiu; visas 
jo aukštis kartais siekia iki 1000 m; vandens stulpas gali pakilti iki 5—8 m. 
Oras ir visa, kas yra šiame padarinyje, smarkiai sukasi aplink vertikalinę ašį; 
jo greitumas pasiekia iki 40—50 metrų per sekundą, o kartais ir daugiau; 
pats jis nuslenka 35—40 kilometrų per valandą (apie 10 m per sekundą). 
Lengva suprasti tokio sūkurio naikinamąją jėgą; jis visa naikina, kas jam 
pakliūva ant kelio: medžius išrauna su šaknimis, nuneša stogus nuo namų, 
namus sugriauna ir jų dalis išmėto į visas šalis. Laimė, kad trombas api- 
ma nedidelį plotą — jo skersmuo retai prašoka 100 m vandenyne ir 300 m 
sausumoje; dažniausiai jis yra žymiai plonesnis. Be to, ir jo gyvenimas ne- 
ilgas: praūžė nuo 1 iki 10 km ir visa išnyko. Vadinasi, jo naikinamoji ga- 
„lia trunka keleta minučių, ir tik retkarčiais trombai išgyvena keliolika mi- 
nučių; žinoma, per ilgesnį laiką nueina ir ilgesnį kelią. Žiem. Amerikoj, vie- 
nam sūkuriui išnykus, tuoj atsiranda kitas, arba eina keli drauge lygia greta. 
Be to, jie ten yra didesni ir jų veikimas ilgiau trunka; dėl to jie ten ir ki- 
taip pavadinti — tornadais. Jie gali kartais padaryti milijoninių nuostolių ir 
atimti šimtams, net tūkstančiams žmonių gyvybę. Reikia dar pažymėti, kad 
netoli slenkančie trombo vėjo stiprumas yra toks pat, koks būtų ir be jo; 
kelių dešimtų metrų atstume nuo visa naikinančio trombo, paprastai, esti 
visai ramu, o jei vėjas ir pučia, tai nesukelia jokio įtarimo ir baisumo. 

Taigi, šis mano typingo trombo aprašymas mažai tesiskiria nuo šiais 
metais praėjusio per Dubysą, kurio skersmuo buvęs apie 20—30 m, ir ku- 
rio kelias, atrodo, buvęs neilgas, vargu ar prašokęs keletą kilometrų (Taip 
rodo autorės papildomosios žinios prie jos aprašymo). 

Dabar pora žodžių apie trombo atsiradimo priežastis. Iš pasakyta 
eina, kad trombai yra oro sūkuriai. Oro slėgimo nepastovumas, nedideliuo- 
se plotuose oro temperaturos įvairumas ir aukštesniuose atmosferos sluoks- . 
niuose vėjo pūtimas įvairiomis linkmėmis — tai ir sudaro palankias sąly- 
gas trombui atsirasti. Paprastų oro sūkurių priežastys esti žemės paviršiuje; 
o trombo užuomazga eina iš aukštesnių sluoksnių — iš debesų. Ten pra- 
deda suktis debesio dalis ir leisdamosi žemyn įgyja kinetinės energijos, 
kuri suvartojama naikinimui. Palankesnėmis sąlygomis — daugiau potencinės 
energijos virsta kinetine; tuomet ir trombas pasidaro stipresnis. Tokių sū- 
kurių teorija išaiškina, kad trombų vidaus dalelių sukimasis priklauso sker- 
sinio pjūvio dydžiui. Pjūvio plotui einant mažyn, greitumas eina didyn. 
Kadangi iš debesio sūkurys leidžiasi ant žemės smailiagaliu, tai arti žemės 
įvyksta besisukančių oro dalelių, rūko, smėlio itin smarkus judėjimas. Yra 
žinoma, kad daiktams skriejant apskritimu arba šiaip slenkant kreivu keliu, 
visuomet atsiranda išcentrinė jėga, kuri kūną tolina nuo ašies. Vadinasi, 
šiuo atveju įtrombo centre oro sumažėja ir pasidaro mažesnis slėgimas. 
Tada nuo žemės paviršiaus kyla į viršų dulkės, smėlis, vanduo, kaip vamz- 
džiu, iš kurio ištraukiamas oras. Jau minėjau, kad vandens stulpas gali pa- 

kilti 5—8 m; o kadangi visą atmosferos slėgimą atsveria 10 m vandens 
stulpas, tai sūkurio viduryje slėgimas gali sumažėti per pusę arba net dau- 
giau. Tuo būdu trombas, slinkdamas, ne tik rauna medžius, drasko ir mėto 
daiktus į visas šalis, bet pakelia ir vandens stulpą, kuriuo nuneša į orą iš 
upių žuvis, iš pelkių varles bei kitokius gyvūnus; iš sausumos pakelia ak- 
menis ir įvairius daiktus, kuriuos nuneša į tolimesnes vietas; žinoma, visi 
tie kūnai vėl nukrinta žemyn. Stai priežastis nepaprasto lietaus su žuvimis, 
varlėmis bei akmenimis! 


Trombo sugriautas trobesys 1924. VI. 14. Žiežmarių-Kaišiadorių apylinkėse. 

C. Bankausko foto. 

Matematinių formulų pagalba galima išaiškinti ir charakteringą trombų 

* savybę, kad jų viduryje smarkus oro masių sukimasis apsiriboja mažais 
atstumais; visai netoli nuo jų oras ramus, 

Kadangi trombų atsiradimo svarbiausia priežastis yra oro temperatu- 
rų ir slėgimo nevienodumas, kuris sukelia oro masių judėjimą įvairiomis 
kryptimis, tai jie atsiranda tuo laiku, kuris šiems reiškiniams yra patogiau- 
sis, Oro nepastovumą sukelia saulės spinduliai, įkaitinę žemę. Iš čia eina, 
kad palankiausios sąlygos yra pavasarį arba vasarą ir popietiniu laiku. Tur 
būt visi yra pastebėję, kad audros kaip tik dažniausiai pasitaiko sakytu laiku, 

Stebėjimai rodo, kad Pabaltijy trombų pasitaiko vidutiniškai 2 kartu per 
metus. Žinoma, vieni yra stipresni, kiti silpnesni; be to, ne visi yra paste- 
bimi. Man gerai prisimena spaudoje aprašytas trombas, 1924 m. Birželio 
mėn. 14 d. praūžęs Ziežmarių-Kaišiadorių kryptimi. Jo kelio ilgis buvęs apie 
8 km, skersmuo apie 300—400 m. Sias žinias suteikė p. C. Bankauskas, 
kurio albume atsirado“ net keletas nuotraukų. Jam maloniai sutikus, čia ir 
įdėtas vienas atvaizdas, vaizduojantis trombo sugriautą namą. Kiti atvaiz- 
dai atliko kitam kartui, Prof. K. Sleževičius 


Gerbiamieji „Kosmo“ prenumeratoriai, 


kurie nėra dar sumokėję prenumeratos, prašomi netrunkant ją 
sumokėti — visą ar bent jos dalį. Kadangi „Kosmo“ leidėjas žur- 
nalą leidžia su nuostoliais, tai prenumeratos laiku nesumokant, 
tie nuostoliai dar eina didyn. 


Pinigus prašome siųsti šiuo adresu: 
„Kosmo“ Administracija, Kaunas, Laisvės Al. 31". 

